
„Mărește suflete al meu pe Domnul"* 


Ne-a învrednicit Dumnezeu să întimpinăm Cu 
mare bucurie luminatul praznic al Naşterii Iui lisus 
Hristos în peştera din Betleemul ludeii. Crăciunul 
este unul din praznicile noastre cele mai bogate, şi 
în imne bisericești şi în colindele strămoşeşti. 


Toată Sfînta Scriptură e o convorbire, un dialog 
între Dumnezeu şi credincioși. De aceea cel ce 
citește cu evlavie Sfinta Scriptură simte că lui îi 
grătește Dumnezeu şi totodată el îi grăieşte lui 
Dumnezeu şi îl primeşte în sufletul său, în inima 
sa. Căci la temelia vieţii credinciosului este legă- 
tura cu Dumnezeu şi el vede totul în lumina Îi 
Dumnezeu. Și anume: vede că — datorită căderii 
în păcat a primei perechi de oameni, Adam şi 
Eva — în firea omului şi |ucrarea lui a pătruns 
alături de bunătate și răutatea, alătwi de fapta 
bună şi Japta rea. 


De la prima cădere în păcat Dumnezeu a pus 
în fața celor dintii oameni Adam şi Eva și a 
urmașilor lor încrederea că va veni vremea în 
care ei vor fi eliberaţi de robia păcatului şi vor 
ajunge la o viață nouă, de înălțare spre lumină, 
de. continuă perfecționare. Eliberarea aceasta va 
veni — la vreme potrivită — prin Mesia cel vestit 
de prorocii VecPialui Testament. Și iată după 
veacuri de aşteptare, de nădejdi, de încredere în 
făgăduinţa dată de Dumnezeu tuturor, Tatăl a 
trimis în lume pe Fiul Său cel iubit, şi Fiul cel 
veșnic a primit să se întrupeze, să ia chip de om, 
„să se nască şi să crească, să ne mintuiască“. El 
n-a avut ca mamă o împărăteasă, ci pe Maria, 
fiica Anei şi a lui loachim, oameni evlavioşi, care 
trăiau din munca lor. Deasupra peşterii în care 
s-a născut lisus au cîntat îngerii: „Mărire întru 
cei de sus lui Dumnezeu şi pe pămînt pace, între 
oameni bunăvoire.“ 


Dar şi Maria, mama lui lisus, s-a bucurat de 
cîntarea îngerilor, de venirea magilor şi păstorilor. 
Prin fab că Dumnezeu a ales-o ca ea, fecioara 
neprihănită, să nască pe lisus, Maica Domnului a 
primit de la mama Sfintului loan Botezătorul 
— Elisabeta, care grăia în Duhul Sfint — aceste 
cuvinte de cinstire deosebită: „Binecuvintată eşti 
tu între femei şi binecuvintat este rodul pintecelui 
tău — şi de unde mie (cinstea) aceasta ca să vină 
la mine Maica Domnului meu? ... Și fericită este 
aceea care. a crezut că se vor împlini cele spuse ei 
de la Domnul“ (Luca 1, 42. 45). lar Maria a 
răspuns la acestea: „Măreşte sufletul meu pe 
Domnul şi s-a bucurat dubul meu de Dumnezeu, 
Mintuitorul meu. Că a căutat spre smerenia roabei 
Sale. Că iată de acum mă vor ferici toate neamu- 
vile. Că mi-a făcut mie mărire Cel Puternic şi 
sfint este numele Lui și mila Lui în neam și neam 
spre cei ce se tem de el“ (Luca 1, 46—50). 

Astfel dacă îngerii, magii şi păstorii s-au în- 
chinat pruncului lisus ca Fiului Îui Dumnezeu, ei 
au dat cinstire deosebită şi Maicii Domnului. Noi 
ştim că adorare se cuvine numai lui Dumnezeu, 
Îmi lisus Hristos, dar ştim că Dumnezeu însuşi a 
ales pe fecioara Maria ca ea să fie mama lui lisus 
şi pentru aceasta o fericesc, o preacinstesc toți cei 
ce sînt adevărați următori ai Domnului Hristos. 
De aceea greşesc împotriva Sfintei Scripturi aceia 
care se zic credincioși şi nu cinstesc pe Maica 
Domnului. Căci prin insuflarea Sfintului Dub au 
fericit-o şi o fericesc toți drepteredincioșii creştini 
şi de la Dumnezeu a primit mărirea pe care o are 
ca mamă a lui lisus, Domnul şi Mîntuitorul nostru. 
De aceea ea este „mai cinstită decît beruvimii şi 
mai mărită fără de asemănare decît serafimii“. De 
aceea, ca mamă preacinstită a Imi lisus şi ca o 
mamă a noastră a tuturor celor ce ne închinăm 
Domnului Hristos, se roagă necontenit Fiului ei 
pentru mântuirea noastră. 


23019. 


Astfel Crăciunul ne pune în faţă icoana peşterii 
din Betleem, unde s-a născut li Doi din 
pururea Fecioara Maria. Mama şi pruncul Iisus 
sînt împreună. De altfel între mamă şi prunc a 
fost, este şi va fi întotdeauna cea mai strinsă uni- 
tate. Cu atit mai mult între Maica Domnului şi 
lisus Hristos. De aceea drepteredincioșii creştini, 
preamărind pe Hristos-Domnul şi închinindu-se 
Lui, cinstesc totodată pe Maica Domnului. Dacă 
lui lisus îi aducem închinare, adorare, iar sfinţilor 
cinstire, Maicii Domnului îi aducem preacinstire. 

Gindul nostru se îndreaptă însă şi spre poporul 
nostru, spre Patria noastră. Căci cum sîntem fiii 
părinţilor noştri, fii ai familiilor noastre, aşa sîn- 
tem şi fii ai poporului, fii ai Patriei. Dragostea de 
țară, dragostea de popor a fost de-a lungul istoriei 
stilpul de nădejde şi de luptă a tuturor înaintaşilor 
noștri. 

Am fost şi sîntem un popor al muncii, un popor 
al creației, un popor al păcii. În ultimii 30 de ani 
am recuperat văminerile în urmă pe care le-am 


moştenit din trecut. Planurile de viitor prevăd 
implinirea visului popular, exprimat de poetul 
vizionar: „Viitor de aur țara noastră are şi pre- 
văd prin secoli a ei înălțare“. Viitorul acesta 
devine prezent prin munca entuziastă a tuturor 
energiilor populare sub îndrumarea înțeleaptă și 
dinamică a celui mai iubit fiu al poporului, 
Domnul Nicolae Ceaușescu, Preşedintele Repu- 
blicii Socialiste România. 


Cu aceste gînduri şi îndemnuri vă chem. să 
prăznuiţi sfintul şi marele praznic al Naşterii 
Domnului cu toată credinţa şi cuviința după rin- 
duielile Sfintei noastre Biserici Ortodoxe poa 
şi după datinile transmise din strămoşi. 


Urîndu-vă să prăznuiţi în pace şi bucurie Sfin- 
tele Sărbători ale Naşterii Domnului, Anul Nou 
şi Bobotezei, rog pe lisus Hristos-Domnul nostru 
să vă dăruiască sănătate, fericire şi spor în munca 
pentru înflorirea patriei noastre scumpe şi în pro- 
movarea chemării dumnezeiești din noaptea sfintă: 
„Pe pămint pace și între oameni bunăvoire.“ 


„* Din Pastorala de Crăciun, 1974, a Î.P.S. Mitropolit 
Nicolae al Ardealului. 


Gînduri creştine 


= - 

Vremea, pentru noi cei ce trăim în ea, se îm- 
parte în trei părți: în „prezent“ sau vremea de 
faţă, în „trecut“ sau vremea de dinaintea clipei 
de faţă şi în „viitor“, adică vremea ce va să tie. 

Obişnuim să spunem că „trecutul l-am lăsat în 
urmă“, cu toate că, într-un anumit fel, trecutul 
îl purtăm în noi. Tot ce avem în clipa de faţă, 
tot ce putem, tot ce facem e o agoniseală din tre- 
cut, pe care, prin clipa de faţă, o ducem în viitor. 

La drept vorbind, noi nu trăim în trecut, în 
prezent sau în viitor. Noi trăim în clipa de faţă. 
Fiecare zi din viaţa noastră e un „astăzi“, care are 
un „ieri“ și un „mîine“. Ziua de ieri a fost şi ea 
un „astăzi“. Un „astăzi“ va fi şi ziua de miine. 
Deosebirea între ziua de azi și cea de mîine — în- 
tre prezent şi viitor — este că ziua de azi o trăim, 
iar pe cea de miine o aşteptăm. Cu ziua de azi 
stăm în faţa zilei de miine, aşa cum cu ziua de 
ieri am stat în faţa zilei de azi. Dar cu ziua de 
azi nu stăm numai în faţa zilei de miine, ci stăm 
în faţa întregului nostru viitor și chiar în fața 
veşniciei. Cînd zicem că în faţa viitorului și în 
fața veşniciei stăm cu ziua de astăzi, nu ne gîndim 
la ziua prezentă ca la o zi din săptămînă sau din 
lună, ca la o dată din calendar, ci ne gîndim la 
ziua de astăzi a noastră, aşa cum ne-am pregătit-o 
prin toate zilele trăite pînă în prezent. 

În fața viitorului stăm cu trecutul şi cu pre- 
zentul; stăm cu prezentul, așa cum ni l-am pre- 
ătit în trecut. Cum tot ce gîndim, spunem şi 
ideii, gîndim și facem în prezent — adică în 
clipa de faţă, care se adaugă la trecut şi ne duce 
în viitor — putem spune, pe bună dreptate, că în 
faţa viitorului stăm cu noi înșine, așa cum am 
ajuns în prezent, așa cum ne-am alcătuit, prin 
cele de pînă acum. 

Aşadar, în faţa viitorului nu stăm numai cu 
vremea ce a trecut peste noi sau cu vremea prin 
care am trecut, ci stăm mai ales cu fiinţa noastră, 
aşa cum s-a format ea, pînă în clipa de față, 
căci, într-un anumit înțeles — cum spune Fericitul 
Augustin — „copilul este tatăl omului mare“, 
sau — cum spune Sfîntul Grigorie de Nisa — 
„Noi sintem propri noştri părinți“. Sîntem „propri 
noștri părinți“ în înțelesul că la ceea ce ne-au dat 
părinții, la ceea ce ne-a dat Dumnezeu, prin 
ărinţii noştri, am adăugat și noi bune şi rele, care, 
a un loc, ne-au alcătuit așa cum ne înfățișăm în 
clipa prezentă, în faţa viitorului. 

Nu ştim ce va fi în viitor. Ştim însă, cum ne-am 
pregătit pentru viitor. Știm cum sîntem în clipa 


la început de an 


de față, cu care întîmpinăm viitorul. Ferice de 
omul care ştie să trăiască în așa fel ca viitorul să-i 
fie așa cum și-l doreşte. La o astfel de trăire ne 
îndrumează sfinta Biserică, prin îndemnurile de 
la sfintele slujbe, privitoare la timp. Astfel, la 
slujbele de dimineață primim îndemnul să cerem 
de la Dumnezeu să ne dea ca „ziua toată“ să ne 
fie „desăvirşită, sfîntă, pașnică şi fără de păcat“. 
La aceleaşi sfinte slujbe de dimineață ne rugăm 
zicînd: „Învredniceşte-ne, Doamne, în ziua aceasta, 
fără de păcat să ne păzim noi.“ Acelaşi lucru îl 
cerem, pentru vremea serii, la sfintele slujbe ce se 
fac, seara, cînd auzim îndemnul: „Seara toată, 
desăvîrşită, sfîntă, pașnică și fără de păcat, — la 
Domnul să cerem“ și cînd ne rugăm: „Învredni- 
cește-ne, Doamne, în seara aceasta, fără de păcat 
să ne păzim noi.“ Ne rugăm și la slujbele şi rugă- 
ciunile de noaptea ca să fim păziţi „fără de păcat“. 

„Ne pregătim pentru viitorul așa cum ni-l dorim, 
cînd sintem cu grijă ca ziua, seara şi noaptea, deci 
toată vremea, să ne fie „sfîntă, pașnică și fără de 
păcat“. 

„Cu cît ne silim mai mult să înlăturăm din gîn- 
direa noastră tot ce ştim că-i rău, cu atît mai mult 
ni se înseninează viața, ne este mai sfîntă și mai 
pașnică clipa de faţă, care stă la hotarul dintre 
trecut şi viitor, 


Un alt îndemn de la sfintele slujbe — un în- 
demn cu specială referire la viitorul pe care ni-l 
cîştigăm prin trăirea din prezent este următorul: 
„Cealaltă vreme a vieţii noastre în pace și întru 
pocăință a o petrece — la Domnul să cerem.“ Îm- 
plinește acest îndemn acela care poate zice cu psal- 
mistul întru simţirea inimii: „Nedreptatea o urăsc 
și o dispreţuiesc, iar legea Ta o iubesc.“ (Ps. 118, 
163). De altfel acesta este conţinutul cel mai de 
căpetenie al pocăinţei. Cel ce urăște nedreptatea 
și iubeşte legea lui Dumnezeu acela scapă de pă- 
cat, căci ocolește pricinile lui și se supune cu min- 
tea legii celei sfinte, legii celei mai scumpe decit 
mii de comori de aur și de argint (Ps. 118, 72). 


Cel de-al treilea îndemn de la sfintele slujbe, 
care are în vedere viitorul și veşnicia ne îndreaptă 
gîndul către cîteva lucruri sigure din viitorul nos- 
tru, E vorba de îndemnul de a cere de la Domnul 
Hristos „sfârşit creștinesc vieţii noastre, fără durere, 
neînfruntat, cu pace și răspuns bun la înfricoșă- 
toarea judecată“. 

(Continuare în pag. 2) 

TELEGRAFUL ROMAN ki, 


Sărbătorirea Sfîntului Nicolae 


la Centrul arhiepiscopesc din Sibiu 


La praznicul Sf. Nicolae, 6 decembrie 1974, 
Î.P.S. Mitropolit Nicolae Mladin al Ardealului a 
împlinit, după cum ştim, vîrsta de 60 ani, eveni- 
ment care î Ciclul arhiepiscopesc din Sibiu a 
fost cinstit după cuviință. E 

Astfel, la vecernia din 5 decembre 1974 — să- 
vârşită în catedrala mitropolitană din Sibiu de P. S. 
Episcop-vicar Emilian Răşinăreanul, înconjurat. de 
un sobor de preoți și diaconi la care au participat: 
Î.P.S. Mitropolit Nicolae al Ardealului, î.P.S. 
Arhiepiscop Teofil al Vadului, Feleacului şi Cluju- 
lui, P.S. Episcop Vasile al Oradiei, P.S. Episcop- 
vicar Iustinian Maramureșanul, corpul profesoral 
şi studenţii teologi — P.C. rector /s. Zodoran a 
vorbit despre cinstirea pe care credincioșii noștri 
o dau demnităţii de vlădică, subliniind totodată 
că Arhipăstorul nostru poartă cu demnitate numele 
marelui ierarh din Mira Lichiei, îmbinînd în per- 
soana sa autoritatea cu bunătatea și blindeţea. În 
numele Institutului teologic a exprimat Î. P. S. Sale 
urări de sănătate și roade bogate în muncă. 

Î.P.S. Mitropolit Nicolae a mulţumit pentru 
urările ce i s-au făcut, precum și lerarhilor parti- 
cipanţi, arătind totodată studenţilor teologi cum 
în viaţa Sf. Nicolae s-au împletit în chip armonios 
adevărul propovăduir de Biserica Ortodoxă cu 
dreptatea și bunătatea, fapt care explică cinstirea 
de către toţi creştinii a acestui ierarh. 

A doua zi, vineri, 6 decembrie 1974, Î.P.S. 
Arhiepiscop Teofil al Vadului, Feleacului şi Cluju- 
lui, P. S. Episcop Vasile al Oradiei şi P. S. Episcop- 
vicar Emilian Rașinăreanul, înconjurați de un sobor 
de preoți şi diaconi în frunte cu P.C. vicar Tr. 
Belașcu, au săvîrşit Sf. Licuigie arhierească în 


, catedrala mitropolitană din Sibiu, cu care prilej 


C. diacon S. Stîngaciu a fost hirotonit preot pe 
seama parohiei Laslea, prot. Mediaș, iar tînărul 
seminarist |. Simu a fost hirotonit diacon. 


La priceasnă P.S. Episcop Vasile al Oradiei a 
rostit un cuvînt de învățătură în care, plecînd de 
la Apostolul zilei: „Aduceţi-vă aminte de mai 
marii voştri...“ (Evrei 13, 7), arată temeiurile 
pentru care cinstim noi pe Sfinţi și cu deosebire 
pe Sf. Nicolae, care a trăit în veacul IV şi ale 
cărui însuşiri troparul le descrie în chip minunat: 
„Îndreptător credinţei și chip blindeţelor, învăţător 
înfrînării te-a arătat pe tine turmei tale...“ 

Am venit la Sibiu — a spus P.S. Sa în a doua 

arte a cuvîntului său — „ca să luăm putere și 
am din prăznuirea Sf. Nicolae, dar şi pentru a 
mulțumi lui Dumnezeu pentru darurile revărsate 
în cei peste 7 ani de arhierie şi 60 ani de viaţă“ 
ai Î.P.S. Mitropolit Nicolae, pentru a-i mulțumi 
Î.P.S. Sale pentru darurile pe care le-a revărsat 
cu suflet larg spre binele Bisericii și Patriei. 

După Sf. Liturghie s-a săvîrșit un Te-Deum, 
prin care s-a mulțumi? lui Dumnezeu pentru bine- 
facerile revărsate asupra Bisericii și Patriei noastre, 
asupra Î. P. S. Mitropolit Nicolae al Ardealului. 

În continuare, după ce a tălmăcit unele texte 
biblice, legate de lepădarea de sine şi de înfrînare, 
Î.P.S. Arhiepiscop Teofil, în numele preoţilor și 
credincioșilor din Arhiepiscopia Vadului, Feleacului 
şi Clujului, în numele sutelor de preoţi care i-au 
fost studenţi, felicită din toată inima pe Î.P.S. 
Mitropolit Nicolae al Ardealului cu prilejul acestui 
popas festiv și roagă pe Dumnezeu să-i dăruiască 
mulți ani, spre binele credincioşilor, spre binele 
Bisericii şi Patriei pe care o iubește atît de mult. 

A vorbit apoi Î.P.S. Mitropolit Nicolae, care, 
plecînd de la cuvintele Sf. Apostol Pavel: „Prin 
darul lui Dumnezeu sînt ceea ce sînt“, arată că în 
faţa veşniciei anii pe care îi trăim nu au însemnă- 
tate decît dacă au fost umpluţi de grija pentru a 
împlini voia lui Dumnezeu, de grija de a fi folo- 


sitori semenilor, obștei în mijlocul căreia trăim, ' 


mulțumind totodată celor prezenţi pentru dra- 
gostea pe care i-au arătat-o. 

În continuare, la reședința mitropolitană a avut 
loc o recepţie, la care au participat salariați ai 
Centrului arhiepiscopesc, ai Institutului Teologic 
din Sibiu, protopopi, deputaţi eparhiali, cunoscuţi 
ai Î.P. S. Sale şi alți oaspeți. 

În numele celor prezenţi, P.S. Episcop-vicar 
Emilian evocă aspecte din activitatea fructuoasă a 
Arhipăstorului nostru, atît pe linie gospodărească 
cît și cărturărească, pastorală și ecumenistă, modul 
în care Î. P. S. Sa s-a integrat deplin în epoca nouă 
a Patriei noastre, identificîndu-se cu idealurile de 
astăzi ale poporului nostru, ideea de unitate bise- 
ricească, de unitate a întregului nostru popor, pe 
care o slujeşte cu devotament, atît prin viu grai, 
cît şi prin scris, mărturie stînd lucrările Î.P.S.Sale: 
"Cind fraţii sînt împreună“, „Samuil Micu Klein- 


teologul“, „Biserica Ortodoxă Română, una şi 
aceeaşi în toate timpurile“, „Studii de Teologie 
morală“, iar mai recent: „lisus Hristos, viaţa 
noastră “. 

P. S. Sa oferă apoi un simbolic dar şi anume o 
sculptură în lemn, reprezentind imagini din istoria 
de altă dată şi de astăzi a Mitropoliei Transil- 
vaniei. 

„Felicitări şi urări de bine exprimă Î.P.S. 
Mitropolir Nicolae Eminența Sa Domnul Episcop 
evangh.-luth. Albert Klein — prezent la această 
festivitate, însoțit de dl vicar Hermann Binder — 
care reliefează ecoul pozitiv pe care îl au la Epis- 
copia evanghelică vizitele Î. P. S. Sale în parohiile 
mixte, adevărate sărbători frățești, încheind cu 
cuvintele: „Dumnezeu să binecuvinteze frățietatea 
pe care ne-o oferiţi spre binele şi folosul Bisericilor 
noastre şi al Patriei.“ 


Aspect de la Sf. Liturghie 


A răspuns Î.P.S. Mitropolir Nicolae al Ardea- 
lului, care, arătînd că Munţii Apuseni, unde s-a 
născut, şi muncitorii minieri, între care a crescut, 
şi-au pus pecetea pe fiinţa sa, subliniază că „m-am 
străduit ca, cu ajutorul lui Dumnezeu, să-mi îm- 
plinesc datoria, socotind că esenţialul în viaţă este 
să-ți fructifici capacitățile pe case le ai, slujind 
obștea în mijlocul căreia trăieşti“. 


Scoțind la lumină relațiile frățeşti dintre fiii 
Bisericii noastre şi cei ai altor culte şi naționalități 
din țara noastră, precum şi munca tot mai intensă 
ce trebuie depusă în continuare în Arhiepiscopie, 
Înalt Prea Sfinția Sa mulțumește P.F. Părinte 
Patriarh Justinian, Sf. Sinod, pentru tot sprijinul 
primit. | 

Mulţumeşte de asemenea Departamentului Cul- 
telor, Domnului Preşedinte și Domnului Vice- 
preşedinte, pentru ajutorul acordat sub diverse 
forme Arhiepiscopiei Sibiului. 

La masa oficială care a urmat au mai luat 
cuvîntul și au oferit daruri îndătinate unor astfel 
de prilejuri: Î.P.S. Arhiepiscop Teofil, P.S. Epis- 
cop Vasile, P.S. Episcop-vicar Iustinian şi P.C. 
vicar Tr. Belașcu. 


Prăznuirea Sf. Nicolae din 1974 a însemnat, 
așadar, pentru preoţii și credincioşii din Arhiepis- 
copia de Alba Iulia şi Sibiu. nu numai un prilej 
de a ura Arhipăstorului lor sănătate și noi roade 
bisericeşti și patriotice, mărturie stînd mulțimea 
telegramelor sosite la Centrul arhiepiscopesc, ci și 
un angajament în a-şi face cu conştiinciozitate 
datoria, fiecare la locul său. 

R. 


Nr. 1—2 


mă 


a . L] 
Ginduri creştine... 
(Urmare din pag. 1) 

Dacă, în general, în faţa viitorului stăm cu ceea 
ce sîntem și avem în prezent, fără să știm cu sigu- 
ranţă ce va fi de aici înainte, sînt totuși citeva 
lucruri cu totul sigure, deplin cunoscute. Ştim sigur 
că Viaţa noastră pămîntească are un sfîrșit, pe care 
îl dorim şi cerem de la Dumnezeu să ne fie „creşti- 
nesc“, adică în unire cu Mintuitorul, pașnic și cu 
cinste. Știm de asemenea că după sfirşitul nostru 
urmează „judecata lui Hristos“, la care dorim să 
avem „răspuns bun“, pentru că după Judecată 
urmează „răsplata“ pentru viaţa noastră întreagă 
şi mai ales pentru starea sufletească în care ne-a 


găsit cli a morţii. Să nu uităm de cele trei lucruri 
sigure viitorul nostru: moartea, judecata şi 


răsplata, căci. ele au darul de a înmulți rîvna 
“pentru cele 'bune, de a ne lumina prezentul şi 
viitorul. 

Nu vom sfirşi aceste gînduri înainte de a 
spune că Sfîntul Simion Noul Teolog învață că 
„cel ce păzeşte poruncile lui Dumnezeu, nu numai 
el păzeşte runcile, ci și poruncile îl păzesc pe 
el“, iar Psalmistul, vorbind cu Dumnezeu în rugă- 
ciune, zice: „Cei ce iubesc legea Ta, de multă pace 
se vor. bucura şi nimica nu-i va împiedica“ 
(Ps. 118, 165). 

Să ţinem minte că în faţa viitorului stăm cu 
cea ce sîntem şi avem în clipa de față. Nădejdile 
şi dorințele noastre cu privire la viitor ni se îm- 
plinesc pe măsura strădaniilor noastre de a ne trăi 
viaţa în chip sfânt, cu pace, fără de păcat, gîn- 
dindu-ne mereu că vom da seama și vom fi jude- 
cați pentru tot ce gîndim, vorbim şi facem. Binele 
nostru din prezent şi din viitor ni-l pregătim noi 
înşine, prin păzirea poruncilor lui Dumnezeu, care, 
la rîndul lor, și ele ne păzesc pe noi de toate cele 
nedorite şi ne deschid calea către fericirea pe care 
o căutăm. 

Cu astfel de gînduri în minte, putem sta în fața 
noului an pe care îl începem şi care dorim să fie 
cît mai plin de roade sufleteşti și trupeşti pentru 
noi toţi, în faţa viitorului ce ne stă înainte, avînd 
deplina încredere că „cei ce-l caută pe Domnul 
nu se vor lipsi de nici un bine“ (Ps. 33, 10). 


lerod. Teofil Părăianu 


An nou 


„Dubul Domnului este peste mine, 
pentru că el m-a uns să vestesc anul 
de îndurare al Domnului.” 

(Luca 4, 18—19) 
Din necuprinse spaţii siderale 
An nou sfios ne-ai poposit în prag, 
Aducător de vise şi speranţe 
Bine-ai venit | Te-ntîmpinăm cu drag | 


An nou, miraj învăluit de taine, 
Ai poposit voios în prag la noi, 
Purtindu-ne prin anii vieții noastre, 
În nesfîrşitul timpului şuvoi . . . 


An nou, popas de gînduri fără număr, 
Ce baţi la poarta noastră-a tuturor, 
Prilej ne eşti de-a cugeta cucernic 

La anii care vin şi trec în zbor... 


„+ Pe marea vieții pururi agitată 
Vislim spre-naltul şi supremul țel: 
- S-ajungem prin credinţă mântuirea, 
Să fim cu Domnul, propăşind prin EL. 
An nou...] dar sfînt...] cunună-a vieţii noastre, 
Sădeşte-n noi icoana Iui lisus, 
Fii împlinirea dorurilor sfinte, 
Și dub înnoitor din Cer adus...! 


Preot Gheorghe 1. Beșchea 


ICOSUL AL VIII-LEA 


Cei ce nu iubeau dreapta-credinţă, căutau asupra 
ta felurite pricini, spre a te izgoni din scaun. Dar 
tu, ca un adevărat păstor, ai stat pînă la moarte 
lîngă turma ta şi ţi-ai pus sufletul pentru ea. Pen- 
tru aceea şi noi, smerişii, te lăudăm, zicînd: 
Bucură-te, cela ce eşti adevărat arhiereu al lui 

Hristos; 

Bucură-te, că eşti tuturor credincioșilor de -mare 
folos; 

Bucură-te, cela ce viclenia prigonitorilor ai vădit; 

Bucură-te, că în necazuri, ca o stîncă, neclintit ai 
rămas; 

Bucură-te, cela ce ai înfruntat cumplite prigoane; 

Bucură-te, cela ce nu te-ai întristat cînd răbdai 

Yane; se 
Bucură-te, că pentru strămoşeasca credință multe 

“chinuri ai pătimit;. 


Din acatistul Sf, lerarhi lie lorest si Sava Brancovici, mitropolii ai Transilvaniei 


Bucură-te, cela ce de adunarea celor puternici ai 
fost osîndit; 

Bucură-te, cela ce, deși bolnav, în temnița Bălgra- 
dului şi lernutului ai fost aruncat; | 

Bucură-te, cela ce pentru statornicia ta în credinţă 
cu lanțuri grele ai fost ferecat; 

Bucură-te, că de ispitele celor ce voiau să te cum- 
pere te-ai lepădat; ! 

Bucură-te, cela ce pentru statornicia ta în credinţă 

Bucură-te, lerarbe Sava, care ui Hristos ai urmat | 


CONDACUL AL IX-LEA 


Privegheat-ai, cu multă grijă, asupra turmei tale 
celei duhovniceşti şi în vreme de furtună şi încer- 
care, sfinţite lerarhe Sava, pe toţi îmbărbătindu-i 
să nu se abată de la dreapta credinţă, ci lui Hristos 
Dumnezeu, laudă să-i aducă, strigînd, Aliluia ! 


Soborul catedralei Reîntregirii Alba lulia 


TELEGRAFUL ROMÂN 


Din activitatea creștină pentru pace 


În lume se accentuează tot mai mult necesitatea 
colaborării tuturor forțelor păcii pentru asigurarea 
mai rapidă şi mai elicace a vieții liniștite a popoa- 
velor spre a-și putea desfășura capacitățile crea- 
toare, fiecare în cadrul propriului stat, şi a cola- 
borării generale la progresul necesar comun. Acestor 
forțe, care sprijină prin străduințele lor activitatea 
O.N.U., li se alătură şi organismele creștine, în- 
trunite în variate asociaţiuni mai largi san mai 
restrînse. 


Dacă Consiliul Ecumenist al Bisericilor de la 
Geneva — C.E.B. — și Conferinţa bisericilor 
europene — C.B.E. — sau Mișcarea Nyborg stă- 
ruie pentru o colaborare intercreștină, prima pe 
plan mondial şi a doua pe cel european, în vederea 
unei unităţi creştine spre a, se preocupa şi cu pro- 
blemele „creştinismului practic“, pe teren social- 
etic, atunci Conferința creştină pentru pace 
— CCP. —, cu ramificații mondiale, stăruie 
pentru „teologia păcii“, după cum însăți Biblia 
este îndrumător. primordial de manifestare a imbirii 
către semen. 


După şedinţa Secretariatului internaţional al C.C.P. 
de la Espoo în Finlanda, din 4—8 iunie 1974, la 
care a fost apreciată activitatea Conferinţei pentru 
securitate şi cooperare europeană de la Geneva, 
şi a întrunirilor C.C.P. de la Aachen — R.F.G. şi 
Berna, din 28—30 mai 1974, s-a subliniat împre- 
jurarea sporirii prilejurilor pentru întărirea cola- 
borării directe şi cu Conferinţa creştină panafricană 
împotriva colonialismului şi imperialismului, pre- 
cum şi cu Conferinţa creştină pentru pace din Asia. 
Astfel procesul de destindere trebuie să includă şi 
vespectarea generală a drepturilor legale ale omului 
şi să infirme privilegiile unilaterale şi parţiale. În 
acest sens au fost emise şi Declaraţii cu privire la 
necesitatea dezarmării, întărirea securităţii şi coo- 
perării europene, pacea în Orientul Apropiat. Apoi 
a fost pregătit un text liturgic împotriva armelor 
atomice, întru pomenirea victimelor exploziei nuw- 
cleare de la Hiroşima și Nagasaki şi spre avertizare 
în viitor. Aceste precizări, declaraţii şi apeluri au 
fost apoi dezbătute în toate filialele regionale ale 
C.C.P. din lume. 


În continuare, conducerea C.C.P. a emis la 
18 ilie 1974 o declaraţie cu privire la evenimen- 
tele tulburătoare din Cipru, cerînd retragerea tutw- 
ror forţelor armate străine şi restabilirea la con- 
ducerea țării a regimului legal al președintelui 
Mitropolit Macarios. 


Pentru a [i necontenit la zi cu problemele mon- 
diale, care necesită şi precizarea poziției creştine, 
s-a întrunit la Mănăstirea Sf. Serghei de la Zagorsk, 
în zilele de 23—26 iulie 1974, sub preşedinţia P. F. 
Patriarh Pimen al Moscovei, consultația reprezen- 
tanților C.C.P. din țările Europei de răsărit, Cuba 
şi Mongolia. Tema principală se referea la discu- 
tarea temei centrale a Congresului V al C.E.B. des- 
pre: „lisus Hristos liberează şi unește“, cu îndemnul 
la slujire creștină pentru pace şi dreptate, care se 
manifestă prin contribuţia creştinilor referitoare 
la: destindere, relaţii prietenești şi colaborare între 
toate popoarele, securitate şi cooperare europeănă, 
dezarmare şi interzicerea înarmării mondiale, solu- 
ționarea problemelor lumii a treia, asigurarea eco- 
logiei, înțelegerea problemelor legate de populaţia 
mondială, respectarea drepturilor legale ale omului 
şi îmbunătăţirea relaţiilor între Est şi Vest. 


Din partea sa, Consiliul Ecumenic al Bisericii 
— C.E.B. — a organizat prin Comisia pentru, 
„credință şi organizaţie“ o întrunire la Accra- 

bana, la 22 iulie—5 august 1974, cu tema: 
„Nădejde şi unitate“. Era prima întrunire a acestei 
comisii pe pămînt african şi scopul era de a stărui 
pentru reconciliere între rase, pe baza, nădejdii 
comune în lisus Hyistos. A urmat “pă şedinţa 
Comitetului central al C.E.B. în Berlin-Vest, din 
11—18 august 1974, spre a stărui în numele Mîn- 
tuitorului lisus Hyistos pentru strîngerea relaţiilor 
între toți creştinii, în vederea ajutorării frățești a 
semenilor în lipsuri sociale şi economice, fapt care 
contribuie, prin creștinism practic, la întărirea stă- 
ruinței mondiale pentru pace. Cu acest prilej s-a 
pieciuae că Congresul al V-lea al C.E.B. va avea 
oc în noiembrie 1975 la Nairobi-Kenya şi nu la 
Djakarta în Indonesia. 


Pentru a fi prezentă la întrunirile importante 
mondiale, C.C.P. a participat. printr-o delegaţie de 
10 membri, în frunte cu Î. P.S. Mitropolit Nicolae 
al Banatului, la Conferinţa mondială pentru popu- 
laţie, de la Bucureşti, din 19—30 august 1974. 


Pe pipa larg, la sediul C.C.P. de la Praga a 
avut loc o consultație cu reprezentanţii bisericești 
din S.U.A., în 22—25 august 1974, reprezentind: 


Biserica Fraţilor, cultul baptist, Biserica luterană 
americană, United Church of. Christ, Comisia ro- 
mano-catolică americană pentru dreptate şi pace, 
şi Bisericile metodistă şi presbiteriană. Concomitent 
s-a ținut şi o consultaţie între 30 reprezentanţi ai 
Bisericii episcopale anglicane cu reprezentanți ai 
Bisericilor din șase state europene de Răsărit, sub 
președinția 1. P.S. Mitropolit Nicodim din Lenin- 
grad şi Novgorod şi a președintelui R. Moss din 
United Church, în vederea constituirii unei confe- 
vințe generale a Creștinăţății mondiale pentru 
dezarmare. 

În fine, la 28 august—3 septembrie 1974 s-a 
întrunit la Louvain — Belgia al doilea Congres al 
marilor religii din lume pentru pace, după prima 


Pag. 3 


) 


întrunire de la Kyoto din Japonia, în 1970, în 
scopul ca prin stabilirea de relaţii corespunzătoare 
între religii să se elimine elementele unor segregaţii 
rasiale şi de îndușmănire, pentru ca împreună aceste 
religii să colaboreze frăţeşte spre întărirea păcii 
mondiale şi buna viețuire pe pămînt. 

Toate aceste activități le-a analizat Secretariatul 
internațional al C.C.P. la şedinţa de la Matansas 
din Cuba, prima de acest fel pe pămînt latino- 
american, în cadrul temei: Revoluţia cubaneză — 
dreptate şi pace în America Latină. 

Pentru o lămurire şi mai largă, redacția C.C.P. 
pregăteşte publicarea unui volum intitulat: „Creş- 
tinii azi în străduința pentru pace şi dreptate 
socială“, cu 31 colaboratori din întreaga Îume, 
precum şi o serie de broşuri documentare informa- 
tive. (Buletinul C.C.P. Nr. 156—162 pe 1974.) 


Prof. M. Șesan 


INIFORMAȚII 


O Zilele de 12 şi 13 octombrie 1974 au fost 
rezervate de P.S. Episcop Vasile al Oradiei vizi- 
tării unor parohii cu credincioşi de naționalitate 
ucrainiană din protopopiatul Satu Mare. 

Astfel, în seara zilei de simbătă, 12 octombrie, 
a oficiat slujba vecerniei în biserica din, parohia 
Livada, păstorită de un tînăr şi destoinic preot, 


* Iosif Stark. 


Duminică, 13 octombrie, dimineaţa, a săvârșit 
Sf. Liturghie în biserica din parohia Porumbeşti, 
păstorită de opt luni de zile de un alt tînăr și 
vrednic slujitor al sf. altar, Vasile Bucec, iar după- 
masă a săvirșit vecernia în biserica dintr-o altă 
parohie, Cidreag, păstorită de un și mai tînăr 
preot, Paul Kovacs. 

Bisericile din cele trei parohii, în special la sf. 
liturghie din cea de la Porumbești, au fost pline 
de credincioşi. 

În cuvîntul lor, cei trei păstori de suflete au 
mărturisit că enoriașii lor sint sincer atașați de 
Biserica lor străbună, ortodoxă. Datorită deosebitei 
purtări de grijă pe care le-o arată, la orice ocazie 
şi cu prisosință Prea Fericitul Părinte Patriarh 
Justinian, şi înţelegerii manifestată de autoritatea 
de stat, credincioşii ortodocşi de naţionalitate ucrai- 
niană — au subliniat cei trei preoți — sînt mulţu- 
miţi că îşi pot desfășura viaţa religioasă în condiții 
de libertate și egalitate cu toate celelalte culte din 
țară şi că folosesc limba maternă în cult, fapte 
pentru care le rămîn profund recunoscători. 

La toate cele trei sfinte slujbe, PS. Episco 
Vasile i-a asigurat pe cei de faţă că în rugăciunile 
sale îi cuprinde totodată şi pe credincioşii ortodocși 
ucrainieni, întocmai ca și pe cei români, pentru că 
— a spus P.S.Sa — toți sîntem fii ai aceluiaşi 
Tată ceresc și cetăţeni ai aceleiași unice patrii, 
Republica Socialistă România, care în cei 30 de 
ani de la eliberare a cunoscut astfel de realizări, 
în toate sectoarele de activitate, care altădată 
păreau de necrezut. 


O Duminică, 20 octombrie 1974, Î.P.S. Mitro- 
polit Nicolae al Banatului a poposit în mijlocul 
credincioșilor din Cireşul, protopopiatul Lugoj, 
însoțit de P.C. cons. Ilie Maier, săvîrşind aici 
tirnosirea bisericii cu hramul „Sf. mucenic Dimi- 
trie“. Înconjurat de soborul preoților și diaconilor 
Întâistătătorul Mitropoliei Banatului a slujit Sfînta 
Liturghie, la vremea predicii purcezînd de la evan- 
ghelia duminicală (Luca 8, 26—39), învăţind pe 
credincioşi asupra chipului în care trebuie să inde- 
părteze din sufletul lor orice patimă vătămătoare, 
pentru a lucra mereu binele spre folosul personal 
şi obştesc. 

Înalt Prea Sfinţia Sa a fost primit cu nespusă 
bucurie de credincioșii cărora, în urma prezentării 
de către parohul lor a îndătinatului raport, le-a 
adresat cuvinte de apreciere pentru cele făptuite 
şi de îndemn pentru continuă propăşire mai de- 
parte. 

O Duminică, 20 octombrie 1974, P.S. Episcop 
Vasile al Oradiei — însoţit de P.C. cons. loan 
Negroiu — a săvirșit sfințirea bisericii din parohia 
Unimăt, protopopiatul Carei. 

Cu această ocazie, pentru însemnata lucrare de 
înnoire a bisericii, precum și pentru merituoasa 
activitate pastorală de aici și din alte parohii, 
P.C. preot Coriolan Osian, parohul locului, aflat 
în preajma pensionării, a ki distins de către 
chiriarh cu rangul de „iconom“. 

În timpul Sf. Liturghii, diaconul catedral Mihai 
Cora a fost hirotonit preot pe seama parohiei 
Miheleu, protopopiatul Oradea-Sud, iar tînărul 
absolvent al Institutului teologic din Sibiu, Chiş 
Gheorghe, a fost hirotonit diacon. 

În ultima Duminică din luna octombrie, P.S. 
Episcop Vasile al Oradiei — însoţit de P. C. cons. 


Gheorghe Miclăuș — a oficiat slujba de binecu- 
vîntare a lucrărilor de înnoire a bisericii din 
parohia Tătărăști, protopopiatul Satu Mare. 


În cadrul Sf. Liturghii a fost hirotonit preot 
tînărul licenţiat în Teologie, Buta Alexandru, pen- 
tru parohia Sălard, protopopiatul Oradea-Nord. 

Pentru vrednicia de care a dat dovadă în ogorul 
Domnului, C. preot Andrei Pop, pete locului, 


a fost distins cu rangul onorific iconom“. 


E Duminică, 27 octombrie 1974, a avut loc 
sfințirea ales împodobitei catedrale din Aiud, sfin- 
țire săvîrşită de Î.P.S. Mitropolit Nicolae al Ar- 
dealului, însoțit de la Sibiu de P.C. vicar Tr. 
Belaşcu, P. C. rector Is. Todoran ș. a. 

În ajun, sîmbătă seara, 26 octombrie, în biserica 
cu hramul Sf. Nicolae din aceeași localitate a avut 
loc slujba vecerniei, cu care prilej a predicat P. C. 
rector Is. Todoran, după care A P.S. Mitropolit 


Nicolae, în cuvîntarea rostită, a subliniat impor- - 


tanța unităţii de credință, atît pentru Biserică cât 
şi pentru Patrie. 

Pentru activitatea desfăşurată în parohie, cât şi 
pentru împodobirea bisericii, P.C. paroh Emil 
Stoica a fost distins cu rangul de „iconom“. 

A doua zi, cuvînt de „bun venit“ a rostit P.C. 
prot. L. Silveşan (Aiud), după care s-a trecut la 
sfinţirea bisericii, răspunsurile fiind date de corul 
mixt al catedralei mitropolitane din Sibiu, condus 
de P. C. prof. Gh. Şoima. 

După Sf. ea ca s-a oficiat un parastas pen- 
tru ctitori şi binefăcători, iar, în continuare, 5 C. 
vicar Tr. Belaşcu a dat citire actelor de apreciere 
a P.C. paroh loan Oniga, pentru dăruirea cu care 
a lucrat la impodobirea catedralei din Aiud, ajutat 
de consiliul parohial şi bunii săi credincioşi. 

P. C. iconom stavrofor I. Oniga a făcut apoi o 
prezentare a lucrărilor de reparare, pictare și în- 
zestrarea bisericii cu mobilier nou, mulțumind tutu- 
ror celor ce l-au ajutat. 

În continuare, P. C. delegat patriarhal D. Mano- 
lache a dat citire scrisorii P.F. Părinte Patriarh, 
adresată P.C. pr. 1. Oniga, după care au mai 
vorbit: P.C. pr. E. Stoica (Aiud 1), dl epitr 
A. Stîncel, C. pr. rom.cat. Valeriu Hrubisk, 
past. reformat lakab Zsigmond şi P.C. vicar Tr. 
Belaşcu. 

Î.P.S. Mitropolit Nicolae a subliniat vrednicia 
preotului şi credincioşilor din Aiud, zăbovind tot- 
odată asupra ecumenismului practic din țara noas- 
tră, asupra unităţii de credință, asupra înfrăţirii 
în muncă a credincioşilor din țara noastră. 

„La agapa care a urmat, au mai vorbit: P.C. 
vicar O. Moraru (Cluj), P.C. arhim. V. Jitaru 
(Ocna Mureş), P.C. rector Is. Todoran, credin- 
ciosul reformat luliu Csăszăr, P.C. prot. L. Sil- 
veșan, P.C. prot. I. Işa (Braşov), P.C. pr. Dean 
Vesa, secret. prot. ş. a. 

(Continuare în pag. 4) 


Mulţumesc călduros preoţilor şi credin- 
cioșilor pentru felicitările trimise cu prile- 
jul Sf. lerarh Nicolae și al împlinirii vîrstei 
de 60 ani. 

Urez tuturor sănătate, pace, bucurie şi 
mult spor în activitatea de slujire a Bise- 
ricii strămoșești și de propășire a Patriei 
noastre scumpe, România socialistă. 

ț NICOLAE 
Mitropolitul Ardealului 


CTE 

Conferinţa interteologică de la Sibiu | 


În ziua de 5 noiembrie 1974 a avut loc, în Aula 
Institutului Teologic din Sibiu, cea de-a douăzecea 
Conferință interteologică, la care au participat 
lerarhi ai Bisericii Ortodoxe Române, și anume: 
Î.P.S. Mitropolit Nicolae al Ardealului, î.P.S. 
Arhiepiscop Teofil al Vadului, Feleacului și Cluju- 
lui, P.S. Episcop Vasile al Oradiei, P.S. Episcop- 
vicar patriarhal Antonie Ploieşteanul, P.S. Epas- 
cop-vicar Emilian Răşinăreanul, P. S. Episcop-vicar 
Nestor Severineanul, P.S. Episcop-vicar Iustinian 
Maramureşanul, P. S. arhiereu-vicar Gherasim Con- 
stănțeanul; rectorii Institutelor Teologice din 
Bucureşti, Sibiu, Cluj-Napoca — Sibiu (Protestant) 
și Alba Iulia (Romano-Catolic), însoțiți de pro- 
fesori de la Institutele respective, directori și pro- 
feșori de la seminariile teologice, invitați locali. 

Referatul principal: „lisus Hristos liberează şi 
uneşte“ a fost prezentat de către P.C. Pr. Prof. 
Isidor Todoran, Rectorul Institutului Teologic din 
Sibiu. P.C.Sa a arătat semnificaţia creștină a 
răstignirii lui lisus Hristos, care înseamnă slobo- 
zenie de orice opresiune a păcatului; libertate 
morală înseamnă posibilitate de încadrare con- 
ştientă și voită în necesitatea binelui obștesc. Evan- 
ghelia lui Hristos este mesaj de eliberare de păcat, 


„de rău, care nu se găsește numai în domeniul 


vieții particulare. 

Unitatea existenţei umane, cu toate aspectele ei 
fireşti, se vede prin credința în persoana lui lisus 
Hristos, izvorul și al eliberării sufletești și al unirii 
creştinilor întreolaltă. Unitatea omenirii nu este 
afectată de manifestările felurite de limbă și cul- 
tură întrucît „e acelaşi Dumnezeu care lucrează 
toate în toți“ (1 Cor. 12, 6). Eliberarea în şi prin 
Hristos nu sînt două lucruri separate ci sînt aspecte 
ale aceleiași opere mîntuitoare. 

În referatul intiluat „Temeiurile teologice ale 
drepturilor omului“, Domnul Profesor Ștefan 
Juhăsz de la Institutul Teologic Unic Protestant din 
Cluj-Napoca a evidențiat faptul că apostolatul 
social izvorăște din identificarea Bisericii cu inte- 
resele poporului din care face parte avînd la bază 
identificarea lui lisus Hristos cu Trupul Său. Drep- 
tul omului la viață liberă, sub toate aspectele ei, 
decurge, potrivit concepției creștine, din legătura 


acestuia cu Dumnezeu. Domnia Sa a pus în lumină 
legătura dintre libertate şi dragoste, dragostea fiind 
simbolul şi factorul solidarității, al luptei pentru 
eliberare. 

Cel de-al treilea referat: „Ecumenism și proze- 
litism“, prezentat de P.C. Sa Pr. Prof. Dumitru 
Fecioru de la Institutul Teologic din București, 
precizează deosebirea dintre cele două atitudini 


Prezidiul conferinţei 
din cadrul lumii creștine, Ecumenismul fiind o 
mişcare a Bisericilor însuflețită de respectul reci- 
proc şi de voinţa de a se apropia, în timp ce pro- 
zelitismul este o acţiune de negare a tuturor, Biseri- 


cilor cu excepţia Bisericii proprii. Din această pre 
cină primele documente ecumeniste, cum a fost 
Enciclica Patriarhiei Ecumenice din anul 1920, 
precum și alte documente ale unor întruniri ecu- 
menice mai recente, s-au pronunțat împotriva pro- 
zelitismului. Ecumenismul trebuie să contribuie la 
înlăturarea definitivă a prozelitismului şi la instau- 
rarea unui spirit pancreştin încât fiecare Biserică să 
aibă independenţa de a cultiva dragostea față de 
altă Biserică. 

Discuţiile pe marginea referatelor au fost des- 
chise prin cuvîntul Î.P.S. Mitropolit Nicolae. 
Î. P. S. Sa a insistat asupra felului în care Bisericile 


Temeiuri biblice şi patristice ale învățăturii 
noastre creştine ortodoxe 


]. Atit Vechiul cit și Noul Testament cu- 
prind cuvintul lui Dumnezeu, necesar 


pentru miîntuirea noastră. 


— „Toată Scriptura este insuflată de Dumnezeu 
şi de folos spre învățătură, spre mustrare, spre în- 
dreptare, spre înțelepţirea cea întru dreptate, pen- 
tru ca omul lui Dumnezeu să fie desăvirșit, bine 
pregătit pentru tot lucrul bun“ (II Tim. 3, 16). 

— „Toate cîte s-au scris mai înainte, s-au scris 
spre învățătura noastră, ca prin răbdarea și mîn- 
giierea care vin din Scripturi să avem nădejde“ 
(Rom. 15, 4). 

— „Dumnezeu a făgăduit vestirea Evangheliei 
mai înainte prin prorocii Săi, în Sfintele Scripturi“ 
(Rom. 1, 21). 

— „Aşa zice Domnul-Dumnezeul lui Israil: 
scrieți într-o carte toate cuvintele pe care ţi le-am 
grăit Eu“ (Ieremia 30, 2). 

— „Să nu socotiți că am venit să stric Legea 
sau prorocii; n-am venit să stric, ci să împlinesc“ 
(Matei 5, 17). 

— „Acestea sînt cuvintele care le-am grăit 
către voi, fiind încă împreună cu voi, că trebuie 
să se împlinească toate cele scrise despre Mine în 
Legea lui Moise, în proroci și în psalmi“ (Luca 
24, 44). 

— „Cercetaţi Scripturile, că socotiți că în ele 
aveţi viață veşnică. Şi acelea sint care mărturisesc 
despre Mine“ (loan 5, 39). 

— „Desființăm noi Legea prin credință? Să nu 
fie ! dimpotrivă, întărim Legea“ (Rom. 3, 31). 

— „În multe rînduri şi în multe chipuri a grăit 
Dumnezeu odinioară părinților noştri prin proroci, 
în zilele acestea mai de pe urmă ne-a grăit nouă 
prin Fiul“ (Evr. 1, 1—2). 

— „Niciodată prorocia nu s-a făcut prin voia 
omului, ci oamenii cei sfinți ai lui Dumnezeu au 
grăit, purtaţi fiind prin Duhul Sfînt“ (II Petru 
1, 21). 

— „Vă fac cunoscut, fraţilor, eă Evanghelia cea 
binevestită de mine nu este după om; pentru că 
nici n-am luat-o, nici n-am învăţat-o de la oameni, 
ci prin descoperirea lui lisus Hristos“ (Gal. 1, 
11—12). 

— „Cele ce ochiul n-a văzut și urechea n-a 
auzit și la inima omului nu s-a suit, pe acestea 
le-a gătit Dumnezeu celor ce-L iubesc pe El. lar 

nouă ni le-a descoperit Dumnezeu prin Duhul Său, 
fiindcă Duhul toate le cercetează, chiar şi adîncu- 


rile lui Dumnezeu“ (1 Cor. 2, 9—10). 


— „Zidiţi fiind pe temelia apostolilor și a pro- 
rocilor piatra din capul unghiului fiind însuși lisus 
Hristos“ (Ef. 2, 10). 

— „Cuvîntul lui Dumnezeu este viu și lucrător 
și mai ascuțit decît orice sabie cu două tăișuri, și 
pătrunde pînă la despărțitura sufletului și duhului 
dintre încheieturi şi măduvă şi destoinic este să 
judece simţirile și cugetările inimii“ (Evr. 4, 12). 

— „lar ei au primit cuvîntul cu toată osârdia, 
în toate zilele, cercetînd scripturile dacă ele sînt 
aşa“ (F. Ap. 17,11). 

— „De mic copil cunoşti Sfintele Scripturi care 
pot să te înțelepțească spre mîntuire, prin credința 
cea întru Hristos lisus“ (II Tim. 3, 15). 

— „Fericiţi sînt cei ce ascultă cuvîntul lui Dum- 
nezeu şi-l păzesc“ (Luca 11, 28). 

— „Noul Testament în cel Vechi se ascunde: 
Vechiul în cel nou se descoperă“ (Fer. Augustin). 

— „Profeţii care istorisesc facerea lumii n-au 
fost de față atunci, dar era de față Înţelepciunea 
lui Dumnezeu, cea care era în El și cuvîntul cel 
Sfînt al Său, care e veșnic ca El. Acest cuvint 
fiind Duhul lui Dumnezeu, începutul, Înţelepciunea 
și Puterea celui Prea Înalt, a coborit asupra Pro- 
feţilor și, prin ei, a vorbit despre facerea lumii și 
despre toate celelalte. Cuvîntul lui Dumnezeu s-a 
folosit de Moise ca de un organ“ (Sf. Teofil al 


* Antiohiei). 


— „Te rog spune-mi ce e mai sfînt ca acest 
cuvînt al lui Dumnezeu? Ce e mai plăcut ca această 
plăcere? Ce mîncări, ce feluri de miere sînt mai 
dulci decît cunoaşterea înţelepciunii lui Dumnezeu, 
decît pătrunderea în locurile Sale ascunse, decît 
privirea la ideea Ziditorului și la cuvintele Stăpt- 
nului Tău, decît ca aceste cuvinte ale Stăpînului, 
pline de înţelepciune duhovnicească, să înveţi pe 
oameni ! Aibă ceilalți averile - lor, beie din cupe 
împodobite cu pietre preţioase, strălucească în stofe 
de mătase, fie neputincioşi în a-şi răpune bogăţiile 
prin felurite plăceri. Desfătarea noastră să stea în 
a medita legea Domnului, ziua şi noaptea a bate la 
ușa care ni-i deschisă, a primi ptinile Sfintei Treimi 


şi a merge pe valurile vieţii, avînd pe Domnul: 


călăuză“ (Fer. Ieronim). 
Diac. conf. Dr. Joan ]. Ică 


(Taxa poștală plătită în numerar) 


Ortodoxe naţionale au realizat simbioza dintre 
Evanghelia lui Hristos și popoarele care au pri- 
mMit-o, aceasta constituind un specific al Ortodoxiei, 
Exemplul cel mai tipic şi mai cunoscut este oferit 
de Biserica Ortodoxă Română care a fost perma- 
nent legată de popor și de năzuințele sale iar 
poporul român şi-a însuşit și trăit Ortodoxia după 
specificul său naţional. Aceeași deschidere față de 
viața poporului nostru .o manifestă Biserica Orto- 
doxă Română și astăzi cînd Biserica noastră merge 
împreună cu poporul și conducătorii lui care au 
ctitorit 0 viaţă nouă, o viață de progres. În 
această lumină trebuie văzute şi relaţiile noi, în 
pirit ecumenist, care s-au statornicit între cultele 
„Patria noastră prin grija P.F. Patriarh 
Justinian. 

Dintre lerarhii prezenți au mai luat cuvîntul: 
P.S. Episcop Vasile al Oradiei, P. S. Episcop-vicar 
Nestor Severineanul şi P. S. Episcop-vicar patriar- 
hal Antonie Ploieşteanul. 

Conferința interteologică de la Sibiu a marcat 
un pas înainte pe calea apropierii şi cooperării pe 
tărîm teologic “între cultele din Patria noastră. 

]. Popescu şi A. Jivi 


(Urmare din pag. 3) 


O Duminică, 3 noiembrie 1974, Î.P.S. Mitro- 
olit Nicolae al Banatului a vizitat parohia Gra- 
aţi, protopopiatul Timişoara, în frunte cu preotul 

lor, Traian Dragomir. Aici a făcut tirnosirea cape- 
lei, înnoită și pictată într-un chip vrednic de 
multă laudă. Serviciul religios. îndătinat, în cadrul 
căruia la momentul potrivit toți credincioșii au 
avut prilejul să se închine în fața prestolului unde 
s-au așezat sfintele moaște, a fost urmat de dum- 
nezeiasca liturghie. , 

e Duminică, 10 noiembrie 1974, Înalt Prea 
Sfinţia Sa a săvirșit tirnosirea bisericii din Bucoș- 
nița, protopopiatul Caransebeș, înnoită prin rivna 
credincioșilor de aici şi a tînărului lor preot, Nistor 
Suru. În cadrul Sfintei Liturghii ce a urmat, mai 
mulți credincioși, pregătiți prin Taina Mărturisirii, 
au primit Sfinta Cuminecătură. 

O Duminică, 17 noiembrie, apoi Duminică, 
1 decembrie 1974, Î.P.S. Mitropolit Nicolae al 
Banatului a poposit în mijlocul credincioșilor, din 
parohia Timişoara V  Mehala, întîi într-o vizită 
canonică, iar după aceea pentru săvîrşirea în sobor 
a Sfintei Liturghii cu preoţii Gheorghe Lupșa şi 
Nicolae Popescu. 

9 Cu prilejul conferinței de orientare de la 
centrul protopopesc Baia Mare, ţinută în 19 noiem- 
brie 1974, conferință pe care a și prezidat-o, Î. P. S. 
Arhiepiscop Teofil al Vadului, Feleacului și Clu- 
jului, a rostit, în catedrala din Baia Mare, unde s-a 
săvîrșit Sf. Liturghie, un înălțător cuvînt, stăruind 
asupra necesității rugăciunii în viața preotului. 
Printre altele, Î.P.S.Sa a spus: „Prin definiţie 
sîntem oamenii rugăciunii în primul rînd. Deci să 
nu neglijăm rugăciunea şi să nu pierdem din vedere 
rolul pe care îl are ea în viața preoțească și 
creştinească,“ 

În continuare — folosind texte din Sf. Scrip- 
tură — Î.P.S. Sa a vorbit despre o bună şi rod- 
nică pastoraţie, stăruind asupra grijii pe care tre- 
buie să o aibă preotul în lupta cu patimile. A 
arătat că, pentru o înviorare a vieţii E a ter 
și preotul trebuie să se mărturisească cu regulari- 
tate. A încheiat cu îndemnul Mîntuitorului din 
Matei 26, 41: „Privegheaţi și vă rugaţi, ca să nu 
cădeţi în ispită. Căci duhul este osîrduitor, dar 
trupul neputincios.“ 

O Duminică, 24 noiembrie 1974, P.S. Episcop- 
vicar Emilian Rășinăreanul a săvirşit binecuvîn- 
tarea bisericii din Miceşti, prot. Alba Iulia. În 
cadrul Sf. Liturghii C. diac. P. Curşeu a fost hiro- 
tonit preot pentru parohia Lunca Mureșului, prot. 
Aiud, iar tînărul teolog V. Sumedrea a fost hiro- 
tonit diacon. 

La priceasnă a predicat P.C. prot. N. Cantor 
(Alba Iulia), iar C. paroh local, Ovidiu Popescu, 
a făcut o dare de seamă asupra bisericii şi parohiei. 

În cuvîntul de învățătură pe care l-a rostit, P.S. 
Episcop-vicar Emilian a zăbovit cu deosebire asu- 
pra obligaţiilor de a ne îngriji de viața noastră 
sufletească, îndemnînd la cîntarea în comun şi la 
unitatea în credință. 

e Simbătă, 30 noiembrie 1974, la praznicul Sf. 
Apostol Andrei, în catedrala mitropolitană din 
Sibiu s-a săvîrşit de către Î.P.S. Mitropolit 
Nicolae al Ardealului, P. S. Episcop-vicar Emilian, 
înconjurați de un sobor de preoți şi diaconi, un 
parastas în amintirea marelui mitropolit Andreiu 
Șaguna. 

La “sfîrşit, studentul teolog din anul IV, M. 
Muntean, a evocat personalitatea mitropolitului 
Şaguna, enumerînd cîteva din realizările pentru 
binele obştei româneşti din Transilvania. 

Taina Sf. Botez 


Prin păcatul lui Adam și Eva (Fac. 3, 24), am 
pierdut harul divin care ne ţinea în armonie și 
comunitate de viaţă fericită cu Dumnezeu și am 
ajuns în osînda celui rău, în suferințe și dureri, 
în moarte spirituală și fizică. 

Din această stare religios-morală ne-a scos 
Domnul Hristos, Fiul lui Dumnezeu, care s-a în- 
trupat din dragoste pentru mîntuirea noastră 
(loan 3, 16). Prin jertfa Sa pe Sf. Cruce, ne-a 
răscumpărat din blestemul legii (1 Ioan 2, 2), a 
şters păcatul strămoșesc și ne-a împăcat cu Dum- 
nezeu. Prin El am primit iertare de Sus, am intrat 
în comuniune divină şi am devenit fiii lui Dum- 
nezeu prin har. El ne-a restaurat în bogăţia daru- 
rilor supranaturale din Eden. 

Realizată de Hristos-Dumnezeu pentru ome- 
nirea întreagă, această lucrare se numeşte mîn- 
tuire obiectivă, iar El este Miîntuitorul fiecăruia 
din noi în parte (F. Ap. 4, 12; Ef. 5, 23; 1 Tes. 
5,9; 1 Tim. 1, 15; 2, 5—6; II Tim. 2, 10; 
Er. 5, 9; Ioan 1,72). 

Mîntuirea obiectivă, supremul bun spiritual, 
devine bun subiectiv, numai prin participarea 
noastră activă la viaţa harică a Sf. Taine așezate 
în Biserică de însuși Domnul. Acestea sînt șapte: 
Botezul, Mirul, Pocăinţa, Sf. Împărtășanie, Preo- 
ţia, Căsătoria și Maslul. 

Sf. Taine sînt şapte coloane de granit spiritual 
de la temelia Bisericii creștine — instrumente di- 
vine prin care ne mîntuim. Ele sînt șapte guri 
de foc spiritual care ard păcatele oamenilor, 
șapte fluvii spirituale care spală toate fărădelegile 
noastre prin harul divin — energia necreată a 
lui Dumnezeu — care se revarsă peste sufletele 
noastre și le umple de bogăția darurilor Duhului 
Sfînt (F. Ap. 2, 38; 1 Cor. 12, 1, 31; 14, 1.12). 
Pe scurt, Sf. Taine sînt lucrări ale Sf. Duh-Dum- 
nezeu care ne nasc sufletește, ne cresc și ne desă- 
vârşesc viaţa în Hristos; ne ridică pînă la statura 
bărbatului desăvîrșit care este El (Ef. 4, 13). Ele 
ne îndumnezeiesc. 

Prima Taină, Sf. Botez, este lucrarea văzută 
în care — prin întreita cufundare în apa sfinţită 
și rostirea numelui Sf. Treimi — primim harul 
divin nevăzut care șterge păcatul strămoșesc și 
toate păcatele personale. El este ușa mîntuirii, prin 
care intrăm în Biserica creștină, în comunitate de 
viață fericită cu Hristos-Dumnezeu și devenim 
moştenitori ai împărăției Sale, împărăţia păcii, a 
dreptăţii și a bucuriei în Duhul Sfînt (Rom. 14,7). 
Părinții filocalici, Marcu Ascetul și Diadoh al 
Foticeei, spun că Botezul sădește în sufletul nostru 
pe Domnul lisus care creşte zilnic prin har și 
voința noastră și ne transfigurează viaţa cu lumina 
'Taborului, ne sfințește și ne îndumnezeiește după 
chipul Său (Ef. 4, 13). 

Unii creștini spun că Sf. Botez nu este Taină, ci 
simbol, greșeală care pune în primejdie mîntuirea 
sufletului, căci între ele este mare ea. Ast- 
fel: 

1. Simbolul este inferior Tainei. El este simplă 
închipuire a minții omenești despre ceva. Are un 
scop mijlocit, nu dă harul divin, deci n-are efect 
mîntuitor. Ex. spălarea miinilor este simbol al 
curăției inimii, sau tăierea împrejur simbol al legă- 
turii spirituale dintre evrei și Dumnezeu etc. 

2. Taina Sf. Botez este lucrarea Sf. Duh în 
lume și în sufletele oamenilor (Tit. 3, 5), săvârșită 
de Sf. Apostoli la porunca Domnului Hristos 
(Matei 28, 19; F. Ap. 8, 33—38; 16, 14—15, 
32—33), care împărtășește oamenilor în chip real 
și direct — nevăzut și neînțeles rațional — harul 
divin mîntuitor al „nașterii de sus“ (loan 2, 
3—6), iertarea păcatelor (F. A. 2, 38), împăcarea 
cu Dumnezeu (II Cor. 5, 18) și viața veșnică 
(Rom. 5, 21). 


3, Simbolul a avut valoare relativă, temporară 
şi pur personală; Taina Sf. Botez are valoare 
absolută, eternă și cu efect social- umanitar. Sim- 
bolul a premers și a preînchipuit Botezul ca 
Taină, iar după Pogortrea Sf. Duh a încetat să 
mai existe (F. Ap. 2, 38). Locul său l-a luat 
Botezul creștin. 


În Sf. Scriptură avem următoarele simboale ale 
Tainei Sf. Botez: 


a) Potopul — din care a scăpat Noe și familia 
sa şi au pierit cei păcătoşi — închipuieşte Botezul 
mântuirii noastre (IL Petru 3, 20—21). 

b) "Tăierea împrejur — semnul legămîntului lui 
Avraam cu Dumnezeu (la care erau obligați şi 
pruncii: Fac. 17, 9—14; ler. 12, 3; Luca 2, 21) — 
a încetat, locul său fiind luat de Botezul creștin 
care trebuie dat și copiilor (Col. 2, 11—13). 

c) Trecerea prin Marea Roșie scapă poporul ales 
de robia lui faraon; Taina Botezului ne scapă pe 
toți oamenii (și pe copii) din robia diavolului 
(1 Cor. 10, 1—2). 

d) Botezul „cu apă“ al Sf. Ioan este simbolul 
clasic al Tainei Sf. Botez cu Duh Sfînt și cu foc 
(Matei 3, 11; loan 1, 25—26; F. AD Ii), 


Efectele Tainei Sf. Botez asupra sufletului ome- 
nesc sînt multe, mari și nevăzute. 

1. Prin harul divin, Sf. Botez arde, spală, 
curăță și șterge păcatul strămoșesc și toate păca- 
tele personale, eliberează de rău și sfințește viața 
noastră (1 Cor. 6, 11; F. Ap. 2, 38; 22, 16). 

2. El „altoiește“ sufletul pe trunchiul viței care 
este Hristos-Dumnezeu, ca să aducem roadă bo- 
gată în Duhul dragostei Sale (loan 15, 4—12); 
ne renaşte de sus, și ne învie duhovnicește (loan 
3, 6; Ef. 5, 15; Gal. 3, 27) prin Sf. Duh care s-a 
revărsat peste noi din belșug prin Mîntuitorul 
Hristos (Rom. 6, 34; Tit. 3, 5—6). 

3. Botezul restaurează sufletul în starea origi- 
nară, paradisiacă; dă înfierea divină și integrează 
în Biserică, în trupul tainic al Domnului, coboară 
harul și bunătatea divină, garantează „mîntuirea și 
viața veșnică pe care am recuperat-o (1 Cor. 12, 
13; Gal. 3, 26—28; Marcu 16, 16). | 

Importanța deosebită a Sf. Botez o accentuează 
Tradiţia apostolică și bisericească. Astfel, Sf. 
Varnava, ucenicul Sf. Ap. Pavel, spune: „Intrăm 
în apa Botezului cu povara păcatelor și ieșim 
plini de nădejdea în Iisus Hristos.“ Sf. Chiril al 
Terusalimului zice că Botezul este „răscumpărarea 
celor robiţi ... moartea păcatului, renașterea sufle- 
tului și darul înfierii“. lar Sf. loan Gură de Aur 

(Continuare în pag. 2) 


Piîine pentru_ suflet 


Preotul ca păstor de suflete 


În Sfinta Scriptură a Vechiului şi Noului Tes- 
tament sînt anumite expresii care definesc în mod 
admirabil misiunea preotului, chemarea şi rostul 
său în mijlocul credincioșilor, însușirile cu care 
se cuvine să [ie înzestrat şi locul pe care este che- 
mat să-l aibă în societate. 


Pentru aducerea în minte şi suflet a acestor 
„pietre vii“, pe care le-am văzut de atîtea ori şi 
al căror sunet l-am auzit, ne-am botărit să le 
înfăţișăm pe rind, spre împrospătarea lor, spre 
înviorarea lor în conștiința preoţimii noastre, ca 
să poată împărți cu folos piinea pentru suflet pe 
care credincioșii noștri o aşteaptă de la ei. 


De cite ori, de pildă, auzim cuvintele Miîntui- 
torului: „Eu sînt păstorul cel bun. Păstorul cel 
bun își pune viața pentru oile sale“ (Zoan 10, 11). 
Aşa spune despre Sine lisus, Păstorul cel mare. 
Dar El ne-a chemat şi ne-a dat puterea să fim 
păstori de suflete, să ne îngrijim de sufletele cre- 
dincioşilor, de mintea lor — să fie luminată, de 
simţirea lor — să fie curată, de voința lor — să 
fie puternică spre săvîrşirea binelui. 

Să ne îngrijim de viaţa lor, să le dăm pîinea 
pentru suflet. 

Omul este o fiinţă care are trup şi suflet. Preo- 
tul este chemat întîi de toate să se îngrijească de 
suflet. Faptul special care trebuie să reţină atenţia 
şi grija preotului se află în așa numitele cerinţe 
ale sufletului, în stîmpărarea foamei şi setei lui, 
în rănirea ui cu acea hrană care îl duce la 
mântuire. 

Totuși nu numai de suflet în sine, ca parte deo- 
sebită a fiinţei omului, are chemarea să se îngri- 
jească preotul. El nu se poate ocupa numai de 
suflet în sine ca de ceva despărțit de trup. Grija 
păstorului de suflete cuprinde întreagă viața cre- 
dincioșilor. Dar punctul propriu în lucrarea păs- 
torului de suflete se află acolo unde începe scopul 
ultim al sufletului: mântuirea Lui. 

Aici se cuvine să se deschidă ochiul păstorului 
de suflete, aici se deschide un cîmp de lucru în 
care nu se lucrează cu mijloace naturale. La prima 
vedere acest cîmp este foarte mic și îngust, în 


realitate el este mare, strălucește ca un foc, ale 
cărui vaze strălucesc şi luminează toate sectoarele 
de viaţă ale credincioșilor. 

Inima şi centrul întregii activităţi a păstorului 
de suflete este mintuirea. Către salvarea credin- 
ciosului din robia patimilor, către îndreptarea lui 
şi conducerea spre virtute, pîna la statura omului 
desăvirșit a lui lisus, Păstorul cel mare şi bun. 

Orice altceva ar preocupa pe preot, în orice 
chemare este solicitat, el nu trebuie să piardă din 
vedere ţinta principală a misiunii Lui. Toată acti- 
vitatea păstorului de suflete capătă valoare şi preţ 
în măsura în care este îndreptată spre această 
țintă, 

Ba îi fixează şi locul pe care îl are în mijlocul 
credincioșilor. Uneori, în vreme de liniște şi senin, 
el merge în fruntea „turmei“, îndrumînd-o spre 
hrană aleasă şi izvoare cu apă cristalină. Credin- 
cioșii îi ascultă glasul și îl urmează, dacă-l recu- 
nosc ca pe un păstor bun, care-și pune sufletul 
pentru ei. Alteori păstorul se află „în urma tur- 
mei“. Poartă un miel crud în braţe, san poartă o 
oaie rănită pe umeri. El caută să nu piardă pe 
nimeni din cei ce i s-au încredințat spre păstorire, 
Are mereu în suflet cuvintele: „Vai de păstorul 
de nimic care își părăsește turma“ (Zab. 11, 17). 
Uneori este silit să lase „pe cele nouăzeci şi nouă 
în staul“ şi să caute pe cea pierdută, fiindcă el 
va da seama de toate sufletele credincioșilor care 
i s-au încredințat spre păstorire. 

Dar cel mai adesea locul păstorului de suflete 
este în mijlocul credincioșilor, identificat cu nă- 
zuinţele lor. Conducerea sufletească nu se poate 
face de la distanţă şi nici cu poruncă. Păstorul 
de suflete trebuie să fie prin excelență: bun, ier- 
tător şi milostiv. Căci pentru noi şi către noi se 
îndreaptă cuvintele Apostolului Petru: „Pe preoţii 
cei dintre voi îi rog ca unul ce sînt impreună 
preot: Păstoriţi turma lui Dumnezeu, dată în 
paza voastră, nu cu silnicie ci cu voie bună, nu 
pentru cîştig urit, ci din dragoste. Nu ca şi cum 
ați fi stăpîni peste biserici, ci pilde făcîndu-vă 
turmei“ (| Petru 5, 1—3). 

Părintele Vasile 


TELEGRAFUL ROMÂN 


Mănăstirea Neamţ 


Mănăstirea Neamţ este cel mai mare așezământ 
monahal din Moldova „a cărui vechime se pierde 
în negura care învăluie, în mare măsură, trecutul 
poporului nostru“. 

Vechimea, monumentalitatea și minunatul loc 
în care este așezată această mănăstire sînt prezen- 
tate de pana scriitorului român Alexandru Vla- 
huță (1858—1919), în volumul: „România pito- 
rească“ (1901), în felul următor: „Abatem la 
stînga. Din marginea Dumbrăvii se deschide ca o 
pantă și în fund printre crengi se văd străluci- 
toare turlele bisericilor de la Mănăstirea Neamţ. 
Scoborim pe lingă cișmea în valea împestrițată 
de flori, culcată între păduri de brad: o bună 
fugă de cal și iată-ne sub lungile cerdacuri ale 
celei mai bogate așezări de de din tot cuprin- 
sul țării. Mănăstirea asta ţine minte de demult; 
ca era veche cînd a venit Ştefan cel Mare de-a 
zidit biserica Înălţării Domnului și domni după 
domni au Înzestrat-o.“ 

Primul document care vorbește despre Mănăs- 
tirea Neamţ este actul din 7 ianuarie 1407, dat 
de Iosif, primul mitropolit al Moldovei, care 
amintește Sare unele danii făcute acestei mănăș- 
tisi de Petru Mușar (1376—1392). În acest act 
fiind vorba de înzestrare şi nu de întemeiere, unii 
cercetători cred că acest așezămînt monahal a 
fost cu mult înainte. 

Din toate clădirile ansamblului, monumentul 
cel mai reprezentativ este biserica construită de 
Stefan cel Mare (1457—1504), considerat al trei- 
lea ctitor între care se numără și Alexandru cel 
Bun (1400—1432) și sfințită în anul 1497 cu hra- 
mul „Înălțarea Domnului“ aşa cum mărturisește 
pisania de deasupra ușii de la intrare. 

Prin dimensiunile sale neobișnuit de mari 
proporţiile sale elegante, această biserică poate fi 
considerată ca cea mai importantă și mai frumoasă 
dintre toate ctitoriile acestui vestit voievod al 
Moldovei. Arhitectura, precum și decorația exte- 
rioară, cu discuri şi cărărmizi smălțuite, divers 
colorate, romburile și triunghiurile împodobite cu 
motive vegetale și geometrice, dau acestei biserici 
o măreție impunătoare. La elementele de poli- 
cromie ale fațadelor acestui monument, se adaugă 
şi cele două rînduri de ocniţe, din care unele păs- 
trează încă picturile în frescă. Acest monument 
reprezintă cristalizarea unei importante evoluţii în 
domeniul arhitecturii moldovenești. În planul 
acestei biserici au fost îmbinate elemente noi ca: 
pridvorul și camera mormintelor. Ultima pînă la 
începutul secolului al XIX-lea era despărțită de 
naos printr-un perete. Prin aceste adausuri ctitoria 
lui Ştefan cel Mare de la Mănăstirea Neamţ spo- 
rește în dimensiuni și monumentalitate. 


Pentru eliminarea  discordanței arhitectonice 
produsă prin construirea bisericii Sf. Gheorghe în 
anul 1826, alături de biserica lui Ștefan cel Mare, 
la restaurarea ce s-a făcut între anii 1954—1962, 
prima a fost demolată și apoi reclădită în corpul 
chiliilor, în latura de est, după care s-a și pictat, 
iar la 9 iulie 1967 s-a sfinţit. 

Picturile bisericii lui Ștefan cel Mare, din altar, 
naos și camera mormintelor, au fost executate în 
ultimii ani ai domniei sale, iar cele din pronaos şi 
pridvor, în timpul lui Petru Rareș (1527—1538) 
—(1541—1546), de meşteri autohtoni, şi rînduite 
potrivit vechilor erminii ale Bisericii Ortodoxe. În 
secolul al XIX-lea s-a făcut o reparaţie generală 
a acestor picturi. În această biserică se află mai 
multe morminte ale diferiților oameni de seamă 
din trecutul mai îndepărtat sau mai apropiat al 
poporului nostru ca: Mitropolitul Teoctist al II-lea 
care a sfinţit această ctitorie. Micotă pîrcălab de 
Neamţ, Ștefan Voievod, fiul lui Alexandru cel 
Bun, Paisie Velicicovschi și Neonil, foşti stareți 
ai acestei mănăstiri ș.a, 

Din punct de vedere arhitectonic, în ansamblul 
Mănăsurii Neamţ mai prezintă importanță turnul 
octogonal sau „pirgul“, situat la colțul din nord- 
est în corpul chiliilor, refăcut în anul 1754, pre- 
cum și aghiazmatarul din faţa mănăstirii, con- 
struit în anul 1836 și a cărui cupolă s-a pictat în 
vara anului 1974. Chiliile cu parter și etaj au fost 
zidite în a doua jumătate a secolului al XIX-lea, 
pe locul vechilor chilii. În colțul de nord-est 
mitropolitul Veniamin Costache a zidit paraclisul 
cu hramul „Adormirea Maicii Domnului“. 

Majoritatea istoricilor și cercetătorilor afirmă, 
fără exagerare, că unele mănăstiri din ţara noas- 
tră, și în primul rînd Mănăstirea Neamţ, în sec. 
XV şi XVI au fost adevărate focare de cultură 
„pentru că între zidurile lor s-a concentrat aproa- 


pe toată activitatea literară din timpurile acelea. 
Prin caligrafii vestiți, care au copiat texte litur- 
gice, juridice și de îndrumare, această mănăstire 
a înscris pagini de cinste în istoria culturii bise- 
ricești din ţara noastră. 


- Astfel, încă de la sfîrșitul sec. al XIV-lea, aici 
a luat naştere o școală de grămătici. Diecii, cali 
grafii și miniaturiştii care s-au format în şcoala 
lavrei nemţene au copiat în tot cursul sec. al 
XV-lea numeroase cărți de învățătură teologică 
pentru nevoile de aici, pentru alte mănăstiri din 
Moldova și pentru biserici din târguri și sate. Cea 
mai proeminentă figură care a dominat această 
școală a fost monahul Gavriil, fiul lui Uric. Acesta 
şi-a format ucenici, care apoi i-au continuat opera 


Mănăstirea Neamţ 


şi în alte mănăstiri din Moldova. Unul din cele 
mai frumoase, și primul manuscris pe perga- 
ment care a ieșit din mîinile acestui talentat 
monah în anul 1429, se păstrează în prezent la 
Biblioteca Bodleyana din Oxford (Anglia). Repre- 
zentanții de seamă care au continuat activitatea 
monahului Gavriil Uric în şcoala caligrafică și 
de decorare artistică de la Mănăstirea Neamţ sînt: 
Teodor Mărișescul, Ghervasie ş.a. Caligrafii și 
miniaturiştii de la Neamţ, alături de ucenicii lor 
din alte mănăstiri ale Moldovei, au creat, în 
această artă, un stil propriu moldovenesc, care a 
depășit hotarele țării. 

Dar ceea ce caracterizează activitatea caligrafi- 
lor de aici este și varietatea de conţinut a manu- 
scriselor respective, care nu sînt numai teologice. 
De pildă, în anul 1474, monahul Ghervasie scrie 
pravila lui Matei Vlastaris, care este o culegere 
de legi. Manuscrisele călugărilor de la Neamţ pre- 


zintă importanță şi pentru faptul că în ele s-au 


consemnat anumite evenimente mai de seamă, care 
au avut loc în timpul lor, în această mănăstire. 
sau în țară. 

Unii dintre vieţuitorii acestui așezămînt călu- 
găresc au înscris pagini de cinste în istoria cul- 
turii noastre, prin alcătuirea unor cronici, în care 
prezentau anumite epoci din viața poporului nos- 
tru. O deosebită activitate pe această linie au des- 
fășurar stareții Mănăstirii Neamţ: Macarie şi Efti- 
mie, care au continuat Letopiseţul moldovenesc. 


La începutul sec. al XVIII-lea, la acest centru 
monahal — vine stareţ ieromonahul Pahomie, 
care a devenit apoi episcop de Roman. Prin acti- 
vitatea sa, cl a înviorat viața mănăstirească de 
aici cu un pronunțat caracter cultural. Munca 
inițiată de el la Mănăstirea Neamţ a fost conti- 
nuată în a doua jumătate a sec. XVIII-lea, de 
vestitul stareț Paisie Velicicovschi, în timpul că- 
ruia activitatea de bază a călugărilor de aici erau 
traducerile ce se făceau din literatura patristică 
în limba română şi slavonă. Astfel, la Neamţ, în 
acest timp, s-a format o întreagă școală de tra- 
ducători, corectori și copişti. 


În secolul al XIX-lea, cînd continuă activitatea 
cărturărească într-o formă nouă, prin înființarea 
unei tipografii, a unei şcoli bisericești pentru pre- 
gătirea cadrelor și am putea spune, și a unei ade- 
vărate şcoli de gravură în lemn, se constată ce 
reală continuare a preocupărilor culturale și artis- 
tice din sec. XV. Din corespondenţa mitropolitu- 
lui Andrei Şaguna cu starețul Neonil de la Mănăs- 
tirea Neamţ reiese că ultimul trimitea cărți de 
cult, tipărite în tipografia acestei mănăstiri, pen- 
tru bisericile din Transilvania. 

În trecut pe lîngă această mănăstire a func- 
ţionat și o instituție de ocrotire a sănătăţii celor 
copleșiți de suferințe trupești și morale. Așa cum 
spune Costache Negruzi, în scrisoarea a VI-a, 
referindu-se la perioada aceea, „Mănăstirea Neamţ 

joacă un rol însemnat În mișcarea literară a Ro- 
mâniei; are o tipografie bogată şi o şcoală ves- 
tită, din care au ieşit mulți bărbaţi promotori ai 
culturii naţionale. Pe lîngă aceasta... întreţine 
două institute de invalizi şi alienaţi“. 

Între anii 1954—1962, Mănăstirea Neamţ a 
fost restaurată de Conducerea Statului nostru prin 
Departamentul Cultelor și Direcţia Monumentelor 
Istorice, redindu-i-se, în felul acesta, înfățișarea 
originală în toată măreţia și splendoarea ei. 

După restaurare, în incinta Mănăstirii, s-a ame- 
najat un muzeu în care sînt expuse obiecte de 
mare valoare artistică şi culturală, făurite de 
meșteri locali cu multă migală și talent. 

La Mănăstirea Neamţ se păstrează și o fru- 
moasă bibliotecă cu o vechime de cîteva secole, 
care prin importanța documentară și artistică a 
vechilor manuscrise slavone, grecești şi românești, 
păstrate aici, a unor exemplare de cărți din sec. 
XVI și XVIII, în limbile greacă, latină, slavonă 
şi română, tipărite în diferite centre din ţară și 
de peste hotare, precum și cele editate de Mănăs- 
tirea Neamţ în sec. XIX-lea, reprezintă un ade- 
vărat tezaur şi un izvor de prim rang al culturii 
bisericești, româneşti și universale. 

(Continuare în pag. 4) 


Taina Sf. Botez 


(Urmare din pag. 1) 


arată că baia Botezului face sufletul curat, sfint 
și drept, ... iartă păcatele și curăță fărădele- 
gile... El ne naşte, ne crează şi ne formează din 
nou. 

Pentru eficiența sa, Taina Botezului este absolut 
necesară pentru mîntuirea tuturor oamenilor de 
orice vîrstă, deci și pentru copii. Așezind Botezul 
ca Taină, Domnul lisus poruncește Apostolilor să 
boteze „toate neamurile“ (cu pruncii lor) (Matei 
28, 19; Marcu 16, 16) pentru că: 

1. Toţi oamenii ne naștem cu păcatul strămo- 
şesc (lov 14, 4; Ps. 50, 6), toţi sîntem „făptură 
stricată“ care „bem păcatul ca apa“ (lov 15, 
14—16; 25, 4). Toţi moştenim păcatul, „ne naș- 
tem rătăciți chiar din pâîntecele maicii noastre“ 
(Ps. 50, 3—4). De la părinți moștenim daruri — 
și defecte — sufleteşti și trupești. Sf. Ap. Pavel 
zice că păcatul și moartea le avem de la Adam 
cel vechi, în care toți au păcătuit (Rom. 3, 10—12 
şi Ps. 13, 1—3; 52, 2—4; Ecl. 7, 20; Prov. 20, 4; 
Is. Sirah 25, 23). 

2. Numai cei curați de păcatul lui Adam se 
mîntuiesc, pentru că sînt Îîmpăcați cu Dumnezeu 
prin sîngele Mîntuitorului Hristos, vărsat pe Sf. 
Cruce (Rom. 5, 9; Ef. 2, 13; Colos. 1, 14; Evr. 
9, 14; 180, 19; 1 Ioan 1, 8; 1 Petru 1, 19; Apoc. 
1, 5; 5, 9). Ori această curăţire o săvirşește real, 
total și profund — în mod nevăzut — numai 
Taina Sf. Botez „prin apă și prin Duh“. Ea ne 
readuce în armonie cu Părintele ceresc și ne face 
părtași împărăției cerești (Rom. 5, 17—19; 6, 4; 
F. Ap. 2, 38; 1 Cor. 6, 11; Gal. 3, 27). 

În concluzie, pruncii noștri trebuie botezați pen- 
tru că și ei au păcatul strămoșesc şi, murind ne- 
botezați, sînt lipsiţi de darurile jertfei mîntuitoare 
a Domnului, le sînt închise ușile împărăției lui 
Dumnezeu, din cauza părinţilor (loan 3, 5 și tex- 
tele anterioare). 

Pentru efectele sale radicale, Botezul nu se mai 
repetă, deoarece păcatul strămoșesc a fost şters, 
iar pentru păcatele personale avem Taina Pocăin- 
ței, al II-lea Botez. Apoi, după cum avem o sin- 
gură naștere trupească, la fel este o singură naș- 
tere spirituală. 

Botezul ca Taină se repetă numai în cazul 
găsirii unui copil părăsit, despre care nu ştim 


„dacă e botezat. În cazul acesta se botează condi- 


ţionat. 

Este de remarcat că Sf. Taină a Botezului se 
săvirșeşte numai de către preot și, în mod excep- 
țional, de diacon (F. Ap. 8, 38) sau de orice 
creștin ortodox, însă cu condiția ca celui botezat 
dacă trăiește să i se completeze ulterior de către 
preot celelalte rugăciuni din rînduiala Botezului. 


Taina Botezului se face cu apă sfinţită. Nou 
născutul, sau chiar cel vîrstnic în cămașă albă, 
se cufundă în aghiazmă — nu se stropește, nici 
nu se toarnă rostindu-se rugăciunea — formula 
Sf. Treimi. Cufundarea de trei ori în apă sim- 
bolizează moartea noastră cu Domnul, iar ieșirea 
din apă — învierea noastră cu El, începutul vieții 
în Adam cel nou (Gal. 3, 27). 

| Prot. Dr. Simion Radu 

La Unirea Principatelor Române 


Marelui act al Unirii Transilvaniei cu România, 
la 1 Decembrie 1918, a premers un alt act, tot 
pe atit de măreț și important pentru istoria noas- 
tră naţională şi anume Unirea Principatelor 
Române din 24 ianuarie 1859. 


Ca un ecou pe care munţii, purtîndu-l din 

li ata tai (de a 
pisc în pisc, îl intensifică, la fel actul Unirii din 
1859 capătă mereu noi semnificaţii. 


Amintindu-ne cu pietate de Unirea Principate- 
lor, auzim, parcă, istoria vorbind. Dubul revoluţiei 
de la 1848 dădea poporului nostru tărie, îl făcea 
să creadă tot mai mult în destinul ce se între- 
zărea promiţător pentru el. 


Starea economică a Principatelor începea să 
cunoască un nou ritm, mai viu. Burghezia se 
afirma în continuu și, o dată cu ea, începeau să 
fluture idei noi. După revoluţia din 1848 marile 
spirite se regrupează şi pornesc cu tact să lucreze 
pentru binele poporului. Astfel, în străinătate re- 
voluționarii români emigraţi se adună în cercuri, 
scot publicaţii şi deslășoară o activitate deosebită 
în favoarea Principatelor. La Paris, în 1850, sub 
redacţia lui N. Bălcescu, C. A. Rosetti, V, A. 
Mălinescu este scoasă revista „România viitoare“, 
în care Bălcescu va publica memorabilul său arti- 
col: „Chestiunea economică a Principatelor dună- 
vene.“ Pe de altă parte, se urmăreşte câștigarea 
presei occidentale pentru cauza românească. 


Totodată, românii îşi vor trimite la Londra un 
reprezentant în Comitetul Central Democratic 
European, şi vor face să apară, la Paris, în 1851 
şi la Bruxelles în 1853 revista „Republica română“, 
publicaţie militantă pentru unirea românilor în- 
tr-un singur stat, 


Datorită acestor strădanii, într-o perioadă în 
care aria istoriei începea să se răsucească tros- 
nind, problema unirii românilor intră în atenţia 
marilor puteri europene, devenind apoi, prin răz- 
boiul din Crimeia, o chestiune de ilie euro- 
pean. Patrioţii 'români vor interveni pe lingă îm- 
păratul Franţei, Napoleon II], pe lingă guvernul 
englez şi pe lingă Cavour, primul ministru al Sar- 
diniei, ca aceștia, o dată cu încheierea păcii, să 
hotărască şi Unirea Principatelor într-un singur 
stat. Congresul de pace de la Paris, care încheia 
războiul Crimeii, avea să stabilească acest lucru, 
unirea Moldovei şi a Țării Româneşti, botărînd, 
totodată, înlocuirea protectoratului Rusiei prin 
garanţia colectivă a marilor puteri. Ca nişte aștri 


ce se arată favorabili sau potrivnici marilor cicluri 
ale naturii, puterile europene aveau să-și afirme 
poziția în ceea ce privește Unirea Principatelor: 
Franţa, Anglia, Prusia, Rusia, Sardinia — îmbră- 
țișînd cauza românilor, iar Austria și Turcia — 
opunîndu-se. La propunerea ultimelor două puteri 
în Principate aveau să se desfășoare alegeri, ale 
căror liste electorale însă, prin complicitatea cai- 
macanilor Balș şi Vogoride, au fost falsificate 
Dar Comitetele Unirii aveau să dejoace planurile, 
aducind mistificările în fața opiniei publice a 
Europei. În cele din urmă, cauza dreaptă a miniș- 
trilor avea să triumfe. Românii aveau să realizeze 
Unirea așa cum o simțeau. În Moldova, într-un 
entuziasm general, a fost ales ca domn Alexandru 
loan Cuza, la a cărui întronare M. Kogălniceanu 
spune: „Alegîndu-te, țara a dorit la legi nouă om 
nou.” 


În Țara Românească, elementele conservatoare 
îl prefereau pe Gh. Bibescu, dar sub presiunea 
maselor populare a fost ales ca domn tot Ale- 
xandru loan Cuza. Astfel, Principatele Unite 
aveau să devină, apoi, un singur stat, România, 
urmînd ca mai tîrziu să-și întregească ființa naţio- 
nală, în 1918, cind Transilvania, după atita în- 
străinare, avea să se unească cu „[ara”. 

Unirea Principatelor, prin riona fiilor acestui 
popor, a însemnat afirmarea spre progres, în 
domenii diferite: în învățămint, justiţie, economie, 
a însemnat realizarea unor reforme, cum a fost 
cea agrară, lărgirea dreptului de vot, iar scurta 
domnie a |ui Alexandru loan Cuza a adus înfăp- 
tuiri dintre cele mai rodnice şi semnilicative din 
istoria poporului nostru, inima domnitorului 
patriot bătind puternic pentru binele poporului 
Său, 

24 ianuarie, zi luminată ce aminteşte de sfintul 
act al Unirii Principatelor, la 1859, străluceşte 
ca şi flacăra nedomolită ce s-a aprins în inimile 
tuturor românilor. Totodată nemuritoarea Ioră 
a Unirii, compusă de acel vrednic fin al României, 
V. Alecsandri, dă noi semnificaţii în contextul 
contemporan, în care ţara noastră se ajirmă tot 
mai pregnant, tot mai puternic în arena inter- 
naţională, căci „unde-s doi“, unde întreg- poporul 
este una, strîns unit în jurul conducătorilor săi 
„puterea crește“ în înfăptuiri tot mai mari, tot 
mai cinstitoare pentru toţi [iii Patriei. 


M. Slătineanu 


„EUGEN 


Acum 3—4 ani cînd tînărul cercetător bucureş- 
tean Lucian Boia răscolea fondurile de documente, 
carte și periodice ale Bibliotecii mitropolitane din 
Sibiu, ale Bibliotecii ASTRA şi ale Arhivelor Sta- 
tului din Sibiu ca să-și închege monografia despre 
Eugen Brote ca teză de doctorat în istorie la Uni- 
versitatea din București înșiși specialiștii locali 
care l-au sprijinit au fost oarecum nedumeriți. 
Era Eugen Brote o personalitate memorandistă de 
o asemenea mărime încît să justifice un doctorat 
în istorie? 


Recent apăruta monografie — o versiune mai 
restrinsă a tezei de doctorat (211 p.) — răspunde 
afirmativ. Fondator principal al prestigioasei 
„Tribune“ sibiene (1884) şi necontestat șef politic 
al mișcării tribuniste, apoi director-proprietar al 
ziarului din 1889, după plecarea lui Slavici — 
adică tocmai în perioada de luptă memorandistă 
— şi vicepreședinte al Partidului Naţional Român 
din Transilvania, Eugen Brote devine „spiritus 
rector“ al întregii acţiuni politice care va duce 
la răsunătorul proces din 1894 de la Cluj-Napoca, 
„Stăpînind situația ca un sfinx“ și cîștigîndu-și 
o asemenea popularitate, încît „credeau oamenii 
în el ca într-un profet al mîntuirii“, cum scrie 
Valeriu Braniște, în cartea apărută acum doi ani 
cu titlul „Amintiri din închisoare“ (p. 176—213). 
Scînreietor, „om foarte cult... minte capabilă de 
a stoarce faptelor concluzii noi“ — cum l-a defi- 
nit N. lorga — spirit practic, organizat, de o 
limpezime și o logică dezarmante, neobosit și plin 
de inițiativă („Reuniunea română de agricultură“ 
din comitatul Sibiului, prima din Transilvania, 
apoi „Foaia poporului“ la Sibiu, „Tribuna po- 
porului“ la Arad etc.), condei lucid, pasionat, 
apreciat chiar de Eminescu în „Curierul de Iași“ 
şi premiat de Academia Română pentru cea mai 


BROTE' 


vestită din lucrările sale — „Cestiunea română 
în Transilvania și Ungaria“ — pe care cu un an 
înainte (1895) o upărise în limbile germană și 
italiană, urmărind declarat translația problemei 
naționale transilvănene în planul opiniei publice 
europene, — Eugen Brote începuse să se afirme 
încă din 1871 cu colaborări la „Economul“ din 
Blaj și la „Telegraful Român“ — călăuzit în ace- 
lași spirit şagunian pînă în octombrie 1883 de 
vrednicul Nicolae Cristea — apoi ca redactor la 
suplimentul „Foişoara Telegrafului Român“ apa- 
rut în anii 1876—1877 și inclus apoi în coloanele 
ziarului. Lucian Boia consideră suplimentul „pur- 
tător de cuvînt al junimismului transilvan“, care 
nu era altceva decit un iluminism orientat spre 
masele populare, opus ermetismului latinist, dar 
şi academismului ieșan, un iluminism de culoare 
locală, așa cum fusese structurat de spiritul euro- 
pean, modern și activ, lucid și deschis, al marelui 
mitropolit care din iunie 1873 odihnește în pă- 
mîntul satului de obirșie al lui Eugen Brote, 
Rășinari. 

Cînd acest iluminism justiţiar şi ofensiv pe plan 
naţional-politic este frînat și redactorul N. Cristea 
este somat să reorienteze ziarul sau să îl pără- 
sească — sfidindu-se testamentul întemeietorului 
său — întreg grupul de tineri şi talentați colabo- 
tori, în frunte cu Brote, se solidarizează cu el și 
luptă pentru constituirea unei noi redacţii. Luîn- 
du-l consilier al lor pe Cristea, aceşti tineri izbu- 
zesc ca după șase luni — în aprilie 1884 — să 
vadă apărind primul număr al cotidianului sibian 
„Tribuna“, sub direcţia lui I. Slavici și conducerea 
unui consorțiu dominat de Eugen Brote. „Iribuna“ 
este fiica bună a „Telegrafului Român“, în forma 
în care îl orientase întemeietorul său și-l călău- 
zise N. Cristea. 


Din scrisorile cititorilor de 
peste hotare 


Cu multă bucurie am primit publicaţia dumnea- 
voastră, foaia religioasă „Telegraful Român“, 
pentru care Vă mulțumim foarte mult, fiind o 
publicaţie religioasă foarte interesantă, atît infor- 
mativă de situaţia Bisericii noastre, cît şi istorică 
a ţării noastre. ţ 

Stimate domnule redactor, dorim din tot sufletul 
a fi abonaţi al publicaţiei dumneavoastră, cu care 
prilej mai putem afla veşti din ţara noastră... 
Gheorghe Ghiţescu Carrollton Texas — U.S.A. 


Subsemnata Puiu Magdalena Petrnţa, căsătorită 
Savarino, stabilită în orașul Parma, Via Torelli 
nr. 31, în aceste cîteva cuvinte ţin să vă mulţu- 
mesc pentru grija cu care îmi trimiteţi și primesc 
publicația bisericească „Telegraful Român“. 

Aştept sorocul primirii „Lelegrajului Român“ 
și citindu-l nu odată mă simt în Biserica mea, de 
care nu m-am despărţit, în ţara leagănului copi- 
lăriei mele pe care nu am uitat-o, mă simt în casa 
părinţilor mei, cu care stau de vorbă de multe ori 
în dulcea limbă românească prin intermediul 
„Telegrafului Român". 

Ţin să-mi manifest recunoştinţa şi părintelui 
Stoican din Braşov, prin grija cărnia am obținut 
abonamentul la „Telegraful Român“. 


Cine era acest dinamic Eugen Brote? S-a năs- 
cut la 11 decembrie 1850 ca fiu al lui Ioan Bote 
— prefectul legiunii sibiene la 1848 — și al Anei 


Popovici-Barcianu, sora laboriosului intelectual 
patriot care a fost protopopul și profesorul Sava. 
Al 6-lea fiu din cei 14, Eugen Brote creşte în 
cultul marelui ierarh Andrei Șaguna, care adesea 
era oaspete de înaltă cinstire al celor două familii 
rășinărene. Crește într-un sat de adîncă vibraţie 
românească, un sat solidarizat cu spiritul şi îni- 
țiativele șaguniene. Această vibraţie și acest spirit 
decantează personalitatea lui Eugen Brote și-i 
orientează conduita publică, după terminarea stu- 
diilor de agronomie în Austro-Ungaria, Germania 
şi Italia. La 29 de ani este ales asesor consistorial 
al arhiepiscopiei din Sibiu și, ca membru al sena- 
tului epitropesc, devine controlor, Despre sarcinile 
sale — alături de bătrinul casier C. Stezar — el 
scrie în lucrarea „Pro veritate“ apărută la 1890: 
»... avem un Singur scop: să înmulțim, să spo- 
rim şi să asigurăm averea arhidiecezei.“ Asupra 
felului cum şi-a atins acest scop vorbesc cifrele. 
La alegerea sa în 1879 a găsit o avere în 
valoare de 700.000 florini, iar la plecare, în 1888, 
a lăsat-o de 2.000.000 florini. Triplarea a adus-o 
şi averii Astrei unde deținea aceeași funcţiune. 

Consemnînd aceste date n-am făcut decît să 
schiţăm o parte din paginile monografiei lui 
Lucian Boia. Cartea, bine documentată, scrisă 
într-un stil fluid, atrăgător, accesibil, surprinde 
zbuciumată viață de fapte și dăruire a unui om 
pe care conștiința cititorului îl așează, la sfîrșitul 
lecturii, pe o treaptă de vîrf în cadrul evenimen- 
telor politice transilvănene din ultimul sfert al 
veacului trecut. Este, în fond, istoria acestei epoci 
privită dintr-un unghiu nou, ilustrată cu viaţa 
unuia din propulsorii ei. În final, cititorul ia eu- 
noștință de abaterile și dezicerile care l-au împins 
pe Eugen Brote — totuși, pe nedrept în umbră și 
uitare. Ultimul lui act, în 1912, i-l impune reve- 
laţia păcii cu propria sa conştiinţă: Să i se aș- 
tearnă patul de veșnică odihnă în țărina înnobi- 
lată cu patru decenii în urmă de marele șlefuitor 
al personalităţii sale, acolo în Răşinarul care l-a 
plămădit. 

O carte instructivă, reparatorie, densă, bine 
venită în biblioteca istorică a Transilvaniei. 


6. Dragoman 

Adunarea Eparhială a Arhiepiscopiei de 
Alba lulia și Sibiu 


Duminică, 1 decembrie 1974,a avut loc la Sibiu 
sesiunea anuală a Adunării Eparhiale a Arhiepis- 
copiei ort. rom. de Alba Iulia și Sibiu. 


Programul Adunării Eparhiale a început prin 
săvîrşirea Sf. Liturghii arhierești în capela Insti- 
tutului Teologic din Sibiu, de către P.S. Episcop- 
vicar Emilian, înconjurat de preoţi şi diaconi. La 
sfîrşitul Sf. Liturghii s-a oficiat un Te-Deum, cu 
rugăciunea de invocare a Duhului Sfint. Au fost 
de față Î.P.S. Mitropolit și deputaţii eparhiali. 

S-a trecut apoi în Aula Institutului Teologic, 
unde s-a făcut constituirea Adunării Eparhiale, în 
urma alegerilor noilor deputați din 7 noiembrie 
1974. După îndeplinirea formelor legale de con- 
stițuire, au sosit Î.P.S. Mitropolit Nicolae și 
P.S. Emilian, Episcop-vicar. Î.P.S. Mitropolit 
Nicolae a deschis lucrările Adunării Eparhiale, 
subliniind în cuvîntarea rostită că cea mai impor- 
tantă problemă care ni se pune astăzi este uni- 
tatea bisericească, pentru care trebuie să lucrăm 
necontenit, sprijinind prin aceasta unitatea po- 

orului nostru și înflorirea patriei noastre, patrie 
liberă şi independentă, în necontenit progres. 


Din plenul Adunării s-au trimis telegrame 
omagiale: Domnului Nicolae Ceaușescu, Președin- 
rele Republicii Socialiste România, Domnului 
Emil Bodnaraș, Vicepreşedintele Consiliului de 
Stat, Domnului Manea Mănescu, Prim-ministru al 
guvernului R. S. România, Domnului Profesor 
Dumitru Dogaru, Președintele Departamentului 
Cultelor, Domnului Gheorghe Nenciu, Vicepreşe- 
dintele Departamentului Cultelor, și Comitetului 
Naţional pentru apărarea Păcii. 


Telegramă omagială s-a trimis de asemenea 
P.F. Părinte Patriarh Justinian. 


A urmat prezentarea rapoartelor și anume: 
Raportul general al Secţiilor unite, lucrat de P.C. 
vicar Traian Belaşcu, raportor fiind P. C. prot. 
1. Şarlea (Sărmaș), care s-a ocupat de activitatea 
generală a Anhiepiscopiei, ca de ex.: Activitatea 
social-patriotică, vizite ale unor delegaţii străine 
la Centrul arhiepiscopesc, sfinţiri de biserici şi 
vizite canonice ale ierarhilor la diferite parohii, 
misiuni pastorale în parohii etc.; Raportul Secţiei 
bisericești, lucrat de P.C. cons. Gh. Bota, rapor- 
tor fiind P. C. prot. David Lazăr (Ig. Mureș), s-a 
ocupat de activitatea administrativă de la Centrul 
arhiepiscopesc, protopopiate și parohii, consfătuiri 
de lucru cu P.C. protopopi, numiri și transferări 
de preoţi, hirotoniri în 1974 (peste 70), intraju- 
torarea între parohii etc.; Raportul Secţiei cultu- 
rale, lucrar de P.C. cons. Gh. Papuc, raportor 
fiind P. C. prot. P. Boeriu (Mediaș), care s-a ocu- 
pat de şcolile de învăţămînt teologic, de confe- 
rințele preoțești, de activitatea editorială a Cen- 
trului arhiepiscopesc, care a fost destul de bogată 
şi în 1974, culminînd cu lucrarea Î.P.S. Mitro- 
polit Nicolae al Ardealului: Iisus Hristos, viaţa 
noastră. În continuare, raportorul a prezentat 
lucrarea predicatorială și social-patriotică a preo- 
ților erc.; Raportul Secţiei economice, lucrat de 
P.C. cons. I. Glăjar, raportor fiind dl. 1. Geor- 
gescu (Mediaș), care a reliefat activitatea finan- 
ciară a Centrului arhiepiscopesc, lucrările de con- 
strucție și gospodărești ale Arhiepiscopiei, sursele 
mai importante de venituri ca și cheltuielile mai 
mari, împreunate cu lucrările de terminare a 
Catedralei din Sf. Gheorghe, gospodăria anexă 
„Ţiglari“ din Sibiu, procurarea mobilierului pen- 
tru biblioteca mitropolitană etc. 


Rapoartele au fost aprobate, iar în cadrul dez- 
baterilor au luat cuvîntul următorii deputaţi, 
mireni și clerici: Furnică Eugen (Brașov), Tătaru 
Ilie (Mediaș), Berciu Ioan (Alba Iulia), Braic 
Grigorie (Topliţa), Albu Pamfil (Lupşa-Cîmpeni), 
pr. Oneţ Gheorghe (Horea-Cimpeni), prot. Cantor 
Nicolae (Alba Iulia), Deji Petru (Făgăraș), Stoi- 
checiu Teodor (Sibiu), prot. Dumbravă P. (Sf. 
Gheorghe), prot. Boieriu Petru (Mediaș), pui 
Şarlea I. (Sărmaș-Luduș) și Georgescu I. (Mediaș). 


P. S. Episcop-vicar Emilian apreciază activitatea 
fructuoasă a Centrului Arhiepiscopesc, așa cum a 
rezultat din rapoartele citite. P.S. Sa subliniază 
obligativitatea care ne revine tuturor fiilor Bise- 
ricii noastre, dar îndeosebi preoţilor, deputaţilor 
eparhiali și membrilor Consiliilor şi Comitetelor 
parohiale, folosind toate mijloacele pastorale, în 
cadrul legilor de star, pentru întărirea unităţii 
noastre de credință. 


În încheiere, P.S. Sa aminteşte de contribuţiile 
substanțiale primite de la Sf. Patriarhie și D.M.I. 
pentru restaurarea mai multor biserici parohiale. 

Î.P.S. Mitropolit Nicolae încheie șirul cuvîn- 
tărilor, apreciind dezbaterile și discuţiile care s-au 
purtat într-o atmosferă de subliniere a realizărilor 
obţinute, dar și a lipsurilor care le-am avut în 
activitatea Centrului Arhiepiscopesc, lipsuri care 
trebuiesc înlăturate cît mai grabnic. 


Î.P.S. Sa subliniază totodată că vitalitatea și 
puterea Bisericii. noastre stă în unitatea dintre 
ierarhi, preoţi şi credincioși, care, așa cum au cola- 
borat în trecutul Bisericii Ortodoxe Române, în 
lumina  legiuirilor bisericești,  conlucrează și 
astăzi pentru propășirea Bisericii și a patriei noas- 
tre, România socialistă. În acest sens, deputaţii 
eparhiali se cuvine să fie factori activi în paro- 
hiile și protopopiatele Arhiepiscopiei, aducîndu-și 
contribuţia prin colaborarea cu preoţii și proto- 
popii la bunul mers al tuturor acțiunilor Peri. 
ceşti și patriotice. 

În încheiere, Î.P.S. Sa aduce omagii conducă- 
torilor patriei noastre, în frunte cu Domnul 
Nicolae Ceaușescu, Președintele R. S. România, 
eminentul conducător care exprimă tot ceea ce 
are mai nobil și mai bun poporul nostru, în 
năzuinţele și realizările lui pentru înflorirea țării 
noastre, pentru pacea şi colaborarea dintre 
popoare. 


De asemenea, Î.P.S. Sa aduce mulțumiri P.F. 
Părinte Patriarh Justinian și conducerii Onor. 
Departament al Cultelor pentru tot sprijinul 
moral și material pe care l-au dat Arhiepiscopiei 
de Alba Iulia și Sibiu și în anul 1974. 


RE 


Mănăstirea Neamţ 


(Urmare din pag. 2) 


Slujbele solemne și vizitele marilor personalități 
bisericeşti și de stat la această vestită mănăstire 
sînt anunțate de 12 clopote, care se păstrează în 
turnul clopotniță și au fost descrise cu talent lite- 
rar de unii scriitori de seamă din țara noastră. 
Astfel G. Călinescu spune: „Cîntecul clopotelor 
Neamţului e idescriptibil, în tot cazul din ordinea 
simfonicului celui mai beethovenian. Combinat cu 
toaca el dă sugestii de melodii.“ 


De-a lungul veacurilor călugării din această 
măreață mănăstire, numită și „Ierusalimul Bisericii 
Ortodoxe Române“, și-au desfășurat viața și și-o 
desfăşoară și în zilele noastre după cele două 
principii ale monahismului creștin: munca și rugă- 
ciunea, atît munca fizică cît și cea intelectual- 
cărturărească. La acest lucru îndeamnă și Î.P.S. 
Mitropolit al Moldovei și Sucevei, Dr. Iustin 
Moisescu, cînd spune: „Folosirea și păstrarea moş- 
tenirii culturale bisericeşti cu atenție și bună chi- 
vernisire, spre a dăinui și după noi, este o îndato- 
fire pe care o cere conștiința noastră creștină și 
în același timp o îndatorire pe care o impune 
conștiința noastră patriotică.“ 

Preţuirea de care se bucură monumentele istorice 
bisericești din țara noastră, precum și grija pentru 
întreţinerea și ocrotirea lor, sînt subliniate și în în- 
semnarea din Cartea de aur a Mănăstirii Neamţ, 
cu prilejul vizitei făcute aici în anul 1966 de către 
Conducătorul Statului nostru, Domnul Nicolae 
Ceaușescu, în felul următor: „Vizitind Mănăstirea 
Neamţului, ctitoria marelui Ştefan Voievod, am 
admirat această mîndră zidire, aleasă podoabă de 
artă, menită să înveșnicească virtuțile strămoșilor 
noștri și gloria lor. Grija pentru întreținerea și 
ocrotirea acestui monument este o dovadă a pre- 
ţuirii pe care statul nostru, societatea noastră so- 
cialistă o acordă trecutului istoric al poporului 


« . . . 
nostru. Arhim. Epifanie Norocel 
| Starețul Mănăstirii Neamţ 


În 


Din acatistul Sfinţilor mărturisitori Visarion și Sofronie 
și mucenicul Oprea 


CONDACUL AL X-LEA 


Trimis ai fost în trei rînduri, cu jalbă în cetatea 
împărătească de la Viena, spre apărarea dreptei 
credinţe şi înaintea stăpînitorilor de acolo, cu hotă- 
rîre neclintită ai mărturisit adevărul, arătînd dra- 
goste înflăcărată fraţilor tăi întru dreapta credință 
şi împreună cu ei cîntînd lui Dumnezeu, Aliluia ! 


ICOSUL AL X-LEA 


Mers-ai, Cuvioase  Visarioane, propovăduind 
dreapta credință, de la Sebeș spre Sibiu, dar pe 
cale ai fost prins de cei ce căutau să te piardă 
și ai fost dus, legat, la căpeteniile lor, unde, cu 
fața luminată de credința ortodoxă, ai mărturisit 
adevărul. Pentru aceasta și noi, smeriţii, te lău- 
dăm, zicînd ţie: ; 

Bucură-te, cela ce în fața prigonitorilor, cu curaj 

a stat; 

Bucură-te, că prin botărirea ta cea bună pe toţi 
ai înfruntat; 

Bucură-te, cela ce, nevoind să te lepezi de dreapta 
credință, în lanţuri ai fost aruncat; 

Bucură-te cela ce în temnița din cetatea Devei ai 
fost ferecat; 

Bucură-te, cela ce şi-n temnița din Timișoara ai 
stat; 

Bucură-te, că în înfricoșătoarea temniță din Kuf- 
stein, pînă la moarte ai răbdat; 

Bucură-te, cela ce cu cunună de mucenic ai fost 
încununat; 

Bucură-te, că prin statornicia ta în credință pildă 
vie ne-ai dat; 

Bucură-te, cela ce pe fraţii tăi cu dragoste în toate 
i-ai mingiiat; 
Bucură-te, că în furtuna încercărilor, tu nu te-ai 

clătinat; 

Bucură-te, cela ce vrednic de toţi înaintașii te-ai 
arătat; 

Bucură-te, Visarioane Cuvioase, 
rivnă Ortodoxia ai apărat | 


care cu mare 


CONDACUL AL XI-LEA 


În temniţa de la Kufstein, chinuitoare pătimiri 
ai îndurat și acolo, departe de cei iubiţi ai tăi, în 
mîinile lui Dumnezeu, cu bună nădejde, sufletul 
ţi-ai încredinţat, iar acum ești împreună cu muce- 
nicii, cu Sfinții și cu îngerii, cîntînd lui Dum- 
nezeu, Aliluia ! 


Xi 5 


Timpul 


Născut de-odat cu lumea din primul început 
Mereu numeri la clipe ce veșnic au trecut, 
Determinind mişcarea în ne-ntreruptu-ţi zbor, 
Din mers tu naști trecutul, prezent şi viitor. 

În rostul vieţii noastre, tu nu cunoşti popasul 

Și nu ne-aduci cu anul — ce ne aduci cu ceasul. 
Ca existență-n lume — ești cel mai veteran 

Și totuși mereu tînăr ne-apari tu an de an. 

Nu te zăreşti nimeni, dar te simţim cu toții, 
Căci ne eşti călăuză pină în ceasul morţii. 

Tu porţi mereu cu tine brisovul din trecut, 

Ucizi — pe rînd — la oameni pe care i-ai născut. 
Purtînd la pas cu tine pe oamenii cei vii 

Tu un zoreşti pe nimeni, dar nici nu întârzii. 

lar pe cei morţi îi semeni în lunga ta cărare 
Acoperiţi de humă, regrete sau uitare. 

Și stăpînind mișcarea cu mersu-ţi cadențat 
Îmregistrezi doar fapte care s-au întîmplat. 


Pr. P. Acelenescu 


ANUL 123 


i 


ai hi 


Sibiu, | februarie 1975 

ALEGERILE DE DEPUTAŢI 


La 9 martie sint programate alegerile de depu- 
taţi pentru Marea Adunare Naţională şi pentru 
Consiliile populare de toate categoriile. Toţi cetă- 
țenii patriei noastre cu drept de vot sînt chemaţi 
să-și exprime adeziunea totală faţă de marile rea- 
lizări din ultimii treizeci de ani şi pentru măreţele 
perspective ce ne stau în față. Forul suprem de 
conducere a statului este Marea Adunare Naţio- 
nală, care va fi alcătuită din 349 deputaţi. Numă- 
rul deputaţilor în Consiliile populare județene este 
între 7 şi 141 deputaii după populaţia judeţelor 
şi localităților. Consiliul popular al municipiului 
Bucureşti va avea 155 de depnu:aţi. Municipiile 
vor avea 31—71 deputaţi, orașele 15—31 depu- 
taţi, comunele 11—25 deputaţi. 

În organizarea şi desfășurarea alegerilor are 
atribuţii sporite Frontul Unităţii Socialiste, care 
întruchipează unitatea întregului popor şi organi- 
zează toate energiile poporului pentru realizarea 
marilor obiective de dezvoltare accelerată a patriei 
noastre scumpe, România socialistă. Aceasta este 
unitatea în jurul celui mai iubit fiu al poporului, 
Domnul Președinte al Republicii Socialiste Româ- 
nia şi Preşedinte al Frontului Unităţii Socialiste, 
Nicolae Ceauşescu, care întruchipează în chip 
desăvirşit spiritul poporului român, idealurile şi 
împlinirile lui de ieri, de azi şi de miine şi care 
reprezintă cu deosebită strălucire politica ţării 
noastre de pace, prietenie şi colaborare cu toate 
popoarele lumii. Numele României se identifică 
cu numele Preşedintelui Nicolae Ceaușescu, în așa 
fel încît pretutindeni unde se pronunţă pe meri- 
dianele globului pămintesc cuvintul România este 
însoțit de numele Ceaușescu, precum ori unde se 
pronunță numele Ceaușescu e legat de numele 
României, ţară a păcii şi progresului. 

Poporul român — popor străvechi şi băstinaş 
pe pămintul dacilor, a daco-romanilor — a creat 
o cultură și civilizaţie superioare şi specifice, care 
îşi găsesc plinirea în vremea noastră. Rădăcinile 
noastre sînt adinc înfipte în istoria bimilenară a 
poporului, istorie de lupte şi biruinţe, istorie de 
eroism şi creaţie materială şi spirituală, istorie de 
strădanii seculare pentru libertatea şi unitatea 
românilor din toate provinciile într-o singură țară. 
De aceea cinstim cu evlavie pe înaintaşii noștri, 
care s-au jertfit pentru mersul înainte al poporului 
şi care ne-au transmis flacăra iubirii nestrămu- 
tate de popor, de patrie, şi ne concentrăm toate 
jorţele, toate capacităţile, ca să continuăm în pre- 
zent această istorie bimilenară — printr-un salt 
calitativ — şi să proiectăm pe fundalul epocii 
noastre viziunea luminoasă a României socialiste, 
țara oamenilor muncii, ţara unui popor al păcii 
şi înfrăţirii, ţara umanismului, așa de caracteristic 
firii acestui popor, care exprimă umanismul prin 
frumosul cuvînt de „omenie“. „Să fii om“ e 
idealul poporului nostru, idealul fiecărui fiu al 
poporului. Dar om nu în izolare ci în marea co- 
munitate a poporului, care-și ctitoreşte astăzi ţara 
visurilor de aur ale înaintaşilor, care visuri sînt 
realizate, sînt desăvirșite în aceste vremi de valo- 
vificare deplină a bogățiilor țării, de unitate de- 
plină şi entuziastă a tuturor fiilor poporului, care 
prin muncă și vrednicie duc în toată lumea min- 
drul nume al României socialiste. 


Avînd în faţă măreţele realizări pe plan intern 
şi pe plan extern ale poporului nostru, Frontul 
Unităţii Socialiste cheamă pe toți cetățenii să par- 
ticipe la adunările de propuneri a candidaţilor pe 
circumscripţii electorale, la adunări ale alegători- 
lor organizate în întreprinderi, instituţii, cartiere, 
sate etc., în care, discutîndu-se aceste realizări, 
să se ia angajamente pentru noi înfăptuiri. Astfel 


se vor mobiliza toate energiile poporului pentru 
progresul economic, pentru creşterea nivelului de 
trai şi a vieții spirituale, pentru îmbunătăţirea 
activităţii în toate domeniile. Angajarea tuturor 
în dezbaterea şi soluționarea ţroblemelor de dez- 
voltare a patriei noastre arată profundul demo- 
cratism al orinduirii socialiste, care este orînduirea 
tuturor oamenilor muncii, fără deosebire de naţio- 
nalitate, credinţe religioase, fel de muncă etc. 
Munca pentru înflorirea patriei este baza tuturor 
cuceririlor, a ritmului rapid de propășire a 
poporului. 


Ca fii ai acestui popor, că fii ai patriei, ierarbii, 
preoţii şi credincioşii Bisericii Ortodoxe Române 
sînt alături de popor şi sprijinesc unitatea poporu- 
Iui şi munca ui pentru propășirea tuturor. Pre- 
zenta reprezentanților Bisericii noastre — şi a 
celorlalte culte — în Frontul Unităţii Socialiste 
este mărturia vie a atașamentului nezdruncinat al 
fiilor Bisericii față de scumpa noastră patrie — 
România socialistă —, față de Domnul Preşedinte 
Nicolae Ceaușescu. Slujitorii Bisericii, ridicaţi din 
sînul poporului, sint și slujitori ai credincioșilor, 
slujitori ai poporului. De aceea ei sint una cu 


poporul, cu idealurile, realizările și perspectivele 
măreţe ale patriei noastre. 

Sprijinind toate acțiunile Frontului Unităţii 
Socialiste şi alegerile de deputaţi, ierarhii, preoţii 
şi credincioșii îşi împlinesc cu deplină dăruire 


datoria cetățenească — și pe temeiul Evangheliei 
lui Hristos şi pe temeiul faptului că sînt fiii 
poporului român — şi merg în pas cu vremea, 


în pas cu poporul. De altfel vor fi aleși deputaţi 
și dintre fiii Bisericii, ierarhi, preoţi şi credincioși. 
Căci toate categoriile sociale şi de muncă sint 
cuprinse în unitatea întregului ap şi aduc con- 
tribuţia lor la înălțarea patriei, la cauza păcii și 
propăşirii popoarelor. 

Trăiască mulți şi Jer'ciţi ani Domnul Nicolae 
Ceauşescu, Preşedintele — Republicii Socialiste 
România şi al Frontului Unităţii Socialiste ! 

Trăiască și înflorească scumpa noastră patrie, 
Republica Socialistă România |! 

+ NICOLAE 
Mitropolitul Ardealului, 
membru în Consiliul Naţional al 
Frontului Unităţii Socialiste 


ȘTEFAN CEL MARE 


— Vaslui, 500 — 


S-a împlinit o jumătate de mileniu de la biruinţa 
repurtată la 10 ianuarie 1475 de oștirea condusă 
de Ștefan cel Mare asupra armiei invadatoare 
turcești. 

O scurtă evocare a domniei lui Ștefan cel Mare 
este potrivită cu acest prilej. 

În luna aprilie a anului 1457, la locul numit 
„Direptate“, țara îl aclamă ca domn al Moldovei, 
iar mitropolitul "Teoctist l-a întărit ca „Domn 
creștin“ ungîndu-l cu sf. mir. 


S-a urcat pe tron în momentul în care ţara 
trecea printr-o perioadă de anarhie, căreia Ştefan 
cel Mare a reușit să-i pună capăt, întărind puterea 
centrală prin micșorarea privilegiilor marii boie- 
rimi și prin acordarea de drepturi claselor „de 
jos“, totodată alcătuindu-și o armată naţională 
populară capabilă să potolească pofta celor care 
voiau să răpească libertatea Moldovei. 

Pe plan extern, Voievodul a căutat prietenia 
statelor vecine, iar acolo unde n-a găsit-o, și-a 
cîştigat respectul prin forța armelor. 


Numai după consolidarea domniei și după o 
temeinică pregătire a început lupta antiotomană. 
Mai întîi a refuzat plătirea tributului anual și 
apoi cedarea Chiliei și Cetăţii Albe Porții (1473). 


Doi ani mai tirziu, ca răspuns la ceea ce făcuse 
Voievodul român, puhoiul turcesc a invadat Mol- 
dova. Cei 120.000 de ostași trimiși de sultanul 
Mohamed. al II-lea erau conduși de neînvinsul 
Soliman Pașa împotriva neînfricatului Ștefan, care 
de-abia izbutise să adune cu ceva peste 40.000 
de inimi dornice de a-și apăra glia strămoșească. 

O serie de personalităţi ale timpului ca: Papa 
Sixt al IV-lea, cronicarii Sa'adeddin Mehmed 
Hodia Efendi, Jan Duglosz, M. Strykowski, Mie- 
chowski ș.a. au confirmat cu toţii nu numai re- 
numele de care se bucura Ștefan cel Mare în urma 
izbînzilor sale, dar și calităţile de eventual con- 
ducător al creștinătății împotriva pericolului ce-i 
ameninţa existența ei. 


„Într-însul găsise poporul românesc 
cea mai curată scoană a sufletului său.“ 
(Nicolae Iorga) 


Dar victoria repurtată la Podul Înalt nu în- 
semna un triumf definitiv asupra imperiului oto- 
man, ci doar începutul unei lupte în care va 
rămîne singur, cu toate promisiunile făcute de 
monarhii europeni. Redăm un fragment din scri- 
soarea adresată acestora cu prilejul izbînzii sale, 
prin care cerea și sprijinul puterilor europene, 
intuind primejdia ce o reprezentau turcii pentru 
creștinism: „... Dar de această poartă (a crești- 
nătăţii, n.a.) care e ţara noastră va fi pierdută 
— Dumnezeu să ne ferească de așa ceva — atunci 
toată creștinătatea va fi în primejdie mare...“ 

Singur a continuat să ţină fruntea sus, așa cum 
a putut, în faţa tuturor greutăților care au urmat, 
pentru ca în cele din urmă să se plece în faţa 
timpului și a bolii și să părăseacă — marţi 2 iulie 
1504 — pe cei cărora le dăduse un sens nou vieţii, 
trezindu-le dorința de libertate națională. 

* 


Aniversarea victoriei dobîndite acum 500 de 
ani la Vaslui este un prilej de a-l evoca în general 
pe Ștefan cel Mare. 2 

în decursul lungii și glorioasei sale domnii au 
luat o deosebită dezvoltare arta și cultura biseri- 
cească, impunîndu-se chiar un stil moldovenesc. 
Este atit de binecunoscută dorința contorm căreia 
după fiecare lupră el înălța — ca amintire și mul- 
țumită pentru biruinţele sale — cîte o biserică sau 
o mănăstire, unele zidite din temelie, altele numai 
renovate sau adăugite. Pe lîngă aceste locașuri 
sfinte s-au scris numeroase cărţi de slujbă, s-au 
zugrăvit icoane, s-au lucrat felurite odoare bise- 
Ticești. 

Sînt identificare 32 de locașuri ctitorite sau 
rectitorite de Ștefan, printre care amintim maă- 
năstirile Putna (unde a și fost îngroat), Voroneţ 
şi Sf. Ilie, schitul Pătrăuţi-Suceava, bisericile ma- 
năstirilor Tazlău, Neamţ, Bistriţa, bisericile de 

(Continuare în pag. 2) 

Piine pentru suflet 


Lumina din Betleem 


Am văzut, e mult de atunci, o icoană cu Naș- 
terea Domnului nostru lisus Hristos. Ea se deo- 
sebea de celelalte pe care le văzusem pînă atunci 
şi de atunci încoace. Lumina care lumina ieslea 
în care stătea culcat Pruncul lisus nu venea de 
la steaua călăuzitoare a magilor spre Betleem, 
nici din altă parte a staulului, ci de la însuși 
dumnezeiescul Prunc, a cărui înfățișare era atit 
de luminoasă, încît „slava Domnului a strălucit“ 
(Luca 2, 9) pe toţi cei dimprejur. 

În acest fel, pictorul a cuprins, în graiul culori- 
lor, adevărul că prin întruparea Fiului lui Dum- 
nezeu a venit în lume o Lumină nouă, o lumină 
suprafirească, deosebită de lumina soarelui, a ste- 
lelor sau a altor izvoare de lumină firească. 

Este lumina al cărui centru a devenit Betleemul 
şi al cărui izvor este însuși Fiul lui Dumnezeu. 

„Cuvintul, zice Sf. Evanghelist loan, era 
Lumina cea adevărată care luminează pe tot omul 
care vine în lume.“ 

„Cuvîntul s-a făcut trup şi s-a sălășluit întru 
noi și am văzut slava Lui, slavă ca a Unuia 
Născut din Tatăl, plin de har și de adevăr“ 
(loan 1, 9. 14). 

lisus a venit ca prunc spre a ne arăta preţul 
credinței și al nevinovăţiei pruncilor. 

A venit îmbrăcat în scutece sărăcăcioase ca să 
ne arate veșmîntul cel de mare preț al virtuţilor 
şi al bogăției spirituale. 

A venit ocrotit de un teslar, în casa căruia a 
muncit pînă la treizeci de ani, ca să ne arate 
însemnătatea muncii. 

A venit ca „Domn al păcii“ ca să ne împace 
cu Dumnezeu şi să ne arate calea împăcării cu 
semenii noștri. 

A venit ca Mîntuitor și a luat asupra Sa păca- 
tele oamenilor. 

„A venit să lumineze pe cei ce stăteau în întu- 
nericul și în umbra morţii“ (Luca 1, 79). 


»El ne-a luminat inimile, pentru ca să facem 
să străluceacă lumina cunoștinței slavei lui Dum- 
nezeu“ (II Cor. 4, 6). 


Însuși a spus despre Sine: „Eu sînt lumina 
lumii, cel ce îmi urmează Mie nu va umbla în 
intuneric, ci va avea lumina vieţii“ (loan 8, 12). 


„Vine însuși şi spune că îl iubeşte pe om, îl 
roagă să se întoarcă acasă și, în faţa refuzului, 
nu se retrage, nu se formalizează de refuz, ci 
stăruie. Respins îl așteaptă la poartă și face totul 
ca să-i arate că îl iubește, îndură bătăi, ocări, 
răstignire şi moarte“ (N. Cabasila, Viaţa în Hris- 
tos, VI, 2). 


Cine dintre oameni a arătat o asemenea iubire? 
Cine a înlocuit, precum lisus, slava cu smerenia, 
bogăţia cu sărăcia, puterea fără margini cu slă- 
biciunea şi durerile, pe care le-a socotit ca pe o 
cinste și bucurie? 

Așadar, sărbătoarea Naşterii Domnului, peste 
care am trecut nu de mult, este, între altele, și 
sărbătoarea care ne cheamă la Hristos, „Lumina 
lumii“. Ne cheamă să ieşim din întunericul păca- 
telor la lumina unei vieți curate, la lumina cre- 
mi a adevărului, a dragostei și a faptelor 

une. 


Căci „roada luminii stă în orice bunătate, în 
neprihănire și în adevăr“ (Efes. 5, 9). 

„Vestea, pe care v-o propovăduim — zice Sf. 
Evanghelist loan — este că Dumnezeu e lumină“ 
(1 loan 1, 5). 

Drept aceea, „umblați ca nişte fii ai luminii“ 
(Efes. 5, 8), în iubire de Dumnezeu și în iubire 
de oameni, în săvîrșirea binelui și a tot ceea ce 
este spre desăvîrșirea voastră. 

Domnul a zis către Sfinții Apostoli: „Voi sîn- 
teți lumina lumii. Nu poate cetatea să se ascundă, 
cînd stă deasupra muntelui. Aşa să lumineze lu- 
mina voastră înaintea oamenilor, încît să vadă 


Ştefan cel Mare 


(Urmare din pag. 1) 


mir din Vaslui, lași, Hirlău, Borzești, Războieni 
ş.a. A mai construit o biserică la Rîmnicu-Sărat 
— Muntenia, la Vad și Feleac — Transilvania, 
și a sprijinit numeroase mănăstiri de la Sf. Munte 
Atos, ca Zografu, Sf. Pavel etc. 


Grija pentru pregătirea viitorilor preoți, a die- 
cilor, a logofeţilor și a caligrafilor pentru cance- 
larie l-a făcur să înființeze, pe lîngă o serie de 
mănăstiri, adevărate școli, la care pe lingă scris, 
citit și cîntări bisericești, se copiau și manuscrise 
(circa 60 găsite pînă astăzi), se realizau adevărate 
opere de artă în domeniul broderiei, argintăriei, 
sculpturii și îndeosebi în miniaturistică. 


Tot ceea ce a făcut Ștefan cel Mare constituie 
mărturii grăitoare ale unei epoci de strălucire cul- 
tural-artistică, dominată de geniul creator al mare- 
lui voievod, caracterizat în aceste minunate cuvinte 
de Nicolae Iorga: „Domn adevărat, viteaz, cu- 
minte și iubitor de ţară și de neam, din clipa 
întiia pînă în cea de pe urmă... Într-însul găsise 
poporul românesc cea mai deplină și cea mai 
curată icoană a sufletului său: cinstit și harnic, 
răbdător fără să uite şi viteaz fără cruzime, straș- 
nic în minie și senin în iertare, răspicat și cu 
măsură în grai, gospodar și iubitor al lucrurilor 
frumoase fără nici o trufie în faptele sale.“ 


Mihai Munteanu 


faptele voastre cele bune și să slăvească pe Tatăl 
vostru cel din ceruri“ (Matei 5, 14—16). 

Apostolatul preotului începe de la Crăciun, nu 
mai tîrziu; de la lumina Betleemului. 

„Lumina lină a sfintei măriri a Tatălui Ceresc 
celui fără de moarte, a sfintului fericitului, Lisuse 
Hristoase, venind la apusul soarelui, văzînd lumina 
cea de seară, lăudăm pe Tatăl, pe Fiul și pe 
Sfintul Duh, Dumnezeu.“ 


G.V. 


Condiţiile necesare primirii Tainei Sf. Botez 


La primirea Sf. Botez, celor vîrstnici li se cer 
de Sf. Biserică două condiţii: 1. Să aibă credință 
şi să o mărturisească așa cum este cuprinsă în 
Credeu (Matei 16, 16; F. Ap. 2, 38; 8, 12; 10, 
43—48; 16, 15. 31—33; 18, 8). 2. Să regrete 
sincer păcatele făcute și, mărturisindu-le, să se 
îndrepte (Marcu 1, 5; F. Ap. 2, 38). 


De la începutul existenței sale, pentru aceste 
condiţii, Sf. Biserică a rînduit obiceiul — devenit 
azi tradiţie — că la botezul pruncilor naşii măr- 
turisesc această credinţă (Credeul). Nașii sint mar- 
tori ai Botezului și garantează cu credinţa lor, cu 
a părinţilor și cu a preotului — credinţa din viitor 
a pruncilor. De aceea, ei trebuie să fie credin- 
cioși ortodocși, majori și virtuoși și să aibă con- 
ştiinţa trează că își iau angajamentul să-i crească 
în credinţa ortodoxă și răspund de ei în faţa 
lui Dumnezeu și a Bisericii. Nașii devin acum 
părinții lor spirituali, iar pruncii devin fiii lor 
— copiii lor. Deci, ia naștere o nouă familie cu 
relaţii spirituale. 


În legătură cu botezul copiilor uneori se obiec- 
tează că nimeni nu poate crede și nu poate măr- 
turisi credința sa în locul altuia. Dacă această 
afirmaţie ar fi dreaptă, atunci ar însemna că nu 
ne mai putem ruga unii pentru alții. Adevărul 
este că Dumnezeu primește credința, mărturisirea 
şi rugăciunea celor vîrstnici pentru copiii lor, cum 
vedem în Sf. Scriptură (Eșire 13, 2; 1 Sam. 1, 28). 
Femeia hananiancă se roagă ca lisus să-i vindece 
fiica și este ascultată (Matei 15, 28); la fel sutașul 
se roagă pentru sluga sa (Matei 8, 13), lair pen- 
tru fiica sa (Matei 9, 18—20). Pentru mărturisirea 
credinței și rugăciunea părinților greu încercaţi, 
Domnul lisus vindecă copilul de duhul muţeniei 
(Marcu 9, 33), altă dată pe fiul lunatic (Matei 17, 
14—18), pe fiul dregătorului împărătesc (loan 4, 
46—54), învie pe tînărul din Nain pentru credința 
maicii sale (Luca 7, 11—15) etc. 


Deci învăţătura de a crede, a mărturisi credința 
și a ne ruga în locul și pentru altul este de la 
Miîntuitorul Hristos, iar practica Botezului, prin 
mărturisirea credinței de către nași, este apostolică 


(F. Ap. 16, 31); cei ce se ridică împotriva acestei 
tradiții sacre sînt deci împotriva Sf. Scripturi, 
împotriva voiei lui Dumnezeu. 


Sf. Scriptură relatează cazuri în care vîrstnicii 
au fost botezați fără să aibă, în prealabil, credință 
și să facă pocăință pentru păcatele lor. Așa este 
cazul temnicerului din Filipi, care păzea temnița 
din care Sf. Apostol Pavel și Sila au scăpat în 
chip minunat, iar el s-a botezat în ceasul nopții 
„cu toţi ai săi“ (F. Ap. 16, 33). La fel este și 
cazul Lidiei, care s-a botezat de marele Apostol 
„cu casa ei“, fără să facă mărturisirea credinţei 
sale (F. Ap. 16, 14—15). Atunci de ce n-ar putea 
să fie botezați și pruncii fără o prealabilă măr- 
turisire de credință, cînd au pe nași ca garanţi ai 
credinței lor viitoare? 


Apoi, să nu se uite că sufletul omenesc în general 
— și al pruncilor în special — este creștin prin 
natura lui, zicea un gînditor creștin. Deci sufletul 
pruncilor are, ca predispoziție nativă, aplecarea 
spre credința necesară Tainei Sf. Botez. În con- 
secință — pruncii pot — și chiar trebuie — să 
primească botezul, cu atit mai mult cu cit cre- 
dința şi conștiința lor creştină este substituită de 
naşii şi părinţii lor. Cine ar putea să nesocotească 
faptul că Mintuitorul Hristos a iubit pe prunci, 
pentru curăţenia și bunătatea inimii lor. 


În sprijinul botezării pruncilor prin credința 
nașilor, citim în Sf. Scriptură că pe timpul Sf. Ap. 
Pavel era obiceiul în Corint să se boteze unii 
„pentru cei morţi“ care au murit nebotezaţi, din 
cauza persecuțiilor (1 Cor. 15, 29). lar marele 
Apostol al neamurilor nu oprește acest obicei, 
semn că — și în Taina Botezului — credinţa 
unuia poate fi de mult folos altuia pentru miîn- 
tuire. De aici s-a tras concluzia că credinţa nași- 
lor poate fi o dreaptă mărturie și deplină garanţie 
despre credinţa din viitor a pruncilor botezați. 
Nu mai încape nici o îndoială că cei ce se botează 
în locul celor adormiți — socotind botezul ca 
absolut necesar pentru mîntuire — își vor fi 
botezat şi copii lor. 


În Biserica creștină pruncii au fost botezați 
din vremea Sf. Apostoli. Faptele Apostolilor spun 


că la Pogorirea Sf. Duh, la predica Sf. Ap. Petru, 
s-au botezat 3000 de suflete și este absolut sigur 
că între acestea vor fi fost mulți copii aduși de 
părinţii lor (2, 37—42). Iar Sf. Ap. Pavel, vor- 
bind despre unitatea creștină în Hristos, împo- 
triva dezbinării din Corint, zice: „N-am botezat 
pe nici unul din voi, ... ca să nu zică cineva că 
am botezat în numele meu. Am botezat şi casa 
lui Ștefana...“ (1 Cor. 1, 14—16); apoi în Tia- 
tira a botezar pe Lidia „și casa ei“ (F. Ap. 16, 
14—15); în Filipi botează pe temnicer cu „în- 
treagă casa lui“ (F. Ap. 16, 31—33), iar în 
Corint pe Crispus „cu toată casa sa“ (F. Ap. 18, 8). 
Sf. Ap. Petru botează pe sutașul Cornelie „cu 
toată casa lui“ (F. Ap. 10, 45—48). Sub numele 
de „casă“, în Testamentul Nou se înţelege familia, 
alcătuită din tată, mamă și copii. Deci, din ve- 
chime s-au botezat și copii odată cu părinţii lor. 


Dar pe lingă dovezi din Sf. Scriptură despre 
Botezul copiilor, avem nenumărate dovezi în Tra- 
diția Bisericii creștine din primele veacuri. Astfel 
naşii n-ar avea nici un rost, dacă copiii nu s-ar fi 
botezat de la începutul Bisericii. Despre această 
tradiție de la Botez amintesc vechii scriitori ai 
Bisericii din veacul II și III: Justin Martirul și 
Filozoful, “Tertulian, Irineu, Ieronim, Origen și 
Ciprian, apoi din veacul al IV-lea și V-lea: Sf. 
Atanasie cel Mare, Sf. Trei Ierarhi: Vasile, Gri- 
gorie şi loan Gură de Aur etc. 


Același lucru, despre Botezul copiilor, îl întă- 
resc canoanele (regulile de viaţă) care s-au dat 
de multe sinoade locale și ecumenice ale Bisericii 
creștine, pînă în secolul al VIII-lea. 

Pe lingă aceste mărturii scrise în Biblie și în 
Tradiţie, despre Botezul copiilor grăiesc dovezile 
arheologice. Pe urma săpăturilor făcute în ţinu- 
turile creștine: Palestina, Siria, Asia Mică, Egipt, 
Balcani, în România etc., s-au găsit multe 7mor- 
minte de copii, din vremurile primare ale Bisericii, 
acoperite cu pietre funerare din care rezultă că 
au fost botezați și au murit după 10, 15, 20, 80 
zile, sau de 5 şi de 9 luni. Ei se numeau „neofiţi“, 
adică de curînd botezați. 


Din cele arătate rezultă că copiii trebuiesc bote- 
zați, pentru că şi ei îndeplinesc condiţiile cerute 
de Sf. Biserică pentru primirea acestei Sf. Taine. 

Prot. Dr. Simion Radu 


Nr. 5—6 


TELEGRAFUL ROMÂN 


Din activilalea organelor centrale de condu- 
cere ale Bisericii Ortodoxe hkomâne 


În 11 decembrie 1974 a avut loc la București, 
sub președinția Prea Fericitului Patriarh Justinian, 
şedinţa de lucru a Sinodului permanent al Bise- 
ricii Ortodoxe Române. 

„Sinodul permanent a rezolvat probleme curen:e. 
Printre altele a fixat delegația Bisericii Ortodoxe 
Române care va face o vizită Bisericii Ortodoxe 
Ruse în luna iunie 1975, ca răspuns la vizita 
făcută de S.S. Patriarhul Pimen în România în 
anul 1972, și delegaţia Bisericii Ortodoxe Române 
care va participa la Adunarea generală a Con- 
siliului Ecumenic al Bisericilor de la Nairobi- 
Kenya, din 1975. 

De asemenea, în zilele de 12 și 13 decembrie 
1974, a avut loc la București, sub președinția Prea 
Fericitului Patriarh Justinian, sesiunea ordinară a 
Sfintului Sinod. Au fost prezenţi toţi Ierarhii în 
funcţie ai Bisericii Ortodoxe Române. 

Lucrările s-au desfășurat în ședință plenară și 
în patru comisii sinodale, după cum urmează: 

Comisia afacerilor externe bisericești, prezidată 
de î.P. S. Mitropolit Justin al Moldovei și Sucevei, 
avind ca raportor pe P.S. Episcop Antonie Plo- 
ieșteanul, vicar patriarhal. 

Sfîntul Sinod a ascultat și aprobat raportul 
acestei Comisii, privind activitatea externă a Bise- 
ricii Ortodoxe Române în anul 1974. 

Comisia pentru doctrină, viaţă religioasă şi 
mănăstiri, prezidată de Î.P.S. Mitropolit Nicolae 
al Banatului, avînd ca raportor pe P.S. Arhiereu- 
vicar Eftimie Birlădeanul. 


Sfîntul Sinod a ascultat şi aprobat raportul 
acestei Comisii, aprobînd totodată unele tunderi 
în monahism. 

Comisia canonică, juridică şi pentru disciplină, 
prezidată de î. P. S. Mitropolit Teoctist al Olteniei, 


avînd ca raportor pe P.S. Arhiereu-vicar Ghera- 
sim Constănţeanul. 


Sfîntul Sinod a ascultat și aprobat raportul 
acestei Comisii. A aprobat, cu acest prilej, ridi- 
carea Episcopiei Ortodoxe Române pentru Europa 
Occidentală la rang de Arhiepiscopie, cu titulatura 
oficială: „Arhiepiscopia Ortodoxă Română pen- 
tru Europa Centrală și Occidentală“ și ridicarea 
P.S. Episcop Teofil Ionescu de la Paris la rang 
de Arhiepiscop. 

A fost aprobată de asemenea ridicarea Epis- 
copiei Misionare Ortodoxe Române în America 
la rang de Arhiepiscopie, cu titulatura oficială: 
„Arhiepiscopia Misionară Ortodoxă Română în 
America“. 

La propunerea Î.P.S. Arhiepiscop Teofil 
Ionescu, P. Cuv. Arhim. Lucian Florea, supe- 
riorul așezămintelor ortodoxe române de la Ieru- 
salim, a fost ales de către Sf. Sinod în postul de 
Episcop-vicar al Arhiepiscopiei Ortodoxe Române 
pentru Europa Centrală și Occidentală, cu titlul de 
„Făgărășanul“. 

S-a acordat rangul de arhimandrit următorilor 
slujitori ai Bisericii Ortodoxe Române: P.C. pr. 
Dr. Vasile Costin, vicar administrativ al Episcopiei 
Oradiei; P. Cuv. protos. Veniamin 'Tohăneanu, 
starețul Mănăstirii Brîncoveanu-Simbăta de Sus, 
jud. Brașov, P. Cuv. Dometie Manolache de la 
Mănăstirea Rîmeţ, jud. Alba, P. Cuv. protos. 
Dosoftei Murariu de la Mănăstirea „Sf. Ilie“ din 
Topliţa și P. Cuv. Neofit Smărăndoi, stareţul 
Mănăstirii Ciolanu, jud. Buzău. 

Sfîntul Sinod a ascultat, la sfîrșit, o informare 
asupra stadiului actual al situaţiei și activității 
Episcopiei Ortodoxe-Catolice din Franţa. 

(Continuare în pag. 4) 


MIHALI EMINESCU 


- La 125 de ani de la nagtiere — 


S-au împlinit, în 15 ianuarie 1975, 125 ani de 
la nașterea genialului poet Mihai Eminescu, numit 
A u .. ce 
pe drept cuvînt „luceafărul poeziei românești“. 


În aceste momente solemne aducem și noi, în 
coloanele gazetei pe care el a apreciat-o drept unul 
din cele mai „inteligente și de bună credință“ jur- 
nale românești din imperiul habsburgic de altă 
dată, un cald omagiu „titanului între titanii“ 
marilor genii omenești, aceluia care a fost Mihai 
Eminescu. 

Crescut pînă la vîrsta de S ani la Ipotești îm- 
preună cu părinţii săi, elev la Cernăuţi, unde a 
făcut clasele primare și a frecventat liceul aproape 
trei ani ca discipol al profesorului Aron Pumnul 
pe care l-a elogiat în versuri atit de plastice, apoi 
retras din școală, funcționar la prefectura Boto- 
șani la numai 15 ani; „hoinar“ prin Transilvania 
(în 1866) — cum spune G. Ibrăileanu, al treilea 
mare editor și critic al poetului, după Titu Maio- 
rescu și lon Scurtu (acesta, în ediția „Lumină de 
lună“, editura „Minerva“, în 1912) — cînd în- 
cearcă să termine liceul; cutreierînd apoi prin 
Muntenia și Moldova timp de trei ani pînă-n 1869 
ca sufleur pe lîngă trupa dramatică Mihai Pascali 
etc. 


Amintim că în Sibiu a fost găzduit în clădirea 
de pe str. 1 Mai 22, între reședința mitropolitană 
şi Institutul teologic universitar, pe care se află 
fixată o placă comemorativă, după care drumeţie 
s-a exprimat în cuvinte atit de frumoase despre 
marele vlădică Andrei Șaguna. După peregrinările 
acestea prin ţară, îl întîlnim student la Viena și 
apoi la Berlin, de la 1870 pînă la 1874; biblio- 
tecar, revizor școlar și apoi redactor la un ziar 
din lași pînă-n anul 1877 cînd lua parte și la 
şedinţele „junimii“ și mutat la București, redactor 
la ziarul „Timpul“, pînă la 1883, cînd îi apar 
primele semne ale bolii, care nu l-a iertat pînă la 
sfirșitul vieții pe care a dat-o în mîna Creatorului 
la data de 16 iunie 1889. 


„Eminescu — scria G. Ibrăileanu — este unul 
din exemplarele cele mai splendide, pe care le-a 
produs umanitatea. Avem convingerea nestrămu- 
tată că dacă mai trăia, sănătos încă 20 de ani, el 
ar fi fost considerat, fără putință de contestare, 
ca unul din cei mai mari creatori de poezie din 


întreaga literatură a lumii. Dacă Goethe s-ar fi 
stins la 33 de ani er şase ani nu se mai pun 
la socoteală, fiind bolnav n.n.) ca Eminescu 
»Goethe« nu ar exista.“ 

Mai departe, același G. Ibrăileanu accentuează 
despre frăgezimea expresiei lui: „Limba lui poe- 
tică, făurită de el numai în cîţiva ani, este tot 
atit de frumoasă ca și a lui Hugo sau Verlaine 
(în franceză, bine înţeles n.n.), la care au con- 
tribuit sute de ani de cultură și literatură... 
El este cel dintii care a dat un stil sufletului 
românesc...“ În toate creaţiile sale — poezie și 
proză — el, Eminescu, a fost același mare inspirat 
şi dăltuitor de limbă românească. 


Dintre admiratori au mai tipărit ediţii bune V.G. 
Morţun, A. D. Xenopol, Nicolae Iorga și apoi 
studii și monografii complete: Perpessicius, George 
Călinescu etc., ca să amintim numai pe câi mai 
de seamă. 

Eminescu a avut în sufletul lui înclinații com- 
plexe. Acest lucru se desprinde spre exemplu și 
din fragmentul „Rugăciune“: 

» Rugămu-ne-ndurărilor 
Luceafărului mărilor 
Din valul ce ne bintuie, 
Înalță-ne, ne mintuie, 
Privirea adorată 
Asupră-ne coboară, 
O Maică preacurată 
Și pururea fecioară, 

Marie |“ 


În poezia „Cu miine zilele-ți adaugi“, Ion 
Scurtu, 1912, precizează la finele cărții sale 
„Lumină de lună“ la capătul „Note“ că la această 
poezie, prima strofă, după manuscrisul aflat la 
Academia Română — 2260, ff. 37—38, a fost 
următoarea: 

„De ce mustrăm Dumnezeirea 
Cu al gîndirii noastre haos, 
Cind tot ce naște, fuge, piere 
E-n ochii Domnului repaos“ .... 

Fondul patriotic din sufletul marelui nostru 
Eminescu este atît de evident ca și fondul popu- 
lar. Cităm numai prima strofă din „Ce-ţi doresc 
cu ţie, dulce Românie“: 

„lisus Hristos, 
viaţa noastră” 


Acum, la început de an nou și plin de nădejdi 
întru prosperitatea întregului nostru popor, de 
nădejdi și intru propăşirea noastră duhovnicească, 
ne bucură în chip cu totul deosebir darul pe care 
ni-l face arhipăstorul, dascălul și îndrumătorul 
nostru spiritual, Înalt Prea Sfinţitul Arhiepiscop 
şi Mitropolit Nicolae al Ardealului, prin publi- 
carea lucrării cu titlul de mai sus. Lucrarea cu- 
prinde cuvântări, tilcuiri și îndemnuri către preo- 
ţime şi firește, prin preoţime către drepreredincioșii 
creștini ai Sfintei Biserici din Arhiepiscopia Orto- 
doxă Română de Alba Iulia și Sibiu şi din Mitro- 
polia Ardealului, precum și către credincioșii 
ortodocși de mai aproape şi mai de departe; adică 
toate sînt îndreptate către iubitorii de cuvînt creş- 
tinesc oriunde s-ar afla ei. 


Titlul lucrării cucereşte prin el însuşi; el este o 
chemare la lisus Hristos Domnul nostru, la trăi- 
rea vieţii creștine cu El, cu Hristos, și în Hristos. 
Și această stăruitoare chemare răzbate către noi 
din fiecare pagină a lucrării. 

Dar din moment ce lucrarea aceasta cuprinde, 
în duhul ei, o chemare la lisus Hristos, la trăirea 
creștinilor în Duhul Lui, sîntem îndatorați să 
adăugăm și aceea, că ea nu este o carte de predici 
în înţelesul obişnuit al cuvîntului; ea sintetizează 
şi exteriorizează cugetarea și concepția Înaltului 
lerarh în legătură cu rostul şi chemarea Bisericii 
Ortodoxe Române în vremea noastră, ceea ce se 
face evident cu luminoasă claritate în toate cuvîn- 
tările pe care Înalt Prea Sfinţia Sa le-a rostit 
în catedrala mitropolitană din Sibiu, apoi cu pri- 
lejul multelor și edificatoarelor vizitaţii canonice 
şi tot atît de numeroaselor şi pilduitoarelor stră- 
danii legate de sfinţiri de biserici și care au fost 
tipărite la timpul lor în diverse publicaţii bise- 
ricești. 

Deosebit de prețioasă şi de reţinut este mărtu- 
risirea pe care Înalt Prea Sfinția Sa o face în 
Cuvintul înainte, anume că pricina care a adus 
la înmănuncherea într-un volum de 487 pagini 
a preţioasului material de caracter predicatorial, 
mai mult de caracter pastoral, stă în strînsă legă- 
tură cu cerințele vremii noastre. 


Însăși „caracteristica principală a acestor cuvîn- 
tări, tilcuiri și îndrumări este predicarea Evan- 
gheliei Domnului nostru lisus Hristos, a Orto- 
doxiei noastre româneşti, în viaţa în necontenită 
transformare și dezvoltare a Patriei noastre 
scumpe. Căci Duhul lui Hristos cel veșnic viu este 
izvor de creaţie, de înnoire continuă a vieții, în 
conformitate cu  imperativele vremii noastre. 
Aceste contribuţii predicatoriale sînt izvorite din 
viață și sînt dăruite vieţii. 

Noi trăim Evanghelia Domnului ca credincioși 
contemporani epocii și dezvoltării accelerate a 
poporului nostru și idealurilor superioare ale 
Patriei și omenirii. De aceea, din însăși Evanghelia 
lui Iisus Hristos primim imboldul de a ne dărui 
întreaga noastră fiinţă pentru slujirea omului, a 
poporului nostru, slujirea păcii și înfrăţirii dintre 
popoare, pentru ca astfel să aducem sprijinul nos- 
tru, colaborarea noastră la mersul înainte al vieții 
spre ţinta desăvîrșirii ei permanente“ (p. 5). 

De asemenea, lucrarea subliniază că „printre 
problemele de actualitate ies în evidență patrio- 
tismul constructiv, unitatea Bisericii noastre, înfră- 
țirea  ecumenistă, perfecționarea vieţii, munca, 
trăirea credincioșilor noștri în învăţătura și rîn- 
duielile Bisericii Ortodoxe Române şi în ritmul 
vieţii în continuă înnoire a poporului nostru“ (p. 6). 

Este de subliniat faptul că gruparea cuvin- 
tărilor, tilcuirilor și îndrumărilor, în trei mari 
capitole, răspunde cerințelor asociate rostului 
lucrării: Cuvîntări social-obștești (p. 9—100), Til- 
cuiri la Duminici și sărbători (p. 103—320) și 

(Continuare în pag. 4) 


Mulţumim din toată inima cititorilor 
noştri din țară şi de peste hotare, care 
au binevoit să ne felicite cu prilejul 
Naşterii Domnului nostru lisus Hristos, 
Anului Nou și Bobotezei. 

Le dorim şi noi sănătate, pace, bucurie 
și mult spor în tot lucrul bun. 

S-au aniversat nu de mult, în ţară și peste 
hotare, 350 ani de la nașterea Mitropolitului 
Dosoftei (1624—1693), care — prin opera sa atît 
de păstorire sufletească, cît mai ales de dăltuire 
a limbii române prin introducerea ei în cărțile 
noastre de cult — se înscrie ca unul din cele mai 
luminoase chipuri de cărturari, de patrioți și de 
ierarhi ai Bisericii Ortodoxe Române. 

Odrăslir dintr-o familie de oameni vrednici, 
înzestrat cu o sfîntă și puternică chemare, intră 
în monahism, viețuind ca „deplin călugăr și 
cucernic și blind ca un miel“, după cum ni-l pre- 
zintă cronicarul Ion Neculce. El va urca treptele 
de episcop (la Huși — 1658, la Roman — 1659) 
şi apoi de mitropolit al Moldovei la anul 1671. 


Înarmîndu-se cu cunoașterea limbilor latină, 
greacă și slavonă, ceea ce îi va înlesni să pătrundă 
în tezaurul unei frumoase culturi, apoi aprofun- 
dînd limba română, începe o uriașă muncă de 
tipărire a cărților de cult în limba poporului nos- 
tru și de mlădiere a ei, pentru ca această limbă 
să poată deveni un organ potrivit de cunoaștere 
a înțelepciunii și, în același timp, de oglindire 
a sufletului poporului nostru. 


Astfel, traducerea din limbile slavonă și greacă 
a „Acatistului Născătoarei de Dumnezeu“, „Dum- 
nezeiasca Liturghie“ (1679), „Molitvelnicul“ (1681), 
„Paremiile peste an“ (1682), „Viaţa şi petrecerea 
sfinţilor“, în 4 volume (1682), la traducerea că- 
reia a lucrat vreo 25 de ani ș.a., vor deschide 
credincioşilor calea directă spre lumina învățăturii 
divine, iar „Psaltirea... pre versuri tocmită“ 
(tipărită în 1673), care constituie lucrarea de 
căpetenie a Mitropolitului Dosoftei, va fi prima 
operă românească în versuri, ocupind astfel un 
loc însemnat în tezaurul literaturii românești. 

Luptind cu greutăţile datorate mijloacelor sărace 
de exprimare literară a limbii române din aceea 
vreme, autorul a săvirșit o muncă grea și migă- 
loasă, lucrind „cu lungă osteneală în cinci ai (ani) 
foarte cu osîrdie mare“ — cum însuși mărturi- 
seşte, reușind să deschidă visterile bogate de expri- 
mare ale limbii noastre, întrupînd cele mai adinci 
gînduri şi simțăminte omenești, în versul limpede, 
dulce şi înaripat al graiului popular, care și astăzi 
ne încîntă la citirea lui, ca de pildă în ps. 136: 

La apa Vavilonului 


Jălind de ţara Domnului; 


Acolo şezum şi plinsem 

La voroavă ce ne strinsem,. 
Și cu inimă amară 

Prin Sion şi pentru ţară 
Aducîndu-ne aminte, 

Plinsem cu lacrămi fierbinte, 
Și bucine ferecate 

Lăsam pren sălci aninate. 


Cititorul care încearcă să parcurgă „Psaltirea 
în versuri“ va putea observa tot “felul de forme 
ale versului popular românesc, pe care Mitro- 
politul Dosoftei a reușit, ca pe o revelaţie a limbii, 
să le scoată la lumina literaturii. 


Viaţa și păstorirea cu adevărat exemplară, jert- 
felnicia, slujirea și dăruirea totală, împreună cu 
valoroasa operă literară, nu se poate realiza decit 
de către un suflet curat și o inimă plină de iubire 
pentru poporul său, pentru Biserica sa, pentru 
ţara sa, iar acesta a fost sufletul marelui mitro- 
poli Dosoftei al Moldovei, al cărui nume stă 
scris nu numai în cartea cea veșnică a Părintelui 
ceresc, ci și în inimile noastre ale tuturor celor 
ce, cinstindu-l, facem luminoasa lui pomenire. 


Pr. 1. Fulea 


„isus Hristos, 


viața noastră” 


(Urmare din pag. 3) 


Pentru unitate, conlucrare frăţească întru înnoirea 
vieţii (p. 323—487). 


Toate cuvîntările social-obştești se axează pe 
îndatoririle credincioșilor Bisericii noastre de a sta 
în slujba omului, în slujba progresului moral și 
spiritual, în slujirea libertăţii pentru oameni și 
popoare. 

Un ajutor preţios li se oferă preoţilor prin til- 
cuirile grupate în capitolul al doilea, la Duminici 
și sărbători. Ele se succed începînd cu Învierea 
Domnului, adică potrivit rînduielii anului pascal, 
şi deţin o varietate atrăgătoare, impresionînd prin 
bogăţie de gînduri și de simţiri creștine, ca şi 
atunci cînd au fost rostite în fața credincioșilor. 
Ne cheamă la o viaţă nouă. Căci glasul Mîntui- 
rorului lisus Hristos „este putere dumnezeiască, 
putere ce crează din nou, putere ce înnoiește, 
unifică şi înalță. Prin glasul Lui s-au făcut toate 
— prin glasul Lui pescarii au devenit apostoli — 
păcătoşii sfinți și vameșii au dobîndit împărăția 
cerurilor“ (p. 149). Nu sînt doar obișnuite predici 
moralizatoare, ci cuvinte răscolitoare de suflet şi 
conştiinţă. 

În capitolul al treilea sînt înmănunchiate îndem- 
nurile părintelui Mitropolit Nicolae al Ardealului 
spre unitate și frăţietate, tot cu rostul înnoirii 
vieţii, arătînd, între altele, că deși „trăim în iure- 
șul vieţii celei noi și fiecare își pune talentele în 
slujba acestei vieţi ... totodată în sufletul nostru 
se împletește omul cel nou cu credinţa străbună, 
cu legea cea veche a poporului român... Această 
credință, care a străbătut veacurile, a dat putere 
de luptă înaintașilor noștri, i-a însoţit şi la bucurii 
și la necazuri, devine acum în sufletul nostru un 
izvor de energie care ne face să ne aducem con- 
tribuția la marile prefaceri, marile transformări 
din epoca noastră“ (p. 327). 


Teme ca: Izvor de viaţă nouă, Rodnicia cre- 
dinței ortodoxe, Biserica vie, Tradiţie şi înnoire, 
Calea frățietății, Unitate și frăţietate, Statornicire 
și transformare, În ritmul vremii noastre, Despre 
Viaţă etc., întăresc pe deplin cele reliefate aici. 


Dar ce înseamnă înnoirea vieţii? „Însemnează 
eliberarea din lanţurile păcatului, însemnează 
înlăturarea a tot ce e rău, a tot ceea ce este 
patimă, a tot ceea ce este fărădelege în gîndul 
nostru, în cuvintele, în faptele noastre, în viaţa 
noastră din familie, în viaţa noastră oriunde 
muncim... 


Înnoirea vieţii ne cheamă să înlăturăm ura din 
sufletele noastre și să ctitorim cît mai adînc dra- 
gostea de frate, dragostea credinciosului față de 
preotul său, dragostea preotului față de credin- 
cioșii săi, dragostea credincioșilor întreolaltă, dra- 
gostea tuturor fiilor acestei Patrii întreolaltă, fie 
că sînt de o naţionalitate sau de alta, de o cre- 
dință sau de alta“ (p. 483—484). 


Haina care îmbracă gîndurile aşternute în 
această prețioasă lucrare este aleasă; graiul prin 
care sînt tilcuire creștineștile gînduri este curat 
românesc, pe alocuri aducînd aminte de cel al 
bătrînilor cronicari; intenţia care a dus la înmă- 
nuncherea într-un volum a acestora este curată 
şi mult ziditoare de suflet. Munca învățătorească 
a preoţimii este ușurată și sănătos îndrumată. 

Un lucru rămîne totuși de împlinit: Lectura 
lucrării să fie făcută cu răgaz, meditînd tot cu 
răgaz și în liniște asupra celor ce cuprinde ea, 
străduindu-ne să întruchipăm în viaţa noastră 
povăţuirile cuprinse în paginile sale.* 


* Cartea poate fi comandată la librăria eparhială din 
Sibiu, str. 1 Mai nr. 35. 
D. Călugăr 


Mihai Eminescu 


(Urmare din pag. 3) 


„Ce-ţi doresc eu ţie, dulce Românie 
Țara mea de glorii, ţara mea de dor? 
Braţele vinjoase, arme de tărie, 

La trecutu-ţi mare, mare viitor | 
Fiarbă vinu-n cupe, spumege pocalul, 
Dacă fiii-ţi mândri astea le nutresc; 
Căci rămîne stînca, deși moare valul, 
Dulce Românie, asta ţi-o doresc.“ 


[1] 


Numele feciorului lui Gheorghe Iminovici d 
la Ipotești a fost modificat de Iosif Vulcan î 
revista sa „Familia“ de la Oradea, apărînd î 
continuare, la fel, în „Convorbiri literare“ şi î 
celelalte reviste care l-au imortalizat. 


[=== 


Nu lipsite de semnificaţie sînt aprecierile, făcute 
recent în presa bucureșteană de către criticul 
Nicolae Manolescu, care precizează între altele: 

„Opera lui Eminescu relevă un fond de idei, 

o forță de sinteză teoretică, ce nu pot fi produsul 
învățăturii pe apucate şi al dezordinii congenitale. 
Pe lîngă o natură strivitoare, de început de ev, 
găsim frecvent în poezia lui Eminescu metaforele 
construcției umane Memento mori (adu-ţi aminte 
că mori), dincolo de ideea schopenhaueriană, e 
un poem închinat succesiunii civilizaţiilor pe pla- 
netă ...* 

De cîte ori trecem prin parcul Sub-Arini din 
preajma Dumbrăvii Sibiului, ridicăm pălăria şi ne 
înclinăm chipului său imortalizat în bronz de 
sculptorul Radu Moga din frumoasa iniţiativă 
interbelică, a profesoarei și scriitoarei Ecaterina 
Săndulescu, care l-a fixat să-şi doarmă şi aici 
somnul în liniştea serii, în adierea pădurii secu- 
lare, dar mereu viu în inimile noastre, prin opera 
sa nemuritoare. 


Nicolae D. Găvozdea 


(Taxa poştală plătită în numerar) 


Din activitatea organelor centrale... 


(Urmare din pag. 3) 

Comisia învățămintului pentru pregătirea per- 
sonalului bisericesc, prezidată de î. P. S. Mitropolit 
Nicolae al Ardealului, avînd ca raportor pe P.S. 
Episcop-vicar Roman lalomiţeanul. 


Sfîntul Sinod a aprobat raportul acestei Comisii. 
A aprobat, de asemenea, tipărirea unui Tipic bise- 
ricesc și a fixat temele Conferinţelor pastorale ale 
preoţilor pe anul 1975 și ale seriei a 61-a a Cursu- 
rilor de îndrumare misionară și pastorală pe 1975. 


Între 13 și 14 decembrie 1974 a avut loc la 

București, sub președinția P.F. Patriarh Justinian, 
sesiunea anuală a Consiliului Naţional Bisericesc 
— organul suprem administrativ pentru proble- 
mele întregii Biserici Ortodoxe Române și organul 
executiv al Sfîntului Sinod și al Adunării Naţio- 
nale Bisericeşti. 
„Părinţii consilieri patriarhali ai sectoarelor: 
Cancelaria Sfîntului Sinod (Pr. C. Pârvu); Bunuri 
şi contabilitate (Pr. N. Diaconu); Relaţii externe 
bisericești (Pr. D. Soare); Institutul Biblic Tipo- 
grafie (Pr. S. Verzan); Institutul Biblic Ateliere 
(Pr. TI. Cazan) și Casa de Pensii (Pr. Director 
Traian Ghica) au prezentat dările de seamă asupra 
activităţii pe anul 1974. 

Pe baza acestora, după discuţii și analize amă- 
nunţite, Consiliul Naţional Bisericesc a alcătuit 
dările de seamă pentru Adunarea Naţională Bise- 
ricească. 

S-a discutat, de asemenea, proiectul de 
financiar al Administraţiei Patriarhale pe 
1975. 

Duminică, 15 decembrie 1974, a avut loc la 
București, sub președinția P.F. Patriarh Justinian, 
sesiunea anuală a Adunării Naţionale Bisericești, 
organul reprezentativ central pentru toate proble- 
mele economice și administrative ale Bisericii 
Ortodoxe Române. 

În cuvîntul: de deschidere, Prea Fericitul 
Patriarh Justinian a arătat că în acest an au avut 
loc noi alegeri pentru Adunarea Naţională Bise- 
ricească, pentru perioada legislativă 1975—1978, 
acest for fiind alcătuit din 20 ierarhi, 12 preoţi 
şi 24 mireni. Apoi Prea Fericirea Sa a făcut o 
prezentare a principalelor probleme ce preocupă 
în prezent Biserica noastră și a mai subliniat rolul 
mirenilor în Biserică, care este cel prescris de 
sfintele canoane și de vechile rînduieli bisericești. 

Lucrările Adunării Naţionale Bisericești au avut 
loc în sesiuni plenare şi comisii de lucru. 

Membrii Adunării Naţionale Bisericești au stu- 
diat în comisii de lucru (organizatorice, biseri- 
cească, culturală, economico-financiară, petiţii — 
validări şi bugetară) rapoartele și dările de seamă 
prezentate de Consiliul Naţional Bisericesc asupra 
diferitelor aspecte ale activităţii interne și externe 
a Bisericii Ortodoxe Române în anul 1974. Apoi 
dările de seamă și rapoartele au fost citite în 
sesiune plenară și aprobate. Au urmat discuţii pe 
marginea referatelor. 

În încheiere, Prea Fericitul Părinte Patriarh 


plan 
anul 


Justinian a prezentat concluziile sesiunii și a mul- 


țumit celor prezenți pentru participare. 
Cezar Vasiliu 

Puterea disciplinară în Biserică 


Mîntuitorul a încadrat — în puterea și autori- 
tatea pe care le-a acordat Bisericii întemeiate de 
El — şi puterea disciplinară, puterea de a pedepsi, 
de „a lega și dezlega“. Încă înainte de învierea 
Sa din morţi, Mintuitorul făgăduiește Sfinţilor 
Săi Apostoli puterea de „a lega și dezlega“ păca- 
vele, zicîndu-le: „Adevărat grăiesc vouă: Oricîte 
veți lega pe pămînt, vor fi legate şi în cer, și 
oricîte veți dezlega pe pămînt, vor fi dezlegare 
şi în cer“ (Matei 18, 18; vezi și 16, 19). Ceea ce 
le făgăduiește prin aceste cuvinte, le dă de fapr 
Sfinților Apostoli — după învierea Sa din morţi 
— prin cuvintele: „Luaţi Duh Sfînt; cărora veţi 
ierta păcatele, le vor fi iertate și cărora le veţi 
ține vor fi ţinute“, pe care le-a rostit după ce 
mai întîi „a suflat asupra lor“ (loan 20, 22—23). 
Tot după învierea Sa din morţi, Mintuitorul 
acordă Sfinţilor Săi Apostoli toată puterea, căci 
le zice: „Datu-mi-s-a toată puterea, în cer şi pe 
pămînt. Drept aceea, mergînd învăţaţi toate nea- 
murile, botezîndu-le în numele Tatălui și al Fiului 
și al Sfîntului Duh, învăţindu-le să păzească toate 
cite v-am poruncit vouă“ (Matei 28, 18—20). Aici 
expresia „toată puterea“ înseamnă tot ce stă în 
legătură cu mîntuirea. De unde rezultă că obiectul 
puterii și autorității acordate de Miîntuitorul Sfin- 
ţilor Apostoli constă nu numai în a învăța, a să- 
vîrși Sfintele Taine, ci și în a disciplina. Cu atit 
mai vîrtos, cu cît citatul de mai sus cuprinde și 
cuvintele: „Învăţindu-le să păzească .toate cîte 
v-am poruncit vouă.“ Căci a păzi înseamnă ascul- 
tare, deci disciplină ! 


Toate aceste citate înfăţişate mai sus trebuiesc 
înțelese în sensul lor corect ortodox. De aceea, 
în legătură cu ele facem următoarele precizări și 
sublinieri: 

1. Mîntuitorul dă numai Sfinţilor Apostoli 
puterea, pentru că — în toate cazurile arătate de 
textele de mai sus — numai lor li se adresează. 

2. Mîntuitorul le acordă Sfinţilor Apostoli 
puterea în gradul cel mai înalt („toată puterea“), 
încredinţindu-i că — în virtutea acestei puteri — 
ei vor putea lega și dezlega păcatele, vor putea 
menţine sau scoate din Biserică pe cei ce nu li 
se vor supune. 


În lumina celor de mai sus, putem înţelege 
corect ortodox sensul cuvîntului „Biserică“ din 
textul care cuprinde cuvintele Mîntuitorului pri- 
vind pedepsele disciplinare: „De-ţi va greși fratele 
tău, mergi, mustră-l pe el între tine și el singur. 
Și de te va asculta, ai cîștigat pe fratele tău. Iar 
de nu te va asculta, ia cu tine încă unul sau doi, 
ca din gura a doi sau trei martori să se stator- 
nicească tot cuvîntul. Și de nu-i va asculta pe ei, 
spune-l Bisericii; iar de nu va asculta nici de Bise- 
rică, să-ţi fie ţie: ca un păgîn și vameș“ (Matei 
18, 15—17). Din analiza corectă a acestui text, 
rezultă următoarele patru grade de pedepse disci- 
plinare, aplicate de către Sfinţii Apostoli: 1. Mus- 
trarea între patru ochi („mustră-l pe el între tine 
și el singur“), de către unul dintre Sfinții Apos- 
toli; 2. Mustrarea în fața a 2—3 martori („Ia 
cu tine încă unul sau doi“), potrivit Deur. 19, 15; 
5. Mustrarea sau altă pedeapsă aplicată de Bise- 
rică („Spune-l Bisericii); 4. Înlăturarea celui păcă- 
tos din cadrul Bisericii lui Iisus Hristos și arun- 
carea lui în împărăţia diavolului. 

În acest text, cuvîntul „Biserică“ nu poate în- 
semna „adunarea credincioșilor“, din următoarele 
două motive: 


1. Adunarea credincioșilor a fost deja reprezen- 
tată în aplicarea celui de-al doilea grad al pedep- 
sei, și anume prin prezența celor 2—3 martori. 
De unde rezultă că la aplicarea gradelor al 


treilea și al patrulea de pedeapsă, nu mai poate 
fi vorba despre comunitate, 

2. Contextul și locurile paralele confirmă acest 
înţeles și-l întregesc prin faptul că-l lămuresc și 
mai mult. Imediat în continuarea textului, Miîn- 
zuitorul  făgăduiește număi Sfinţilor Apostoli 
dreptul de a -menţine sau înlătura pe cineva din 
Biserică: „Adevăr grăiesc vouă: Oricîte veţi lega 
pe pămînt, vor fi legate şi în cer, şi oricîte veți 
dezlega pe pămînt, vor fi dezlegare şi în cer“ 
(v. 18). În 

Că numai Sfinți Apostoli au avut această 
putere, rezultă: din faptul că numai ei au făcut uz 
de această putere. Astfel, înlăturarea nelegiuitului 
din Corint este hotărîtă nu de comunitatea res- 
pectivă, ci de Sf. Apostol Pavel, după cum rezultă 
din cuvintele sale: „Ci eu, deși departe cu trupul, 
însă de faţă cu duhul, am și judecat, ca și cum aș 
fi de faţă, pe cel ce a făcut una ca aceasta: În 
numele Domnului nostru sus Hristos, adunîn- 
du-vă voi și duhul meu, cu puterea Domnului 
nostru lisus Hristos, să daţi pe unul ca acesta 
satanei, spre pieirea trupului, ca duhul să se mîn- 
tuiască în ziua Domnului sus“ (1 Cor. 5, 3—5). 
Mai departe, Sf. Apostol Mel adaugă: „Scoateţi 
afară dintre voi pe cel raău“%(v. 13). Deci, Sf. 
Apostol Pavel este cel ce „a judecat“, iar rolul 
adunării este numai acela de a executa hotărîrea 
Sf. Apostol. A se vedea în același sens și: II Cor. 
2,. 5—10; 7, 12; 10, 6; II; Tes: 3, 14; 1 Tia. 1, 
19—20. 

Puterea disciplinară a trecut de la Sfinţii Apos- 
toli la urmașii lor legitimi, episcopii. Însuși Miîn- 


tuitorul făgăduiește Sfinților Săi Apostoli: „Iată 
eu cu voi sînt în toate zilele, pînă la sfîrșitul 
veacului“ (Matei 28, 20). Dar întrucît Sfinții 
Apostoli au murit și ei ca toți oamenii, rezultă 
că Mintuitorul nu poate rămîne cu ei pînă la 
sfîrșitul veacurilor, decît numai prin urmașii lor, 
episcopii. De aceea, toate drepturile și îndatoririle 
Sf. Apostoli au trecut — după moartea acestora 
— asupra episcopilor. 

De altfel, Sf. Scriptură ne prezintă mai multe 
cazuri concrete, din care rezultă că chiar în timpul 
vieţii Sf. Apostoli au fost siliți — în urma lăr- 
girii spaţiului activității lor — să așeze colabo- 
ratori. Acestora le-au împărtășit Preoţia în gradul 
cel mai înalt și — odată cu aceasta — toate drep- 
turile și îndatoririle lor. De pildă, însuși Sf. Apos- 
tol Pavel așează pe Timotei în Efes şi pe Tit în 
Creta. Celui dintii, Sf. Apostol Pavel îi dă po- 
vața: „Pîră împotriva preotului să nu primești, 
decît numai din gura a doi sau trei martori. Pe 
cei ce păcătuiesc mustră-i de față cu toţi, ca şi 
ceilalți să aibă teamă“ (I Tim. 5, 19—20). De 
aici rezultă că Timotei — în calitate de episcop 
— avea dreptul și puterea de a aplica pedepse 
disciplinare chiar și preoţilor și cu atît mai mult 
credincioșilor. Prin urmare, în competinţa lui ca 
episcop — și nu a comunităţii — intra această 
îndatorire sau acest drept, tocmai în baza faptului 
că era urmaș al Sf. Apostoli, care ei înșiși — şi 
nu comunitatea — aveau dreptul de a exercita 
puterea dsciplinară. 


Acesta este punctul de vedere corect ortodox 
cu privire la puterea disciplinară în Biserică. La 
acesta trebuie să ţinem. 


Pr. prof. Corneliu Sirbu 


Truiia, păcat luciferic 


Evanghelia cu vameșul și fariseul (Luca 18, 
10—14), care, în acest an, se citește în ultima 
Duminică din februarie, ne este cunoscută tuturor. 

Să ne reamintim, așadar, de fariseu și de vameș, 
ca și de cele două trăsături pe care le întruchi- 
pează: Mîndria şi smerenia. 

Evanghelia începe astfel: „Doi oameni s-au suit 
la biserică să se roage.“ E un tablou simplu, plas- 
tic și foarte impresionant. Cei doi închinaători 
reprezentau două extremităţi ale atitudinii morale: 
Trufia şi smerenia, snobismul și modestia. 

Fariseul făcea parte dintr-o tagmă de oameni 
bogaţi și luxoși. Le plăcea traiul bun și dispuneau 
de bani mulți, fapt care-i umplea de mîndrie așa 
cum asemenea făpturi mai găsim și astăzi. Fariseul 
s-a așezat în sinagogă, căci încă nu putem vorbi 
de biserică în înţelesul ei de astăzi, tocmai în faţă 
să-l vadă toți, și începe să vorbească cu Dum- 
nezeu ca de la egal la egal. Tocmai așa a făcut 
și „Lucifer“, protopărintele diavolilor, care a 
vrut să fie mai mare decît Dumnezeu. Satana i-a 
întins fariseului cea mai primejdioasă și cea mai 
greu de recunoscut cursă: Mîndria sau trufia. Se 
socotește pe sine ca unul care-și plinește toate 
obligaţiile legii Vechiului Testament. Se laudă că 
postește, dă zeciuială din toată averea sa, că nu 
este hrăpăreț ca „acest vameș“, care stătea undeva 
într-un ungher al templului. Fariseul știa cîte 
fărădelegi a săvirșit și totuși se lăuda că postește, 
dar jecmănește pe orfani; că dă diimă, dar lua 
camătă etc. El singur a încercat să-și dea certifi- 
catul, așa cum fac şi astăzi unii oameni, care sînt 
ametiți de trufie. Mîndria este un păcat drăcesc, 
luciferic, care nu te lasă să te vezi așa cum ești. 
Te stringe de gît și nu te lasă să-ți recunosti 
păcatul, așa cum se întîmplă de multe ori și în 
actul spovedaniei. 


Firește, noi osîndim atitudinea sufletească a 
fariseului, dar nu-i osîndim faptele pentru care îşi 
atribuie merite. Căci rugăciunea ca și postul și 
zeciuiala și toate ale legii erau necesare pentru 
exteriorizarea credinței. La temelia lor însă tre- 
buie să stea modestia, smerenia. 


Să vedem acum ce fac acești doi oameni, după 
ce s-au întors de la templu. 


Vameşul, după ce își confruntă viaţa cu porun- 
cile lui Dumnezeu, pleacă acasă rușinat și plin 
de căință cu hotărtrea fermă de a se face mai 
bun. E tipul credinciosului renăscut sufletește, 
creat din nou de Dumnezeu. Rămîne tot în slujba 
de vameș, dar nu mai înșală pe nimeni și respectă 
tot mai mult pe oameni. De cîte ori are prilejul, 
ajută pe cei lipsiţi. El consideră că Dumnezeu e 
mereu lîngă el în slujba sa, pe uliţă sau acasă. 
Presupunînd că acest vameș a trăit pe vremea 
Mîntuitorului, el va fi auzit că un mai mare al 
său, numit Zaheu, l-ar fi întîlnit pe lisus și acesta 
l-a iertat de tot ce a făcut pentru că s-a căit. A 
mai auzit că lisus a intrat în casa lui Zaheu, care 
i-a spus lui lisus că toată agoniseala nedreaptă o 
dă săracilor și restituie pagubele celor pe care i-a în- 
șelar. El a auzit că lisus împreună cu ucenicii au 
stat la masă cu vameșii și cu păcătoşii, iar fariseii 
l-au condamnat aspru pentru aceasta. A mai auzit 
și ce le-a răspuns lisus: „N-am venit să chem pe 
cei drepți la pocăință, ci pe cei păcătoşi“ și: „N-au 
nevoie cei sănătoși de doctor, ci cei bolnavi.“ Acest 
vameș, pelerin spre biserică, a mai auzit că Sf. 
Evanghelist Matei a fost un vameș ca și el și pe 
care lisus Hristos l-a chemat chiar de la taraba 
lui de vameș zicînd: „Vino după mine“ (Marcu 

Valoarea Sf. Liturghii pentru viaţa credincioșilor + Episcopul 


Liturghia este actul cel mai desăvirșit și cel 
mai binefăcător al religiei creștine. Prin Liturghie 
Hristos, Dumnezeul nostru, se face prezent pe sf. 
altar la cuvintele de invocare a Sf. Duh, în mo- 
mentul epiclezei, continuînd astfel jertfa Crucii. 


Mulţi dintre noi nu cugetă îndeajuns la impor- 
tanța și la valoarea Sf. Liturghii pentru viaţa 
lor creștinească. Pentru mulți creștini Sf. Litur- 
ghie este un timp de rugăciune care nu s-ar deo- 
sebi cu nimic de alte rugăciuni și slujbe și este 
un lucru atît de obișnuit încît în legăturile lor cu 
Dumnezeu caută ajutorul Sf. Liturghii, dar fără 
să-i cunoască valoarea și importanţa. 

A voi să-i slujești lui Dumnezeu fără Liturghie 
este o încercare tot atît de îndrăzneață pe cît 
de îndrezneață ar fi aceea de a încerca să sta- 
bilești legături de viață socială, culturală și artis- 
uică cu alte popoare fără să te silești a cunoaște 
limba, cultura și arta acelor popoare. Gindindu- 
ne la locul și importanţa pe care o are Sf. Litur- 
ghie în viaţa credincioșilor, trebuie să spunem că 
ea este îmbrăcămintea văzută a căilor celor ne- 
văzute prin care se revarsă asupra noastră harul 
cel ceresc. Trebuie să spunem că Sf. Liturghie este 
limba pe care trebuie să o vorbim pentru a fi 
ascultați de Dumnezeu; totalitatea actelor, a rugă- 
ciunilor, a lucrărilor pe care trebuie să le împli- 
nim spre a ne pune în legătură cu El. 


Noi știm foarte bine că pentru a fi în bune 
relaţii de prietenie cu semenii noștri trebuie să 
cunoaștem anumite forme de convieţuire intrate 
în uz, trebuie să observăm anumite reguli de com- 
portare armonioasă în societatea în care trăim. 
Tot așa şi creștinul, pentru a se bucura de prie- 
tenia cu Dumnezeu, trebuie să observe formele 
cele mai adevărate și autentice rînduite de El în 
rugăciune, în adorare, în laudă. Aceste forme și 
rinduieli le doreşte de la noi și ele se cuprind în 
chip desăvirșit și adevărat în rînduiala Sf. Litur- 
ghii. Liturghia cuprinde forma cea mai perfectă 
a rugăciunilor și actelor noastre în raporturile 
noastre cu Dumnezeu. 

Sf. Liturghie ne face vizibilă, palpabilă — ca 
într-o dramă — taina cea ascunsă care este aceea 
a Calvarului. Mîntuitorul Hristos a voit să ne 
lase și să ne reproducă prin Sf. Liturghie, într-o 
formă identică, jertfa de pe Cruce. Miezul și 
punctul culminant al Liturghiei este Jertfa euha- 
ristică pe care Biserica creştină o aduce lui Dum- 
nezeu prin sfinţiţii ei slujitori, pe temeiul man- 
datului pe care l-au primit de la însuși Mintui- 
torul. Ă 

Se poate spune că un creștin trăiește legătura 
continuă cu Dumnezeu prin Sf. Liturghie. 

Biserica a cuprins în formularul liturgic, în rîn- 
duiala Liturghiei, mai ales în rugăciunile care o 
compun, o mulțime de învățături dogmatice și 
morale. 

Înţelesul adînc al actelor, formulelor și rugă- 
ciunilor din cuprinsul Liturghiei, cînd sînt bine 
înţelese de credincioși, produc asupra vieţii și 
trăirii lor o influență foarte mare. Să ne oprim 
numai la cîteva dintre ele. 

Vohodul mic, ieșirea cu Sf. Evanghelie, simbo- 
lizează arătarea Mîntuitorului în lume la botez și 
începutul propovăduirii. Sf. Evanghelie simboli- 
zează pe însuși Miîntuitorul, din care motiv atît 
preotul cât și credincioșii se închină înaintea ei, 
ca înaintea lui Hristos. În acest timp strana cîntă: 
„Veniţi să ne închinăm și să cădem la Hristos...“ 

Citirea din Sf. Evanghelie însemnează arătarea 
deplină a Mintuitorului în lume. 

Vohodul mare simbolizează alaiul funebru de 
la răstignirea și îngroparea Miîntuitorului, adică 
ducerea Sf. Trup al Mintuitorului de pe Golgota, 
unde a fost răstignit, la mormînt. 

Rostirea Credeului în timpul Sf. Liturghii e 
simbolul legăturii şi a unității credincioșilor care 
mărturisesc aceeaşi credință. Prin Credeu fiecare 
credincios posedă, are schema, rezumatul, cre- 
dinţei sale într-o formă perfect orînduită. Fiecare 
articol al Simbolului Credinței cuprinde o seamă 
de învățături. Crezul este temeiul întregii învăță- 
turi catehetice. Ordinea articolelor din Crez, va- 
loarea fiecărui cuvînt este rodul unor lungi dis- 
cuţii şi lupte ale Bisericii împotriva ereticilor. În 
Simbolul Credinței este fixat cel mai desăvirșit 
program al învățăturii creştine. E necesar ca con- 
ţinutul Crezului să intre în mintea și inima cre- 
dincioşilor, să fie rostit zilnic, nu numai la 
Liturghie. După Sf. Ambrozie, recitarea zilnică a 
Crezului constituie un mare ajutor şi apărare 
împotriva amorţelii trupului şi sufletului, în lupta 
împotriva ispitelor și în tot felul de boli trupești. 


„Recită Crezul — le spunea Sf. Ambrozie credin- 
cioșilor săi — și te vei vindeca.“ 

Miîntuitorul pentru a institui Sf. Liturghie a 
ales două elemente: Unul e pîinea, care se va 
schimba în momentul epiclezei în Trupul Său, iar 
celălalt e vinul care tot în același moment se va 
schimba în Sîngele Său. Piinea aceasta și vinul 
de pe masa Sf. Altar ne oferă o imagine sensibilă 
a separării reale a Trupului și Sîngelui care a fost 
pe Calvar. Liturghia a fost așezată în ceea ce are 
ea mai esenţial de însuși Mîntuitorul, care a pus 
separat Trupul sub chipul piinii și Singele sub 
chipul vinului spre a ne prezenta exact Jertfa de 
pe Cruce, 

Prin citirea sau cîntarea rugăciunii „Tatăl nos- 
tru“ noi cerem ca numele lui Dumnezeu să fie 
sfințit, să vină Împărăția lui Dumnezeu, 
voința Lui să fie împlinită. Mai departe îi cerem 
nutremâîntul de fiecare zi, hrana spirituală şi cea 
materială, îi cerem dragostea pentru EI (... și 
ne iartă nouă greșelile noastre), îi cerem apoi dra- 
gostea pentru semeni (precum și noi iertăm gre- 
șiților noştri), iar mai apoi îi cerem stăruință și 
perseverență în toate faptele (... și nu ne duce 
pe noi în ispită, ci ne izbăvește de cel rău...). 

Chiar și credinciosul mai indiferent nu poate 
rămîne în indiferența lui dacă participă la Sf. 
Liturghie cu gîndul de a-și lăsa sufletul pătruns 
de puterea de zidire a formulelor liturgice. În 
strălucirea veșmintelor preoțești, în smerenia cu 
care se roagă preotul în faţa sf. mese, prin aseul- 
tarea citirilor din Apostol și Evanghelie e impo- 
sibil să nu-și dea seama că ceea ce se petrece în 
faţa ochilor lui e atît de dumnezeiesc și de sublim 
lucru despre care Sf. Apostol a putut scrie: „Cele 
ce ochiul n-a văzut și urechea n-a auzit, și la 
inima omului nu s-a suit, pe acestea le-a gătit 
Dumnezeu celor ce-l iubesc pe el“ (I Cor. 2, 9). 
Cînd sună clopoţelul, anunțind sfințirea Daruri- 
lor, în faţa genunchilor aplecați își va da seama 
că e momentul în care Hristos-Domnul a schim- 
bat pîinea în Trupul Său și vinul în Sîngele Său. 
Și cînd sufletele evlavioase din biserică, la invi- 
tarea preotului: „Cu frică de Dumnezeu, cu cre- 
dință și cu dragoste să vă apropiați“ — aleargă 
la împărtășire, sufletul nostru e imposibil să nu 
fie mișcat. 

Liturghia bine ascultată și înțeleasă e un prin- 
cipiu de unitate și unificator, îl face pe creștin 
să-și concentreze energiile lui intelectuale și morale 

2, 13) şi s-a dus după Dinsul, devenind Apostol 
și Evanghelist. 

Fariseul în schimb își continuă liniştit viața ca 
și mai înainte; blid spălat pe dinafară, mormînt 
spoit, stricător al caselor văduvelor, lacom după 
bani, iar ceea ce face aparent bun, face pentru 
a fi văzut de oameni. 

Mîndria nu l-a lăsat să se îndrepteze, căci el 
socotea mîndria drept un act de personalitate. 
Cum să mă umilesc eu — zicea el — care am tot 
ce-mi trebuie și mai presus de toate am bani cu 
care pot cumpăra tot, pină și conștiințe. Calc 
peste toţi care nu mă recunosc că sînt mai mare 
decît dînșii. A te umili — zicea fariseul — însem- 
nează a renunţa la eu-l tău, la demnitatea ta şi 
la poziţia ta în mijlocul oamenilor. 

Tocmai aşa sînt și credincioşii care se spovedesc 
din obişnuință, dar mîndria nu-i lasă să fie sin- 
ceri, smeriți și cu căință pentru relele săvîrșite. 
Din acest motiv trufia sau mîndria este păcat 
mare, luciferic, ea fiind o primă trăsătură a dia- 
volului. 

A fi smerit, a te umili nu înseamnă a-ţi călca 
pe demnitatea ta de om și a renunţa la dreptul 
ce ţi se cuvine între oameni. Nu! Dimpotrivă, 
umilința, smerenia e temelia cea mai sigură a per- 
sonalității tale. Căci a fi smerit, în înţeles creștin, 
înseamnă a-ţi da seama de poziția ta reală faţă 
de Dumnezeu și față de semenii tăi. Viaţa ne este 
dată nu ca să ne umflăm, ci pentru a realiza între 
noi și semenii noștri, între noi și Dumnezeu, legea 
omeniei. În felul acesta, potrivit puterilor pe care 
ni le-a dat Dumnezeu, muncind cinstit și cu hăr- 
nicie în locul unde ne aflăm, și avînd permanent 
conștiința nedesăvîrșirii noastre, ne formăm cu 
adevărat o personalitate sigură. 


Gheorghe Argay 


În 24 octombrie 1974 a trecut la cele veșnice 
episcopul Bisericii evanghelice luterane S.P. din 
Republica Socialistă România, cu sediul la Cluj- 
Napoca, Gheorghe Argay, care a închis pentru 
totdeauna ochii trupești, după 56 ani de preoție, 
dintre care 33 ani ca episcop. 

Adormitul în Domnul episcop Gheorghe Argay 
a cultivat în inimile credincioșilor pe care i-a 
condus spiritul nou, de dragoste și frăţietate, care 
domnește între toți fiii Patriei noastre, fără deo- 
sebire de naţionalitate sau credință religioasă, spi- 
ritul ecumenismului constructiv ceea ce însuși 
mărturisea în 1962, cu prilejul instalării unui 
Ierarh al Bisericii noastre, cînd spunea: „De Bise- 
rica Ortodoxă Română ne leagă sentimente de 
recunoștință şi dragoste. Biserica noastră s-a bucu- 
rat de sprijin și înţelegere din partea P. F. Patriarh 
Justinian și a celorlalţi ierarhi ai Bisericii Orto- 
doxe Române. Pe lingă alte multe interese co- 
mune, pe noi ne leagă și marea cauză a păcii în 
lume și a construirii unei vieți noi în ţara noastră.“ 

Serviciul înmormiîntării a avut loc la Cluj- 
Napoca, în 28 octombrie 1974, la el participînd 
Î. P.S. Mitropolit al Ardealului, Î.P.S. Arhiepis- 
cop Teofil al Vadului, Feleacului și Clujului și 
alți reprezentanţi de culte. 

În numele Bisericii noastre, al P.F. Părinte 
Patriarh Justinian, a vorbit I.P.S. Mitropolit 
Nicolae al Ardealului, care, între altele, a spus: 

Biserica Ortodoxă Română — în frunte cu Prea 
Fericitul Părinte Patriarh Justinian, cu toţi membri 
Sfîntului Sinod — își pleacă fruntea și inima îndo- 
liată la catafalcul iubitului frate al nostru în Hristos, 
care a slujit cu largă inimă ecumenismul practic 
din ţara noastră și de pretutindeni, interesele 
superioare ale poporului nostru și cauza păcii și 
înfrăţirii dintre popoare. Acest ecumenism prac- 
tic l-a promovat în toate parohiile în care a slujit 
Domnului, și pe plan mai larg din 1941, cînd a 
fost ales superintendent al Episcopiei evanghelice- 
luterane S.P. A fost prezent la cea dintii Con- 
sfătuire a cultelor din ţara noastră, care a avut 
loc în 1949 la Sfinta Patriarhie, sub președinția 
Prea Fericitului Patriarh Justinian și la celelalte 
consfătuiri și manifestări ale tuturor cultelor, ca 
şi ale Institutelor Teologice ortodoxe și protes- 
tante. A întreținut relaţii cu viața ecumenistă 
internaţională. A fost în pas cu vremea, cu dez- 
voltarea rapidă a patriei noastre scumpe, Repu- 
blica Socialistă România. 

Nu numai cunoscător ci și trăitor al Cuvîntului 
lui Dumnezeu din Sfînta Scriptură, adormitul în 
Domnul a tilcuir și a aplicat acest Cuvîntr dum- 
nezeiesc la marile transformări contemporane. 
Adînc evlavios, bun și larg văzător, orice con- 
vorbire cu el era o împărtășire nu numai de idei, 
ci și de comuniune spirituală. Avea duhul drep- 
tății și al blîndeţii, care pe toți îi apropie şi îi 
îmbrățișează. 

Și iată acum stăm îndoliaţi în faţa catafalcului. 
Amintirea lui, a faptelor lui, a conlucrării cu 
Biserica Ortodoxă Română pe plan interconfesio- 
nal și patriotic va fi neștearsă în inimile noastre. 
Iar Duhul grăiește: „Fericiţi... cei ce acum mor 
întru Domnul !... Odihnească-se de ostenelile lor, 
căci faptele lor vin cu ei“ (Apocalipsa 14, 13). 
Aceste fapte vor grăi peste veacuri și pomenirea 
adormitului în Domnul va fi vie din neam în 
neam. 

În veci pomenirea ta iubite frate al nostru în 
Hristos ! 

iii 


Acum înțelegem că Evanghelia cu vameșul și 
fariseul e o oglindă uriașă, mare cît globul pă- 
mînesc, în care ne putem găsi locul toţi într-o 
măsură mai mare sau mai mică. Acum înţelegem 
că „înălțarea“, trufia, mîndria e un păcat luci- 
feric, e o boală a sufletului, din cauza căreia nu 
ne mai vedem defectele. Boala aceasta este foarte 
contagioasă și mereu actuală. 

Omul trufaș, ca fariseul din Evanghelie, este 
ca spicul fără boabe, ce stă drept, în schimb cel 
smerit este ca un spic aplecat, încărcat de roadă, 
căci smerenia ne obligă să ne recunoaștem păca- 
tele, neputințele sufletești, luînd hotărîrea, aseme- 
nea vameșului, de a le înlătura și îndrepta viaţa. 

Încheind aceste rînduri, se cuvine să ne amin- 
tim şi de alte cuvinte ale Sf. Scripturi, care ne 
învață: „Domnul mîndrilor le stă împotrivă, iar 
celor smeriţi le dă har“ (1 Petru 5, 5). 

Pr. N. Belea 

Mărturii ecumeniste 


Conferinţa de orientare din luna noiembrie 1974 
a preoților Bisericii noastre se intitula: „Bunele 
relaţii dintre cultele din ţara noastră, contribuţie 
la unitatea poporului român.“ 


Dacă altă dată conlucrarea dintre cultele din 
țara noastră era un fenomen izolat, el depinzind 
de viziunea largă, evanghelică a preoţilor care 
erau în slujba diferitelor culte, astăzi putem vorbi 
cu adevărat de „bunele velaţii dintre cultele din 
țara noastră“, începînd de la credincioși pînă la 
conducerile Bisericilor sau cultelor respective. Dacă 
altă dată reprezentanţii diverselor culte din ţara 
noastră se întilneau numai ocazional şi erau rare 
cazurile cînd un preot al unei Biserici vizita pe 
preotul altei Biserici, astăzi astfel de fapte au 
devenit obișnuite. 

Acest lucru se 
datorează desigur 
în primul rind 
noii orîinduiri din 
Patria noastră, 
care promovează 
cu consecvență o 
politică de de- 
plină egalitate în- 
tre toți cetățenii 
țării, de înfrățire 
a românilor cu na- 
ționalitățile con- 
locuitoare,  com- 
bătîndu-se şi sanc- 
ționîndu-se prin 
lege şovinismul şi 
orice altă discri- 
minare. 

Se cuvine în- 
să să reținem că 
un rol important 
în această privin- 
ță a avut şi Sf. 
Sinod al Bisericii 
noastre şi în 
chip special Prea 
Fericitul Părinte 
Patriarh Justi- 
nian, care a inițiat 
o seamă de con- 
sfătuiri cu reprezentanţii altor culte la palatul 
patriarhal din Bucureşti, desfășurind totodată o .n- 
tensă lucrare, cu cuvintul şi cu fapta, pentru a se 
încetăţeni în sufletele tuturor credincioşilor convin- 
gerea că „mesajul evanghelic nu are menirea de a-i 
diviza, ci de a înfrăţi pe oameni“. Tot Prea Feri- 
cirea Sa spunea cu un alt prilej: „Misiunea oricărei 
Biserici este să nu divizeze viața şi pe oameni între- 
olaltă, ci să confere un sens divin intereselor pă- 
minteşti, armonizind pe om în el însuși şi cu 
semenii săi,“ 

Cele 11 volume ale „Apostolatului social“ sint 
încărcate de astfel cu adevărat divine ginduri, iar 
roadele acestei propovăduiri pot fi constatate de 
oricine. „Aici sînt de față laolaltă, în această 
seară, aproape toate religiile şi toate Bisericile: 
copii ai Aceluiași unic Părinte. Este într-adevăr 
ceva măreț“ — spunea în 1967 fostul patriarh 
ecumenic de la Constantinopol, Atenagora, cu 
prilejul vizitei pe care a făcut-o în ţara noastră. 

Astfel de mărturii, pe care le-am intitula ecu- 
meniste, sînt nenumărate în paginile publicaţiilor 
noastre bisericeşti din ultimii 25 ani, ele oglindind 
cît se poate de fidel bunele relaţii dintre cultele 
din ţara noastră. Încrestăm în continuare doar 
cîteva din aceste mărturii: 

„De 22 ani, de cînd sînt episcop unitarian în 
România, am simţit că trăim în frăţietate“ — 
spunea în 1968 episcopul Kiss Alexa din Cluj. 


„Nu mă simt străin în Biserica Ortodoxă, ci ca 
în casa unei surori mai în vîrstă. În Biserica 
Ortodoxă se vede ceea ce nu se vede cu atita 
claritate în alte părţi: ospitalitatea, felul de a 
căuta legături omeneşti“ — spunea cu ani în 
urmă actualul episcop evanghelic-lutberan, Emi- 
nența Sa Albert Klein, pe atunci pastor la Brașov, 
cu prilejul sfințirii bisericii „Adormirea Maicii 
Domnului“ din Brașov-cetate de către Î.P.S. 
Mitropolit Nicolae al Ardealului. 


„Între credincioșii ortodocși şi evanghelici există 
relaţii foarte bune şi strînse. De multe ori Dumi- 
nica după masă văd credincioşi ortodocși şi evan- 
ghelici, mai ales femei, şezind pe bancă în faţa 
caselor și vorbind despre munca lor comună pe 
ogoare sau de grijile ori de bucuriile lor familiale, 
de multe ori cu privire la credinţă. Ei ştiu deose- 


Aspect de la întilnirea Î.P.S. Mitropolit NICOLAE AL ARDEALULUI cu 
P.S. Episcop romano-catolic MÂRTON ARON. 
În primul plan, de la stînga la dreapta: Î.P.S. Mitropolit Nicolae, P.S. 
Episcop Mâărton Aron, dl vicepreşedinte al Departamentului Cultelor Gheorghe 
Nenciu şi P.S. Episcop-vicar Emilian. 


bivile în obiceiuri şi sărbători, dar respectă felul 
de a trăi şi a crede al altuia“ — spunea în 1971 
pastorul evanghelic lutheran Kurt Fabritius din 
Boian, prot. Mediaş, cu prilejul sfințirii bisericii 
noastre din această localitate. 

„Sărbătoarea de astăzi este deosebit de frumoasă 
prin faptul că este adînc sărbătorită în dubul 
armoniei interconfesionale“ — declara pastorul 
reformat Zolyomi Eugen cu prilejul sfințirii bise- 
vicii ortodoxe din Apalina, prot. Reghin, de către 
Î. P.S. Mitropolit Nicolae al Ardealului. 


„În lupta pentru pace şi binele patriei noastre 
comune sîntem împreună, nu numai cot la cot, ci 
și inimă la inimă şi suflet la suflet. Pentru acest 
scop nu mai este nici o diferenţă între români şi 
maghiari, ortodox şi catolic“ — declara de ase- 
menea preotul ro- 
mano-catolic Ste- 
jan Somlyai din 
Mediaș, cu prile- 
jul vizitaţiei ca- 
nonice pe care 
Î.P.S. nostru Mi- 
tropolit Nicolae 
a făcut-o în acest 
oraș în 1969. 

O grăitoare 
mărturie o repre- 
zintă şi vizita fră- 
țească — astfel 
de vizite intrînd 
de altfel în tra- 
diție, toamnă de 
toamnă — făcu- 
tă de Î. P.S. Mi- 
tropolit Nicolae 
al Ardealului 
Prea  Sfinţitului 
Episcop romano- 
za catolic de la Al- 
ba Iulia, Mărton 
Avon, în 22 oc- 
tombrie 1974. În- 
tilnirea a avut loc 
la reședința epis- 
copală  romano- 
catolică din acest 
Oraș și cu care prilej s-au întreţinut discuţii cu 
caracter pastoral şi obştesc, asupra învăţămintului 
teologic, relaţiilor ecumeniste etc. 

Vizita s-a încheiat cu 0 masă comună, care s-a 
servit la catedrala Reintregirii din Alba Iulia, la 
care au participat: Î.P.S. Mitropolit Nicolae al 
Ardealului, P.S. Episcop-vicar Emilian Răşină- 
reanul, P.C. vicar Ir. Belaşcu şi P.C. rector 15. 
Todoran — din partea Bisericii noastre, iar din 
partea Bisericii romano-catolice: P.S. Episcop 
Mârton Aron, David Ladislau — preposit, Neme- 


csel Iosif — rector, Eross Ludovic — directorul 
cancelariei episcopale şi Csiki Dionisie — secretar 
eparhial. 


Asemenea relaţii întăresc ceea ce Î. P.S. Mitro- 
polit Nicolae al Ardealului arată cn diverse pri- 
lejuri, cînd spune: „Toţi credincioşii din ţara 
noastră indiferent de naţionalitate sîntem una în 
lisus Hristos, pe toţi ne luminează şi ne încălzeşte 
același Soare şi toți muncim acelaşi pămint, din 
roadele cărnia beneficiem cu toţii, fiecare după 
munca sa, după vrednicia sa.“ 


Desigur că astfel de relaţii exclud cu desăvir- 
şire prozelitismul, ceea ce constituie un abuz ne- 
îngăduit la libertatea religioasă garantată de statul 
nostru, prozelitismul reprezentind totodată şi duş- 
manul cel mai mare al ecumenismulni sau al bune- 
lor relaţii dintre culte. 


Noi, ca fii ai Bisericii Ortodoxe Române, mer- 
gem, ca totdeauna de altfel, pe acelaşi drum de 
continuă adincire a bunelor velaţii dintre culte, 
ele corespunzind învățăturii Mîntuitorului nostru 
lisus Hristos, care ne învață că „toţi“ sîntem 
„Praţi“ şi să „ne iubim unii pe alţii“, precum şi 
intereselor şi vrerii poporului nostru, a cărui bo- 
găție sufletească nimeni nu i-o mai poate pune 
la îndoială. 


Împlinim totodată o îndrumare a P.F. Părinte 
Patriarh Justinian, care, în urmă cu peste două 
decenii, ni se adresa: 


„Vă îndemn din toată inima să propovăduiţi 
această Evanghelie a înfrăţirii între oameni, a 
păcii și a dragostei. Să întindeți punţile acestei 
dragoste între voi şi între cei de alte credinţe.“ 

GH.P. și T.B. 


INFORMAŢII 


e Duminică, 10 noiembrie 1974, Î.P.S. Mitro- 
polit Nicolae al Ardealului a săvîrșit binecuvîn- 
tarea bisericii din Apoldul de Sus, prot. Sibiu, 
fiind însoţit de la Centrul mitropolitan din Sibiu 
de P.C. vicar Traian Belașcu, P.C. prof. C. 
Strbu, P.C. prof. Gh. Șoima, P.C. prot. N. To- 
dor ș.a. 

În cadrul Sf. Liturghii arhiereşti, care a urmat 
slujbei binecuvîntării bisericii, tînărul teolog A. 
Bălescu a fost hirotonit diacon, iar C. diacon |. 
Doroftei a fostr hirotonit preot pentru parohia 
Dumitra, prot. Alba. 

La priceasnă a predicat P.C. vicar Tr. Belaşcu 
despre Pilda samarineanului milostiv, iar la sfîr- 
șitul Sf. Liturghii P. C. pr. Iacob Cantor, parohul 
local, face o prezentare a lucrărilor de restaurare 
şi pictare a bisericii. 

Dl. pastor evanghelic-lutheran Wolfgang Rehner, 
prezent la această sărbătoare a credincioșilor orto- 
docși, ilustrează bunele relaţii dintre aceştia și 
credincioșii evanghelici luterani. 

În cuvîntarea rostită, Î.P.S. Mitropolit Nicolae 
al Ardealului a zăbovit cu deosebire asupra puterii 
creștinului de stăpînire asupra păcatului, avînd 
obligația de a ne îngriji de trebuinţele noastre 
trupești și sufletești deopotrivă. 

O Duminică, 10 noiembrie 1974, P.S. Episcop 
Vasile al Oradiei a oficiat slujba de binecuvîntare 
a lucrărilor de înnoire a bisericii din parohia 
Mădăras, protopopiatul Satu Mare, biserică ce a 
fost zidită în anul 1832, parohia fiind păstorită 
de C. pr. Gavril Susan, distins cu rangul de „ico- 
nom“. 

O Duminică, 17 noiembrie 1974, P.S. Episcop- 
vicar Emilian Rășinăreanul a făcut, din încredin- 
ţarea Î.P.S. Mitropolir Nicolae al Ardealului, o 
vizitaţie canonică în parohia Valea Largă, prot. 
Luduş, cu care prilej a instalat pe noul preot al 
acestei parohii D. 'Ţabra, transferat de la parohia 
Henig, prot. Alba, unde a lăsat frumoase amin- 
tiri, datorită rodnicei lucrări pastorale a C. Sale. 

De la Sibiu, Prea Sfinția Sa a fost însoțit de 
P.C. prof. pens. O. Căciulă (București), P.C. 
cons. Gh. Bota şi C. diacon M. Sămărghiţan. A 
fost hirotonit cu acest prilej tinărul seminarist 
Gh. Bota ca diacon, iar C. diacon A. Suciu a fost 
hirotonit preot pentru parohia Araci, prot. Sf. 
Gheorghe. i 

A predicat P.C. prof. O. Căciulă despre uni- 
tatea noastră de credință, iar C. pr. D. Ţabra a 
vorbit despre rostul chemării sale de preot. 

P.S. Episcop-vicar Emilian a insistat cu deose- 
bire asupra statorniciei în credinţa străbună, dînd 
totodată o seamă de îndrumări practice. 

O Joi, 19 decembrie 1974, a avut loc tradiţio- 
nalul concert de colinde, la Institutul teologic din 
București, la care au participat: Prea Fericitul 
Părinte Patriarh Justinian, P.S. Episcop Antonie 
Ploieșteanul, vicar eparhial, P.S. Episcop Roman 
Ialomiţeanul, vicarul Arhiepiscopiei Bucureștilor, 
nou alesul episcop Lucian Florea-Făgărășanul, 
vicarul Arhiepiscopiei ortodoxe române pentru 
Europa Centrală și Occidentală, consilieri patriar- 
hali și eparhiali, profesori de Teologie și alţi invi- 
taţi. 

Oaspeţii au fost salutați de P.C. prof. Mircea 
Chialda, rectorul Institutului, iar P.C. pr. Ion 
Ionescu, inspector general bisericesc, a vorbit 
despre colinde ca factor al păstrării limbii și a 
credinţei noastre ortodoxe. 

Corul studenților teologi, dirijat de C. diac. 
asist. N. Moldovan, a prezentat 21 de colinde care 
s-au bucurat de aprecierea unanimă a ascultăto- 
rilor. 

Prea Fericitul Părinte Patriarh Justinian a adre- 
sat la sfîrșit un cuvînt de felicitare și îndrumare 
a studenţilor teologi, arătînd cum trebuie să lege 
pregătirea teologică de păstrarea vechilor tradiţii. 

E în cadrul vecerniei de Duminică, 22 decem- 
brie 1974, corul mixt al catedralei mitropolitane 
din Sibiu a interpretat în această catedrală un 
frumos și bogat program de colinde. 

Corul a fost dirijat de P.C. prof. Gh. Şoima 
şi P.C. diacon asist. I. Popescu. 

Au participat: Î.P.S. Mitropolit Nicolae al 
Ardealului, P.S. Episcop-vicar Emilian Rășină- 
reanul, P. C. consilieri, P. C. profesori de la Insti- 
tutul teologic din Sibiu și un mare număr de cre- 
dincioși. 

P.C. diacon conf. C. Voicu a vorbit cu acest 
prilej despre semnificața colindelor în viaţa cre- 
dincioșilor români. 

Un mănunchi de colinde a fost interpretat 
de același cor în ziua de Crăciun, 25 decembrie 
1974, cînd în catedrala mitropolitană din Sibiu 

(Continuare în pag. 4) 

a fost săvirșită Sf. Liturghie arhierească de către 
Î.P.S. Mitropolir Nicolae al Ardealului și P.S. 
Episcop-vicar Emilian, înconjurați de un sobor de 
preoţi și diaconi. 

C. diacon V. Ghira a fost hirotonit preot pen- 
tru parohia Oroiu, prot. Luduș, iar la priceasnă 
P.C. prot. 1. Vlad a citit pastorala la Nașterea 
Domnului a Î.P.S. Mitropolit Nicolae. 

O Cu prilejul praznicului Nașterii Domnului, 
corul catedralei episcopale din Oradea, sub con- 
ducerea P.C. inspector eparhial Traian Codilă, 
a dat, ca și în anii precedenţi, trei concerte de 
colinde. 

Primul a avut loc în cadrul vecerniei de Dumi- 
nică, 22 decembrie 1974, în catedrala cu „Lună“ 
din Oradea, al doilea în paraclistul Sf. Episcopii 
în seara de ajun, iar al treilea în cadrul vecerniei 
din ziua întii de Crăciun, în catedrala a II-a 
(Sf. Nicolae) din Oradea. Ele au fost ascultate 
de mulțimea credincioșilor care au umplut de 
fiecare dată bisericile amintite. 

Despre însemnătatea colindelor au rostit docu- 
mentate cuvîntări: P.S. Episcop Vasile al Oradiei 
şi preoții Andrei Lupșa, Constantin |. Olaru şi 
Liviu Goia, cu toţii de la parohia Oradea-Cate- 
drală. 

e în după-amiaza primei zile de Crăciun 1974, 
P. S. Episcop Vasile al Oradiei a săvirșir sf. slujbă 
a vecerniei în catedrala I din Satu-Mare, în 
cadrul căreia corul acelei biserici a susținut un 
scurt dar frumos concert de colinde. 

A doua zi de Crăciun, P.S.Sa a săvîrşit Sf. 
Liturghie în biserica ortodoxă de limbă ucrainiană 
din Satu Mare. Cu această ocazie a fost sfințit 
iconostasul confecţionat pe cheltuiala membrilor 
consiliului parohial și prin strădania preotului lor, 
Edmund Riederer. 

A treia zi de Crăciun, P.S.Sa a făcut o vizi- 
tație canonică în parohia Apateu, prot. Satu 
Mare, unde a săvirșit Sf. Liturghie, în cadrul 
căreia a fost hirotonit ca preot diaconul Sandor 
Vasile, pentru parohia Românești, protopopiatul 
Satu Mare. 

Predica zilei a fost ţinută de P.C. prot. on. 
Gheorghe Miclăuș, preot la parohia Satu Mare IV. 

Cu acest prilej, P.S. Episcop Vasile a făcur 
instalarea noului preot Ion Ardelean. 

A fost de faţă și pastorul reformat din loca- 
litate, Petras Tibor, care — ca și parohul ortodox 
local — a arătat cum credincioșii celor două Bise- 
rici, ca și păstorii lor sufletești, trăiesc în rapor- 
turi de bună înțelegere. 

În ultima Duminică a anului, 29 decembrie 
1974, P.S. Episcop Vasile — însoțit de P. C. cons. 
loan Negroiu — a săvîrșit Sf. Liturghie în bise- 
rica parohială din orașul Marghita, protopopiatul 
Oradea-Nord, păstorită cu vrednicie de P.C. 
prot. on. Petru Plumbaș. 

Cuvîntul de învăţătură al chiriarhului a fost 
axat pe ideea de pace, cu Dumnezeu, cu noi 
înşine și cu semenii noștri, cu care trebuie să con- 
vieţuim în mod paşnic, indiferent de naționalitate 
sau credință religioasă, ceea ce este un lucru bine 
plăcut lui Dumnezeu, fapt confirmat și de pre- 
zența la această solemnitate a slujitorilor celor 
două Biserici, romano-catolică şi reformată, din 
localitate. 

9 Miercuri, 1 ianuarie 1975, în catedrala mitro- 
politană din Sibiu, Sf. Liturghie a fost săvirșită 
de Î.P.S. Mitropolit Nicolae al Ardealului și 
P.S. Episcop-vicar Emilian Rășinăreanul. 

Cuviînr de învățătură a rostit cu acest prilej 
Î. P.S. Mitropolir Nicolae, care arată, între altele, 
că anul pe care îl începem trebuie să reprezinte 
un nou pas înainte față de ceea ce am realizat 
pozitiv pînă acum, anii care au trecut reprezen- 
tind o chemare pentru noi toţi de a nu risipi nici 
un minut în lucruri rele, ci fiecare clipă să fie 
umplută de gînduri, vorbe și fapte ziditoare. 

La reședința mitropolitană a urmat apoi o 
recepţie, în cadrul căreia, în numele Centrului 
arhiepiscopesc, al Institutului teologic, al preoților 
și credincioșilor, P. S. Episcop-vicar Emilian, după 
ce face un scurt bilanț al activității din Arhiepis- 
copie, exprimă Î.P.S. Mitropolit Nicolae urări 
de sănătate și noi roade în ogorul Bisericii și 
Patriei noastre. 

Răspunzînd, Î.P.S. Mitropolit a mulțumit pen- 
tru urările ce i s-au făcut și apreciază aportul 
preoților şi credincioșilor, al salariaților din Arhi- 
episcopie la realizările ce s-au înfăptuit în 1974. 

O Luni, 6 ianuarie 1975, Botezul Domnului, 
Î.P.S. Mitropolit Nicolae al Ardealului a săvîr- 
șir Sf. Liturghie în catedrala mitropolitană din 

Sibiu, înconjurat de un sobor de preoţi și diaconi, 
în frunte cu P.C. vicar Traian Belaşcu. 

La sfîrşitul Sf. Liturghii, Î.P.S.Sa a adresat 
credincioșilor un cald cuvînt de învăţătură, zăbo- 
vind mai ales asupra dragostei, ascultării și sme- 
reniei Mîntuitorului nostru Iisus Hristos, însușiri 
care s-au vădit cu prilejul botezului de la Iordan, 
ceea ce constituie un îndemn ca și noi să trăim 
potrivit dragostei și smereniei lui lisus Hristos- 
Domnul nostru. 

A urmat apoi slujba de sfințire a apei și stro- 
pirea credincioșilor cu apă sfințită. 

O Luni, 30 decembrie 1974, în Aula Institutului 
Teologic Universitar din Sibiu a avut loc o festi- 
vitate închinată împlinirii a 27 ani de la procla- 
marea Republicii. Au participat: Î. P. S. Mitropolit 
Nicolae al Ardealului, P. S. Episcop-vicar Emilian 
Rășinăreanul, P.C. vicar Tr. Belaşcu, P.C. con- 
silieri, P. C. profesori, salariaţi de la Centrul arhi- 
episcopesc și Institutul teologic, preoți din oraș 
ș.a, 

Despre evenimentul sărbătorit a vorbit P.C. 
prof. D. Abrudan, care a reliefat o seamă de fapte 
referitoare la ceea ce a însemnat și înseamnă 
Republica în viața nouă a Patriei noastre. 

Au mai luat cuvîntul: P.C. prof. Gr. Marcu, 
P. C. prof. M. Păcurariu, P.C. prof. D. Călugăr, 
P. C. inspector eparhial I. Stoica, P.C. prot. N. 
Todor, P.C. pr. T. Burcuș și P.C. cons. Gh. 
Papuc. 

A vorbit de asemenea P.S. Episcop-vicar Emi- 
lian. 

Șirul cuvîntărilor a fost încheiat de Î.P.S. 
Mitropolit Nicolae, care, plecînd de la un text 
biblic: „Cuvîntul trup s-a făcut“, subliniază cu 
deosebire întruparea, concretizarea, în orînduirea 
actuală, a ideii de progres și de mai bine a înain- 
taşilor noștri, înfăptuirea marilor obiective pe 
care şi le propune poporul nostru. 

Se omagiază de asemenea Conducerea Patriei 
noastre, în frunte cu Domnul Președinte Nicolae 
Ceaușescu. 


O La implinirea a 30 ani de la săvîrşirea unor 
mari atrocități de către trupele fasciste, hitleriste 


Valoarea Sf. Liturghii... 


(Urmare din pag. 2) 


în jurul persoanei lui lisus Hristos, Cel viu, Cel 
înviat, Cel dătător de viață. Ideea de Dumnezeu 
pe care credinciosul o are mereu în suflet e un 
principiu de unitate, un centru de cristalizare a 
energiilor sale, care-l unește nu numai cu Dum- 
nezeu ci și cu semenii. 

Liturghia bine ascultată însemnează dezlipirea 
de noi înșine, degajarea de răceala personală a 
egoismului nostru individualist, ne dă sensul creș- 
tin și social al vieții. 

Sf. Liturghie sporește în noi iubirea și ne pre- 
dispune la rugăciune; ea este marea și universala 
școală a rugăciunii, fiindcă ea nutrește sufletele 
cu iubirea. 

Prin participarea regulată și cu vrednicie la 
viața liturgică noi strîngem un capital de puteri 
interioare care ne sînt un sprijin preţios în drumul 
nostru spre lumină, spre mai bine, spre fericire. 

Sf. Liturghie constituie pentru noi o învățătură 
completă cu privire la rolul în viața noastră a 
morţii şi Învierii Mântuitorului. Fermentul acesta 
care mișcă sufletele și inimile prin participarea 
și acultarea Sf. Liturghii trezește atitea suflete 
adormite. 

Ca niște buni fii ai Bisericii noastre, să prețuim 
tot mai mult Sf. Liturghie, să căutăm să înţele- 
gem cîntările și rânduiala ei, să participăm cît mai 
des la săvîrşirea ei. Pe cei care participă activ 
la ea, Dumnezeu îi binecuvintează aici pe pămînt, 
fiindcă ea — după cuvîntul unui suflet evlavios 
— e o mină din care se scoate și aurul pămîntesc 
şi cel ceresc. 

Miîntuitorul ne îndeamnă: „Căutaţi mai întii 
împărăția lui Dumnezeu şi dreptatea Lui și toate 
acestea se vor adăuga vouă“ (Matei 6, 33). 

Pr. Al. Moisiu 


şi hortiste, în retragerea lor din toamna anului 
1944, în curtea bisericii din Moisei-Centru, jud. 
Maramureș, servită de C. pr. TI. Păunescu, s-a 
ridicat o monumentală cruce de marmură, pe care 
s-a săpat numele a 40 de eroi români căzuţi în 
al doilea război mondial pentru eliberarea Patriei, 
fii ai acestei localităţi, unii din ei masacrați la 
Groși-Moisei. 


Temeiuri biblice şi patristice ale învățăturii 
noastre creştine ortodoxe 


2. Necesitatea și folosul citirii Sf. Scripturi 


— „Toată Scriptura este insuflată de Dumne- 
zeu și de folos spre învăţătură, spre mustrare, 
spre îndreptare, spre înțelepţirea cea pentru drep- 
tate, pentru ca omul lui Dumnezeu să fie desă- 
vîrşit, bine pregătit pentru tot lucrul bun“ 
(UL Tim. 3, 16). 

— „Cercetaţi Scripturile căci acelea sînt care 
mărturisesc despre mine“ (loan 5, 39). 

— „Desfătătoare îmi sînt învăţăturile tale și 
poruncile tale sînt povăţuitorii mei... Lipitu- 
m-am de învățăturile tale“ (Ps. 118, 24. 31). 

— „De mic copil cunoşti Sfintele Scripturi, 
care pot să te înțelepţească spre mîntuire, prin 
credinţa cea întru Hristos lisus“ (IL Tim. 3, 15). 

— „Orice cărturar cu învățătură despre împă- 
răția cerurilor este asemenea unui om gospodar, 
care scoate din vistieria sa noi și vechi“ (Matei 
13, 52). 

— „Cuvintul vostru să fie totdeauna plăcut, 
dres cu sare, ca să știți cum să răspundeţi fie- 
căruia“ (Col. 4, 6). 

— „lar dacă i se pare cuiva că cunoaște ceva, 
încă n-a cunoscut cum trebuie să cunoască“ 
(1 Cor. 8, 2). 

— „Filip l-a auzit (un etiopian) citind pe pro- 
orocul Isaia și i-a zis: Înţelegi oare, ce citești? 
lar el a zis: Cum aș putea să înţeleg, dacă nu 
mă va călăuzi cineva?“ (F. A. 8, 30—31). 

— „Dar mai înainte de toate, trebuie să știți 
că nici o proorocire a Scripturii nu se tîlcuiește 
după socotința fiecăruia... În epistolele (Sf. Ap. 
Pavel) sînt unele lucruri cu anevoie de înțeles, pe 
care cei neștiutori și neîntăriţi le răstălmăcesc ca și 
pe celelalte Scripturi, spre a lor pierzare“ (II Petru 
1, 20; 3, 16). 

— „Fericiţi sînt cei ce ascultă cuvîntul lui 
Dumnezeu şi-l păzesc pe el“ (Luca 11, 28). 

— „Ne adunăm laolaltă să ne reamintim Sfînta 
Scriptură și să ne hrănim credinţa cu vorbele ei 
sfinte; prin ele ne întărim nădejdea, prin ele ne 
întărim Încrederea și întipărindu-ne în minte în- 


(Taxa poştală plătită în numerar) 


vățăturile ei sfinte, ne întărim totodată credinţa. 
Tot prin ele ne vin încurajări, dojane şi asprimi 
în numele lui Dumnezeu“ (Tertulian). 

— „Nu încetăm de a vă ruga să nu vă măr- 
giniţi numai să ascultați ceea ce vi se spune aici, 
ci să vă ocupați adeseori, în casele voastre, cu 
citirea Sfintei Scripturi“ (Sf. loan Gură de Aur). 

— „Să nu citiți literele în chip simplu, ci să 
cercetaţi ideile. Dacă cineva se oprește numai 
asupra cuvintelor și nu cercetează nimic mai mult 
decît cele scrise, multe greșeli va săvîrși“ (Sf. loan 
Gură de Aur). 

— „Cunoştinţa întocmai a cuvintelor Duhului 
se descoperă numai celor vrednici de Duhul, adică 
numai acelora care printr-o îndelungă cultivare a 
virtuţilor, curățindu-și mintea de funingimea pati- 
milor, primesc cunoștința celor dumnezeieşti, care 
se întipărește și se așează în ei, de la prima atin- 
gere, asemenea unei feţe într-o oglindă curată și 
străvezie“ (Sf. Maxim Mărturisitorul). 

— „Este lucru foarte bun și folositor sufletului 
să cercetăm dumnezeieștile Scripturi. Întocmai ca 
un copac sădir la izvoarele apelor, tot așa şi 
sufletul udat cu dumnezeiasca Scriptură se îngrașă 
și dă rod copt, credinţa ortodoxă, se împodobește 
cu frunze totdeauna verzi, adică cu fapte bine 
plăcute lui Dumnezeu. În Sfintele Scripturi găsim 
îndemn spre orice fel de virtute și îndepărtare 
de la toată răutatea. Dacă sîntem rîvnitori de 
învăţătură, vom fi şi cu multă învățătură. „Ori- 
cine cere primeşte, iar cel ce caută găsește și celui 
care bate i se va deschide“ (Luca 11, 10). Să 
batem, deci, la paradisul prea frumos al Scriptu- 
rilor. Dar să nu batem superficial, ci mai degrabă 
cu osîrdie și cu stăruință. Să nu trîndăvim a bate. 
Căci în chipul acesta ni se va deschide. Dacă 
citim odată, de două ori, și nu înțelegem ceea ce 
citim, să nu ne trîndăvim, ci să stăruim, să medi- 
tăm, să întrebăm. Căci spune Sfînta Scriptură: 
„Întreabă pe tatăl tău și-ţi va vesti și pe bătrînii 
tăi şi-ţi vor spune“ (Deut. 32, 7), căci cunoștința 
nu este a tuturora“ (Sf. Ioan Damaschin). 

Diacon conf. Joan ]. Ică 

Dragostea de Patrie 


După cum vedem țara întreagă se pregătește de 
alegerile pentru Marea Adunare Naţională și con- 
siliile populare, care vor avea loc în 9 martie a. c. 
A alege înseamnă, precum ştim, a opta pentru un 
lucru oarecare, iar noi, ca [ii ai Bisericii, dar şi ca 
fii iubitori de ţară în egală măsură, optăm, cind 
este vorba de alegeri, pentru tot mai binele Patriei 
noastre, pentru continua ei înflorire. Sau alegerile 
care ne stau în față tocmai acest tablou luminos 
ni-l înfăţişează. 

Marile înfăptuiri, pentru binele obștii celei mari 
a poporului şi prosperitatea Patriei, care caracteri- 
zează anii noştri, ne îndrumă cu bucurie paşii spre 
urnele alegerilor din 9 martie 1975, bineştiind că 
votul nostru însemnează încă un semn al dragostei 
noastre faţă de aceste meleaguri binecuwvîntate de 
Dumnezeu, față de Patria ai cărei fii sîntem. 


Într-un înţeles mai apropiat, Patria este „pămîn- 
tul părinților“, pămînt pe care moșii şi strămoșii 
noștri l-au îngrijit cu pricepere, l-au lucrat cu nea- 
semănată hărnicie, l-au apărat cu prețul vieții lor, 
l-au înfrumusețat pe măsura putinţei lor şi, cu acest 
chip, ni l-au lăsat ca pe o zestre de mult preț, care 
să fie mereu îmbogăţită prin a noastră sîrguință. 
Dar „pământul părinților“ nu înseamnă numai 
munţi, dealuri, şesuri şi ape, ci tot ceea ce poporul 
a creat mai de seamă spre înveşnicirea Lui în lume. 
Patria este deci și sufletul poporului arătat în toată 
bună vremea prin lucrări de netăgătuită valoare 
artistică, morală şi spirituală. lar iubirea de Patrie 
înseamnă dragoste nețărmurită față de tot ceea ce 
au izvodit înaintaşii noștri în bine, faţă de ceea ce 
înfăptuim noi în ziua „de azi, adică înseamnă 
iubirea năzuințelor comune ale tuturor fiilor po- 
porului din care Jacem parte, năzninţe îndreptate 
spre tot mai mult bine, spre tot mai multă 
fericire. 

Noi ştim că Dumnezeu ne-a vînduit să trăim 
într-o anume patrie pămîntească, în sînul căreia, 
pe urma unei viețuiri cît mai alese, să ne putem 
pregăti şi să putem nădăjdui în cîștigarea patriei 
celei cereşti, a cetăţii „ce va să fie“ (Evrei 13, 14). 

Mîntuitorul lisus Hyistos şi-a iubit patria, a 
iubit poporul patriei Sale, l-a chemat întîi la 
fericire şi la mântuire, a trăit cu adevărat durerile 
şi bucuriile Lui (Matei 24, 1—2; Marcu 13, 1—2; 
Luca 21, 20—24). Asemenea iubire au vădit şi SȚ. 
Apostoli, ca şi Sf. Părinţi ai Bisericii, către patria 
şi poporul în care s-au născut, dar toți au revărsat 
aceeași iubire şi către alte neamuri şi popoare. 

Iubirea Patriei trebuie să fie luminată, ca să 
însemneze adevărat patriotism, adică să-i cuprindă 
în căldura lui binefăcătoare nu numai pe toți cei 
de acelaşi neam, din acelați popor, ci pe toți 
oamenii. În sufletele noastre să găsească loc și 
iubirea pentru alte neamuri și popoare. Dacă 
iubirea se răsfringe, se mărginește doar la poporul 
său, ea duce la naționalism, ba chiar la şovinism, 
ceea ce aduce cu sine ură față de alte neamuri şi 
popoare, ceea ce, desigur, este străin de modul 
nostru de viață. O iubire care răneşte şi ia dreptul 
la viață şi la libertatea altor popoare este un păcat 
împotriva aproapelui şi înaintea lui Dumnezeu. 

Dar prin ce se vădeşte dragostea de Patrie? 

Mai întîi arătăm că adevărata dragoste de Patrie 
se vădește prin muncă cinstită pentru propășirea ei 
întru toate. Adevăratul patriot nu este acela care 
laudă, sau numai se laudă cu trecutul poporului 
din care face parte, ci cel care munceşte cu bărnicie 
pentru tot mai binele acestui popor. Dar munca 
conștiincioasă pentru sporirea binelui obştesc, în- 
deplinirea îndatoririlor legate de chemarea în Stat 
a fiecărui cetățean, participarea înțeleaptă la tre- 
burile publice, conduită înțeleaptă şi plină de bună 
cuviință în relaţiile cu ceilalți cetățeni şi altele ase- 


menea sînt semne ale dragostei noastre faţă de 
Patrie. Însuşi Mîntnitorul şi-a împlinit datoria de 
a plăti dările (Matei 17, 25—27). Sf. Apostol 
Pavel ne face îndemnul: „Daţi ... tuturor cele ce 
sînteți datori: celui cu darea, dare; celui cu vama 
vamă, celui cu teama, teamă; celui cu cinstea, 
cinste“ (Romani 13, 7). 


Cu toţii sintem îndatoraţi apoi să dăm ascultare 
legilor țării, după cuvîntul Sf. Apostol Pavel: „Lot 
sufletul să se supună înaltelor stăpîniri, căci nu 
este stăpînire decit de la Dumnezeu; iar cele ce 
sînt, de Dumnezeu sînt rînduite. Pentru aceea, cel 
ce se împotriveşte stăpinirii se împotriveşte rîn- 
duielii Imi Dumnezeu. lar cei ce se împotrivesc îşi 
vor lua osindă“ (Romani 13, 1—2). Şi nu numai 
atit dar să ne şi rugăm pentru căpeteniile Statului. 
„Vă îndemn — scrie același Sf. Apostol — înainte 
de toate, să faceţi cereri, rugăciuni, mijlociri, mul- 
țumiri, pentru toți oamenii. Pentru conducătorii şi 
pentru toţi care sînt în alte dregătorii, ca să petre- 

cem viață pașnică şi liniştită, întru toată cuvioșia 
şi buna-cuviință, că acesta este lucru bun şi primit 
înaintea Ini Dumnezeu, Mîntuitorul nostru“ (1 lim. 
bd pr e 
2, 1—3). De altfel în slujbele Sf. Biserici întîlnim 
rugăciuni şi cereri pentru sănătatea, pacea şi pros- 
peritatea Conducătorilor Patriei şi a întregului 
popor, îndrumat de ei pe calea binelui obştesc. 


lată doar cîteva gînduri legate de dragostea față 
de Patrie, gînduri pe care ni le aduc în atenţie 
alegerile pe care le întimpinăm şi pe care un poet 
din zilele noastre le-a prins în minunate versuri ca 
acestea: 


Votăm aceste șesuri și-aceste culmi albastre, 
Votăm, senin să fie tot cerul lumii noastre 

Şi-n veci gîndul să zboare doar de pe frunţi senine 
Credinţa că din bine răsare şi mai bine. 

Se cuvine deci ca aceste alegeri să constituie un 
nou imbold în a ne încinge de această dragoste, un 
nou imbold în a ne face cu conștiinciozitate dato- 
via, Jiecare la locurile noastre de muncă, lucrind 


„ca pentru Dumnezeu“, „din îndemnul cugetului“ 
— cum ne învață Sf. Apostol Pavel (Rom. 13, 5). 


IAR 


Pîine pentru suflet 


„Cinstitului și sfîntului nostru neam” 


De o bucată de vreme apar tot mai multe dovezi 
și documente despre trecutul poporului nostru. 

Pământul ţării, în lung şi în lat, e un șantier în 
care se construiesc, pe de o parte, clădiri impună- 
toare, pe măsura timpului pe care îl trăim, pe de 
altă parte, din măruntaiele lui apar dovezi de 
arheologie despre plămădirea şi dăinuirea noastră 
în acest colț de lume. 

Ceea ce nu s-a scris pe hirtie în primul mileniu 
al existenţei noastre aici s-a așternut în pămîntul 
atât de ocrotitor şi darnic. 

Pe linie orizontală arhivele ne oferă din ce în 
ce mai multe exemplare de lucrări care grăiesc 
despre vrednicia, talentul și autenticitatea înain- 
taşilor. 

Mănăstirile din Moldova şi din Ţara Românească 
— ce păcat că cele din Transilvania nu pot vorbi, 
fiindcă au fost distruse din poruncă împărătească 
de tunurile lui Bucow — restaurate în zilele noas- 
tre, sînt ca niște oglinzi în care se reflectă frumu- 
sețea şi măestria etosului românesc. Un cercetător 
străin își intitulează albumul despre ele spunînd că 
sînt „lumini ale sfințeniei în mijlocul pămintului . 

Dar oricît am scrie despre acestea nu este în- 
destulător spre a le aprecia după cuviință. Ceea ce 
vrem să remarcăm noi în fața unui atît de mare 
număr de mărturii despre cele trecute vremi este 
întrebarea: Ce a îndemnat pe înaintașii noștri să 
ne lase lucrări de o asemenea însemnătate? Cine 
le-a dat puterea și răbdarea să înflorească atitea 
manuscrise cu miniaturi de mare preț? Ce ideal 
i-a călăuzit în lucrarea lor migăloasă, cu multe 
sacrificii de zi şi noapte? 

Răspunsul ni-l dau ei înșiși, autorii lor, cunoscuţi 
sau anonimi. Ele nu s-au născut la întîmplare, nici 
din dor de mărire deșartă. Ei le-au scris și le-au 
înfrumusețat cu gîndul la neamul lor, cu conștiința 
că slujesc neamului lor și-l ajută să iasă la lumină 
din negura vremurilor. 

Aflăm aceasta, pentru a cîta oară, din „Slujebni- 
cul mitropolitului Ștefan al Ungro-Vlahiei“, manu- 


scris la Academia Republicii Socialiste România, pe 
care ni-l prezintă într-o ediție foarte frumoasă 
domnul Dr. G. Popescu-Vilcea, în Editura Meri- 
diane, București 1974. De altfel autorul nu e la 
prima descoperire de acest fel. Dinsului îi datorăm 
şi o prezentare frumoasă a Mănăstirii Dragomirna, 
cu manuscrisele miniaturale ale mitropolitului 
Anastasie Crimca. 

Slujebnicul mitropolitului Ștefan este însemnat 
pentru că reprezintă o treaptă în drumul spre 
biruință al limbii române în Ţara Românească. 

Mitropolitul Ștefan a avut primul curajul să 
scrie şi să rostească în limba română Crezul. 

„Apariţia Crezului, scris în limba română în 
Slujebnicul precum şi în Rînduiala de Slujbă, sînt 
documente de mare importanță privind începutu- 
rile de afirmare a limbii române şi o dovadă de 
neîntrecut curaj din partea mitropolitului Ștefan 
de a revoluţiona vechile rînduieli, ostile oficializării 
acestei limbi.“ 

Valoarea manuscrisului stă în frumoasele lui 
miniaturi, în scrisul și icoanele pe care le are şi 
care dovedesc talentul şi dragostea de neam ale 
celui ce le-a scris. 


Dragostea și devotamentul faţă de neam ale mitro- 
politului Ștefan se văd din prefața „Tîrnosaniei“, 
în care scrie: „Niciodată nu mi-ar [i voia să lipsesc 
cu toată inima şi sufletul... să privăz cît mi-e 
putere, cu lucrul, la toate cele ce sînt de treabă 
şi de folos cinstitului şi sfintului nostru neam.“ 


lată cheia pentru care nenumărați fii ai neamu- 
lui au închinat zile și nopţi pentru toate cele ce 
sînt de folos „cinstitului și sfîntului nostru neam“. 
Cele două atribute cu care este caracterizat poporul 
nostru arată cît de înaltă era icoana lui în inima 
lor, cît de cinstită viața şi destinul lui şi cît de 
pătrunzătoare conştiinţa de a-l sluji. 

Pe noi coordonate şi la noi dimensiuni slujim 
în aceste zile, cler şi credincioşi, „cinstitului și 
sfîntului nostru neam“. 


GC. VW. 

_Vizitaţie canonică la Blaj 


Duminică, 12 ianuarie a.c., Î.P.S. Arhiepiscop 
şi Mitropolit Dr. Nicolae Mladin, însoțit de P.C. 
vicar Traian Belaşcu, P. C. prof. Dr. Milan Şesan, 
P.C. arhid. Iosif Bolog şi C. diacon Horia Rădu- 
lescu, a făcut o vizitație canonică la Blaj, unde a 
săvârşit Sfinta Liturghie arhierească, în catedrala 


Sf. "Treime. 


La soborul slujitorilor s-au mai adăugat: P.C. 
prot. Liviu Silveşan — Aiud, P. C.: pret. Adrian 
Teodorescu — Blaj I, C. pr. Vasile Mărginean — 
Blaj III, C. pr. loan Cărpinișan — Blaj II, C. pr. 
loan Forsea — Sibiu, C. pr. Gheorghe Benchea — 
Blaj-Tiur, C. pr. Mihai Aslău — Blaj-Veza, C. pr. 
Ilarie Benchea — Blaj-lzvoarele și C. pr. loan 
Sîrbu — Cisteiu. 

Înconjurat cu dragoste de cler și credincioși, 
I. P.S. Mitropolit Nicolae înalță rugăciuni fier- 
binți pentru unitatea noastră în credință, pentru 
propăşirea scumpei noastre patri, pentru pace în 
lume și pentru înfrățirea tuturor popoarelor. 


Răspunsurile au fost date de tinărul cor «al cate- 
dralei Sf. Treimi din Blaj, condus de dl prof. 
Handrea. 


La priceasnă, P.C. prof. Dr. M. Şesan vorbeşte 
credincioşilor despre rostul întrupării Mîntuitorului 
nostru lisus Hristos şi despre Sfînta Biserică. 

La sfîrșitul Sf. Liturghii, P. C. vicar Tr. Belâşcu 
vorbește despre trimiterea Sf. Apostoli la propo- 
văduire, răspindirea Evangheliei lui Hristos în 
lume și face totodată un călduros îndemn la stator- 
nicia noastră în credința străbună şi la păstrarea 
învățăturii creştine așa cum am moştenit-o de la 
lisus Hristos prin Sfinţii, Apostoli şi așa cum ne 
învaţă Sfinta noastră Biserică Ortodoxă. 

Seria cuvintărilor se încheie prin cuvîntul de 
învăţătură adresat credincioșilor de către Î.P.S. 
nostru Mitropolit Nicolae, care a insistat cu deose- 
bire asupra următoarelor aspecte din viața noastră 
creştină: 

Înainte de venirea Mintuitorului, oamenii umblau 
în întuneric şi fărădelegi ca urmare a căderii în 
păcatul strămoșesc. 

Învățătura Evangheliei lui Hristos deschide 
zările veşniciei, pentru ca lumina dumnezeirii să 
strălucească peste toate neamurile. 

Prima Biserică creştină este Biserica din lerusa- 
lim din care apoi s-au răspîndit toate celelalte. 

Biserica noastră a moştenit rinduielile Bisericii din 
lerusalim și pe acestea le păstrăm neschimbate 
pină azi. 

Unitatea poporului român și statornicia în cre- 
dinţa strămoşească au fost temelia puterii noastre 
de-a lungul veacurilor. 


Poporul nostru ţine cu scumpătate la unitatea 
sa, unitate pe care sintem chemaţi s-o întărim și 
să o desăvîrşim, pentru ca, prin unitatea noastră 
a tuturor, Patria noastră să propășească și mai 
mult spre binele tuturor fiilor ei. 

Dumnezeu să ne ajute și să ne, binecuvinteze 
pentru ca luminile Cerului să lumineze viața noas- 
tră, au fost cuvintele de încheiere ale Î. P. S. Sale. 

La casa parohială s-a servit o agapă frăţească, 
in cadrul căreia au toastat: P.C. prof. M. Şesan; 
P.C. prot. A. Teodorescu, dl prof. Handrea, P. C. 
vicar Tr. Belaşcu şi Î.P.S. Mitropolit Nicolae al 
Ardealului, care a omagiat conducerea noastră 
bisericească şi de stat. 

Ca şi în anii trecuți, Sf. Liturghie arhierească 
săvirşită în catedrala din Blaj, precum şi cuvîn- 
tările rostite cu acest prilej au avut darul de a 
înălța sufletește pe credincioșii noștri din acest oraș 
şi din împrejurimile sale. 


Arhid. Iosif Bolog 


Impotriva invidiei 


Plămădită din drojdia egoismului şi trufiei, invi- 
dia sau pizma este o patimă hidoasă, care muşcă, 
răneşte, sfişie și ucide cînd pe faţă cînd pe furiș. 

Patimă distrugătoare și E frîu, întunecime și 
degradare, pervertire şi josnicie, pizma slujeşte celui 
nenumit; strică judecata, întinează pe nevinovat şi 
înegrește pe nepîngărit; loveşte în vrednicia seme- 
nilor, învrăjbește şi dărîmă încrederea și înţele- 
gerea dintre oameni. 

Plagă şi pericol social, munte de răutate, ea e 
mama multor nenorociri. E în stare de orice mișelie, 
intrigă şi infamie, face prăpăd, pricinuieşte sufe- 
rințe trupești și sufleteșu, ba curmă chiar multe 
vieți, ca o molimă necruțătoare. 

Invidiosul sau pizmătăreţul este mic la suflet, 
lipsit de simţire și omenie, slăbănog și mărginit la 
minte, obsedat fără răgaz de pofta de a fi mare, 
de a ajunge ceva, de a se suprapreţui. Mirajul 
înălțării și setea de slavă îi sminteşte inima. 

De se osebeşte oarecine prin istețime, talent și 
meşteșug, de-i merg toate în plin ori dobîndeşte 
rang însemnat prin greul trudei și strădaniei, piz- 
mătăreţul se înăcreşte de ciudă, cade în amărăciuni 
negre, se cufundă în tristețe, intră în beznă, ca și 


cum o adevărată năpastă s-ar fi abătut asupra 
capului său. 


Succesul fraţilor săi îi strecoară în suflet veninul 
spinului; duhul zavistic intră în el, demonul 
deşertăciunii îi răsuceşte un cuțit în inimă. Se 
crede bătur de soartă, văzîndu-şi mîndria crunt 
umilită. Vanitatea rănită doare, ustură ca vilvă- 
tăile gheenei. Se mistuie singur în neputinţă şi 
deznădejde pe rugul ambițiilor înșelătoare, ura 
roade în el, sleindu-i sufletul şi trupul, căci „pizma 
şi mînia împuțţinează zilele“ (Sir. 30, 25), scurtează 
firul vieţii. 

Pizma aşadar izvorăşte din uscăciune sufletească, 
din simțămîntul de rușine la gîndul că este de 
prisos pe lume, mic şi nefolositor, că toți care i-au 
luat-o înainte îi închid cărarea ce duce spre 
izbîndă. Ce cuget nedemn, ce laşitate morală ! 


Invidiosul uită că este o jignire a simțului de 
dreptate să vrăjmăşeşti pe cei ce înfruntă primejdii 
şi nevoi, se ostenesc mai mult şi se „bat“ mai crîn- 
cen decît el. Este îndeobște știut că meritul — după 
care se împart rosturile omeneşti — crește din 
sudoare, din renunțări singeroase, din dăruire totală. 


Vrei stare și putere? Doreşti un nume și glorie? 


Poţi cuceri orice poziţie socială, ba chiar și 
lumea prin muncă, răbdare şi iubire, iar nu sur- 
pînd cinstea altora şi risipindu-ţi puterile sufletu- 
lui în preocupări sterpe. Norocul nu suride celui ce 
lîncezeşte în nelucrare şi coace sfaturi diabolice. 
Voinicii neînfricaţi înlătură greutăţi, deschid drum 
și-și scriu vrednicia cu ăi „ Încearcă şi tu cu 
osîrdie și curaj să așezi piatra ta la mai buna zidire 
a lumii și bucură-te că s-a înfăptuit, indiferent de 
cine. Şi munca ta, unită cu a tuturora, folosește 
acestei obşti căreia îi poți da un gînd, un cuvînt, 
o diră de lumină, un fir de mătase. 

lar de-ţi răsare în cale „dihania“ invidiei, taie-i 
capetele, luptă-te pînă o răpui și nimeni nu-ți va 
smulge „cununa biruinței“ (Col. 2, 18), nici locul 
ce ţi se cuvine în viaţă. 

Prin silință îndirjită, prin pilde ziditoare, prin 
deprindere, invidia se topeşte în flacăra fulgeră- 
toare a iubirii, se face lumină de cer, umanism, 
solidaritate umană. 

Conştiinţa de om şi de creştin obligă pe fiecine 
să fie sincer față de sine și drept față de alţii, să 
nu meargă pe acelaşi drum cu pizma, care roade, 
căci ea nu are nici o părtășie cu înțelepciunea 


(Sir. 6, 23). 
Pr. Gb. Oneţiu 


Sfinţii 40 de mucenici din Sevastia 


„Cine ne va despărţi pe noi de dra gostea lui lisus Hristos?“ 


Anul calendaristic creştin își pecetluiește frumu- 
sețea începutului zilelor sale primăvăratice cu a 
Sfinților 40 de mucenici din Sevastia, rînduită în 
9 martie, în popor denumită această dată „La 
Sfinți“. 

În tinerețea lor au îndeplinit slujirea de ostași 
imperiali romani, în vremuri de crunte prigoane, 
cînd nelegiuite edicte de intoleranță cereau cu fer- 
mitate sfărimarea libertății, decretînd că: „a fi 
creştin nu este permis“, ba „chiar și numele de 
creştin să fie distrus“. 


Pentru mărturisirea credinţei creştine, cît şi pen- 
tru categoricul refuz de a aduce jertfe idolilor, la 
chinuri care de care mai înfricoșătoare a fost 
supusă ceata celor 40 de mucenici, împlinindu-se 
printr-înșii  prorocescul cuvînt al psalmistului 
„Trecutu-ne-ai pe noi Doamne prin foc și prin 
apă şi ne-ai adus la loc de repaus“ (Ps. 65, 10). 
Prinşi fiind de slugile cele păgînești, întocmai ca 
şi întiiul între mucenici arhidiacon Ștefan, bătuți 
au fost cu pietre ca să plătească prin sîngele vărsat 
harul dat în locul sîngelui. 


În vreme de cumplită iarnă, după ce au fost dez- 
brăcaţi, au fost lăsaţi noaptea aiară spre geruirea 
trupurilor şi tot astfel goi fiind, în apa îngheţată 
a iezerului Sevastiei aruncați au fost fără nici o 
milă. Dar marea milă a lui Dumnezeu față de 
cei aleși ai Săi nu a întirziat a se adeveri, căci, 
după cuvîntul înțeleptului Sirah (35, 24), tocmai 
în noianul suferințelor lor „frumoasă s-a arătat, 
ca norii cei de ploaie în timpul secetei“. 

În plămada acestei pronietoare mile „mucenicii 
au socotit apa îngheţată a iezerului ca un rai, gerul 
iernii ca un zăduf. De înfricoşările tiranilor nu 
s-au îngrozit cugetele lor și nici nu s-au temut 
vitejii de adăugirea pedepselor, cîștigînd crucea 


(Romani 8, 35) 


biruitoare armă“ (din slavă de la laudele Utreniei). 
Cu adevărat nimic nu i-a putut despărți pe ei de 
dragostea lui lisus Hristos, 

În vremea pătimirii lor şi alte dumnezeiești 
lucruri s-au petrecut căci, aşa precum la praznicul 
Cinzecimii — Duhul Sfînt în chip de limbi ca de 
foc din cer s-a coborit asupra capetelor Sf. Apos- 
toli, acum la Sevastia, din același preaslăvit cer 
trimis-a Domnul-Dumnezeu patruzeci cununi de 
lumină răsplată binemeritată pe creştetele cetei 
mucenicilor. Una dintre ele rinduită a fost a în- 
corona pe unul din paznicii care de bună voie se 
aruncase în apa iezerului în locul unuia care cerea 
a abzice de a mai pătimi pentru credinţa în Hris- 
tos. Demnă de admirat va rămîne în istoria vieţii 
acestor sfinţi, felul cum mama lui Meliton, cel mai 
tînăr dintre neînfricaţii pătimitori, îmbărbăta pe 
fiul ei, bintuit de slăbirea voinţei în a răbda con- 
tinu. Ea făurea cu astfel de cuvinte tăria frumu- 
seţii de caracter a iubitului său fiu. 

„Nu te speria de munci fiule, căci iată își stă 
în ajutor Hristos-Dumnezeu. Înţelege a şti că răb- 
darea și vitejia cu care ai biruit pînă acuma îţi 
vor fi şi de acum înainte nesfirşită bucurie, dulceaţă, 
odihnă şi veselie. Cu Hristos vei împărăți şi vei fi 
rugător către Diînsul pentru mine maica ta“ (Din 
sinaxarul praznicului). 

După aceste mișcătoare întîmplări, s-a săvirşit ca 
oarecînd pe Golgota zdrobirea îluierilor picioarelor 
tuturor mucenicilor, trupurilor le-au fost arse iar 
rămăşiţele de sfinte moaşte aruncate în apa unui 
rîu de unde creștinii evlavioşi culegîndu-le au fost 
aşezate la loc de vrednică cinstire, „căci scumpă 
este înaintea Domnului moartea cuvioşilor lui“ 
(Ps. 115, 5). 

Pe cît de mare au fost răbdarea lor în cumplitele 
chinuri, dragostea lor fierbinte şi statornică pentru 


Hristos, pe atit de mari și binefăcătoare se dove- 
desc a fi și răsplătirile cele bune ale vieţii lor pen- 
tru temeinicia vieţii noastre creștineşti: „Căci cei 
40 de Sf. mucenici prea cinstitul post al Paştilor 
mai luminat îl fac cu pomenirea măritei lor prăz- 
muiri. Că 40 fiind, aceste 40 de zile le sfinţesc, 
patimei cei mîntuitoare a lui Hristos urmînd“ (din 
slava-laudelor). De postirea și rugăciunile Mîntui- 
torului, vreme de 40 zile și nopţi în pustie ne 
amintesc, ca și noi să îndrăgim aceste sigure căi 
ale sfințeniei şi mîntuirii. 


Dar Sfinţii mucenici, pentru toate aceste bine- 
cuvîntate învățături ce ni le oferă, vor rămîne nu 
numai descălii bunei vieţuiri creștineşti, ci şi acuza- 
torii păcatului, dar mai ales pilde vii ale trăirii în 
unitate de credință a tuturor creștinilor pe de o 
parte, iar pe de altă parte, a trăirii unitare a 
tuturor acestora în și prin lisus Hristos. Căci 
Sfinţii mucenici aşa precum am văzut în multe 
trupuri pătimind, au rămas în cuget şi voință una. 
Așadar, ei cu prisosință ne învaţă pe creștinii de 
azi îndeosebi de felul cum aceștia trebuie zi de zi, 
ceas de ceas să se străduiască a înfăptui unitatea 
de credință, de vieţuire, în cadrul ecumenismului 
creştin, ale cărui reale şi exigente cerințe se înscriu 
tot cu mai multă pondere pe toate meridianele 
lumii creştine. 

Treizeci şi nouă din ei cu cununa răsplătirii 
cerești pe creștete, în haine albe îmbrăcați, simbol 
al neprihănirii în opoziție cu portretizarea celui de 
al patruzecelea pe care iconografii l-au redat 
avînd faţa înegrită ca și cărbunele, lipsit de cunună 
şi de haina purității, pentru faptul că s-a lepădat 
de vieţuirea în Hristos, de păstoria cu cei buni. 

O altă dovadă a prețuirii lor este versul religios 
popular, din vremuri străbune care se cîntă în 
cinstea Sf. 40 mucenici — foarte des auzit mai 
ales în Ţara Făgărașului. 

Preot Joan 1. Naftanailă 


Nr. 9—10 


TELEGRAFUL ROMÂN 


Pag. 3 


LININFORMA'ŢȚII 


e în 13 noiembrie 1974, Centrul Academiei de 
Științe Sociale din Craiova, în colaborare cu Insti- 
tutul de lingvistică din București și cu Facultatea 
de filologie-istorie din Craiova, a organizat un 
simpozion cu tema: Preliminarii la dicţionarul 
toponimic al Olteniei. 


În cadrul acestui simpozion au fost susținute mai 
multe comunicări, dintre care menţionăm: Prof. şi 
conducător al lucrărilor dicționarului, Gheorghe 
Bolocan: - Dicţionarul toponimic al Olteniei; |. 
Toma: Elemente de structură în toponimie, cu pri- 
vire specială asupra Olteniei; 'Th. Oancă: Cu pri- 
vire la toponimicul „Pleniţa“; R. Şt. Popescu: Din 
toponimia localităţii Runcu-Gorj; |. Moise: Etimo- 
logii toponimice și altele. 


Prea Sfinţitul Episcop-vicar la Arhiepiscopia 
Craiovei, Nestor Severineanul, a prezentat o comu- 
nicare intitulată: Despre originea românească a 
denumirii municipiului Craiova. Bogat întemeiată 
documentar, comunicarea tratează cinci aspecte în- 
semnate ale problemei și ajunge la concluzia că 
este nevoie a se căuta originea acestei denumiri în 
mediul nostru curat românesc și că cel care a dat 
direct sau indirect numele acestei așezări este un 
crai român, probabil un străbun al craioveştilor. 


Încă din secolul al XIV—XV-lea, documentele 
atestă existența unor localități, mult mai vechi, 
denumite în limba română: Crai, Craiu, Craiova, 
Crăiești etc., toponimice mult întrebuințate în cele 
trei provincii românești. 


O iîncadrindu-se în tradiţia şcolilor teologice, 
profesorii și elevii Seminarului teologic din Caran- 
sebeş au prezentat, sub patronajul Î. P.S. Mitro- 

liz Nicolae al Banatului, în ziua de 20 decem- 
brie 1974, un program artistic precedat de o 
expunere şi cuprinzînd colinde, recitări, piesa: 
„Magii de la răsărit“ ca şi „Pluguşorul“. La sfirşit 
Moş Crăciun, ca totdeauna, a împărțit din darurile 
sale tuturor ostenitorilor. De asemenea un cuvînt 
de apreciere și binecuvîntare al Chiriarhului a 
sporit atmosfera de bucurie din pragul sfintelor 
sărbători. 


e Sfintele sărbători ce au încheiat anul 1974 şi 
au început pe cel al mîntuirii 1975 s-au desfășurat 
potrivit tradiției create în metropola Banatului: La 
catedrala mitropolitană din Timișoara, începind cu 
Duminica premergătoare Nașterii Domnului, din 
22 decembrie 1974, zilele de praznic au fost înfru- 
museţate de liturghiile arhiereşti. În cea de-a doua 
zi a praznicului ca și în Duminica următoare, 
29 decembrie, Î.P.S. Mitropolit Nicolae al Bana- 
tului a slujit şi în celelalte centre principale ale 
Eparhiei: Caransebeş şi Lugoj. De fiecare dată s-au 
săvîrşit hirotonii de diaconi și preoți precum și 
hirotesiile unor preoți ce s-au distins prin activi- 
tatea depusă. La toate dumnezeieștile slujbe cre- 
dincioşii care au primit dezlegarea prin Sf. Taină 
a Spovedaniei s-au împărtăşit cu Trupul și Sîngele 
Domnului. Cuvintele de învățătură au fost rostite 
de Înalt Prea Sfinţia Sa, care în plus a adresat 
tuturor eparhioţilor obișnuita „pastorală“. Sfîrşitul 
sfintelor slujbe a fost încununat cu cîntarea colin- 
delor strămoșești. La catedrala mitropolitană în 
cadrul vecerniilor din 22, 25 și 26 decembrie, 
precedate de un cuvînt de tălmăcire, au fost inter- 
pretate colinde de către corala preoților din Timi- 
şoara, de către corul catedralei şi formaţia bărbă- 
tească a acestuia. Colindătorii din localitate s-au 
perindat în seara de ajun la reşedinţa mitropoli- 
tană. În însăși ziua praznicului ca și în cea de Anul 
Nou preoții din oraș, reprezentanţi ai cultelor reli- 
gioase, membri ai Consiliului şi Adunării Eparhiale, 
credincioși, corul catedralei mitropolitane s-au pre- 
zentat la reşedinţă pentru a exprima cuvintele de 
urări Întiistătătorului Mitropoliei Banatului. Re- 
cepţii asemănătoare au avut loc după oficierea Sf. 
Liturghii arhierești la Caransebeş şi Lugoj, cind de 
asemenea s-au cîntat colinde și cintece de stea. 


Botezul Domnului ce a încheiat şirul zilelor de 
sărbătoare a reflectat, mai ales prin săvîrşirea de 
către Chiriarh a slujbei aghiazmei celei mari, dra- 
gostea credincioşilor față de lăsămintele de rotdea- 
una ale Bisericii noastre. 


O în 25 decembrie 1974 — a doua zi de Cră- 
ciun — Î.P.S. Mitropolit Nicolae al Ardealului, 
împreună cu P.S. Sa Emilian Răşinăreanul, Epis- 
cop-vicar, au sfinţit biserica nou zidită din parohia 
Presaca, prot. Sibiu. 

Cuvîntul de bun venit a fost rostit de P.C. 
prot. Nichifor Todor (Sibiu). 


După slujba sfințirii bisericii, urmează Sf. Litur- 
ghie arhierească, răspunsul fiind dat de corul re- 


strîns al studenților teologi şi de credincioşi, care 
sint prezenţi în număr mare în biserică. 


La sfirşitul Sf. Liturghii, Î.P.S. Mitropolit 
Nicolae acordă distincţia de „iconom“ C. pr. Mitea 
Constantin, pentru vrednicia de a fi ridicat, îm- 
preună cu bunii credincioși ai acestei parohii, o 
biserică nouă, pe care au înfrumuseţat-o cu pictură 
în frescă. 


Urmează predicile, intercalate de colinde cântate 
de toţi credincioșii. 


Astfel, P. C. prof. diac. C. Voicu vorbeşte despre 
binefacerile Nașterii Domnului, C. pr. Matea Con- 
stantin, parohul local, prezintă o dare de seamă 
asupra desfășurării lucrărilor de zidire și pictură. 

P. S. Episcop-vicar Emilian exprimă bucuria de a 
constata în această parohie vrednici credincioşi, cu 
multă dragoste jertfelnică faţă de Biserica strămo- 
şească. 

Î. P.S. Mitropolit Nicolae vorbeşte despre legă- 
tura între sărbătoarea Nașterii Domnului şi familia 
creştină. Familia este celula care stă la baza multor 
realizări bisericeşti şi patriotice ale poporului 
nostru. 


O Duminică, 19 ianuarie 1975, P.S. Episcop 
Vasile al Oradiei, însoțit de P. C. cons. loan Ne- 
groiu — a făcut întîia vizitație canonică din acest 
an în parohia Pericei, protopopiatul Șimleu-Silva- 
niei, în a cărei biserică a săvîrșit Sf. Liturghie. 

Răspunsurile liturgice au fost dare de corul 
mixt al bisericii. 

În cadrul Sf. Liturghii a fost hirotonit ca preot 
diaconul Derşidan Leontin, pentru parohia Valea 
lui Mihai, protopopiatul Oradea-Nord, iar parohul 
locului, preotul loan Gudea, pentru activitate pas- 
torală rodnică, a fost distins cu rangul de „ico- 
nom. 

Predica zilei a fost ţinută de P.C. cons. |. 
Negroiu. 

La Sf. Liturghie a asistat şi pastorul reformat 
din localitate, cu un însemnat număr de credincioşi 
de ai săi. 

La sfîrşitul Sf. Liturghii, P. C. prot. Victor Tăut 
și păr. paroh au adus mulțumiri P.S. Episcop 
Vasile pentru bucuria duhovnicească ce le-a prile- 
juit-o credincioşilor din parohia Pericei, care sint 
buni credincioşi ai Bisericii strămoşeşti și devotați 
cetăţeni ai patriei. 

În încheierea sărbătorii, P.S. Episcop Vasile -a 
ţinut o cuvîntare, vorbind despre leacurile duhov- 
nicești pe care le găsim în rînduielile Bisericii noas- 
tre, în cele șapte Sfinte Taine, care au putere 
tămăduitoare asupra păcatelor ce le săvirșim etc. 

În după-amiaza aceleiași zile, P.S. Episcop 
Vasile al Oradiei a oficiat sf. slujbă a vecerniei în 
parohia Mal, judeţul Sălaj, cu care ocazie a făcut 
şi instalarea noului preot, Gligor Mudrea. 

În cuvîntarea rostită, despre lumina credinţei 
cuprinsă în Sf. Scriptură şi Sf. Tradiţie, Chiriarhul 
a dat totodată noului preot prețioase îndemnuri și 
sfaturi pastorale pentru ducerea turmei drept- 
credincioase la mîntuire. 


E în 22 ianuarie 1975, Î.P.S. Mitropolit Dr. 
Nicolae Mladin a primit în audienţă pe D-na Lucia 
Stienon du Pre din Belgia, care este o admiratoare 
a Bisericii Ortodoxe, a frumuseţilor duhovniceşti 
ale Ortodoxiei, precum și a frumuseţilor Patriei 
noastre. 


Înalt Prea Sfinţia Sa s-a interesat de preocupările 
şi munca lor din Belgia, făcînd totodată o prezen- 
tare a vieţii Bisericii Ortodoxe Române, a străda- 
niilor poporului nostru pentru a-și făuri o viaţă 
nouă, subliniind totodată că pentru noi românii 
titlul de noblețe este „munca“ sub toate aspectele 
ei, care dă omului posibilitatea să se afirme şi să 
se dezvolte devenind o personalitate. 


0 Joi, 30 ianuarie 1975, la Institutul Teologic 
Universitar din Sibiu, ca de altfel şi la celelalte 
şcoli de învățămînt teologic ale Bisericii noastre, 
s-au sărbătorit patronii Institutului Sf. Trei Ierarhi: 
Vasile, Grigorie şi loan. 

Astfel la Sf. Liturghie a slujit î. P.S. Mitropolit 
Nicolae al Ardealului, predica fiind rostită de P. C. 
prof. C. Sîrbu. Răspunsurile au fost date de corul 
studenţilor teologi, sub conducerea P. C. asist. diac. 
|. Popescu. 

La sfîrşitul Sf. Liturghii Î. P. S. Sa a rostit o rugă- 
ciune de mulțumire lui Dumnezeu pentru bineface- 
rile revărsate asupra studenților teologi şi a profe- 
sorilor. 

În aula Institutului a urmat apoi o serbare, la 
care au participat: Î.P.S. Mitropolit Nicolae al 


Din scrisorile cititorilor de 
peste hotare 


În ultimile luni primesc cu bucurie 
ziărul „Telegraful Român“ ce mi-a făcut o sur- 
priză plăcută cu activităţile bisericești de la noi 


mare 


din România. 

Cu această ocaziune țin a Vă adresa ca să 
petreceţi Sf. Sărbători în pace şi rugăciune pen- 
tru noi, 

La mulţi ani fericiţi şi sănătate, să ne revedem 
în curind la noi pe pămintul nostru strămoșesc. 

Al d-Voastră devotat 

Ardelean Traian 
Boulogne, France 


Am primit ziarul D-voastră, care mi-a făcut 
multă bucurie. Pentru mine a fost o mare Sur- 
prindere. Mă bucur foarte mult şi aș dori să-l 
primesc regulat, dacă este posibil. 

Sincerele mele mulţumiri 

loan Vancea 


Torace, S.U.A. 


Si X 


Ardealului, P. C. vicar Tr. Belaşcu, P. C. consilieri, 
P. C. profesori, studenți teologi etc. A fos de faţă 
de asemenea P. C. cons. E. Roman, reprezentantul 
P. S. Episcop Visarion al Aradului. 


Serbarea a fost deschisă de P. C. rector Is. Todo- 
ran, care a reliefat cîteva aspecte din viaţa duhov- 
nicească a Sf. Trei Ierarhi, cu exemplificări din 
cărțile de cult, după care P.C. prof. T. Bodogae 
conferenţiază despre Sf. Trei lerarhi: Vasile, Gri- 
gorie şi loan, scoţind în lumină cu deosebire: Legă- 
turile lor cu creştinii din părțile Dunării, slujirea 
unui ideal moral netrecător, dragostea lor de 
lumina cărții și de muncă, căutarea a ceea ce ne 
zideşte pe noi și semenii noștri, propovăduitori și 
trăitori ai desăvirșirii creştine etc. S-au făcut apoi 
lecturi din lucrările Sf. Vasile, Grigorie şi loan. 


„Corul studenţilor teologi a interpretat în con- 
tinuare o seamă de compoziţii bisericeşti, ca: Tro- 
parul Sf. Trei Ierarhi, Troiță de arhierei, Rugăciune 
(text de M. Eminescu, muzica de P.C. prof. Gh. 
Şoima) ş.a., precum și patriotice: Ce e legeni 
codrule, Republică măreață vatră. 


A luat apoi cuvîntul Î.P.S. Mitropolit Nicolae 
al Ardealului care, între altele, face o caracterizare 
a Sf. Trei Ierarhi, arătind că Sf. Grigorie repre- 
zintă gindul, Sf. loan — cuvîntul și Sf. Vasile — 
fapta, împletirea între aceste trei elemente: gindul, 
cuvîntul şi fapta exprimînd însăşi lucrarea ființei 
omenești, precum şi a colectivități. Î.P.S.Sa 
îndeamnă la gînduri şi sentimente înalte, care să 
se transforme apoi în vorbe şi fapte nepieritoare, 
după pilda Sf. Trei Ierarhi. 


Menţionind că fiind perioada premergătoare 
alegerilor, Înalt Prea Sfinţia Sa arată că sintem 
chemaţi, ca cetăţeni ai ţării, nu numai să vorbim 
despre acest eveniment, ci să-l și onorăm prin 
fapte, adică prin muncă conștiincioasă. 


În încheiere, Î.P.S.Sa omagiază conducerea 
noastră bisericească, în frunte cu P.F. Patriarh 
Justinian. 


Omagiază de asemenea conducerea Patriei noas- 
tre, în frunte cu Domnul Președinte Nicolae 
Ceauşescu. 


e în luna noiembrie 1974, la casa de cultură 
din Miercurea Ciuc a fost deschisă expoziţia de 
pictură, grafică şi metaloplastie a C. pr. Varahil 
Moraru de la parohia Izvorul Mureş, care, pe 
lîngă împlinirea îndatoririlor sale pastorale, în 
timpul liber se ocupă și cu activități artistice, 
aceasta reprezentind a 6-a expoziție personală a 
C. Sale. Menţionăm că părintele Teodor Varahil 
Moraru este ucenic al lui Tonitza și al altor pictori 
de seamă. 


Referindu-se la această expoziţie, ziarul „Infor- 
maia Harghitei“ din 7 decembrie 1974 sublinia că 
„creaţiile lui Varahil Moraru sînt calde şi odihni- 
toare“, autorul lor fiind caracterizat drept „un 
artist sensibil la valorile spiritualității românești 
din care îşi extrage tematica lucrărilor“. 

Preotul loan Petra (U) din Ibănești 


Am moştenit o carte cu titlul „Introducere în 
învățătura Pastorală“, găsită în casa bunicului 
meu, în care carte am dat peste o pagină semnată 
de dinsul în anul 1872, luna mai, ziua 18/30, 
„în care zi am primit taina sfintei căsătorii cu 
prea iubita-mi soție Rafila, servind parohul Deme- 
triu Cornea Petru“. Iscălește loan Petru, cleric 
absolvent. 

Pe alte două pagini am găsit încă opt însem- 
nări scurte, clare, precise, prin care fixează anul, 
luna, ziua și ora din zi sau din noapte, cînd s-au 
născut copiii săi: 

Elena, 1873, Mai 19,31, Luni, ora 5. 

Victoria, 1875, Aug. 8, Vineri, ora 2. 

Ana, 1877, Oct. 29, Simbără, ora 12, 
a murit 1878, lan. 21, ora 19. 

Alexandru, 1879, Iulie 4/16, ora 10, 
a murit după 8 zile. 

Elisabeta, 1881, Aprilie 14. 

Nicolae, 1883, Sept. 16/28, ora 1. 

Octavian, 1884, Oct. 30, ora 18. 

Maria, 1887, Martie 2 14, ora 9. 

În total a avut 5 fete și 3 băieţi, dintre care 
eu numai pe 4 i-am apucat în viaţă, pe Elena, 
Victoria, Elisabeta și Octavian. 

În anul 1889 preoteasa Rafila moare de tuber- 
culoză pulmonara. 

Preotul văduvir își consacră viaţa, prin post și 
rugăciuni, Bisericii lui Hristos și copiilor săi 
orfani. Fiica sa mai mare, abia trecută de 17 ani, 
cunoaște pe clericul Grigore Nicoară, care atunci 
făcea stagiul obligatoriu de învăţător în comuna 
Hodac. Se leagă între ei o iubire pe toată viaţa. 
Astfel Elena devine preoteasă în parohia Pietriș. 

Preotul I. Petru, zis și Bahota, zidește pe vatra 
străbună din inima comunei o casă frumoasă. Își 
poartă la școală, în Reghin, copiii. Octavian 
ajunge preot. 

După moartea parohului Petru Cornea devine 
vacantă una din cele două parohii ale comunei 
Ibănești. La această parohie este ales tînărul preot 
Grigore Nicoară din parohia Pietriș. 

Împreună, zidesc impunătoarea biserică din 
Ibănești. Parohia fiind foarte extinsă în afară de 
comună, în spre munţi, în cătunul Petricica, Pie- 
troasa, Isticeu, Runcul, Tiseu, Dulcea erc., vizi- 
tarea acestor cătune greu de condus a fost încre- 
dinţată preotului Grigore. 

Preoteasa Elena ajuta pe preabunul său părinte, 
ajuns la văduvie, să-și ducă gospodăria și să-și 
crească copiii mici. 

În Duminici și sărbători cei doi preoți fac Sf. 
Liturghie împreună. Predică, citesc Evanghelia cu 
rîndul, zilnic, fac serviciul divin împreună, se 
împacă armonios, se ajută reciproc în toate acţiu- 
nile lor. 

Parohul 1. P. Bahoţa ajunge la mari necazuri 
și crize pecuniare din care scapă graţie ajutoare- 
lor primite de la Grigore și Elena. Deși au mulți 
copii, Elena toarce, ţese, coase stofe ţesute de 
mîinile sale harnice şi pricepute și face costume, 
cămăși, lenjerie, pături pentru tată, soţ, frate și 
copii. Necazurile sînt înlăturate de Grigore, care 
ajută pe toți cu mintea sa plină de înţelepciune, 
cu braţul său harnic şi cu toate cele necesare ca 
să treacă greul. 

Prin sprijinul și colaborarea cu Grigore și Elena, 
văduvia preotului Bahoţa devine ușoară. Fetele 
Viorica și Elisabeta sînt măritate bine. Preotul 
Bahoţa este iubit și stimat de toți pentru bună- 
tatea inimii sale; împarte cu săracii toată ago- 
niseala sa, pîinea, haina, banii. Mai bucuros se 
lasă lipsit pe sine decît să vadă lipsit și amărit 
pe altul din apropierea sa. 

Îşi iubește nepoţii, pe care-i culcă la sine, îi 
sărută, le cere urechea „să o mănînce moşul“. 

Cînd pleacă nepoții la școli, le dă „bani de 
buzunar“ pentru creioane și dulciuri. Glumește, 
spune basme, mîngiie, îmbărbătează. Mereu este 
gata să facă un bine, să ajute, să dăruiască. 


Este de o bunătate neîntrecută, mereu voios, 
mereu bine dispus, cu inima caldă de iubire către 
toți. În fiecare dimineaţă, cînd se întoarce de la 
biserică, pe traseu, la fiecare poartă, este așteptat 
de copii mici și mai mărișori, care îl întîmpină 
cu: „Bună dimineaţa, taică părinte“, și pînă acasă 
traista se golește de prescuri, parastase, cristăţi, 
covrigi, turte, nuci, mere etc. 

Ca un Moș Crăciun împarte daruri la copii, nu 
odată la an, ci zi de zi. De aceea copiii îl iubesc 
ca pe un bunic, dătător de daruri. 

A fost o mare fericire şi adevărată favoare a 
Cerului să trăieşti în apropierea sa, să te bucuri 

de iubirea sa și să te împărtășeşti de binefacerile 
sale neîncetate și nesecate. 

Vorbirea sa te mîngiia, cuvintele sale te încăl- 
zeau. 

În toamna anului 1909 se îmbolnăvește de 
pneumonie gravă. Pe atunci nu existau antibio- 
ticele care au puterea să nimicească microbii diplo- 
coci, ca să se poată salva viaţa bolnavilor. Pneu- 
monia era o boală foarte gravă și mai ales pentru 
persoane trecute de 60 ani era mortală. 


În curs de 8—10 zile, pneumonia a tăiat firul 
vieţii bunului părinte loan. Fiul său, Octavian, 
chiar în acel an a terminat Teologia la Sibiu. 


Este cleric absolvent, dar încă nu este căsătorit. 
Ar avea încă nevoie să fie îndrumat și ajutat de 
părintele său bun, dar acesta nu mai este între 
cei vii. 

Comuna întreagă îmbracă haine de doliu după 
inimosul preot, pe care l-a iubit, l-a stimat şi 
l-a ascultat. 


Dr. E. Nicoară 


Sfîntul Preacuvios 


În Mineiul pe luna ianuarie scrie așa: „Ară- 
tatu-te-ai din scutecele mamei tale vas sfințit, de 
Dumnezeu purtătorule Antonie, și casă prea Sfin- 
tului Duh. Tiînăr fiind de vîrsta trupului, calea 
cea nouă a faptei bune luînd, fără primejdie ai 
călătorit pe ea. Legii Mintuitorului celei noi ple- 
cîndu-te și poruncilor Sf. Evanghelii celei de viaţă 
dătătoare ai urmat și tuturor ai slujit strigindu-le: 
iubiţi pe Dumnezeu și veţi afla dar veșnic.“ 


În adevăr, scriind Viaţa Sf. anahorer Antonie 
cel Mare, marele apărător al Ortodoxiei contra 
arianismului la sinodul I ecumenic de la Niceea, 
din 325, Sf. Atanasiu cel Mare al Alexandriei din 
Egipt, menţiona că: Antonie era de neam egip- 
tean și de la părinţi şi moși a învăţat credința 
în Hristos. A trăit pe vremea prigonitorilor de 
creștini împărații Dioclețian și Maximian, care 
au lansat ultima persecuție în anii 303—305, ajun- 
gînd pînă în zilele binecredinciosului Constantin 
cel Mare (—337) și a fiilor lui. S-a dar pe sine 
în viața pustnicească, pe muntele Kolzim, nu de- 
parte de Marea Roșie, aproape de așezarea pust- 
nicului (anahoretului) Paul Tebeul (228—340) și 
a trăit în viață pustnicească de rugăciuni și folos 
pentru creștini, care trăiau în lumea cea frămîn- 
tată. Așa s-a făcut pildă celor din jurul său, 
scriind și unele scrisori pline de îndemnuri duhov- 
nicești, în limba egipteană-coptică, și zilele vieţii 
sale au fost 105 ani, adormind în Domnul, în 
anul 356. 

Astfel în Minei și în Acatistul special, Sf. An- 
tonie este preacinstit cu multă recunoștință: 

— „Cela ce te-ai luminat cu razele Sf. Duh, 
cînd dumnezeiescul har pe tine te-a aprins și 
sufletul ţi-a ridicat, ca să dorești dragostea lui 
cea multă. Atunci nu te-ai uitat la trup și singe 
şi afară de lume ai fost prin multă pustnicie și 
liniște. Pentru aceasta te-ai umplut, precum do- 
reai, de bunătăţile cele sufletești și ai strălucit ca 
o stea, luminînd sufletele celor ce veneau la tine 
cu sufletul îndoit. Tu însuți fiind curat la suflet 
și la inimă, ca înger pămîntesc și om ceresc, învă- 
țător al fecioriei și al înfrînării.“ 

— „Fugind de păcatele lumii, ai căutat pămîn- 
tul cel de viaţă dătător, vestejind săltările trupu- 
lui și te-ai făcut pildă monahilor și lumea o ai 
întărit prin rugăciunile tale. Văzîndu-te în pustie 
locuind, şi auzind de învăţătura ta, credincioșii 
cercetîndu-te, s-au schimbat cu dumnezeiasca 
schimbare.“ 

— „Prin pildele tale pămîntul l-ai făcut cer 
şi prin faptele tale ai slujit lui Dumnezeu, și pe 
noi ne-ai învăţat, căci urmînd poveţelor tale, 
adunăm sufletului bogăție mare.“ 

— „Căci ca un alt Ierusalim și Sinai muntele 
Tău, Antonie, s-a preamărit și ca un alt Moise 
și Ilie te-ai arătat, căci pe cărările Botezătorului 
ai urmat și ca Pavel cel simplu te-ai asemănat, 
gonind poticnirile cele sufletești și vindecînd dure- 
rile cele trupești.“ 

— „Tot darul cel dumnezeiesc ca şi Pavel ai 
primit, Antonie, ca cel ce te-ai făcut și tu toate 
tuturor, pe toți covirșindu-i, te-ai făcut minunat 
şi mărit și ai gonit primejdia eresului (arian).“ 

— „Astfel în tot pămîntul a ieșit vestea fap- 
telor tale și pentru aceasta în ceruri ai aflat răs- 
plata ostenelelor tale. Și viața cea după lege vite- 
jeşte din pruncie primind-o de la Dumnezeu, în- 
țelepţite Antonie, pînă la sfîrșit o ai păzit și ca 
un dumnezeiesc biruitor cunună de biruință sufle- 
tească de la Miîntuitorul Hristos ai luat.“ 

— „Ucenicii și credincioșii îţi strigă ţie așa: 
mîngiierea noastră şi încurajarea tuturor ești, că 
învățăturile tale cu drag le primim, că mîntuim 
sufletul urmîndu-ți sfaturile, cel ce pururea ești 
lăudător al prea Sfintei Treimi, strălucit păstor și 
învățător al ucenicilor tăi, cela ce ești cald mij- 

Antonie cel Mare 


locitor al celor ce poartă numele tău, mare apă- 
rător al celor ce te cinstesc pe tine.“ 

— „Sosit-a prăznuirea ta cea de lumină, prea 
fericite părinte Antonie, plină de bucurie, plină 
de veselie duhovnicească, plină de Duhul Sfînt, 
plină de bună aniversare și de luminare. Nu înceta 
prea cuvioase părinte Antonie, rugînd pe Mintui- 
torul Hristos, să dăruiască celor ce săvirșesc cu 
bună cucernicie pomenirea ta, iertare de greșale, 
împărtășirea harului, dumnezeiasca folosință sufle- 
telor noastre și scăpare veșnică.“ 

lată între Sfinți Bisericii Ortodoxe, pe care 
Mîntuitorul lisus Hristos i-a învrednicit prin 
harurile Sfintei Treimi, să îndeplinească trăiri pil- 
duitoare și de urmat, se află și Sfîntul Preacuviosul 
Antonie cel Mare, rugător pentru noi, a cărui 
prăznuire Biserica a rînduit-o pe ziua de 17 ia- 
nuarie. 

Din cele desprinse din Minei și Acatist, rămi- 
nem cu încredințarea că acest Sf. Antonie este 
mijlocitor către Mintuirorul lisus Hristos și Sf. 
Treime, pentru credincioșii care ţin de legea orto- 
doxă, cea tradițională din străbuni. Se cuvine deci 
să facem deosebire între Sf. Antonie cel Mare și 
un alt Antonie, care nu este trecut în calendarul 
Bisericii noastre, de al cărui nume sînt legate o 
seamă de practici, ca de pildă „lanţul Sf. Anto- 
nic“, practici care nu au nimic comun cu credința 
noastră. 

Prof. M. Șesan 


Sfintul Vasile cel Mare 
Din comentariul la Psalmul 14 


„Doamne, cine va locui în cortul 
Tău?“ 
(Psalmul 14, 1) 

„Se numește cort al lui Dumnezeu, trupul care 
este dat omului pentru locuirea în el a sufletului 
lui. Și cine este acela care să dea trupului acestuia 
atenţie ca la un străin? După cum cei care locuiesc 
în chip trecător undeva închiriază un pămînt străin 
şi-l muncesc potrivit cu voința acelua de la care 
l-au luat, tot asemenea ni s-a dat şi nouă, după 
Scriptură, grija trupului, pentru ca, îngrijindu-l cît 
se poate mai potrivit, să-l dăm înapoi plin de 
roadă Celui care ni l-a dat. Atunci cînd trupul 
este vrednic de Dumnezeu el se face cu adevărat 
cort al lui Dumnezeu, prin locuirea Lui în el, așa 
cum se întîmplă la sfinți.“ 

* 

„Și cine va sălășlui în muntele cel sjint 
al Tău?“ 

„În muntele cel sfînt se va sălășlui numai cel 
ce locuieşte trecător în trup. Căci muntele acesta 
este țara cea măreaţă şi strălucitoare despre care și 
Apostolul zice: V-aţi apropiat de Muntele Sion şi 
de cetatea Dumnezeului celui viu, de Ierusalimul 
cel ceresc, întru care este sărbătorire de, îngeri şi 
Biserica „celor... care sînt înscrişi în ceruri“ 
(Evrei, 12, 22). 

E? 

„Celui ce-ţi cere, dă-i şi nu te în- 
toarce de la cel ce voiește să se impru- 
mute de la tine.“ 

(Matei 5, 42) 

„Cuvintele acestea ne îndeamnă la un lucru so- 
cial, la iubirea unora față de alţii şi la ceea ce 
este potrivit cu natura noastră. Într-adevăr, omul 
este o ființă socială, iar trăirea laolaltă, ca și rela- 
țiile pe care le avem unii cu alţii ne arată că 
dispoziţia noastră de a da pentru îndreptarea celui 
lipsit, trebuie să fie ceva cît se poate de necesar... 
dacă voieşti să fii deschis în iubirea ta față de cel 
ce-ţi cere şi cu sinceritate.“ 

Culegere: D. Călugăr 

Credinţa noastră 


56. Datoriile fată de Biserică 


Toţi credincioşii ştiu şi sînt încredinţaţi că viața 
noastră în Hristos este totodată viață în Biserica 
Domnului. lisus Hyistos este „capul Bisericii“ 
(Efes. 5, 23). Biserica este „trupul lui Hristos“ 
(Efes. 4, 4). lar noi credincioşii (ierarhi, preoţi şi 
credincioşi) sintem mădulare ale Bisericii. De aici 
credința că mîntuirea o dobindim în Biserică. Aşa 
cum ochiul, mîna etc. au viaţă și își împlinesc 
rostul dacă nu sînt despărțite de trup, aşa şi noi, 
mădularele. Bisericii, avem viață în Hristos numai 
dacă sîntem în „trupul lui Hristos“, care e Biserica 
Lui cea sfîntă şi dreptmăritoare. Căci dacă există 
un singur Domn lisus Hristos, care e unicul cap 
al Bisericii, există şi „un singur trup“, adică o 
singură Biserică a Iui Hristos. Această Biserică s-a 
răspîndit de la Ierusalim în toată lumea. Ea a 
ajuns şi în părțile noastre încă din primele veacuri, 
încît putem spune că odată cu perioada de formare 
a poporului român s-a realizat şi încreştinarea lui 
în credința dreptmăritoare, în credința de la leru- 
salim, pe care au propovăduit-o Sfinţii Apostoli, 
între care Sf. Apostol Pavel, numit și „apostolul 
neamurilor“. Această credință dreptmăritoare a fost 
numită încă de la început „credință ortodoxă“ 
(dreaptă mărire), iar Biserica lui Hristos Biserică 
Ortodoxă. Aceasta pentru că ea era dată de 
Hristos prin Apostoli Săi şi pentru a o deosebi 
de celelalte „bisericuțe“, care mergeau pe o cale 
greșită (1 Tim. 6, 4—5; II Tim. 2, 14—19; 3, 
5—10; 4, 1—4; Tit 1, 9—16; 2, 1; 3, 8—11). 
Căci încă de la început dreapta credință a fost 
asaltată de diferite erezii (secte), pe care Sf. Apos- 
tol Pavel le condamnă şi cărora le stau împotrivă 
Timotei şi Tit şi alți ucenici. Dar lupta aceasta 
între dreapta credință şi erezie a continuat peste 
veacuri şi continuă şi astăzi. De aceea preamărim 
pe lisus Hristos-Domnul că ne-a ocrotit în Biserica 
Ortodoxă şi vreme de veacuri am fost fii ai Bise- 
vicii Ortodoxe Române, care şi astăzi îmbrățișează 
pe toți dreptcredincioșii români. Unitatea noastră 
în Biserica Ortodoxă Română a fost şi este o con- 
tribuţie la unitatea poporului român. Fiind de un 
neam şi de o limbă cu tot poporul, unitatea în 
Ortodoxia românească sprijineşte unitatea poporu- 
Iui. Pe cînd dezbinarea religioasă este păgubitoare 
şi pentru dreapta credință și pentru popor. 

Vom spune deci că datoria principală ce o avem 
față de Biserică este de a rămîne neclintiți și una 
în Biserica moşilor și strămoșilor noştri, Biserica 
Ortodoxă Română. Din aceasta vin cele 9 porunci 
bisericeşti, Prima poruncă este de a ne ruga zilnic 
şi de a lua parte în sărbători şi Duminici la sfin- 
tele slujbe, îndeosebi la Sfinta Liturghie. A doua 
poruncă este de a ţine posturile, stabilite de Bise- 
vică. Postul împreunat cu rugăciunea și cu viață 
curată, cu viață de slujire a semenilor, a Bisericii 
şi poporului este o adevărată preamărire a lui 
Dumnezeu prin fapte şi o cale de desăvirţire a 
vieții morale şi cetățenești a credincioşilor. Aşa 
ajungem să ne asemănăm cu Hristos şi să aducem 
şi noi jertfă pentru binele tuturor. 


A treia poruncă este cinstirea ierarhiei bisericeşti 
(patriarh, mitropolit, arhiepiscop, episcop, proto- 
popi, preoți şi diaconi), prin care lisus Hristos 
revarsă harul Său asupra credincioşilor, împărtășește 
dreapta învățătură, le sfințește viața, îi îndrumează 
să fie mădulare vrednice ale Bisericii Sale (1 Tim. 
5, 17). 


A patra poruncă ne cere să ne spovedim şi să 
ne împărtășim în cele patru mari posturi ale 
Bisericii noastre, căci postul cu rugăciunea şi fapta 
bună ne ajută să ne lepădăm de păcate şi să ne 
întărim în virtute. Se ştie că îmbuibarea în mîn- 


care și băutură nu este sănătoasă, pe cind cumpă- 
tarea este spre sănătate trupească şi sufletească. 


A cincea poruncă este: a ne ruga pentru toți 
slujitorii bisericeşti (patriarh, mitropoliți, episcopi 
preoți, diaconi), pentru toți binefăcătorii sfintelor 
noastre biserici şi pentru cei adormiţi în dreapta- 
credință. 


Să ne rugăm pentru conducătorii patriei noastre 
scumpe şi pentru țara noastră. 


A şasea poruncă este ținerea posturilor speciale, 
date de ierarhul locului cînd sînt încercări grele 
(război, secetă, molime, foamete ş. a.). Se cere 
stăruință în post şi rugăciune şi în jertfelnicie pen- 
tru cei în suferinţă. 


A şaptea poruncă este: a ne feri de cărțile 
religioase eretice (sectare) și a nu le citi. Sf. Apostol 
Pavel îndeamnă pe Timotei să se ferească de basme 
şi să se deprindă cu buna învățătură şi cu credința 
cea adevărată (| Tim. 4, 6—7). De asemenea să 
nu asculte pe cei îngîmfaţi, care nu ştiu nimic și 
sînt stăpîniți „de boala discuţiilor şi certurilor de 
cuvinte, din care pornesc: ceatiă, pizmă, defăimări, 
bănuieli nedrepte“ (1 Tim. 6, 4). Boala aceasta nu 
a dispărut nici astăzi. 


A opta poruncă interzice înstrăinarea (furtul) 
lucrurilor şi bunurilor bisericeşti sau folosirea lor 
pentru interese personale. 

A mona poruncă opreşte nunțile şi pretrecerile 
în vremea posturilor. Dat Jiind că postul e înfri- 
nare şi luptă de înlăturare a ispitelor şi de conso- 
lidare a virtuţilor, e firesc să renunțăm la tot ceea 
ce e împotriva desăvirşirii vieții noastre în Hristos. 

Se cuvine dar să împlinim toate poruncile bise- 
riceşti, căci ele sînt date Bisericii de lisus Hristos, 
de Sfinţii Apostoli şi de Sfinţii Părinţi ai Bisericii 
dreptmăritoare. 

Cum aceste porunci au fost şi sînt împlinite de 
credincioșii noștri, fiecare după rivna şi puterea 
sa, îi îndemnăm cu părintească dragoste în Hris- 
tos-Domnul să se ferească de cei ce vor să ne 
strice Legea strămoșească. Credinţa ortodoxă este 
credința care curge din izvorul de apă vie de pe 
vremea cînd Hvistos-Domnul propovăduia Evan- 
ghelia şi cînd Sf. Apostoli o mărturiseau oamenilor 
spre mintuirea și înălțarea spirituală. 

Și cum credincioșii noştri au împletit sufletul 
românesc cu credința ortodoxă, credința lor de 
aproape două milenii e cu adevărat credință 
ortodoxă românească. Această comoară a sufletului 
nostru de veacuri o păstrăm și o valorificăm prin 
atașamentul față de Biserica strămoşească şi prin 
slujirea intereselor superioare ale patriei noastre 
scumpe, România socialistă. 


+ NICOLAE 
Mitropolitul Ardealului 


Sfintul Post al Patruzecimii 


În murcuşul duhovnicesc pe care îşi conduce 
fini săi, Biserica pune la dispoziția acestora mij- 
loacele cu care a înzestrat-o tate ei Înte- 
meietor, pentru ca ei să poată păşi ferm pe calea 
desăvirşirii morale, cerută de însuși Mîntuitorul, 
tuturor celor ce-l vor urma, atunci cînd le-a spus: 
„Fiţi desăvîrşiți precum şi Tatăl vostru cel din 
ceruri desăvirșit este“ (Matei 5, 48). Alături de 
rugăciune, unul din aceste mijloace este postul. 


Prin post se înțelege reținerea voluntară, pe un 
anumit timp, de la mîncare și băutură, sau de la 
unele mîncări și băuturi, în scopul desăvirșirii 
religios-morale a credincioșilor. Postul este un 
exercițiu de înfrînare a poftelor și zburdărilor 
trupeşti, un mijloc de întărire a stăpînirii de sine, 
de dominare a sufletului asupra trupului, de spiri- 
mualizare a vieţii. Desigur că postul trupesc, adică 
reținerea de la bucate, trebuie însoțit necondiţionat 
de post sufletesc, adică de înfrînarea şi oprirea 
gîndului de la poftele şi lucrurile necurate, de la 
pizmă şi vrăjmăşie, aşadar el trebuie însoţit de o 
dezpătimire totală a sufletului nostru. Sfinţii 
Părinţi, cu toate că au recomandat mereu postul 
trupesc, au accentuat și au subliniat stăruitor 
importanţa postului sufletesc, spunind că „postul 

bucate“ n-are nici o valoare dacă nu e însoţit 
de „postul de păcate“, adică fuga de rău. 


Postul are origine și instituire dumnezeiască. El 
a fost cunoscut și practicat şi în Vechiul Testament 
fiind cerut în mod expres iudeilor prin legea lui 
Moisi (Lev. 16, 29; Zah. 8, 9 etc.), iar în Noul 
Testament însuși Mintuitorul Hristos a postit 40 
de zile și 40 de nopţi, pregătindu-se astfel pentru 
începerea activităţii Sale (Matei 4, 2; Luca 4, 2) 
şi tot El a recomandat ucenicilor Săi postul, alături 
de rugăciune, ca un mijloc eficace pentru alungarea 
demonilor (Matei 17, 19—21), de asemenea a ară- 
tat care sînt condiţiile adevăratului post (Matei 6, 
16—18). 

Sfînta noastră Biserică a statornicit prin canoane 
nu numai obligativitatea postului, ci şi durata și 
gradul de severitate a diferitelor posturi, iar prin 


porunca a doua bisericească, ea stabileşte datoria 
creştinilor de a ține toate posturile din decursul 
anului bisericesc, atît pe cele mai lungi (cele patru 
posturi mari), cît şi pe cele de o zi. 

Încă din primele veacuri creştine, cel mai în- 
semnat post a fost socotit cel al Patruzecimii sau 
al Paştilor. S-a numit Postul Patruzecimii (pare- 
simi), deoarece a fost așezat în amintirea postului 
de 40 de zile țimur de Miîntuitorul. La început, 
durata lui a fost numai de o săptămînă, dar soco- 
tindu-se că e prea scurt, în veacul IV a fost pre- 
lungit la șase săptămîni, iar mai tirziu la şapte 
săptămîni (49 de zile), păstrindu-i-se însă aceeași 
numire de Patruzecime. 

Scopul acestui post a fost arătat de numeroşi 
Sf. Părinţi. Astfel, Sf. loan Gură de Aur spune: 
„Mulţi din vechime pășeau la dumnezeieștile mis- 
terii fără o îndestulătoare pregătire ... Deci văzînd 
părinţii paguba ce se năştea din aceasta, hotăriră 
în unanimitate 40 de zile de post, de rugăciune, 
de vestirea cuvîntului dumnezeiesc, de milostenie, 
de servicii divine, pentru ca în aceste zile noi toți, 
prin rugăciune şi milostenie, prin post şi lacrimi de 
pocăință, prin spovedanie și prin toate celelalte, 
să ne curățim cu grijă și așa, după putință, să 
pășim cu conştiinţa curată...“ Marii asceți şi rîv- 
nitori ai vieţii monahale (Sf. Antonie, Sf. Pahomie, 
Sf. Vasile cel Mare, Sf. Macarie Egipteanul, Sf. 
Maxim Mărturisitorul și alții) văd în Postul Patru- 
zecimii o împreună-pătimire a noastră cu lisus 
Hristos, o urmare a lui Hristos pe drumul nevoin- 
țelor, suferințelor și pătimirilor îndurate de El în 
timpul vieții Sale pămînteşti și mai ales înainte 
de jertfa Sa de pe cruce. De aceea, Sf. Biserică a 
impus credincioșilor obligaţia de a-şi mărturisi 
păcatele cel puţin o dată pe an, în Postul Patru- 
zecimii (Porunca a IV-a bisericească). 

Pentru înalta lui semnificaţie în viața creştinilor, 
Postul Patruzecimii este cel mai aspru și mai riguros 
dintre toate posturile. Așa de pildă Rînduielile 
Bisericii noastre prescriu ca în ziua întiia şi a 

Puierea disciplinară în Biserică (II) 


În articolul nostru anterior, am înfățișat învăţă- 
tura ortodoxă despre puterea disciplinară şi exer- 
citarea ei în Biserică, împreună cu temeiurile lor 
biblice. Cu toate că aceste temeiuri sint limpezi 
este bine să mai stăruim asupra învăţăturii noastre 
despre puterea disciplinară în Biserică. În cele ce 
urmează, vom arăta aceste argumente (apă prot. 
Dr. Petru Deheleanu: Manual de sectologie, Arad 
1948, p. 425 sqq.) împreună cu detaliile din 
punct de vedere ortodox. 

Unii credincioşi creştini pretind că dreptul de a 
exercita puterea disciplinară în Biserică revine 
comunității de credincioşi şi nu ierarhiei. Respin- 
gînd preoția specială (sacramentală) bazată pe Sf. 
Taină a Hirotoniei, care deţine capacităţi deosebite 
de acelea ale credincioşilor în general, ei nu recu- 
nosc preoților (ierarhiei) dreptul de a conduce şi 
de a exercita puterea disciplinară în Biserică. După 
ei, dreptul de a conduce şi de a exercita puterea 
disciplinară în Biserică trebuie încredințate comu- 
nității de credincioşi. 

Încercînd să întemeieze biblic acest punct de 
vedere al lor, ei se referă la anumite texte din 
Sf. Scriptură, pe care le tălmăcesc în chip unilate- 
ral, socotind că le pot face temeiuri ale greșeli- 
lor lor. 

Astfel, cu privire la textul clasic în materie de 
la Matei 18, 15—17, pretind că cuvintele Mîntui- 
torului: „spune-l Bisericii“ ar avea înţelesul: spune-l 
comunității, şi nicidecum: spune-l conducătorilor 
(episcopilor). Căci despre conducători în sens 
ierarhic nu este vorba nicidecum în Sf. Scriptură, 
iar cuvîntul „Biserică“ înseamnă totdeauna „comu- 
nitatea credincioşilor“. Drept aceea, ei dau acestui 
loc scripturistic următorul tilc: Pedepsele se aplică 
aici în chip progresiv și anume: Prima este mus- 
trarea între patru ochi, a doua este mustrarea în 
fața a doi-trei martori, a treia mustrare în faţa 
întregii comunități, iar a patra este excluderea din 
cadrul comunității. De aici rezultă că instanțele 
pedepsitoare sînt trei și merg iarăși treptat, şi 
anume: Reclamantul însuși singur; 2. Reclamantul 
împreună cu alți doi-trei și 3. Comunitatea de cre- 
dincioşi. Dacă am introduce aici clerul superior 
— zic ei —, atunci am nărui ordinea firească şi 
logică a instanțelor, care se continuă una pe alta 
în chip treptat, şi anume: Prima dată — unul sin- 
gur, a doua oară — doi-trei, şi a treia oară — toți 
membri comunităţii de credincioşi împreună. 

Dar, după cum am arătat în articolul nostru 
anterior, interpretarea corectă a. acestui text este 
următoarea: Există 4 grade treptate de pedepse 
disciplinare, şi anume: 1. Mustrarea între patru 
ochi de către un singur Apostol; 2. Mustrarea în 
faţa a doi-trei martori, potrivit dispoziţiei divine 
din Testamentul Vechi (Deur. 19, 15); 3. Mustra- 
rea sau o altă pedeapsă dată de către Biserică; 
4. Excomunicarea celui păcătos din cadrul Bisericii. 


Cuvîntul „Biserică“ nu poate avea aici înţelesul 
„adunare a credincioşilor“, din două motive: 
1. Adunarea credincioşilor a fost reprezentată deja 
la al doilea grad al pedepsei, şi anume prin pre- 
zenţa celor doi-trei martori, care însemnează toţi 
credincioşii sau cel puţin doi dintre ei. 2. Con- 
textul și locurile paralele nu numai că nu contrazic 
acest înțeles, ci din contră: Îl afirmă și îl întregesc, 
lămurind şi mai mult acest înţeles al lui. 

Mai adăugăm că cei doi-trei martori de la a 
doua treaptă de pedeapsă nu sînt propriu-zis 
instanță pedepsitoare, ci sînt numai martori, a 
căror prezență are rostul de a face pe inculpat 
„să-i d ruşine“ (Cf. II 'Tesal. 3, 14) și să se 
îndrepte, precum și de a face ca pedeapsa să fie 
un exemplu și pentru ceilalți credincioşi, încît 
aceștia „să aibă teamă“ de a nu cădea şi ei în 
aceeaşi greșeală (| Tim. 5, 20). 

Este foarte adevărat că pedepsele merg în ordine 
crescîndă, dar forurile pedepsitoare rămîn aceleaşi. 
Deci, creşte numai numărul completului de jude- 
cată: Prima dată — un Apostol cu inculpatul 
singur; a doua oară — același (unul dintre Sf. 
Apostoli), împreună cu inculpatul şi doi-trei cre- 

incioşi ai adunării; a treia oară — mul Sf. 
Apostoli laolaltă. Este greșit și neintemeiat a spune 
că aici n-ar fi vorba despre conducători, pentru 
că Mântuitorul 's-a adresat Sf. Apostoli cînd le-a 
încredințat dreptul de a se constitui în instanțe 
de judecată. 

Al doilea text, la care se referă contrarii învăţă- 
turii ortodoxe despre puterea disciplinară în Biserică, 
este cel privitor la cazul pedepsirii nelegiuitului din 
Corint. Pe acesta îl tălmăcesc în sensul că în acest 
caz nu a hotărit Sf. Apostol Pavel, ci adunarea 
credincioşilor. Căci rolul Sf. Apostol Pavel s-ar 
fi mărginit numai la a propune adunării, sau numai 


la a sugera adunării ideea de a pedepsi pe nelegiuit. 
Prin urmare, în acest caz — susțin €i în continu- 
are — adunarea comunităţii credincioşilor avea să 
se strîngă şi să decidă cu majoritate de voturi. De 
fapt, aşa s-a şi întimplat, pentru că — zic ei — 
tot aşa s-a procedat și cînd a fost vorba despre 
suspendarea pedepsei, sau despre reprimirea inces- 
tuosului în cadrul comunităţii. 

În acest sens, ei ne atrag atenția că locul biblic 
în discuție redă textual cuvintele Sf. Apostol 
Pavel: „... adunindu-vă voi“ (1 Cor. 5, 4), iar în 
continuare la suspendarea pedepsei: „Destul este 
pentru unul ca acesta pedeapsa ce i s-a dat de 
către cei mai mulți. Așa încît voi, dimpotrivă, 
mai bine să-l iertaţi și să-l mîngiiați... lar cui 
îi iertaţi ceva, îi iert şi eu; pentru că şi eu, dacă 
am iertat ceva, am iertat pentru voi, în faţa lui 
Hristos“ (II Cor. 2, 6—10). De unde rezultă 
— pretind ei — că dreptul de a pedepsi și de a 
ierta îl are majoritatea credincioșilor din adunare 
(„cei mai mulți“). De aceea, Sf. Apostol Pavel se 
adresează comunităţii, căreia îi propune să exercite 
acest drept, atît la pedepsire, cît și la suspendarea: 
pedepsei. Totodată, el făgăduieşte că va fi de acord 
cu părerea majorităţii, sau că va primi ca bună 
hotărîrea acesteia. 

Dar tălmăcirea corectă a cazului, la care se 
referă contrarii învățăturii ortodoxe despre puterea 
disciplinară, este următoarea. În cazul nelegiuitului 
din Corint, nu comunitatea ia hotărirea excomuni- 
cării, ci Sf. Apostol Pavel. Ceea ce rezultă din 
spusele sale: „Ci eu, departe cu trupul, însă de 
fată cu duhul, am şi judecat, ca şi cum aș fi de 
față, pe cel ce a făcut una ca aceasta: În numele 
Domnului nostru lisus Hristos, adunindu-vă voi şi 
duhul meu, cu puterea Domnului nostru lisus 
Hristos, să daţi pe unul ca acesta satanei, spre 
pieirea trupului, ca duhul să se mîntuiască în ziua 
Domnului lisus“ (1 Cor. 5, 3—5). Deci, Sf. Apostol 
Pavel este cel ce „a judecat“, iar rostul adunării 
este numai de a executa hotărîrea Sf. Apostol. 

După un răstimp oarecare, Sf. Apostol Pavel 
decide ca nelegiuitul să fie primit din nou în sînul 
Bisericii, pe baza mărturiei celorlalți credincioși din 
Corint, că respectivul prezintă semne bune de în- 
dreptare. De aceea, le scrie: „Destul este pentru 
unul ca acesta pedeapsa ce i s-a dat...“ (II Cor. 
2, 5—10). 

Prin urmare, în cazul nelegiuitului din Corint 
nu comunitatea, ci Sf. Apostol Pavel a luat hotă- 
rîrea excomunicării și a reprimirii în Biserică, iar 
credincioşii au avut rolul numai de a o executa. 
Deci, tot ceea ce contrarii învăţăturii ortodoxe 
consideră ca drepturi ale adunării, sint numai 
îndatoriri ale acesteia de a executa pedeapsa pe 
care nu ea, ci Sf. Apostol a dat-o. 

În fine, dacă am accepta tilcuirea contrarilor 
învățăturii noastre, atunci am ajunge în evidentă 
contradicție cu înţelesul textelor paralele, din care 
rezultă în mod clar și hotărît că numai Sf. Apostoli 
au avut dreptul de a exercita puterea disciplinară 
în Biserică. 

Drept aceea, să răminem cu fermitate la învă- 
țătura și practica noastră ortodoxă în ceea ce pri- 
veşte puterea disciplinară în Biserică. 


Pr. prof. Corneliu Sîrbu 


Sfintul Post al Patruzecimii 


(Urmare din pag. 1) 


doua din prima săptămînă a acestui post, să se 
țină ajunare, deci să nu se mănînce nimic. Cei 
slabi şi cei bătrini pot mînca în aceste zile piine 
şi apă, după slujba vecerniei. 

Dacă severitatea Postului Patruzecimii în pri- 
vința mîncării a mai scăzut din pricini binecuvîn- 
tate, s-a păstrat și s-a subliniat mereu obligativi- 
tatea postului sufletesc pentru toți credincioşii: 
reținerea de la pofte şi ginduri rele, de la păcate 
şi patimi, pocăinţa, înălțarea gindurilor prin rugă- 
ciune, făgăduințe făcute şi acte de milostenie. 
Aceastea s-au făcut din îndemnul Sfinților Părinți: 
„Noi avem cu mult mai multe căi cu care se 
deschid ușile intrării libere la Dumnezeu, decit 
numai reținerea de bucate. Cel ce mănîncă şi nu 
poate petrece în ajunare să facă cu atit mai multă 
milostenie, să se roage cu mai multă căldură, să 
arate mai multă aplecare la ascultarea dumnezeieștii 
învățături, de la care slăbiciunea trupească nu-l 
împiedică, să se pocăiască, să se împace cu duș- 
manii săi şi să alunge din inima sa ura şi răzbu- 
narea. Cel ce face acestea posteşte cu adevărat, 
aşa cum cere de la noi Domnul“ (Sf. loan Gură 
de Aur). 

Postul Patruzecimii a rămas pînă astăzi cel mai 
potrivit timp și prilej de fapte bune pentru creștini: 
pocăință, milostenie, rugăciune, iubire şi slujire a 
aproapelui nostru. Slujbele dumnezeiești din acest 
post trezesc în credincioși sentimente de vinovăţie, 
întristare, rușine, umilință și căință pentru păcatele 
săvirșite, ca şi de nădejde şi încredere în bunătatea 
şi milostivirea divină față de păcătoșii care se 
îndreaptă și care, curățiți sufletește, îmbrăcați în 
haina milosteniei şi a împreună-pătimirii cu Hristos, 
se vor împărtăşi de roadele slăvitei Învieri a Dom- 
nului, păşind mai departe „întru înnoirea vieții“ 
(Rom. 6, 4). 

Ca timp pregătitor pentru acest post, Sf. Biserică 
a așezat trei săptămîni, cea dintii începînd cu 
Duminica vameșului și a fariseului. În aceste săp- 
tămîni credincioșii se pregătesc succesiv pentru 
ostenelile și nevoințele postului, slujbele dumne- 
zeieşti îndemnindu-i la pocăință și înfrînare, pre- 
cum și la reținerea de la carne, care începe în 
Duminica lăsatului sec de carne. 

Dacă astăzi numai puţini credincioși respectă şi 
păzesc aspra disciplină a postului trupesc în timpul 
Patruzecimii, Sf. noastră Biserică face tuturor stă- 
ruitorul îndemn ca în decursul acestui post toți să 
postească cel puţin miercurile și vinerile pînă la 
Duminica Floriilor, iar ultima săptămînă să o 
postească integral. lar cei ce mu pot res- 
pecta cum se cuvine, din bineouvîntate pri- 
cini, disciplina postului trupesc, atunci cu atit 
mai mult sînt obligați să postească post su- 
fletesc, reținîndu-se de la toate gîndurile şi fap- 
tele rele, făcînd acte de pocăință, milostemie și 
slujire a aproapelui. Numai astfel Postul Patru- 
zecimii va fi pentru toți credincioșii Bisericii noas- 
tre un mijloc sigur de progres moral, de urcuş 
duhovnicesc pe calea despătimirii, smereniei, dărui- 
rii şi slujirii lui Dumnezeu şi aproapelui nostru, 
după modelul dumnezeiescului nostru Mîntuitor, 
care n-a venit în lume să 1 se slujească, ci El să 
slujească tuturor (Matei 20, 28). 

loan Zăgrean 


NAZARET 


— Sugestii la Bunavestire — 


Oricine ajunge la obirșiile rîului Iordan își în- 
dreaptă amintirile spre faimoasa localitate Nazaret. 
Localitatea este încadrată într-o minunată regiune, 
cu belşug de vegetaţie, grădini şi păduri, la distanţa 
de mijloc între Cana şi muntele Tabor, 40 km 
depărtare de Haifa. Nazaretul era altă dară cătun 
oropsit, uitat parcă de Dumnezeu. El n-a dat nici 
un om de seamă și nici n-a urzit vreo acțiune 
reprezentativă, în acea parte a continentului. De 
aceea era socotită ca 0 aşezare omenească din care 
„n-a ieşit nimic bun“ (loan 1, 46). 


Cătunul oropsit de altădată devine însă o aşezare 
de mare prestigiu, căci e localitatea unde îngerul 
Gavriil a vestit Mariei naşterea Pruncului lisus. 
De atunci Nazaretul ajunge, în multe împrejurări, 
obiect de atenţie. Creștinii îşi aduc aminte că este 
locul de obiîrșie al dreptului Iosif şi al Mariei 
(Luca 1, 26), satul în care a crescut Pruncul lisus, 
„întărindu-se în duh şi umplindu-se de înţelep- 
ciune“. În Nazaret a trăit Maria înainte de plecarea 
la Betleem şi după fuga în Egipt şi tot aici a trăit 

lisus, stăpinul necunoscut al celei mai mari împă- 


răţii, pînă la vîrsta maturității sale fizice, pînă la 
cetatea de 30 de ani, cînd deveni o personalitate 
activă. 

De la început Nazaretul a devenit locul de 
ocrotire al pruncului lisus, al Fecioarei Maria şi 
dreptului Iosif. Astfel urcînd pe tronul ludeii 
domnitori despoţi — de exemplu Arhelau, fiul lui 
Irod cel Mare, şi Irod Antipa ucigătorul Sf. loan 
Botezătorul — dreptul Iosif se întoarce, din alte 
localități unde zăbovise, în Galileea şi mergind 
acolo s-a așezat, împreună cu lisus, în Nazarșt, 
ca să se adeverească prevederile Sfintei Scrip- 
turi că „nazarinean se va chema“ (Matei 2, 
22—23), precum tot nazarineni pare să fi fost 
numiţi şi primii creștini. 

Satul Nazaret, numit azi En Nazirah, este acum 
un orăşel îngrijit şi atrăgător, situat pe coama unui 
deal încadrat între multele tufișuri și grădini. Casele 
sînt din piatră. Ele au în majoritatea lor acope- 
rişurile retezate şi o zugrăveală dominind culoarea 

Îndrumări cu privire la iluminatul în biserici 


În urma constatărilor făcute cu prilejul vizitelor 
canonice la diferite biserici şi la cererea unor preoţi, 
venim cu cîteva îndrumări privitoare la iluminatul 
electric al bisericilor. 

Pentru rezolvarea practică a acestei probleme, 
prezentăm, în rîndurile de faţă, un mănunchi de 
sugestii, considerînd că este bine ca iluminatul 
electric în bisericile noastre să fie realizat cît mai 
adecvat şi estetic, în ambianța cultic-liturgică, de 
lumină şi taină, specifică sfintelor slujbe. Dorim, 
deci, să existe o preocupare în acest sens din partea 
preoţilor, spre a nu se lăsa loc — în soluţiile adop- 
tate — pe ansamblul de lucrări şi în amănunt, 
inspiraţiilor întîmplătoare și improvizaţiilor. 


Ştim cu toţii că multe din locaşurile de închinare, 
de pe cuprinsul Patriarhiei Bisericii Ortodoxe Ro- 
mâne, sînt declarate monumente istorice, atestînd 
credinţa și talentul creator de valori artistice ale 
poporului român atît de înzestrat și de darnic. 


Cine nu este cuprins de un adînc și înălțător 
sentiment de admiraţie în fața Mănăstirii Cozia, 
ctitoria lui Mircea cel Bătrin, a Mănăstirii Voro- 
nețului, ctitoria lui Ştefan cel Mare, şi a Suceviţei, 
cuitoria Movileştilor, Mănăstirea Curtea de Argeș, 
a bisericii Trei lerarhi din laşi, a vechilor biserici 
de lemn din Maramureş etc.? 


Faima arhitecturală a bisericilor noastre care sint 
monumente de istorie de artă a trecut de mult 
peste hotarele ţării și mii și mii de turişti români 
şi străini — pînă la cei mai competenţi specia- 
lişti — admiră astăzi concepţia şi linia lor de 
arhitectură, elementele sculpturale-decorative, pic- 
turile murale etc. Ori, atît din -punct de vedere 
arhitectonic cât şi sculptural-pictural, toate locașurile 
de cult ortodoxe sînt construite după o rînduială 
bine stabilită — într-un stil sau în altul — prin 
care li s-a imprimat atmosfera specifică a Bisericii 
Ortodoxe Române. 

lată pentru ce socotim ca, peste tot, iluminatul 
să fie armonizat, cu cît mai multă fineţe şi discre- 
ție, în această atmosferă specifică; să nu o destrame 
şi să nu o tulbure prin nici o stridență, ci să fie 
încadrat organic în ea, să o promoveze şi să o 
potenţeze; iar acolo unde, la diversele soluții şi 
forme ale instalaţiilor de iluminat, nu s-a ţinut 
seama de acestea şi, din nefericire, sînt astfel de 
cazuri, este bine să se facă îndreptările de cuviință, 
în sensul celor ce urmează: 


Dintru început, pentru iluminatul bisericilor 
creştine s-au folosit luminările şi candelele cu unt- 
delemn, obicei preluat din cultul Vechiului Testa- 
ment, dar îmbogăţit în înțelesurile lor simbolice, 
în cadrul învățăturii creștine. Astfel, lumiînările 
simbolizează jertfa şi curăţenia credincioşilor, ele 
fiind făcute din ceara albinelor harnice şi feciorel- 
nice, din care motiv credincioşii își însoțesc rugă- 
ciunile cu aprinderea de lumînări. Acestea sînt atît 
de potrivite pentru înțelesurile tainice ale cultului, 
încît poate să ne învăluie în lumina dumnezeiască 
ce „luminează pe tot omul, ce vine în lume“ (loan 
1, 9) şi pare că înalță, odată cu lumina lor, jertfă 
curată și gindurile și rugăciunile noastre, la Părin- 
tele luminilor (Cf. Dr. V. Mitrofanovici, Liturgica, 
1905, p. 222). 

La rîndul său, untdelemnul are un bogat sim- 
bohsm și însemnate întrebuințări în cult, atît în 
Vechiul cît şi în Noul Testament. Pentru cele ce 
ne preocupă aici, reținem doar folosirea lui în 
candele, ştiut fiind că el trebuie să ardă necurmat 
ca lumina cea neînserată a împărtășiei lui Dumne- 
zeu, cum se roagă Biserica noastră. 

lată, însă, că pe lingă aceste două străvechi 
surse de lumină folosite în cultul nostru, lumînarea 
de ceară și candela cu untdelemn, care rămîn de 
aluminteri şi vor rămîne mai departe în vechile 
și sfintele lor rosturi, noi cei ce astăzi folosim în 
biserici și lumina electrică. Folosirea Yuminii elec- 
trice se pretează în general la o mare varietate, de 
grade de intensitate şi soluţii tehnice; în adaptarea 
ei în locașurile de cult sînt deci posibile exagerări 
şi distanțe față de ceea ce înțelegem că trebuie să 
fie pentru sufletul credincios, pentru biserică și 
atmosfera ei specifică. De aceea precizăm că, chiar 
Şi în ceea ce priveşte cel mai practic scop al ilumi- 
natului electric în biserici — acela de a lumina 
sfintele locașuri — el trebuie folosit într-o notă 
religioasă cît mai plăcută, cît mai bisericească cu 
puunță. 

În primul rînd se cuvine să fie folosite numai 
piese de iluminat adecvate bisericii, ca: policandre, 
sfeșnice, candele, braţe tip lumînare, becuri alun- 
gite etc., evitindu-se cu totul piese ca: faruri, lustre, 
suporţi, aplice, veioze, destinate doar uzului casnic 
şi nicidecum pentru locașurile de cult. 


Iluminatul electric imprimă un conţinut maxim 
unor elemente arhitecturale ale locașului de cult şi 
elementelor celor mai expresive din punct de vedere 
dogmatic-liturgic, între care, în primul rînd, sînt: 
Sf. Cruce mare cu Răstignirea, din spatele Sfintei 
Mese şi catapeteasma sau iconostasul, din care s-a 
folosit cu grijă cadrul superior al' sfintelor uși 
împărăteşti (jumătatea de sus), ca spaţiu principal, 
prin care se vede Sf. Masă şi prin care iese și 
intră preotul în unele momente din Sf. Liturghie. 
O atenţie deosebită se cere apoi la iluminarea 
fețelor sfinte din icoane, lucru asupra căruia vom 
reveni. 

Practic, lumina electrică trebuie să se instaleze 
mai întîi în policandre (ele se fixează în mijlocul 

reuşind astfel să reliefeze picturile din iconostas 
cu toată expresivitatea lor duhovnicească. 

Ingenios este luminată, spre exemplu, icoana 
Sfintei Treimi, prin trei becuri astfel dispuse, încît 
reliefează cele trei feţe ale Sfintei Treimi, eviden- 
țiindu-se în același timp, într-un mod cu totul 
fericit, ideea luminii cereşti provenită dintr-o 
singură sursă: Dumnezeu. 

De asemenea se impune o gradare a intensității 
luminii la registrele iconostasului de la icoanele 
împărăteşti la registrul praznicelor, al apostolilor 
şi al proorocilor; dar în nici un caz, să nu se 
exagereze iluminarea unilaterală a iconostasului 
(tîmplei sau catapetesmei) printr-o prea mare în- 
grămădire de becuri, fie albe, fie de diverse culori, 
care dau o lumină prea puternică și stridentă. 

Dozarea intensității de lumină se va face şi în 
funcţie de gradul de luminozitate naturală a inte- 

SISTEHUL DE ILUMINARE AL GATAPETESHEI 
CATEDRALEI  REIRTRECIRIL BIN ALBA IULIA 


bisericii) şi apoi, după cum este cazul, se pot 
instala și alte becuri, avindu-se în vedere faptul 
că, dacă pictura este de'culori închise, lumina 
trebuie să fie mai puternică, iar dacă pictura este 
de culori mai deschise, lumina trebuie să fie mai 
slabă. Evident, în această privinţă se are în vedere 
şi mărimea bisericii. 

Cît priveşte luminarea icoanelor, pentru punerea 
lor în evidență, este foarte important de reținut 
că nu este permis ca valul de lumină a becului 
să ne izbească direct ochiul, ci să radieze o lumină 
discretă. 

Iluminarea directă stinge lumina din pictură și 
destramă frumuseţea religioasă, tainică, a icoanei, 
oboseşte ochiul și nu creează nici un ecou în noi, 
nu afectează nici o zonă emotivă din noi, pentru 
că, în fapt, sursa directă de lumină ne orbeşte. 
Jerba de lumină a becului trebuie dozată și aco- 
perită în partea exterioară, spre a-și transmite 
lumina pe pictură. Lumina becului respectiv se va 
uni astfel cu lumina din pictură, ceea ce înseamnă 
amplificarea frumuseții şi luminii icoanei însăşi, ca 
şi cum lumina aceasta ar izvori acum din icoană. 

Sub această formă, electrica a împrumutat icoanei 
lumina sa, iar icoana o reflectă, dăruindu-ne-o ca 
pe o lumină proprie, tainică. Icoana devine astfel 
ea însăși o sursă de lumină, dar ea ne oferă din 
toată imaginea ei și, în special, din fața Mîntuito- 
rului, a Maicii Domnului, sau a sfinţilor din icoană, 
o lumină lină, o frumuseţe și o chemare, care odih- 
nesc ochiul şi inima. 

Emoţia religioasă este realizată în felul acesta, 
icoana este înălțată figurativ la o funcție liturgică 
nouă — ea este acum imn de lumină — iar ilumi- 
natul electric și-a împlinit menirea ce-i revine, prin 
ceea ce numeam mai sus „încadrarea sa organică 
în atmosfera specifică a bisericii“. 

O astfel de lucrare de iluminare poate fi văzută 
la Catedrala Reîntregirii din Alba Iulia. 

Acolo, ţinîndu-se seama de tot ceea ce înseamnă 
„atmosferă specifică a bisericii“, s-a realizat o ilu- 
minare electrică, socotim noi, corespunzătoare. 

În sensul soluțiilor tehnice indicate mai sus, la 
Catedrala Reîntregirii din Alba lulia iconostasul 
este iluminat cu becuri a căror lumină este dozată 
de căpăcele mobile, care transmit o lumină plăcută, 
în direcţia chipurilor din icoane, conturînd aureola, 


riorului bisericii; la bisericile de mari proporții, cu 
ferestre mari şi multe, prin care lumina naturală 
de afară pătrunde nestingherită, nu se va între- 
buința luminatul electric decît în doze foarte mici 
și numai pentru ungherele mai întunecate unde s-ar 
găsi eventual icoane murale ori mobile care tre- 
buie puse în evidență. Și dimpotrivă, în bisericile 
mai mici şi mai întunecoase, cu ferestre puţine și 
înguste (cum sînt, în general, mai ales bisericile 
vechi) se va putea folosi o iluminaţie electrică mai 
abundentă, dar variind în intensitate, după orien- 
tarea icoanelor lor față de lumina naturală, după 
funcția lor în cult, sau chiar după momentul din 
slujba liturgică în care ne aflăm. Așa, de ex.: dacă 
pînă spre sfârșitul slujbei Utreniei nu e nevoie de 
prea multă lumină în biserică, în schimb în mo- 
mentul începerii doxologiei, atunci cînd diaconul 
(preotul) rostește: „Slavă ie, Celui ce ne-ai arătat 
lumina !“, se vor aprinde lumini mai multe (de ex. 
cele de la policandrul cel mare, sau cele de la cata- 
peteasmă), pentru a se sugera simbolic sporirea 
volumului luminii spirituale revărsată în lume prin 
venirea Miîntuitorului, Cel ce este „lumina lumii“ 
tz 8, 12). Intensitatea luminii interioare poate 
i apoi sporită treptat, în cursul Sfintei Liturghii, 
prin aprinderea altor lumini (cele de la amvon de 
ex., dacă există) la citirea apostolului şi a Evan- 
gheliei, iar ceva mai tîrziu, la vohodul cel mare 
(ieşirea cu Cinstitele Daruri), la Axion (cînd se 
pot aprinde luminile care să pună în evidență 
mai ales chipul Maicii Domnului din absida altaru- 
lui şi cel din icoana de pe catapeteasmă) ș. a. m. d. 


Icoanele murale de mare importanță dogmatică, 
liturgică ori catehetică, lăsate de regulă în pen- 
umbră față de lumina naturală, din pricina formei 
suprafețelor pe care sînt zugrăvite, ca de ex. chipul 
Maicii Domnului de pe bolta absidei altarului, 
icoana hramului bisericii (așezată de obicei în 
latura dinspre sud a catapetesmei sau pe frag- 
mentul de zid care face legătura dintre absida 
altarului și naos), icoana Sfintei Treimi (acolo 
unde ea există) ș.a.m.d. vor putea fi scăldate 
într-o lumină mai puternică, permanentă. 

O deosebită atenţie se va acorda iluminării 
icoanelor fixe ori mobile, care constituie obiectul 


(Continuare în pag. 4) 

NAZARET 


(Urmare din pag. 2) 
albă. Locuitorii sînt arabi, evrei, unii greci, alții 
indieni, români chiar. În majoritatea lor locuitorii 
oraşului Nazaret sînt creştini. Moscheele, minaretele 
şi turlele bisericilor dau o coloratură de evlavie 
oraşului. 

În general oamenii locului sînt muncitori blajini. 
Mulţi practică meseriile și mai ales dulgheria. 
Regiunea păduroasă şi apropierea de munţii Liban, 
vestiți prin pădurile lor, favorizează lemnăritul. 
Mi s-a părut că nazaritenii sînt de-o statură izbitor 
de înaltă. 

Portul localnicilor se impune prin particularităţi 
care au intrat în atenţia vizitatorilor. Hainele 
femeilor sînt bogat colorate, cu pieptul sunînd de 
zurgălăii galbenilor prinși în salbe. 

Dar ceea ce este de interes pentru noi sînt 
evenimentele sfinte petrecute acolo. Corolarul ace- 
lor întîmplări este Bunăvestirea. Trăind Maria în 
casa ei din Nazaret iată că într-o zi i se vestește 
din partea unei existențe de rang mai înalt: 
„Bucură-te, ceea ce eşti plină de har, Domnul este 
cu tine, binecuvîntată eşti între femei... iată vei 
naşte un fiu şi numele lui va fi lisus. Acesta va 
fi mare şi va domni în veci și împărăţia lui nu 
va avea sfîrșit“ (Luca 1, 28). 


Agrăirea: „bucură-te 1“ este o formulă de salu- 
tare obișnuită la cei vechi, aici devine expresia 


înaltă a unei binecuvîntări cerești, pentru că harul 
este ceva mai presus de minte și se agoniseşte 
numai prin intrarea omului în comuniune cu 
Dumnezeu. 

„Binecuvîntată“ se numeşte Maria pentru că 
tainica ei întîmplare constituie o excepţie unică. 

Fraza introdusă cu particula: „iată!“ este o 
referire la evanghelistul Vechiului Testament; Isaia 
7, 14, care comunicase că cel așteptat de veacuri 
se va întrupa în sînul unei fecioare. 

Restul comunicărilor făcute Mariei indică natura 
Pruncului şi structura priorității Sale. De aici, din 
atelierul lemnarului Iosif, din Nazaret, începe 
creştinismul. Aici şi-a trăit lisus tinerețea și aici 
le-a stricat învățătura celor care susțineau că sînt 
a toate ştiutori. 

Impresiile lăsate în urmă de atitea întimplări 
petrecute în Nazaret sînt copleşitoare. Nazaretul 
e plin de amintiri sfinte, încît e mult farmec în 
jurul acelui nume. Nu numai Ioachim şi Ana, 
Iosif şi Maria au trăit aici, ci pe ulițele întorto- 
chiate ale Nazaretului au trecut profeții şi au 
umblat apostolii. S-a marcat locul arătării îngerului 
şi al buneivestiri făcute Mariei. Evlavia credincioși- 
lor a încadrat locul în biserica Buneivestiri care 
închide în sine anghelofania. 

S-au însemnat popasurile lui lisus și ale unor 
bărbaţi reprezentativi în purtarea ideei de mîn- 
tuire. Deasupra momentelor religioase s-au ridicat 
măreţe biserici, frumoase și curate, în frunte cu 
biserica ortodoxă, cirmuită — astăzi — de Î.P.S. 
Mitropolit Isidor, un om cu multă învățătură, 
primitor şi amabil. 

Toate confesiunile îşi au în Nazaret cîte un locaş 
închinat amintirilor sfinte, care sînt, parcă, nişte 
degete arătătoare către acel eveniment, care for- 
mează un titlu de glorie al Bisericii: Bunăvestirea. 

Vestirea naşterii lui lisus este un eveniment mai 
presus de fire şi de înțelegerea omului. Ea se 
atașează profeţiilor bilice; Isaia 11, 1; 14, 19; 
60, 21 şi Daniel 11, 7, care imaginează pe Hristos 
prin rădăcina „din trunchiul lui esse“. Bună- 
vestirea este o mărturie despre intervenţia lui 
Dumnezeu în istoria spirituală a lumii. N-a pre- 
cizat oare Scriptura că „în multe feluri şi în multe 
chipuri Dumnezeu a  grăit părinților noştri“ 
(Exr, 1, 1); 

Pronia dumnezeiască supraveghează voința omu- 
lui, ga a-l deprinde şi a-l reține în binele 
moral. 

În împrejurări extraordinare Pronia dumnezeiască 
săvîrșeşte ri cuprinse în planul de mîntuire. 

Vestirea nașterii minunate a Pruncului lisus este 
una dintre aceste fapte. 

Nazaretul e un oraș mic. Clădirile mari sînt 
rare, dărîmături şi ruine sînt multe. Totuşi locali- 
tatea este prețuită pentru impresiile lăsate în urmă 
de întîmplările petrecute acolo. 

Peste casa în care a locuit lisus și peste fîntina 
din care țișnește un puternic izvor de apă rece, 
creştinii au ridicat o măreaţă biserică ortodoxă 
(greacă). 

Astăzi, arheologii au înterprins săpături desco- 
perind urmele istorice pe baza cărora se constată 
că Nazaretul a existat, sub alt nume, cu mii de 
ani înainte de Hristos şi că el a avut în istoria 
spirituală a omenirii cu adevărat rolul pe care îl 
atribuie tradiția creștină. 

Pr. prof. Nicolae Neaga 
REDACȚIA: Secția culturală a Consiliului i 

preferat al venerării lor de către credincioși în 
fața cărora ei îngenunchează rugindu-se, la care 
aprind lumînări și aduc flori etc. La acestea, în 
cazul că lumina candelelor cu untdelemn, ori a 
sfeşnicelor cu lumînări nu este suficientă, va fi 
ajutată (sporită) de o lumină electrică mai slabă, 
difuză şi discretă în culori atenuate pentru ca tru- 
urile celor ce îngenunchează ori se roagă în faţa 
e să rămînă în penumbră şi ei să nu fie jenaţi 
de o lumină prea puternică, răsfrintă asupra lor şi 
asupra icoanelor, lumină care nu e favorabilă dis- 
poziţiei lăuntrice spre evlavie, meditaţie și rugă- 
ciune. 


În ansamblul ei, lumina electrică folosită în 
biserici ar trebui în așa fel dozată și compartimen- 
tată încît să pună în evidență totdeauna scenele și 
chipurile sfinte cele mai importante zugrăvite pe 
pereţii ori pe icoanele din Sf. Locaș, de care este 
în chip intim legată pietatea ortodoxă și viaţa reli- 
pioasă creștină în general: Mintuitorul, Sf. Fecioară, 
Sfinții îngeri și sfinții cei mai veneraţi în popor 
(Sf. loan Botezătorul, Sfinţii Apostoli, Sfântul 
Nicolae, Gheorghe, Constantin și Elena, Sf. Trei 
Ierarhi ș. a.). 


La bisericile care sînt monumente istorice și de 
artă se va lua totdeauna, în prealabil, avizul Direc- 
ției Monumentelor Istorice şi al altor organe atunci 
cînd se întreprind astfel de lucrări. 

Biserica luminată astfel este psihologic şi estetic 
vorbind sporită în funcția ei de locaș de cult, căci 
esteticul religios, realizat prin perfecta armonie a 
tuturor elementelor care alcătuiesc atmosfera unei 
biserici, are totdeauna un efect plăcut, de pace 
interioară şi de înălșare sufletească pentru credin- 
CIOȘI. 

Dar fiindcă urmărim o angajare corectă a preoţi- 
lor interesaţi în astfel de lucrări (fie că este vorba 
de instalații noi de iluminat, sau numai de îmbu- 
nătăţiri și retușări), anexăm la consideraţiile expuse 
şi cîteva modele și soluții tehnice, utilizate cu bun 
folos la iluminatul Catedralei Reîntregirii din 
Alba lula. | 

Invităm, totodată, pe Cucernicii noștri preoţi să 
mediteze asupra acestor probleme şi să facă, pe 
baza experienţii lor, sugestii şi propuneri în legă- 
tură cu iluminatul cît mai corespunzător în biserici. 


ț EPISCOP EMILIAN RĂȘINĂREANUL 
Vicarul Arhiepiscopiei de Alba Iulia şi Sibiu 


Temeiuri ale învăţăturii noastre de credință 


Sfinta Tradiţie, Cuvîntul lui Dumnezeu nescris 
necesar miîntuirii 


— „Să istorisiți în auzul fiilor voştri şi al fiilor 
fiilor voştri câte am făcut în Egipt şi semnele mele, 
pe care le-am arătat într-însul, ca să cunoaşteţi că 
Eu sînt Domnul“ (Ieşire 10, 2). 

— „Spune-voi cele ce au fost dintru început, 
cîte am auzit și am cunoscut şi pe care părinţii 
noştri ni le-au transmis nouă“ (Ps. 77, 2—3). 

— „Mergînd învăţaţi toate neamurile, botezîn- 
du-le în numele Tatălui şi al Fiului și al Sfîntului 
Duh, învățindu-le să păzească toate cîte v-am 
poruncit vouă“ (Matei 28, ri 

— „Dar Mingiietorul, Duhul Stînt, pe care-l va 
trimite Tatăl, în numele meu, Acela vă va învăța 
toate şi vă va aduce aminte despre toate cele ce 
v-am spus eu“ (loan 14, 26). 

— „Deoarece mulți au încercat să alcătuiască 
o istorisire despre faptele deplin adeverite între 
noi, aşa cum ni le-au lăsat cei ce le-au văzut de 
la început şi au fost slujitori ai Cuvîntului, am 
găsit şi eu cu cale, prea puternice Teofile, după 
ce am urmărit toate cu de-amănuntul de la început, 
să ţi le scriu pe rînd, ca să te încredinţezi despre 
temeinicia învățăturilor pe care le-ai primit“ (Luca 
În be) 

— „Multe avind a vă scrie, n-am voit să le 
scriu pe hîrtie și cu cerneală, ci nădăjduiesc să viu 
şi să vă vorbesc gură către gură“ (II loan, 1, 12; 
III loan 1, 13—14). 

— „Și alte multe minuni a făcut lisus înaintea 
ucenicilor Săi, care nu sînt scrise în cartea aceasta“ 
(loan 20, 30). 

— „Sînt şi alte lucruri pe care le-a făcut lisus 
şi care, dacă s-ar fi scris cu de-amănuntul, cred că 
lumea aceasta n-ar cuprinde cărțile ce s-ar fi scris“ 
(loan 21, 25). 

— „Vă fac cunoscută, fraților, Evanghelia pe 
care v-am binevestit-o, pe care aţi şi primit-o, 
întru care şi staţi. Căci v-am dat, întîi de toate, 
ceea ce și eu am primit“ (1 Cor. 15, 1—3). 

— „Cele ce ai auzit de la mine, cu mulți martori 
de faţă, acestea le încredințează la oameni credin- 
cioși, care vor fi destoinici să înveţe şi pe alții“ 
(UI Tim. 2, 2). 

— „Fraţilor, vă laud că în toate vă aduceţi 
aminte de mine și ţineţi predaniile precum vi 
le-am dat“ (1 Cor. 11, 2). 

— „Ţine dreptarul cuvimtelor sănătoase pe care 
le-ai auzit de la mine... Lucrul cel bun ce și s-a 
încredințat, păzeşte-l cu ajutorul Duhului Sfînt, 
care sălășluiește întru noi“ (II Tim. 1, 13—14). 

— „Drept aceea, fraţilor, staţi neclintiți și ţineţi 
cote ne pe care le-aţi învățat, fie prin cuvînt, 
ie prin epistola noastră“ (II Tesal. 2, 15). 

— „Fraţilor, vă poruncim în numele Domnului 
nostru lisus Hristos, să vă feriți de orice frate 
care umblă fără rînduială și nu după învățătura 
primită de la noi (II Tesal. 3, 6). 

— „Vă îndemn, fraţilor, să vă păziți de cei ce 
fac dezbinări și sminteli împotriva” învățăturii pe 
care a-ţi primit-o. Depărtaţi-vă de ei“ (Rom. 
16, 17). 


— „Dacă Apostolii nu ne-ar fi lăsat scrieri, n-ar 
fi trebuit să urmeze rînduielile Tradiţiei pe care au 
încredinţat-o ei acelora, cărora au încredințat Bise- 
ricile? De această riînduială se ţin multe popoare 
barbare credincioase în Hristos, care fără hîrtie şi 
cerneală au scris în inimile lor mîntuirea și păs- 
trează cu sfințenie Tradiţia veche... De aceea, 
toți cei care voiesc să cunoască adevărul, trebuie 
să se îndrepte către Tradiţia apostolică, cunoscută 
în toată lumea“ (Sf. Irineu). 

— „Să fie păstrată Tradiţia bisericească predată 
prin succesiune de la Apostoli, care există în Bise- 
rică pînă în ziua de astăzi; numai acel adevăr 
trebuie să fie crezut, care nu contrazice întru nimic 
Tradiţiei apostolice și bisericeşti“ (Origen). 

— „Trebuie ţinută și Tradiţia pentru că nu € 
cu putință a afla toate în Sfînta Scriptură; Sf. 
Apostoli au depus unele în sorisori, altele în Tra- 
diție“ (Sf. Epifanie). 

— „Unele dintre dogmele și propovăduirile păs- 
trate de Biserică le avem din învățătura scrisă, pe 
altele însă le-am primit din Tradiţia Apostoli- 
lor, transmisă în taină. Amîndouă aceste categorii 
au aceeași autoritate pentru evlavie. Nimeni nu va 
putea spune un cuvînt împotriva acestora, pentru 
că nu cunoaște cîtuși de puţin așezămintele Liiică 
ceşti. Dacă am încerca să înlăturăm obiceiurile 
nescrise ca neavînd mare importanță, nu ne-am da 
seama că am păgubi Evanghelia în părţile ei prin- 
cipale; mai mult am restringe propovăduirea la 
numele ei gol. De ex. cine ne-a învăţat prin scris, 
ca cei care nădăjduiesc în numele Domnului nostru 
lisus Hristos să se însemne cu semnul crucii? ş. a.“ 
(Sf. Vasile cel Mare). 

— „Din cuvintele Apostolului (II 'Tesal. 2, 15) 
e limpede că el nu le-a dat toate în scris, ci multe 
pe cale nescrisă. Şi cele scrise și cele nescrise sînt 
deopotrivă vrednice de credință, încît socotim 
Tradiţia Bisericii vrednică de crezare“ (Sf. loan 
Gură de Aur). 


— „Aceia care explică Scriptura contra Ira- 
diției Bisericii au stricat norma adevărului“ (Cle- 
ment Alexandrinul). ; 

Diacon conf. Ioan Î. Ică 


Din rugăciunile noastre zilnice 


Dumnezeule cel mare și lăudat, care, prin moar- 
tea cea de viață făcătoare a Hristosului Tău, din 
stricăciune întru nestricăciune ne-ai mutat, liberează 
toate simţirile noastre din amorțirea patimilor, pu- 
A y . vu 
hîndu-le lor povățuitor bun cugetul cel dinăuntru; 
ochiul să fie ferit de toată vederea cea vicleană, 
auzul nestrăbătut de cuvinte deşarte, iar limba 
curată de vorbe necuviincioase. Curăţește buzele 
noastre, cu care te lăudăm pe Tine, Doamne; fă ca 

A. . pe . d i-a 
miinile noastre să fie ferite de faptele rele și să 
lucreze numai cele bineplăcute "Ţie, toate mădularele 
şi gîndurile noastre întărindu-le cu harul Tău. Amin. 

După alegeri 
Patria — spre noi 


În preajma marilor serbări, organizate, în 
1871, la Mănăstirea Putna pentru cinstirea amintirii 
Iui Ștefan cel Mare, Mihai Eminescu aşternea 
într-o scrisoare şi aceste pline de înţeles gînduri: 
„Dacă o generaţiune poate avea un merit, e acela 
de a fi un credincios agent al istoriei, de a purta 
sarcinile impuse cu necesitate de locul pe care îl 
ocupă în lănţuirea timpurilor.“ 


Dacă aruncăm o privire înapoi peste veacurile 
care au trecut, putem spune că fiecare generaţie, 
din cele multe care s-au perindat pe scena 2buciu- 
matei dar măreţei noastre istorii, a avut „un merit“, 
prin aceea că s-a străduit ca, în condiții adesea 
foarte vitrege, să-și afirme existența, să creeze 
bunuri spirituale şi materiale, să apere vatra stră- 
bună şi să împingă înainte carul istoriei spre noi 
împliniri. 

Să ne amintim de pildă de generaţia lui Gelu, 
Glad şi Menumorut, voievozi români pe me- 
leagurile Transilvaniei, care, către sfîrşitul mileniu- 
Îui trecut, îşi apărau cu vitejie glia moştenită de 
la înaintaşi; de generaţia Imi Mircea cel Bătrin şi 
lancu de Hunedoara, care opuneau primele rezis- 
tențe demne de admirat invaziei otomane; de 
generația Îui Mihai Viteazul, care înfăptuia prima 
unitate statală a românilor; de generația de la 
1848 care, în toate provinciile românești, lupta 
cu toate mijloacele pentru rînduieli mai bune şi 
mai drepte pentru obştea cea mare a poporului 
ş. a.m.d. 

Bucurîndu-se de ceea ce generaţiile trecute au 
zidit cu trudă şi perseverenţă, purtind „sarcinile 
impuse“ de împrejurările timpului lor, iată însă că 
generaţiei noastre i-a revenit un rol deosebit în 
înălțarea pe noi culmi de progres şi lumină a 
Patriei noastre. Generației noastre i-a revenit „sar- 
cina“ — așa cum spune marele Eminescu — ca, 
valorificind din plin condiţiile de libertate, de 
egalitate dintre toți fiii țării, de independenţă etc., 
dobiîndite de poporul nostru, să facă din acest 
pămînt străbun o vatră de continuă prosperitate, 
de trăire frățească și pace, o vatră care să iradieze 
cît mai multă lumină, cît mai multă omenie. 

Toate forţele creatoare ale minunatului nostru 
popor sînt puse în lucrare în aceşti ani, iar roadele 
sînt tot mai evidente de la an la an. Sint evidente 
în nivelul de trai al populaţiei care crește necon- 
tenit, în extinderea construcțiilor de locuinţe, în 
alocarea fondurilor necesare pentru învățămînt, în 
ocrotirea sănătăţii şi prevederilor sociale etc. Nu- 
mai în 1974, spre exemplu, s-au construit 63,5 mii 
apartamente din fondurile statului, 42,5 mii apar- 
tamente din fondurile populaţiei şi cu sprijinul 
statului şi 47,2 mii locuinţe din fondurile proprii 
ale populaţiei, s-au tipărit 4.400 titluri de cărți şi 
broşuri, s-au dat în folosință 7 spitale noi cu 
4525 paturi şi 8 policlinici etc. 


Datorită muncii sale paşnice, precum şi condiţii- 
lor noi în care se desfășoară viața socială din ţara 
noastră, în aceşti ani se vădeşte tot mai mult carac- 
terul profund uman, deschis, ospitalier — pentru 
cei ce cu gînd bun îl vizitează — prietenesc, al po- 
porului român, de a cărui fire este străin dubul de 
asuprire şi acaparare a ceea ce nu-i aparţine: „Ori 
de cîte ori îmi doresc un răgaz de destindere vin 
în România să respir br ai ae ei calmă şi prie- 
tenească“ — declară profesorul englez Paul Russel, 
iar preşedintele Ecuadorului, care ne-a vizitat țara 
în prima jumătate a lunii martie a. c., mărtwrisea 
la plecare: „Niciodată nu vom uita prietenia cor- 
dială cu care ne-a înconjurat poporul român, al 
cărui suris amabil ne-a inspirat încredere şi ne-a 
stimulat.“ 


culmi de progres 


Astfel de mărturii sînt confirmate şi de zecile 
de conferințe cu caracter internaţional, găzduite 
de țara noastră, culminind cu ceea ce lumea de 
astăzi numeşte „spiritul de la Bucureşti“, răspîndit 
în urma Conferinţei mondiale a populaţiei, care a 
avut loc în capitala Patriei noastre. 


Anul 1975 marchează împlinirea a 20 ani de la 
intrarea României în Organizaţia Naţiunilor Unite, 
aniversare la care țara noastră poate prezenta un 
bilanț cît se poate de rodnic în ceea ce privește 
mai binele omenirii. Numai în 1974, numele Româ- 
niei figurează pozitiv pe 25 de rezoluţii votate de 
Adunarea Generală a O.N.U. De asemenea, tot în 
anul 1974 țara noastră a fost vizitată de 3,9 mi- 
lioane persoane şi am avut relații economice, co- 
merciale şi de cooperare cu 130 state, fapte care 
Fiziredieie şi ele prestigiul României socialiste în 
ume. 


Cu astfel de realizări şi preocupări de noi în- 
făptuiri asemănătoare în viitor, Frontul Unităţii 
Socialiste s-a prezentat în alegerile din 9 martie 
a.c. Votul acesta a fost „vot pentru bunăstarea 
și înflorirea Patriei, pentru dezvoltarea liberă şi 
independentă a României socialiste“ — după cum 
arăta Domnul Preşedinte Nicolae Ceaușescu, în 
cuvîntarea rostită în 6 martie a. c. 


Ca membră în Frontul Unităţii Socialiste, alături 
de alți reprezentanţi de culte, între candidaţi au 
fost aleși şi o seamă de reprezentanţi ai Bisericii 
noastre, atit în Marea Adunare Naţională cît şi 
în celelalte organe de conducere: județene, muni- 
cipale etc. 


Alegerile din 9 martie a. c. au însemnat, așadar, 
un nou prilej de afirmare a unității poporului 
nostru, pătruns de un gînd şi o simțire în con- 
struirea vieții sale noi, a unității tuturor Jiilor 
Patriei, fără deosebire de naţionalitate și religie, în 
jurul conducătorilor ţării, în frunte cu Domnul 
Preşedinte Nicolae Ceaușescu. 


Pentru meritele deosebite pe care le are în 
înfăptuirile cărora poporul nostru le dă viaţă în 
acești ani, în afirmarea multilaterală a Patriei 
noastre atît pe plan intern cît şi extern, activitatea 
de zi cu zi a Domniei Sale confirmindu-ne cu 
prisosință acest lucru, Domnul Nicolae Ceauşescu 
a fost reales, prin votul entuziast și unanim al 
Marii Adunări Naţionale, în înalta funcţie de 
Preşedinte al Republicii Socialiste România, solem- 
nitatea investiturii avînd loc, precum ştim, în 
17 martie 1975. 

Alături de întregul popor, la acest eveniment 
au participat şi fiii Bisericii noastre, ceea ce ex- 
primă şi P.F. Părinte Patriarh Justinian în tele- 
grama trimisă Domnului Preşedinte Nicolae 
Ceauşescu, în care se spune: 


Cu prilejul realegerii Domniei Voastre în înalta 
demnitate de Președinte al Republicii Socialiste 
România prin votul unanim al Marii Adunări 
Naţionale, expresie a voinţei, dragostei şi încrederii 
întregului popor român, Vă rugăm să primiți cele 
mai alese felicitări şi cele mai calde urări din 
partea lerarbilor, preoţilor şi credincioşilor Bisericii 
Ortodoxe Române şi a noastră personal. 

Dorim să Vă asigurăm, în acest moment istoric, 
că în cooperare strînsă cu celelalte culte religioase 
din țara noastră vom depune eforturi sporite pen- 
tru a contribui la crearea atmosferei de încredere 
deplină în destinul măreț al Patriei noastre, al 
tuturor, de patriotică însuflețire în îndeplinirea 
datoriilor față de propăşirea spirituală şi mate- 

Vechile biserici românești din județul Junedoara 


Plaiurile hunedorene sînt socotite, pe bună drep- 
tate, între cele mai încîntătoare din România. O 
seamă de frumuseți naturale — văi, păduri, cîmpii 
și munţi — presară acest ținut românesc de la un 
capăt la altul. În partea de sud a județului, se 
înalță masivul Retezat, cunoscut și sub numele de 
Munţii Hațegului, cu peste 30 de vîrfuri şi culmi 
ŞI, în același timp, cu cea mai bogată floră și faună 
din munţii românești. În prelungirea acestora, se 
află Munţii Vulcanului şi Parîngului, iar la Nord- 
Est ramificații ale Munţilor 30 a a În nordul 
judeţului, se întind o parte din Munţii Apuseni, 
iar la apus o parte din Munţii Poiana Rusca, cu 
vestita „țară a pădurenilor“. Adăugînd la acești 
munţi împăduriți, felurite cîmpii și văi, vom avea 
o imagine și mai limpede asupra diversităţii for- 
melor de relief, de un aspect şi colorit neîntrecut. 
Apele line ale Mureşului taie judeţul în două, adu- 
nund, în drumul său, apele Streiului şi Rîului Mare 
ca şi ale unor rîuri mai mici, urmîndu-și apoi dru- 
mul domol spre Tisa. 


Dar judeţul Hunedoara trebuie privit şi ca o 
carte de istorie deschisă, căci frumuseţile naturale 
se îmbină în chip armonios cu urmele istorice și 
artistice, care atestă vechimea şi continuitatea 
românilor pe aceste meleaguri. Datorită, pe de o 
parte, așezării sale geografice și drumurilor care 
se întretaie aici, iar pe de altă parte, datorită 
bogățiilor solului, dar mai ales ale subsolului, acest 
teritoriu a fost locuit din cele mai îndepărtate 
epoci ale preistoriei. Mai tirziu, a devenit centrul 
stăpînirii dacilor, căci aici, în Munţii Orăşuei, se 
găsesc cetățile dacice ale lui Burebista și Decebal, 
cel care avea să înscrie în istoria poporului său 
cunoscutele victorii împotriva oștilor romane. Tot 


pe aceste meleaguri a fost centrul stăpînirii ro- 
mane, cu capitala Ulpia Traiana Augusta Dacica 
Sarmisegetuza, la care se adaugă diferite alte aşe- 
zări și castre militare, drumuri și exploatări mi- 
niere,  statornicindu-se astfel temeliile unei noi 
istorii. 

Trecînd peste epoca migraţiei popoarelor și peste 
cea a convieţuirii daco-romanilor cu slavii, despre 
care avem ştiri puţine, vom ajunge în secolul XIII, 
cînd românii hunedoreni apar în zarea istoriei cu 
micile lor organizaţii statale, conduse de cneji, juzi 
sau voievozi. Îndeosebi românii din Ţara Haţe- 
gului sînt întîlniți în numeroase documente medie- 
vale, ca oameni liberi, cu moșiile lor şi cu scaunele 
lor proprii de judecată. Din rîndul acestor români 
s-a ridicat vestitul erou loan de Hunedoara, apără- 
torul Europei împotriva amenințării turceşti, care 
şi-a recrutat o mare parte din ostașii săi tocmai 
dintre românii din aceste părţi. 

Către sfîrşitul perioadei feudale, tot aici aflăm 
amintirile cele mai vii ale trecutului zbuciumat al 
poporului român. De aici, din ţinutul hunedorean, 
s-a pornit cunoscuta răscoală condusă de Horia, 
Cloşca şi Crişan, ultimul fiind originar chiar din 
acest judeţ. În sfîrșit, tot pe teritoriul acestui judeţ 
s-au dus o parte din eroicele lupte din anii 1848/49, 
de sub conducerea lui Avram Iancu, care își doarme 
somnul de veci la 'Ţebea, lîngă falnicul gorun al 
lui Horia, alături de prefecţii săi loan Buteanu și 
preotul Simion Groza. 

Dintre monumentele medievale ale judeţului, 
castelul de la Hunedoara şi cetatea Devei se 
situează pe primul loc, constituind puncte de atrac- 
ție pentru turiştii din țară și de peste hotare care 

Vechile biserici românești din județul Xunedoara 


TELEGRAFUL ROMÂN 

se abat pe aceste plaiuri. Alături de ele, o seamă 
de alte monumente medievale românești oferă 
turiştilor veniţi să le cerceteze surprize şi mulțumiri 
sufleteşti dintre cele mai adinci. Sînt vechile bise- 
rici de piatră din secolele XIII—XV, strălucite 
creaţii arhitectonice și picturale ale strămoșilor 
noştri, care se întind de la un capăt la altul al 
județului. 


Cea mai veche dintre acestea pare să fie biserica 
din Densuș, de la poalele Retezatului, nu departe 
de Sarmizegetusa romană. Este construită din pietre 
romane, provenite din ruinele învecinatei Sarmize- 
getusa — altare votive, lespezi, coloane, statui — 
la care se adaugă piatra și cărămida. Cercetările 
arheologice, întreprinse cu ocazia restaurării din 
ultimii ani, au dovedit că pereţii altarului și naosu- 
lui, în partea lor inferioară, aparţin unei perioade 
mai vechi, poate chiar din vremea apariţiei pri- 
melor formaţiuni statale româneşti din Transilvania 
(secolul X). În secolul XIII a avut loc o amplifi- 
care a construcției, probabil ruinate, cînd au fost 
înălțate zidurile naosului şi altarului, precum şi 
turnul central. Nu se cunosc ctitorii acestui locaș 
de închinare. Probabil că au fost cneji din familia 
Mănjina din Densuș, care apar documentar în- 
cepînd cu secolul XIV. În anul 1443, biserica a 
fost împodobită cu picturi de către meşterul zugrav 
Ştefan. Acesta este primul nume de zugrav român 
cunoscut pină acum pe o decorație murală din 
țară. În secolele următoare, biserica a fost între- 
gită cu o tindă, spre apus, iar către sfîrșitul seco- 
lului XVIII, popa Simion din Piteşti, un zugrav 
venit din Ţara Românească, a pictat tîmpla bise- 
ricii. În anii 1961—1963, biserica a fost restaurată 
şi pusă în valoare, încît azi e cercetată de numeroşi 
turiști din ţară și de peste hotare. 


Tot în Ţara Hațegului, în apropierea Densușului, 
se află alte monumente de artă medievală de 
aceeaşi valoare istorică şi artistică. Așa sînt bise- 
ricile din Peșteana (sec. XIV), Riu de Mori (sec. 
XV), ctitoria cnejilor din familia Cindea, Cetatea 
Colțului (sec. XIV), azi în ruine, Ostrovul Mare 
(sec. XIV), Sînpetru (sec. XIV), Nucșoara (sec. 
XIV), Sălașul de Sus (sec. XV). Biserica din Sîntă- 
măria Orlea lingă Haţeg (sec. XIII) pare să fie 
tot o ctitorie a familiei de cneji Cîndea din Rîu 
de Mori, care, ulterior, s-a mutat aici. Atrage 
atenţia prin zidurile ei înalte, prin frumuseţea por- 
talelor şi ferestrelor cu coloane sau chenare din 
piatră, care dau turnului o măreție deosebită. Ne 
aflăm deci, în fața unui monument de tip occi- 
dental. În interior se păstrează un valoros ansam- 
blu de picturi murale, unul din cele mai prețioase 
din ţară. 


În chip deosebit trebuie menţionată mănăstirea 
Pvislop, situată la 13 km de orașul Haţeg, în 
hotarul satului Silvașul de Sus, într-o regiune din 
cele mai încîntătoare. A fost ridicată la sfîrşitul 
secolului XIV, de către ucenici ai Sfintului Nico- 
dim de la Tismana, reorganizatorul monahismului 
românesc. În anul 1564, mănăstirea a fost refăcută 
din temelii de domniţa Zamfira, fiica lui Moise 
Vodă al Ţării Româneşti, refugiată în Transilva- 
nia, după ce tatăl ei a căzut în lupta de la Viişoara 
(1530). Incendiată din ordinul generalului austriac 
Bukow, în 1762, biserica a fost refăcută în primii 
ani ai secolului nostru, pentru ca să fie apoi res- 
taurată și pusă în valoare în zilele noastre. Este 
vrednic de subliniat faptul că, din punct de vedere 
arhitectonic, biserica prezintă vădite asemănări cu 
unele biserici din "Ţara Românească. Mănăstirea a 
îndeplinit, în trecut, un însemnat rol cultural-bise- 
ricesc, precum și de apărare a Ortodoxiei. 

Părăsind “Ţara Hațegului şi intrînd în valea 
Streiului întîlnim noi monumente de artă medie- 
vală românească. Astfel, între cele mai vechi și 
mai valoroase monumente de acest gen se numără 
şi biserica din satul Strei, ctitorie de la sfîrşitul 
secolului al XIII-lea. Este de dimensiuni reduse, 
construită din piatră brută și piatră fățuită la 
muchii, cu un turn-clopotniță care domină împre- 
jurimea. A fost pictată în interior şi exterior, dar 
azi se mai păstrează numai cîteva fragmente de 
pictură murală în interior, datînd de la sfîrșitul 
secolului XIV. Se pare că meşterul zugrav a fost 
un oarecare Grozie (după unii cercetători Ambro- 
zie). Acesta este primul pictor care şi-a lăsat 
numele şi autoportretul, în altar, îngenunchiat şi 
îmbrăcat într-un costum de tîrgoveţ. Picturile sale 
reprezintă unul din cele mai vechi și mai valo- 
roase ansambluri de pictură medievală românească. 

La 2 km de Strei, se află satul Strei-Sîngeorgiu, 
înglobat azi în oraşul muncitoresc Călan. Aici se 
află o biserică românească tot din secolul al XIII- 


lea, refăcută şi împodobită cu picturi în primul 
deceniu al secolului al XV-lea (1409), de cneazul 
Cîndreş și soția sa Nistora, după cum ne arată 
pisania. Această pisanie este de o mare însemnătate 
istorică, fiind cea mai veche din întreaga artă 
medievală românească. Tot atit de însemnat este 
şi tabloul votiv, care înfățișează pe cneazul Cîn- 
dreș, soţia sa Nistora, jupinul Laţco, fratele său 
și Vlaicu, fiul lui Cîndreş. 

Altă biserică românească se află în oraşul J7une- 
doara, construcţie masivă din secolul XV, restau- 
rată în 1634 şi împodobită cu picturi peste 20 de 
ani. Dintr-o regretabilă greşeală, a dispărut, în 
anii din urmă, biserica din Cinciș, lîngă Hunedoara, 
ridicată, potrivit tradiţiei, tot în sec. XV, de cnejii 
satului, înrudiți cu Iancu de Hunedoara. 

Pe Valea Mureşului întîlnim alte biserici monu- 
mente istorice. Cea mai însemnată dintre ele este 
biserica din Gurasada, ridicată în secolul XIII, o 
construcție ciudată, care poate fi considerată, ală- 
turi de bisericile din Densuș şi Strei, printre cele 
mai remarcabile realizări ale arhitecturii medievale 
transilvănene. Alte biserici întilnim la Roșcani, 
ctitoria cnejilor din familia Caba, în prima Jumă- 
tate a secolului XV, la Birsău (sec. XIV) şi la 
Leşnic (c. 1400), cu picturi interesante, între care 
se remarcă şi tabloul votiv, care-l înfăţişează pe 
cneazul Dobre Românul, ctitorul bisericii. 

În jurul oraşului Brad (nu departe de 'Ţebea) se 
află alte două remarcabile monumente de artă 
românească: bisericile din Ribiţa şi Crișcior. Cea 
din Ribiţa a fost înălțată în anul 1417 de doi 
frați: jupînul Vladislav cu soția Stana și jupînul 


În Vechiul Testament, poporul evreu a prăznuit 
și prăznuieşte și astăzi — ca zi de odihnă, porun- 
cită întru amintirea eliberării sale din robia Egip- 
tului. — sîmbăta: „Adu-ţi aminte că ai fost rob 
în pămîntul Egiptului şi Domnul-Dumnezeul tău 
te-a scos de seca drne mîna tare şi cu braţ înalt, 
şi de aceea ţi-a poruncit Domnul-Dumnezeul tău 
să păzeşti ziua odihnei şi să o ţii cu sfințenie“ 
(Deut. 5, 15; vezi şi Fac. 2, 2—3; leş. 16, 23—30; 
20, 8—11). 

Noi, creştinii însă, prăznuim Duminica. Această 
înlocuire a sîmbetei cu Duminica se bazează pe 
temeiuri indirecte și pe temeiuri directe. 


Cele mai de seamă temeiuri indirecte sint urmă- 
toarele: 


1. Testamentul Nou a „învechit“ pe cel anterior, 
care se numeşte „Vechi“ şi a înlocuit toate rîn- 
duielile vechi, dintre care face parte şi serbarea 
simbetei. Căci Testamentul Vechi nu era desăvir- 
şit, ci era mai mult un tip, o icoană (Evr. 10, 1; 
Col. 2, 16—17). De aceea a trebuit să fie rinduit 
un altul „Nou“, „mai bun“ (Evr. 8, 5—8): 
„Și zicînd unul nou, Domnul a învechit pe cel 
dintii“ (Evr. 8, 13), care a fost așezat numai „pină 
la vremea îndreptării“, adică pînă avea să fie desă- 
vîrşit de altul, Nou (Evr. 9, 10; vezi şi 10, 9). 


2. Cu toate că prăznuirea sîmbetei era numită 
„legămîntr veșnic“, încă în Vechiul Testament a 
fost prezisă — pentru epoca mesianică — rîn- 
duirea unei alte zile de odihnă în locul simbetei. 
Astfel, profetul Zaharia vorbeşte despre o „zi“ 
din timpul lui Mesia. În „ziua aceea“, Domnul- 
Dumnezeu va izbăvi pe poporul Său“ (Zah. 3, 
9—10) şi va face să fie „un izvor cu apă curgă- 
toare... pentru curățirea de păcat și de orice 
altă întinare“ (13, 1). Or, „ziua aceea“ nu poate 
fi alta decir tocmai Duminica Învierii Domnului, 
în care ne-a venit izbăvirea prin revărsarea din 
belșug a Harului dumnezeiesc. De asemenea, pro- 
fetul Ieremia vorbeşte despre epoca mesianică, în 
care se va încheia un nou legămint între Dumne- 
zeu şi oameni. Or, acest legămînt a fost încheiat 
în Duminica Învierii, pentru că în această zi s-a 
înfăptuit ceea ce a prezis profetul Ieremia despre 
un „legămînt nou“ (ler. 31, 31—33). Și psalmistul 
vorbeşte despre o zi de biruință a Domnului 
(Ps. 109, 3), care nu poate fi alta decît ziua în 
care Mintuitorul a biruit asupra morţii. Or, 
aceasta este Duminica, despre care psalmistul zice: 
„Aceasta este ziua pe care a făcut-o Domnul, să 
ne bucurăm şi să ne veselim întru ea“ (Ps. 117, 24). 

3. Aşezămintele Legii Noi sînt desăvirşirea fap- 
tică a celor din Legea Veche, care erau numai 
„umbre“, simboale sau tipuri ale acestora. De 
unde rezultă că şi Duminica creştină este desăvir- 
şirea reală a semnificației Sabatului: crearea din 


Nr. 13—14 


Miclăuș, cu soția sa Sora, după cum arată inscripţia 
votivă. În tabloul votiv apar cei doi fraţi-ctitori, 
înfățișind ctitoria lor Sfîntului Nicolae. Biserica 
din Crişcior a fost construită în jurul anului 1400, 
de jupinul Bălea şi soţia sa Vişa, zugrăviți — ală- 
turi de ceilalți membri ai familiei lor — pe peretele 
de apus al bisericii, într-un tablou votiv socotit 
— pentru calităţile sale artistice — printre cele 
mai izbutite din întreaga artă medievală româ- 
nească. 

Din această simplă prezentare a acelor monu- 
mente românești ale judeţului Hunedoara, cititorul 
îşi poate da seama de marea lor valoare istorică, 
arhitectonică și picturală. Dar mai presus de toate, 
ele sînt mărturii grăitoare ale permanenţei români- 
lor pe aceste meleaguri. Ele dovedesc că românii 
transilvăneni aveau, încă din secolele XIII—XIV, 
mici organizaţii statale, în frunte cu cnejii din 
neamul lor, care ridicau biserici pe seama lor şi 
a celorlalți români ortodocși. Existînd biserici, ele 
aveau preoți și protopopi (un protopop cu numele 
Petru din Ostrovul Mare este atestat documentar 
în 1360) şi călugări (la mănăstirea Prislop). Au 
existat apoi şi episcopi ortodocşi români în aceste 
părți (un episcop ortodox cu numele loan este 
pomenit la Hunedoara în 1456, iar în 1553 preotul 
loan din Peşteana era trimis în Ţara Românească, 
spre a fi hirotonit arhiereu). Desigur acești vlădici 
tirnoseau bisericile respective și hirotoneau pe 
preoţii lor. 

Călătorul care s-ar abate pe aceste meleaguri 
ar avea astfel prilejul să cerceteze o serie de monu- 
mente de artă medievală românească, cu nimic mai 
jos decît marile ctitorii voievodale din Ţara Româ- 
nească și Moldova, mărturii grăitoare ale continui- 
tăţii poporului nostru pe aceste meleaguri și ale 
geniului artistic al înaintaşilor noștri. 

Mircea Păcurariu 


nou a lumii şi ieşirea din starea de robie străină 
(Evr. 10, 1). Ca atare, ea este tipul realizat al 
antitipului ei din Testamentul Vechi (Col. 2, 
16—17). Or, odată tipul realizat, antitipul nu 
mai are nici un rost. 

Cele mai de seamă temeiuri biblice directe pen- 
tru înlocuirea sîmbetei cu Duminica creştină sînt 
următoarele: 

1. Cu privire la înlăturarea sîmbetei, textele 
biblice sînt deosebit de clare. Ele ne arată că atit 
Mîntuitorul, cât şi Sfinţii Săi Apostoli, au nesocotit, 
au călcat şi chiar au înlăturat prăznuirea sîmbetei. 
De fapt Mîntuitorul a săvîrșit diferite vindecări 
în zi Fă sîmbătă (Matei 12, 10—13; loan 5, 1—17; 
9, 1—16). Or, vindecările erau socotite ca muncă 
şi — de aceea — erau oprite în zi de Simbătă. 
De aceea, Miîntuitorul a și fost acuzat că nesoco- 
teşte sfințenia sîmbetei (Matei 12, 10), că „dez- 
leagă sîmbăta“ (loan 5, 18), că „nu ţine sîmbăta“ 
(loan 9, 16). Cind a fost acuzat că a călcat 
sîmbăta, pentru că — trecînd în zi de simbătă 
printre sămănături împreună cu ucenicii Săi — a 
rupt spice ca să mănince, Mîntuitorul a răspuns: 
„Că Domn este şi al simbetei Fiul Omului“ (Matei 
12, 8); de asemenea: „simbăta a fost făcută pentru 
om, iar nu omul pentru sîmbătă“ (Marcu 2, 27). 
De unde rezultă că Mintuitorul nu este sclavul ci 
Stăpînul sîmbetei; ca atare, El o poate dezlega 
sau înlocui. 

2. La temelia așezării Duminicii în locul sim- 
betei, stau temeiuri deosebit de puternice. Dintre 
acestea, cele mai însemnate sînt următoarele: 


a) Mintuitorul a sfințit ziua Duminicii, pentru 
că În această zi a înviat din morţi şi ne-a adus 
izbăvirea din robia păcatului. Or, faptul acesta 
este de cea mai mare importanţă, pentru că 
— după cum spune Sf. Apostol Pavel — „dacă 
Hristos n-a înviat, zadarnică este atunci propovă- 
duirea noastră, zadarnică şi credința voastră“ 
(| Cor. 15, 14). 

Că Mîntuitorul a înviat în ziua Duminicii, măr- 
turisesc limpede toți Sfinţii Evanghelişti: „lar în 
ziua întîi a săptămînii (Duminică), Maria Magda- 
lena a venit la mormînt dis-de-dimineaţă, fiind 
încă întuneric, şi a văzut piatra ridicată de pe 
mormînt“ (loan 21, 1; Matei 28, 1—2; Marcu 
15. 1—75 Luca 23, a au Oriunde citim în 
Sfinta Scriptură cuvintele: „Într-una a simbetei“, 
„Într-una a sîmbetelor“ sau „Într-una din sîmbete“, 
trebuie să înţeleg că este vorba despre Duminică. 
Aceasta din următoarele motive: Evreii numiau 
„Sabat“ sau „sîmbătă“ atit ziua a şaptea cit şi 
întreaga săptămînă. ar zilele săptămînii le numiau 
astfel: întiia zi după sîmbătă, adică Duminica, o 
numiau „întiia zi a simbetei“ sau „întiia zi a sim- 

e Din încredințarea Î.P.S. Părinte Mitropolit 
Nicolae al Ardealului, P.S. Episcop-vicar Emilian 
Răşinăreanul a întreprins un itinerar pastoral cu 
caracter liturgic, misionar, gospodăresc şi ecume- 
nist, între 2—9 ianuarie 1975, în 32 unităţi paro- 
hiale şi filii aparținătoare protopopiatelor din ju- 
deşele: Braşov, Covasna, Mureş și Harghita, slujind 
şi predicînd în mai multe parohii. 

P.S; Episcop-vicar Emilian 
în mijlocul credincioşilor din Aita Seacă 

Astfel, Duminică, 5 ianuarie a.c., P.S.Sa a 
săvîrşit Sf. Liturghie la Aita-Seacă, prot. Sf. 
Gheorghe, parohie care n-a fost vizitat de nici 
un ierarh. Aici a participat la slujbă și pastorul 
reformat împreună cu un număr de credincioși. 
Atir P.S.Sa cît și pastorul reformat au vorbit 
credincioşilor despre unitatea credinţei în Domnul 
şi Miîntuitorul nostru lisus Hristos, executindu-se 
rotodată o seamă de colinde tradiţionale. 

Luni, 6 ianuarie a.c., Boboteaza, P. S. Episcop- 
vicar Emilian, înconjurat de un sobor de preoți și 
diaconi, a săvirşit Sf. Liturghie la Bixad-Olr, cu 
care prilej a vorbit credincioșilor despre semnifi- 
caţia şi importanța praznicului Botezului Domnu- 
lui şi a subliniat viabilitatea păstrării frumoaselor 
tradiţii străbune. 

Marţi, 7 ianuarie a. c., fiind sărbătoarea Sf. loan 
Botezătorul, P. S. Sa a săvirșit Sf. Liturghie arhie- 
rească la biserica din centrul orașului Topliţa, fiind 
înconjurat de un sobor de preoţi şi diaconi. P. S. Sa 
a evocat împlinirea a 50 ani de la instalarea pri- 
mului patriarh al Bisericii noastre, care a tost 
Miron Cristea, originar din Topliţa, însemnătatea 
sărbătorii Sf. loan Botezătorul etc. 

O în 14 ianuarie 1975, la Centrul arhiepiscopesc 
din Timişoara s-au desfășurat, sub preşedinţia 
I. P.S. Mitropolit Nicolae al Banatului, lucrările 
obișnuitei consfătuiri trimestriale de lucru a tuturor 
factorilor de răspundere din conducerea eparhială, 
de la protopopiate şi Seminarul teologic din Caran- 
sebeş. Expunerile și referatele prezentate, discuţiile 
pe marginea acestora au îmbrățișat o amplă pro- 
blematică incluziînd activitatea pastorală a preoţi- 
lor, acţiunile gospodăreşti din cadrul parohiilor. 
Referiri speciale s-au făcut în legătură cu ocrotirea 
patrimoniului cultural aflat în păstrarea Bisericii, 
la întreţinerea şi restaurarea monumentelor istorice 
şi de artă, la organizarea arhivelor, la cunoaşterea 
şi respectarea legilor şi reglementărilor în vigoare. 

Consfătuirea s-a încheiat prin concluziile Î. P. S. 
Mitropolit Niculae, care odată cu îndrumările date 
a mulțumit tuturor celor prezenţi pentru deosebit 
de activa participare la lucrări. 

e în 16 ianuarie 1975, la Centrul arhiepiscopesc 
din Sibiu s-a desfășurat consfătuirea trimestrială 
cu P.C. protopopi de la cele 13 protopopiate din 
Arhiepiscopia de Alba Iulia şi Sibiu, sub condu- 
cerea Î.P.S. Mitropolit al Ardealului. Au parti- 
cipat de asemenea P.S. Episcop-vicar Emilian Ră- 
şinăreanul, P.C. vicar Tr. Belaşcu, P.C. rector 
Is. Todoran, P. C. consilieri, secretar şi inspector 
eparhial. 

Lucrările au fost deschise de Î.P.S. Mitropolit 
Nicolae, care, între altele, a scos în lumină însu- 
flețirea care trebuie să caracterizeze munca noas- 
tră, mai ales cînd este vorba de interesele superioare 
ale Bisericii şi Patriei noastre, dăruirea cu care 
trebuie să lucreze fiecare preot și protopop, ferirea 
de şablonizare etc. 

În cadrul lucrărilor s-a analizat activitatea din 
trim. IV 1974 în Arhiepiscopie şi s-au dat îndru- 
mări pentru o mai rodnică lucrare în viitor, atit 
sub raport pastoral, cît şi economic-gospodăresc. 

Au mai luat cuvîntul P.S. Episcop-vicar Emi- 
lian, P.C. vicar Traian Belaşcu, P. C. consilieri şi 
o parte din P. C. protopopi. 

Î.P.S. Mitropolit Nicolae a tras concluziile, în- 
drumînd pe P. C. protopopi ca întreaga activitate 


a preoţimii noastre să se încadreze în însufleţirea 
generală, cu care întregul nostru popor întîmpină 
alegerile din 9 martie a. c. 

O la Seminarul Teologic Special de la Curtea 
de Argeș, serbarea patronilor, Sf. Trei Ierarhi, a 
fost prezidată de P. S. Episcop-vicar Emilian Răși- 
năreanul, ca delegat al P.F. Părinte Patriarh 
Justinian. 

Astfel, după Sf. Liturghie, săvirşită de P.S. Sa 
în una din sălile de clasă ale Seminarului, a urmat 
programul deschis de P.C. pr. loan Negruţiu, 
directorul Seminarului, care salută prezența P.S. 
Episcop-vicar Emilian Rășinăreanul și a celorlalți 
oaspeţi şi face o prezentare a activității corpului 
profesoral şi elevilor seminarişti, mulţumind con- 
ducerii bisericeşti şi de Star pentru tot sprijinul 
acordat. 

Cuvîntul festiv a fost rostit de P.C. arhim. 
prof. Dosoftei Florea, câre a prezentat viaţa şi 
opera Sfinţilor Ierarhi prăznuiţi, teologi străluciți 
şi păstori duhovniceşti model. Ideile prezentate au 
fost exemplificare cu frumoase citate din operele 
celor trei ierarhi ai Bisericii. 

Corul elevilor, dirijat de P. C. pr. prof. V. Fran- 
gulea, a executat mai multe compoziţii muzicale 
religioase și patriotice, printre care: „Mărimuri la 
Sfinţii Trei lerarhi“, prelucrare şi armonizare de 
prof. N. Lungu, „La Argeş“, de prof. Gh. Şoima, 
„Tricolorul“ etc. 

În încheierea festivității a luat cuvintul P.S. 
Episcop-vicar Emilian Răşinăreanul, care arată, 
printre altele, că în Seminarul teologic special din 
Curtea de Argeş, ctitorit de Prea Fericitul Părinte 
Patriarh Justinian, sînt pregătiţi viitori clerici pen- 
tru parohii din Transilvania. P. S. Sa felicită corpul 
profesoral şi pe elevii seminariști pentru rezultatele 
obținute, precum şi pentru reuşita deplină a pro- 
gramului festiv prezentat și îi îndeamnă pe elevi 
să prețuiască timpul şi condiţiile care le-au fost 
puse la dispoziţie pentru a se pregăti temeinic în 
vederea misiunii preoțești. Pilda Sfinţilor Trei 
Ierarhi trebuie să le stea mereu în faţă. Ei trebuie 
să facă totul pentru a putea sluji cu devotament 
Biserica strămoșească şi Patria. 

O La invitaţia Î.P.S. Mitropolit Dr. Nicolae 
Corneanu al Banatului, cu ocazia hramului Cate- 
dralei mitropolitane din Timişoara și al patronilor 
Seminarului teologic din Caransebeş, Sf. Trei 
Ierarhi, P. S. Episcop Dr. Vasile Coman al Oradiei 
a făcut, între 29—31 ianuarie 1975, o vizită în 
Arhiepiscopia "Timişoarei și Caransebeşului, parti- 
cipînd activ la cele două serbări, prin rostirea de 
cuvîntări despre însemnătatea celor trei ierarhi în 
viața bisericească şi în Teologia creştină ortodoxă. 


e Duminică, 2 februarie 1975, de praznicul În- 
timpinării Domnului, P. S. Episcop Vasile al Ora- 
diei a săvîrșit sfințirea bisericii din parohia Abram, 
protopopiatul Oradea-Nord, recent restaurată prin 
jertfelnicia credincioșilor și cu strădania preotului 
lor, Mihai Lupu. 

În cuvîntul de învățătură, P. S. Sa a felicitat pe 
credincioşi şi pe păstorul lor sufletesc pentru în- 
noirea bisericii, rugînd pe bunul Dumnezeu să le 
răsplătească după a Sa nemărginită iubire de 
oameni. De asemenea, şi-a manifestat mulțumirea 
că între credincioşii Bisericii noastre şi ai cultului 
reformat din localitate, precum și între păstorii 
lor sufleteşti, domnesc raporturi de colaborare şi 
bună-înţelegere și i-a îndemnat să continuie acelaşi 
mod de convieţuire. 

În după-amiaza aceleiași zile, P.S. Episcop 
Vasile a oficiat slujba vecerniei în parohia vecină, 
Satubarbă, păstorită de C. preot Nicolae Muscin- 
schi, căruia pentru îndelunga şi rodnica activitate 
pastorală şi de bună gospodărire a bunurilor biseri- 
cești i-a acordat rangul de „iconom“. 

E Din încredințarea Î.P.S. Mitropolit Nicolae 
al Ardealului, Duminică, 2 februarie 1975, P.S. 
Episcop-vicar Emilian Răşinăreanul a săvîrșit Sf. 
Liturghie arhierească la parohia Cisnădie II, păs- 
torită de vrednicul preot Gh. Gașpar. De la Sibiu 
P.S.Sa a fost însoțit de P.C. cons. Gh. Papuc, 
P.C. prot. N. Todor şi P.C. arhid. 1. Bolog. 

Credincioşii, prezenţi în număr mare, au avut 
bucuria de a participa la prima Liturghie arhie- 
rească din parohia lor, cu atît mai mult cu cît în 
cadrul ei s-au săvârşit şi două hirotoniri; a C. dia- 
con. I. Fărcaș întru preot pentru parohia Cetatea 
de Baltă, prot. Aiud, şi a tînărului teolog Gh. 
Man întru diacon. 

Biserica, modestă ca spaţiu şi înfățișare, a fost 
înfrumusețată și încălzită de dragostea credincioşi- 
lor și de cîntarea lor în comun. 

La priceasnă, P.C. prot. N. Todor a predicat 
despre praznicul întîmpinării Domnului şi semni- 
ficaţia lui în viaţa creștinilor de totdeauna, precum 
şi despre Duminica lui Zaheu. 


Patria — spre noi culmi... 


(Urmare din pag. 1) 
vială a poporului nostru şi de sprijinire a acțiunii 
pentru triumful păcii în lumea întreagă. 

În telegrama trimisă Domnului Preşedinte 
Nicolae Ceaușescu, semnată de Î.P.S. Mitropolit 
Nicolae al Ardealului şi P. S. Episcop-vicar Emilian 
Rășinăreanul, se spune între altele: 

Votul unanim al Marii Adunări Naţionale 
exprimă voinţa și sentimentele întregului nostru 
popor. Identificarea Domniei Voastre cu poporul, 
cu mavile Îui aspirații şi realizări în cea mai mă- 
veață epocă din istoria Patriei noastre, Vă con- 
sacră întru totul ca pe fiul cel mai iubit al 
poporului nostru, personalitate marcantă de înalt 
prestigiu internaţional, pe Conducătorul înţelept, 
energic, curajos şi dirz, a cărui activitate prodi- 
gioasă a deschis şi deschide mereu noi orizonturi 
de lumină şi progres în toate domeniile vieţii 
social-patriotice, personalitate care a afirmat pres- 
tigiul României socialiste, a promovat statornicirea 
între popoare a unui climat de pace, colaborare și 
de făurire a unei lumi mai drepte şi mai bune. 

Vă asigurăm, Mult Stimate Domnule Preşedinte 
al Republicii Socialiste România, că fiii Bisericii 
Ortodoxe transilvane,  însufleţiți de un cald 
patriotism, se integrează cu întreaga lor fiinţă în 
ritmul şi dinamismul muncii creatoare a întregii 
noastre naţiuni. 

Pentru ca aceste evenimente de importanţă 
majoră pentru viitorul Patriei noastre, la care am 
participat în acest început de primăvară, să-și pri- 
mească semnificația cuvenită, se cuvine ca fiecare 
dintre noi să dovedim cît mai multă rîonă în 
îndeplinirea îndatoririlor ce ne revin, în a ne stră- 
dui să fim fii vrednici ai acestei ţări, care ne 
ocrotește cu aceeaşi dragoste pe fiecare dintre noi. 

Ca fii ai Bisericii, să nu uităm că împlinirea 
datoriei, atît pe plan obştesc-cetățenesc cît şi fami- 
lial, este şi o poruncă divină. 


i oa 


La sfîrșitul Sf. Liturghii, C. pr. Gh. Gaşpar, 
parohul local, face o prezentare a parohiei, a buni- 
lor săi credincioşi, preocupaţi de construirea unei 
noi biserici, credincioși care sînt şi buni cetăţeni ai 
Patriei, apreciaţi la locurile lor de muncă, mulţu- 
mind totodată Î.P.S. Mitropolit Nicolae şi P.S. 
Episcop-vicar Emilian pentru bucuria făcută. 

Aceleaşi mulțumiri le adresează şi credinciosul 
I. Mandea. 

Plecînd de la cuvintele Evangheliei zilei: „Astăzi 
s-a făcut mîntuirea casei acesteia“ (Luca 19, 9), 
P.S. Episcop-vicar Emilian, după ce felicită pe 
preot şi credincioși pentru lucrarea duhovnicească 
pe care au realizat-o, zăbovește cu deosebire asupra 
modului în care și noi putem primi pe Miîntuitorul 
lisus Hristos şi anume prin rugăciune, viață curată 
şi fapte bune, aşa cum a făcut şi Zaheu, care s-a 
lepădat de viaţa lui neroditoare de pînă la întil- 
nirea cu isus. 


e î.P.S. Mitropolit Nicolae al Banatului și 
P. $. Episcop Visarion al Aradului, asistați de cola- 
boratori apropiaţi, s-au întrunit în 13 februarie 
1975 în sinod mitropolitan spre a chibzui împreună 
asupra problemelor de interes comun ale Arhiepis- 
copiei Timișoarei și Caransebeşului și Episcopiei 
Aradului, care formează împreună Mitropolia 
Banatului. 

Întrîndu-se în ordinea de zi, au fost analizate 
măsurile ce se cuvin a fi luate la nivelul celor 
două Eparhii surori în vederea aplicării integrale 
a hotăririlor ultimei sesiuni a Sfîntului Sinod 
plenar din decembrie 1974, privind activitatea 
pastorală a preoţilor. Au fost apoi luate în consi- 
derare activitatea Seminarului teologic din Caran- 
sebeș, munca redacției şi administraţiei revistei 
„Mitropolia Banatului“, modul cum își îndeplineşte 
sarcinile tipografia mitropolitană şi alte probleme 
curente. 


O implinind vremea rînduită în încercările 
vieții monahale și dovedindu-se statornice în a se 
dedica slujirii lui Hristos, vieţuitoare aparţinind 
aşezămîntului mănăstiresc Timişeni, din imediata 
imam a Timișoarei, au fost primite în rîndul 
rasofoarelor. Ceremonia s-a desfăşurat Duminică, 
16 februarie 1975, în cadrul Sf. Liturghii oficiate 
de Î.P.S. Mitropolir Nicolae al Banatului, încon- 
jurat de un sobor de preoţi şi diaconi. 

e Duminică, 16 februarie 1975, P.S. Episcop 
Vasile al Oradiei a făcut o vizitație canonică în 
parohia Călacea, protopopiatul Oradea-Sud, păsto- 
rită de tînărul preot Mihai Iancu. 

În cadrul Sf. Liturghii ce s-a săvirşit în biserica 
parohială, a fost hirotonit întru preot tinărul 

Piine_pentru suflet 
OMUL LUI DUMNEZEU 


Între expresiile cu care Apostolul Pavel defineşte 
misiunea preotului în lume o întîlnim pe aceasta: 
Preotul este omul lui Dumnezeu. 


Ucenicului său Timotei, pe care l-a aşezat 
episcop în Efes, îi scrie: „Căci iubirea de argint 
este rădăcina tuturor relelor şi cei ce au poftit-o 
cu înfocare au rătăcit de la credință şi s-au stră- 
puns de multe dureri. Dar tu, o, omule al lui 
Dumnezeu, fugi de acestea și urmează dreptatea, 
evlavia, credința, dragostea, răbdarea, blindețea“ 
(I Tim. 6, 10—11). Această expresie este plină de 
înţeles și ne obligă să gîndim adeseori la ea. Omul 
lui Dumnezeu este acela care îşi întemeiază viața 
și activitatea lui în legătură cu Dumnezeu, care 
aparține lui Dumnezeu prin fiinţa şi misiunea lui, 
care-l reprezintă pe Dumnezeu în lume. 

Omul lui Dumnezeu este cel ce are puterea şi 
darul special de a lucra în numele lui Dumnezeu 
şi cu puterea dată lui de Dumnezeu. 

Desigur această putere și trimitere nu este de 
la sine, nici de la oameni, ci de la Dumnezeu, de 
aceea îl obligă să trăiască încununat de acele vir- 
tuţi în care se vede darul lui Dumnezeu. 

Slujitorul altarului este chemat să-l reprezinte 
pe Dumnezeu și să împărtășească darul lui Dum- 
nezeu, prin Sf. Taină a Preoţiei. 

Alfîndu-se Saul în cetatea Tuţ, ca să caute pe 
profetul Samuil, i s-a spus de către servitorul 
său: „lată în cetatea aceasta este un om al lui 
Dumnezeu, om cinstit de toţi și tot ce spune el 
se plinește. Să mergem dar acolo, poate ne va 
arăta și nouă calea pe care să apucăm“ (1 Regi 
9, 6). 

Fiecare preot are darul preoţiei de la Dumnezeu 
şi chemarea să arate calea care duce la Dumne- 
zeu, să vestească Evanghelia împărăției lui Dum- 
nezeu. În mijlocul credincioşilor, preotul este 
chemat să fie un „arătător al celor cereşti“, un* 
mărturisitor al lui lisus Hristos în lume. 


Pe hainele arhiereului din Vechiul Testament 
era pictată o diademă pe care era scris: „Sfîntul 
Domnului“ (Eşire 28, 36). Cu cît mai vîrtos se 
cere acest lucru pentru slujitorul altarului Noului 
Testament. 


Dacă misiunea şi puterea preotului sînt de la 
Dumnezeu, atunci, desigur, că şi persoana lui tre- 
buie să tindă la o astfel de viețuire încît să se 
poată spune oricînd că este un om al lui Dum- 
nezeu. 

Poporul nostru obișnuiește să spună şi să carac- 
terizeze pe cîte un om care este bun, credincios, 
drept şi harnic astfel: „Acesta e un om al lui 
Dumnezeu.“ 

Cît de mare se cuvine să fie acest calificativ 
dacă vrem să-l raportăm la preot! La ce mare 
grad se cuvine să se ridice preotul, încît să vadă 
credincioşii mereu în el pe omul lui Dumnezeu. 
Cât de mult are el datoria să facă voia lui Dum- 
nezeu, încît văzîndu-l credincioşii să o îndepli- 
nească și ei (Romani 12, 2). 

Ca om al lui Dumnezeu, preotul trebuie să 
aibă de model pe Fiul lui Dumnezeu, Domnul 
nostru lisus Hristos, care a spus: „Nu caut voia 
mea, ci voia Celui care m-a trimis“ (loan 5, 30). 
lisus s-a apropiat cu dragoste de oameni, i-a mîn- 
giiat, i-a ajutat şi i-a tămăduit. El a stat împreună 
cu Sfinţii Apostoli, a luat parte la nunta din Cana 
Galileii, a fost în casa lui Zaheu vameşul și în casa 
lui Iair, a lui Lazăr şi oriunde a fost chemat. El, 
Fiul lui Dumnezeu, nu s-a izolat de lume şi nu a 
fost străin de durerile și bucuriile oamenilor. 

Ca om al lui Dumnezeu, preotul ştie că viaţa 
creştină se începe de la altar şi se întreţine prin 
darurile Sfintului Duh de la altar. 

Cu cît e mai înaltă dimensiunea slujirii lui 
Dumnezeu cu atît mai binefăcătoare şi mai inte- 
grală este slujirea oamenilor. Omul lui Dumnezeu 
nu poate uita că e rînduit să slujească pentru mai 
binele oamenilor. (. Y. 


(Urmare din pag. 3) 


Orţan Teodor, pe seama parohiei Dușeşti, jud. 
Bihor. Tot cu această ocazie a fost sfințită noua 
casă parohială. 


Predica zilei a fost ţinută de P.C. cons. |. 
Negroiu. 


P. S. Sa, în cuvîntul de învățătură, a felicitat pe 
credincioși şi păstorul lor sufletesc pentru frumoasa 
casă parohială zidită prin truda şi strădania lor, 
îndemnîndu-i ca acum, după această lucrare de 
primă urgenţă, să-și îndrepte ostenelile și jertfel- 
nicia spre înnoirea sfintului lor locaş de închi- 
naciune. 

În după-amiaza aceleiași zile, P. S. Sa a săvîrşit 
slujba vecerniei în biserica din parohia apropiată 


Cărăsău, păstorită de preotul Coriolan Rocsin, 
unde de asemenea a rostit un cuvînt de învățătură. 

e în nr. 3 (mai—iunie) 1974, al publicaţiei 
„Reformatus szemle“, revista oficială a Bisericii 
Reformate și a celei Evanghelice sinod-presbiteriale 
din țara noastră, este publicată, la p. 225—227, sub 
semnătura d-lui prof. Dr. Tokes Stefan, o extinsă 
recenzie a lucrării P. C. prof. M. Păcurariu: „Isto- 
ria Bisericii Ortodoxe Române“, apărută la Cen- 
trul arhiepiscopesc din Sibiu în 1972. După ce 
aminteşte și de alte lucrări cu caracter teologic, 
tipărite de Biserica Ortodoxă Română, autorul 
recenziei subliniază etapele mai importante ale 
istoriei Bisericii noastre, așa cum se oglindesc ele 
în paginile lucrării recenzate. 


Inădruaurmnâătorul bisericesc pe 1975 


Sub îndrumarea şi cu binecuvintarea Înalt Prea 
Sfinţitului Mitropolit Nicolae Mladin al Ardealu- 
lui, de curînd a apărut „Îndrumătorul bisericesc“ 
pe anul 1975, redactat de secția culturală a Con- 
siliului arhiepiscopesc din Sibiu. 

Și în acest an, în care se împlinesc 123 de ani 
de apariţie neîntreruptă, Îndrumătorul bisericesc 
este cinstit de prezența Ierarhilor din Mitropoliile 
Ardealului şi Banatului, care, prin articolele scrise, 
împărtășesc clerului şi credincioșilor învățături zidi- 
toare atît pe plan patriotic, cât și bisericesc, religios- 
moral. 

Astfel, după partea calendaristică propriu-zisă, 
urmează „Cuvîntul înainte“ semnat de Înalt Prea 
Sfinţitul Mitropolit Nicolae al Ardealului, care 
cuprinde un cald îndemn adresat cititorilor de 
trăire „a unei vieţi religios-morale ortodoxe şi de 
slujire a măreţelor idealuri ale patriei noastre 
scumpe, în dragoste de Legea strămoșească şi dra- 

alt Prea Sfinţitul Mitropolit Nicolae al Bana- 

tului semnează articolul „Sf. Antonie cel Mare și 
evlavia credincioşilor“, articol închinat întemeie- 
torului monahismului creștin, presonalitate cunos- 
cută în Istoria Bisericii universale, făcîndu-se tot- 
odată distincția cuvenită între Sf. Antonie cel 
Mare şi Sf. Antonie de Padova. 

Înalt Prea Sfinţitul Teofil, Arhiepiscopul Vadu- 
lui, Feleacului și Clujului, prezintă articolul „Între 
virtute şi păcat“, iar Prea Sfinţitul Episcop Vasile 
al Oradiei ne vorbește despre „Contribuţia Bisericii 
Ortodoxe Române la unitatea spirituală a poporu- 
lui român“. 

„Despre Sfinta Liturghie“ scrie Prea Sfinţitul 
Episcop-vicar Emilian Birdaş Rășinăreanul, iar Prea 
SEntital Episcop-vicar lustinian Chira Maramure- 
șanul semnează articolul „Muncă şi rugăciune“. 


Ca în fiecare an, Îndrumătorul bisericesc pre- 
zintă în continuare cititorilor un bogat şi variat 
material, de importanță patriotică şi bisericească, 
scris cu căldură și dragoste de Ierarhi, ostenitori 
ai Centrului Arhiepiescopesc şi Institutului Teologic 
de grad Universitar din Sibiu, preoți din Arhi- 
episcopie etc. 

Materialul, cuprins în peste 30 de articole, este 
sistematizat în mai multe rubrici sau capitole. 

În capitolul „Republică măreață vatră“ semna- 
lăm articolul închinat „Întîiului Preşedinte al 
Republicii Socialiste România: Domnul Nicolae 
Ceauşescu“. 

Capitolul „Pentru pacea a toată lumea“ înse- 
rează între altele articolul „Apărarea vieţii, înda- 
torire creştină de prim ordin“, iar articolul „50 de 
ani de la înfiinţarea Patriarhiei Ortodoxe Române“ 
începe capitolul: „Importante evenimente bisericeşti 
în 1975“ din care reținem şi articolul închinat 
împlinirii a 125 de ani de la înființarea Tipografiei 
Eparhiale din Sibiu. 

Deosebit de bogat în învățături ortodoxe este 
capitolul „Din învățăturile Bisericii noastre“, care 
cuprinde o serie de articole închinate tâlcuirii 
Evangheliilor din Duminicile de după Rusalii, în 
care preoţii noştri găsesc material potrivit la alcă- 
tuirea predicilor, la Duminicile menţionate. 

Lucrarea se încheie cu capitolele „Din Sfinţii 
Părinţi“ şi „Îndrumări tipiconale pe anul 1975*. 

Prin întregul cuprins al său „Îndrumătorul bise- 
ricesc“ pe 1975 contribuie şi de data aceasta la 
întărirea credincioșilor noştri „în dreapta credință 
şi în slujirea intereselor superioare ale Patriei 
noastre scumpe“ aşa cum subliniază în „Cuvîntul 
înainte“ Înalt Prea Sfinţitul Mitropolit Nicolae 
Mladin al Ardealului. E. O. 


Prăznuirea Duminicii (1) 

betelor“ sau „una din simbete“. A doua zi după 
simbătă sau lunea o numeau a doua a sîmbetei şi 
așa mai departe. Din aceasta rezultă că Mîntui- 
torul a înviat în ziua de Duminică. 


b) În aceeaşi zi, a învierii, Mîntuitorul s-a arătat: 


lemeilor care se întorceau de la mormînt (Matei 
28, 9), Sf. Petru (Luca 24, 34; 1 Cor. 15, 5), celor 


doi ucenici — Luca şi Cleopa — pe cale către 
Emaus (Luca 24, 13; Marcu 16, 12), iar spre 
seară — în aceeaşi zi — Sf. Apostoli adunaţi 


laolaltă, minus Toma (loan 20, 19; Marcu 16, 14). 
Tot în zi de Duminică s-a arătat apoi Sf. Apostoli, 
de față fiind și Toma (loan 20, 26). Or, toate 
aceste arătări sînt motiv de „bucurie mare“ (Cf. 
Marei 28, 8) şi această bucurie nu poate fi come- 
morată decît în ziua în care au avut loc arătările 
Domnului, adică Duminica. 


c) Mîntuitorul a dat în zi de Duminică Sf. Săi 
Apostoli darurile cele mai mari și mai dumne- 


zeieşti, pe care le făgăduise acestora (Matei 16, 19; 
18, 18; loan 14, 26; 15, 26; 16, 7—15 ş.a.). 
Astfel, în zi de Duminică le-a dar puterea de a 
ierta păcatele (loan 20, 19—23). Tot în zi de 
Duminică le-a dat deplinătatea darurilor Sf. Duh, 
și anume în Duminica Cincizecimii, cînd s-a po- 
gorit Sfîntul Duh asupra lor în chip de limbi ca 
de foc (F. Ap. 2, 1—5). 

Pentru toate acestea, încă de pe timpul Sf. 
Apostoli creștinii ţin Duminica drept zi de odihnă 
închinată lui Dumnezeu: „În ziua întîi a săptămînii 
(Duminică) adunîndu-ne noi să frîngem pîinea, 
Pavel... a prelungit cuvîntul lui pînă la miezul 
nopții“ (F. Ap. 20, 7). „A frînge pîinea“ înseamnă 
că Sf. Apostoli se adunau Duminica pentru săvir- 
şirea Sf. Liturghii. 

În concluzie finală, prin ţinerea Duminicii în 
locul sîmbetei, creștinii nu calcă porunca a patra 
din Decalog. 

Pr. prof. Corneliu Sîrbu 


Din rugăciunile Bisericii noastre 
Rugăciune înainte de Sf. Împărtășanie 


Doamne lisuse Hristoase, Dumnezeul nostru, 
slăbește, lasă, milostivește-te și-mi iartă mie păcă- 
tosului, netrebnicului și nevrednicului robului Tău 
căderile în păcat, smintelile şi greșelile mele, toate 
cîte am păcătuit față de Tine, din tinerețele mele 
pînă în ziua și ceasul de acum, fie cu știință, fie 
din neștiință, cu cuvîntul sau cu fapta, sau cu 

gîndul, sau cu cugetul, cu deprinderile și cu roate 
simţurile mele. Și pentru rugăciunile celeia ce fără 
de prihană te-a născur pe Tine, ale preacuratei 
şi pururea Fecioarei Maria, Maicii Tale, singura 
nădejde neînfruntată și ocrotitoare și izbăvitoarea 
mea, învrednicește-mă fără de osîndă să mă îm- 
părtăşesc cu Preacuratele, nemuritoarele, de viaţă 


(Taxa poştală plătită în numerar) 


a — 
| 


făcătoarele și înfricoșătoarele Tale Taine, spre ier- 
tarea păcatelor și spre viața de veci, spre sfințire, 
spre luminare, spre tărie, spre vindecare și spre 
sănătatea sufletului și a trupului și spre ștergerea 
şi pierderea cu totul a cugetelor, a gîndurilor și 
a deprinderilor mele cele rele şi a nalucirilor de 
noapte ale duhurilor celor viclene și întunecate. 
Că a Ta este împărăția și puterea și mărirea, 
cinstea şi închinăciunea, împreună cu Tatăl și cu 
Duhul Sfînt, acum şi pururea şi în vecii vecilor. 
Amin. 

Episcopul Dr. Vasile Stan (1875-1945) 


— 100 de ani de la naștere și 30 de la moartea sa - 


La Răşinari, lingă mausoleul mitropolitului 
Andrei Şaguna și mormîntul mitropolitului 
Nicolae Colan, la umbra cetinei de brazi şi sub 
streaşina bisericii, odihneşte în Domnul episcopul 
ortodox al Maramureșului, fostul arhiereu-vicar 
al Mitropoliei Ardealului, Dr. Vasile Stan. 

Născut la 30 ianuarie 1875, în comuna Soho- 
dol, din Munţii Apuseni, din părinți țărani, a 
făcur studiile liceale și bacalaureatul la Brad, 
Beiuș şi Brașov, apoi s-a înscris la Institutul Teo- 
logic din Sibiu, pe care l-a terminat în 1897. Fiind 
un tînăr Cistins, Biserica i-a acordat bursă de 
studii, își ia doctoratul, în 1908, în limba ro- 
mână, pe care o iubea ca sufletul său. A func- 
ționat ca profesor la Institutul teologic-pedagogic 
din Sibiu. 

Paralel cu activitatea sa didactic-educativă, 
profesorul Dr. Vasile Stan a desfășurat una lite- 
rară, făcind din condeiul său o misiune. A scris 
mult, în special probleme de pedagogie, pentru 
ridicarea culturală a tagmei învăţătorești. În acest 
scop a redactat revista pedagogică „Vatra școlară“ 
și a scris multe articole de interes religios-moral 
și cultural-social. A fost un sprijinitor al mişcării 
cooperatiste din Transilvania. 


Ca director de școală normală (1920—1928), 
păr. Vasile Stan a fost un șagunian autentic, preot 
legat de popor, de credința și glia strămoșească, 
profesor și educator deplin. 


Ne amintim cu venerație de sufletul său mare, 
de mintea luminată și inima sa părintească, plină 
de văpaia dragostei pentru copiii de țărani săraci, 
veniţi însetați — după Unirea Transilvaniei cu 
România, la 1 decembrie 1918 — să se lumineze 
la izvoarele culturii. 


Admirăm, la această personalitate a Bisericii şi 
a şcolii noastre, pasiunea sacră cu care s-a îngrijit 
de buna creștere a viitorilor învăţători. Ziua și 
noaptea era în mijlocul nostru și ne sfătuia, ne 
corecta și ne îndruma cu vorbă blîndă și dulce, 
plină de răbdare, fără supărare și fără enervare. 

Pentru elevii săi, păr. Stan a fost omul lui 
Dumnezeu, trimis de El să ne hrănească cu pîinea 
valorilor absolute, să ne aprindă în inimi focul 
dragostei de adevăr, de bine și de frumos, de 
dreptate și înfrățire, de libertate și pace, de muncă 
și jertfă. 

Forța morală, care a dinamizat acest om de-a 
lungul apostolatului școlar, a fost credința în 
Dumnezeu și încrederea fermă în posibilităile 
spirituale ale poporului nostru, care aşteptau să 
fie actualizate și valorificate multilateral. Ridi- 
carea poporului, prin școală, către lumină și cul- 
tură, către bunăstare morală, materială și socială 
— alături de alte popoare avansate din Europa — 
a fost farul luminos care i-a călăuzit viaţa acestui 
vrednic dascăl. 


Sfinte şi neuitate ne-au rămas cuvîntările sale 
la încheierea anilor școlari 1924, 1925, 1926: Să 
ne refacem caracterele; Cunoaște-te pe tine însuţi; 
Păziţi-vă curăţenia sufletului, etc. 


Crescut în cultul muncii și al omeniei româ- 
neşti, păr. Vasile Stan a trecut ponderea școlii 
șaguniene pe formarea personalităţii și a carac- 
terului moral, pe conștiința datoriei și a respon- 
sabilității etice, care revenea învățătorului român, 
ca factor de seamă la ridicarea poporului către 
lumină și cultură, după primul război mondial. 

Ilustrul nostru educator ar fi dorit să fie în 
viaţă alături de fiecare din noi, să ne știe înarmaţi 
cu cele necesare. De aceea, chiar în clipa plecării 


din şcoală ne trasează drumul luminos al misiunii 
noastre zicîndu-ne, cu glas de profet inspirat: „În 
lume nu este ceva mai nobil, mai măreț, mai 
sublim, decît să dai tu lumină — binele dum- 
nezeiesc — după care suspină toată făptura. Dar 
ca să puteți lumina pe alţii, trebuie să vă lumi- 
naţi candela sufletului vostru, ca să nu se stingă 
în veci. Voi sînteți chemaţi să închegaţi prin cul- 


Episcopul Dr. Vasile Stan 


tură ... marea cucerire politică a neamului nostru, 
România întregită ... pe care au visat-o și pen- 
tru care au luptat și au murit marii noștri înain- 
tași, cu arma, cu scrisul, cu brațele... Înălţarea 
neamului este în mîna învățătorului... munca 
este grea... de aceea trebuie să vă pregătiți din 
toate puterile. Să mergeţi pe urmele înaintașilor 
glorioși care ne-au dat la Mărășești cea mai stră- 
lucită probă despre energia şi vitalitatea acestui 
neam. Un Mărășești vă așteaptă și pe voi, oaste 
aleasă, ca să secerați — prin abnegaţie și vitejia 
voastră — un triumf tot așa de strălucit în cul- 
tură ca și pe terenul armelor.“ (Conf. An. Şc. 
norm. „Andrei Șaguna“, Sibiu, 1926, p. 20.) 

De aceea, azi la o jumătate de secol de la 
rostirea acestor cuvinte de foc ceresc, cinstim 
memoria sa binecuvîntată de Dumnezeu şi îi 
mulțumim pentru buna educație pe care ne-a 
dat-o împreună cu pleiada distinșilor săi colegi- 
colaboratori: Ilie Beleuţă, Victor Păcală, Gheor- 
ghe Maior, Timotei Popovici, Eugen Todoran, 
Nicolae Regman, Aurel Popovici, Nicolae Oan- 
cea, Valer Olariu, Maria Pleșa și alții. 

În anul 1928 pentru meritele sale deosebite, 
păr. Dr. Vasile Stan a fost numit de mitropolitul 
Nicolae Bălan, în demnitatea de arhiereu-vicar al 
Mitropoliei ardelene și vreme de 10 ani i-a fost 
sfetnic preţios și un ajutor de mare încredere în 
îndrumarea vieţii bisericești. 

Ca vicar mitropolitan, el a devenit curînd 
părintele și îndrumătorul preoțimii din Arhiepis- 
copia de Alba Iulia și Sibiu. Ne amintim cu drag 
de răbdarea mucenicească cu care asculta pe cei 
ce veneau la el din mari depărtări să-i ceară 
povaţă și sfat pentru alinarea necazurilor, fără 
să se giîndească la oboseala sa. Avea o largă înțe- 
legere pentru încercările și durerile tuturor preo- 
ților și credincioșilor. De aceea toți plecau de la 

„lată omul“ (loan 19, 5) 


Ascultind cele 12 Evanghelii, retrăim din nou 
astă seară „sfintele patimi“ — cum numește Bise- 
rica noastră calvarul Miîntuitorului lisus Hristos. 

Dacă Duminica trecută ne-am bucurat, alături 
de fiii Ierusalimului, de intrarea, să-i zicem pu- 
blică, a Domnului în Ierusalim, astăzi sufletul 
nostru este cutremurat pînă în străfunduri de su- 
ferinţele Fiului lui Dumnezeu întrupat. 


Căci, sufletește, astă seară am fost și noi alături 
de Iisus-Domnul nostru la Cina cea de Taină, în 
tinda casei părintești a Sf. Evanghelist Marcu; am 
fost martori ai impresionantei scene de înălțătoare 
smerenie, cînd Fiul lui Dumnezeu spală picioarele 
ucenicilor Săi; am ascultat și noi pătrunzătoarea 
cuvîntare de despărțire a Miîntuitorului de ucenicii 
Săi, în care le spunea lor și nouă: „Cel ce are 
poruncile mele și le păzește pe ele, acela mă iu- 
bește“ (loan 14, 21); am petrecut de asemenea 
cîteva momente de rugăciune în grădina plină de 
măslini a Ghetsimanilor; am asistat la actul res- 
pingător, la păcatul greu săvirșit de Iuda, care, 
de dragul banilor, a vîndut pe Învățătorul și Bine- 
făcătorul său; am fost apoi de față la pălmuirea 
lui lisus în casa arhiereului Ana; ne-a întristat 
totodată lepădarea lui Petru în curtea lui Caiafa 
și iată-ne, în sfîrșit, la reședința lui Pilat, repre- 
zentantul puterii romane în Ierusalim, care, it 
ce îl cercetează, declară celor ce îl acuzau pe Iisus: 
„Eu nici o vină nu aflu întrînsul“ (loan 18, 38). 

lată însă că în înșiruirea de fapte dureroase pe 
care le retrăim astă seară se desprinde totuși un 
moment luminos. Și anume, după ce poruncește 
soldaţilor să biciuiască pe Iisus și după ce îi pune 
pe cap o coroană de spini, crezînd că prin aceasta 
va îndupleca cumva inimile celor ce strigau: „Răs- 
tignește-l“, în această stare, cînd pătimirile mo- 
rale și fizice ale Mîntuitorului erau aproape la 
culme, Pilat îl prezintă din nou acuzatorilor Săi, 
spunînd: „lată omul !“ (loan 19, 5). 

Prin aceste celebre cuvinte: „lată omul — Ecce 
homo“, care stau dedesubtul unei picturi tot pe 
atît de celebre, fără să vrea Pilat a devenit și el 
un propovăduitor, un fel de Apostol al Mîntui- 
torului lisus Hristos, căci prin ele ne spune tutu- 
ror, credincioşilor de totdeauna: lată omul ade- 
vărat, iată omul în cel mai înalt și frumos înţeles 
al cuvîntului. 

Și într-adevăr, noi știm cu toții că Domnul 
nostru lisus Hristos a trăit întru totul dumne- 
zeiasca Sa învățătură. Dacă, de pildă, ne-a învățat 
să fim blînzi, El a fost „blind şi smerit cu inima“; 
dacă ne-a spus să fim milostivi, El a împărțit cu 
dragoste și inimă largă binefacerile Sale pe de-a 
rîndul pe unde și-a purtat pașii, înviind din morți, 
vindecînd, săturîind mulțimile care îl ascultau 
ș. a.m.d.; dacă ne-a cerut să fim treji, să fim 
activi în viață, „să lucrăm cît este ziuă“, după 
cum Însuși ne spune, El n-a dat odihnă picioa- 
relor Sale; dacă ne-a poruncit să fugim de lăco- 
mia după bunuri materiale, El n-a avut „nici unde 
să-și plece capul“. 

lată însă că astă seară Lisus-Domnul trăiește 
cele mai sublime laturi ale învățăturii Sale. Căci 
tot El ne-a poruncit: „lubiţi pe vrăjmașii voştri, 
binecuvîntaţi pe cei ce vă blesteamă pe voi și vă 
rugaţi pentru cei ce vă supără“, „căci de iubiţi 
numai pe cei ce vă iubesc pe voi... și de veţi 
îmbrățișa cu dragoste numai pe prietenii voştri, 
ce lucru mare faceți?“ (Matei 5, 44.46—47). Ni 
se pare cumva împotriva firii această poruncă de 
a arăta dragoste celor ce ne vor și ne fac rău. 
Și totuși Mintuitorul așa ne cere și porunca Lui 

este dreaptă, pentru că răspunzind cu foc la foc 
vilvătaia va creşte mai mare şi nimeni n-o mai 
poate stinge, răspunzind cu dușmănie la dușmănie 
dăm naștere la ură mai mare. Pe cînd dacă răs- 
pundem cu bunăvoință, cu bine la rău, cu o fapră 
bună la un act de dușmănie, cu o vorbă bună la 
o vorbă rea, atunci deschidem ușa binelui, care 
în final va triumfa. Și iată că astă seară Lisus- 
Mintuitorul privește cu blindeţe și compătimire pe 
prigonitorii Săi, pentru răutatea și întunecimea lor 
sufletească, nu scoate nici un cuvînt de ocară la 
adresa lor, ba, dimpotrivă, răstignit fiind pe cruce 
se roagă pentru ei: „Părinte, iartă-le lor că nu 
ştiu ce fac.“ 

Noi ştim apoi că, de obicei, suferința merge 
mînă în mînă cu păcatul, cu abuzurile noastre, cu 
modul neînțelept în care adesea concepem şi ne 
orînduim viaţa. Ori, Miîntuitorul păcat nu a avut 
şi totuși a suferit. 

De aceea, este momentul să ne reamintim şi de 
un alt aspect, cel mai important aspect care se 
desprinde din sfintele patimi ale Mintuitorului 
pentru credincioșii de totdeauna, deci și pentru 
noi cei de astăzi. Și anume, trebuie să nu uităm 
nici o clipă că lisus Miîntuitorul a suferit chinu- 
rile la care sîntem martori numai și numai pen- 
tru noi, pentru luminarea noastră, pentru îndrep- 
tarea noastră, pentru scoaterea noastră din întu- 
nericul, din bezna rătăcirilor religioase şi morale, 
a păcatelor de tot felul, care frînează atît de mult 
cursul firesc şi ascendent al vieţii pe acest pămînt, 
îndepărtîndu-ne totodată de Dumnezeu, spre care 
trebuie să tindem cu toţii. Căci în beznă religios- 
morală se găsea lumea acum 2000 de ani la întru- 
parea Fiului lui Dumnezeu, cînd oamenii se în- 
chinau la tot felul de închipuiri, ba şi împăraţilor 
romani, cînd sclavagismul era în floare, cînd des- 
frîul și beţia erau la loc de cinste şi, cu durere 
spunem, în întuneric religios-moral se mai află și 
cîte unii dintre noi. Căci beznă sînt superstiţiile, bi- 
gotismul și alte false credinţe, spre care mai ple- 
căm uneori urechea, dar care n-au nimic comun 
cu credința pe care ne-o propovăduieşte Biserica; 
în beznă ne aflăm cînd urim pe fratele nostru, 
cînd ne bucurăm de răul altuia, cînd sfătuim în 
rău pe cineva, cînd mîncîm și bem pînă nu mai 
ştim de noi, cînd, cu bună ştiinţă, fugim de mun- 
că, trăind ca paraziţii pe spinarea altora, cînd 
băgăm mîna în buzunarul semenului sau în avutul 
obştesc, cînd scoatem din gura noastră vorbe pe 
care și urechea le respinge, cînd ne lăsăm trupul 
robit desfriului sau altor patimi destrămătoare, 
cînd ne abandonăm familia, copiii, de dragul unor 
beţii ale cărnii ș.a. 

Că pentru noi a suferit Miîntuitorul, ne spune 
şi Sf. Apostol Pavel, cînd zice: „Trăiesc prin. cre- 
dinţa în Fiul lui Dumnezeu, care m-a iubit și s-a 
dar pe sine pentru mine“ (Gal. 2, 20), sau Sf. 
Apostol Petru, cînd ne încredințează „că nu cu 
lucruri pieritoare, cu argint sau cu aur v-aţi izbă- 
vit din viața voastră cea deşartă, ci cu scump 
sîngele lui Hristos“ (1 Petru 1, 18—19), ori cum 
tot acest Apostol adaugă în altă parte: „Hristos 
a pătimit pentru păcatele noastre, el cel drept a 
pătimit pentru cei nedrepţi... să ne aducă la 
Dumnezeu“ (1 Petru 3, 18). 

Pătimirile Mintuitorului pe care Sf. noastră 
Biserică ni le aduce înainte prin slujbele sale, mai 
ales acum în Joia Mare, nu reprezintă deci o 
simplă amintire a unor fapte petrecute aievea 
în Ierusalim în urmă cu peste 19 veacuri, ci ele 
au o actualitate vădită şi permanentă pentru noi 
credincioșii. „Toată făptura s-a schimbat — spune 
o cîntare bisericească de astă seară — văzîndu-te 
pe Tine Hristoase, pe cruce răstignit. Soarele s-a 
întunecat şi temeliile pămîntului s-au cutremurat. 
Toate au pătimit împreună cu Tine.“ 

Dacă întreaga fire a fost solidară cu pătimirile 
şi răstignirea lui Iisus, atunci cu atît mai mult se 
cuvine ca noi, coroana creaturii, făptura cea mai 
aleasă a lui Dumnezeu, să ne pătrundem pînă în 
străfundul sufletului nostru de înțelesul adînc pe 
care suferințele Mîntuitorului le au pentru viața 
noastră. Această pătrundere însă să nu însem- 
neze numai un Simplu suspin, ci să însemneze 
regrete profunde pentru toate gîndurile, vorbele 
şi faptele rele, potrivnice voii lui Dumnezeu, săvîr- 
şite pînă acum, să însemneze hotărire fermă de a 
ne strădui să ne întărim și să ne luminăm cre- 
dința, hotărîre de a ne îmbunătăţi continuu viața, 
după modelul vieţuirii lui Iisus Hristos-Domnul, 
după modelul Omului Iisus Hristos, pe care Pilat 
l-a arătat întregii lumi în Joia Mare. 

După cum în anotimpul primăverii în care ne 
aflăm totul renaşte la viață, totul se înalță la 


lumină, totul este imaculat, totul se curăță și 
devine frumos, odihnitor, plăcut, tot așa, prin în- 
vățăturile și Sf. Taine pe care ni le împărtășește 
Biserica, prin Apostolul și Evangheliile care se 
citesc, prin cântările, rugăciunile și slujbele care 
se fac în tot cursul Postului mare, culminînd cu 
cele din Joia Mare şi Vinerea Mare, sufletul nos- 
tru are imbolduri nenumărate de a se trezi din 
amorţeala în care s-ar afla, are elementele, mij- 
loacele necesare de a se curăța de orice întina- 
ciune, de a-și „lumina haina“, cum ne îndeamnă 
cîntarea bisericească. 

Să ne străduim deci cu toţii ca, cu ajutorul lui 
Dumnezeu, să transformăm permanent în bine 
frămîntătura aluatului nostru lăuntric, să mode- 
lăm continuu ființa noastră sufletească după 
chipul Mîntuitorului Iisus Hristos, pentru ca, în 
felul acesta, să întîmpinăm după cuviință Sfînta 
Sa Înviere. 


Să nu uităm totodată că, vieţuind astfel, vom 
onora numele nobil de om și de creştin pe care îl 
purtăm, vom face cinste familiei din care facem 
parte, obștei și ţării în sînul căreia trăim și ne 
vom învrednici și de bucuria vieţii veșnice, cînd 
Cel Arotputernic ne va chema la Sine, ca pe unii 
ce „nu avem aici cetate stătătoare“. 


Diacon Gh. Papuc 


Munca e o datorie impusă de Creator lui Adam. 
E o condiţie naturală de viață. În cartea lui lov 
citim: „Omul se naște spre osteneală, precum puii 
vulturului se ridică în aer, prin puterile lor“ (5, 7). 
În cartea Facerii avem cuvintele acestea: „În 
sudoarea feții tale îţi vei mînca pîinea ta, pînă 
te vei întoarce în pămîntul din care eşti luat“ 
(Facere 3, 19). În cartea Pildelor citim: „Du-te, 
leneşule, la furnică şi vezi munca ei și prinde 
minte ! Ea, care nu are nici mai mare peste ea, 
nici îndrumător, nici sfătuitor, își pregătește de 
cu vară hrana ei şi își strînge la seceriș mâîncarea. 
Sau mergi la albină și vezi cît e de harnică și ce 
lucrare iscusită săvirșește. Munca ei o folosesc spre 
sănătate şi regii și oamenii de rînd. Ea e iubită 
şi lăudată de toți, deși e slabă în putere, dar e 
minunată cu iscusința“ (Pilde 6, 6—9). Tot în 
Cartea Pildelor citim că „Cel ce munceşte ogorul 
său se satură de piine“ (12, 11). Și tot aici se spune: 
„Cel ce lucrează pămîntul lui se va îndestula de 
piine, iar cel ce umblă după lucruri de nimic se 
va sătura de sărăcie“ (28, 19). 


Toată lumea ştie că munca e un mijloc de înăl- 
țare a vieţii materiale, dar puţini știu că munca 
e și un mijloc de zidire a vieţii spirituale, a vieţii 
duhovnicești, prin iubire. Acesta e unul din marile 
adevăruri ale credinţei noastre. 


Știm cu toții că viaţa se manifestă și iradiază 
în acțiune. A trăi înseamnă a acționa, a lucra, 
a te manifesta. Nu există viață fără acțiune, fără 
lucrare. Toate acțiunile la rîndul lor izvorăsc din 
acelaşi principiu vital, după cum frunzele unui 
copac Înmuguresc din același arbore. 


Înainte de păcat, Biblia arată că munca lui 
Adam era mai plăcută, era o deprindere fără 
oboseală a facultăţilor fizice și morale. După 
păcat, reținem că fără sudoare și fără osteneală 
Adam nu poate obţine hrană, fără trudă şi fără 
muncă pentru urmașii lui nu poate fi piine, fără 
aceasta nu poate fi viață. E necesar ca ploaia 
cerului să se amestece cu sudoarea frunţii, cu roua 
pămîntului și cu căldura și lumina soarelui, pentru 
a face să rodească ogorul, cîmpul, livada. 


Pilda muncii a fost desăvirșită de lisus Hristos, 
Fiul lui Dumnezeu, care, pentru a înobila munca 
s-a supus și El acestei legi, muncind cu brațele, 
sub ascultarea Fecioarei Maria şi a dreptului Iosif 
(Luca 2, 51). Prin pilda vieţii Mîntuitorului, 
porunca muncii a fost întărită și ea a devenit cea 
mai frumoasă manifestare a unei adevărate vieţi 
omenești. 


Miîntuitorul e numit „teslarul“ (Marcu 2, 3), 
iar Sf. Matei îl numește „fiul teslarului“ (13, 55) 


Sf. Pavel în timpul liber se ocupa cu lucrarea 
corturilor şi își cîştiga cele necesare traiului cu 
mîinile sale, așa după cum le spune preoţilor 
bisericii din Efes: „Singuri știți că cu mîinile aces- 
tea am lucrat pentru nevoile mele și ale tovarăși- 
lor mei“ (F. Ap. 20, 34). 


Tor Sf. Pavel, ca un tilcuitor credincios al 
poruncilor lui Hristos, va enunța frumuseţea și 
datoria muncii, cînd le va scrie credincioșilor din 
Tesalonic: „Cine nu vrea să lucreze, acela să nu 
mănînce“ (3, 10). 

În literatura celor dintii veacuri creștine aflăm 
mărturii grăitoare și foarte preţioase cu privire 
la muncă. 

Creștinismul a putut înlătura părerile unor cate- 
gorii sociale ale lumii vechi despre muncă, resta- 
bilind munca în demnitatea ei. 

Două principii au stat la baza propovăduirii 
creștine prin care s-a explicat semnificația muncii: 
Principiul paternităţii comune în sensul că toți 
aveau un singur Tată în ceruri și principiul înfră- 
țirii universale în lisus Hristos. 


În concepția Sf. Părinţi, munca este un mijloc 
de a dobîndi în mod cinstit bunurile materiale 
și spirituale. 

În concepţia Sf. Vasile cel Mare, munca este o 
poruncă, un factor de educaţie, un mijloc de între- 
ținere a vieții și un principiu din care izvorăște 
iubirea față de Dumnezeu și față de semen. 

Sf. loan Gură de Aur consideră munca drept 
temelie a vieţii sociale. 

Sf. Ambrozie pornește de la ideea biblică după 
care omul a fost creat pentru muncă, susţinînd că 
nici o virtute nu poate exista fără muncă. 


Adevărata muncă nu se poate deprinde și în- 
făptui decît prin cea mai mare dintre virtuţi, prin 
iubire, din care izvorăşte rugăciunea cea fierbinte 
a credinciosului. Fiecare obiect pe care-l creează 
munca omului trebuie să fie un reflex al iubirii, 
un produs al dragostei și al rugăciunii sale. Nu- 
mai munca care izvorăște din cea mai curată 
iubire și are la temelia ei rugăciunea poate fi crea- 
toare de înalte valori materiale și spirituale, ea e 
singură care poate da înţeles și frumuseţe vieţii. 

Ce lucru sfânt și minunat e rugăciunea ! E înăl- 
ţarea minţii și voinţei noastre către Dumnezeu. E 
vorbirea noastră intimă cu Dumnezeu. După cum 
un soldat nu poate învinge fără arme tot așa nici 
un creștin nu poate învinge în lupta pe care tre- 
buie s-o ducă împotriva păcatului fără arma rugă- 
ciunii. Și cît de frumoasă e biruința pe care o 
cîştigăm în munca noastră prin rugăciune ! 
„Mintuitorul a împletit în activitatea Lui munca 
Și rugăciunea. Două realități pe care creștinii 
primelor veacuri le-au cuprins în deviza: „Roa- 
gă-te și muncește !“ 

Viaţa noastră e o bătălie. Păcatul ne urmăreşte 
pretutindeni, ispitele, patimile, prieteniile rele etc, 
fac ca luptă să fie viața omului pe pămînt. Pen- 
tru această luptă Dumnezeu ne-a dăruit între alte 
mijloace şi rugăciunea. 

Rugăciunea e suspinul care se înalță la Dum- 
nezeu dintr-o inimă zbuciumată și care vrea să-l 
laude pe Dumnezeu, să-i ceară ajutorul și să-i 
mulțumească pentru darurile primite. Cum vor- 
bește un copil către tatăl său așa e rugăciunea 
noastră către Dumnezeu. 


„„ Când recunoaștem păcatul pe care l-am săvîrșit 
li cerem iertare lui Dumnezeu, atunci sufletul nos- 
tru se înalţă la Dumnezeu, se roagă. 
„Mînwitorul s-a rugat tot timpul, dar mai ales 
inaintea unor lucrări mari pe care avea să le săvir- 
şească. Înainte de a-și începe propovăduirea Sa a 
ajunat Și s-a rugat timp de patruzeci de zile. În 
timpul celor trei ani de activitate publică îl vedem 
umblînd, învăţind, săvîrşind minuni și rugîndu-se, 
mai ales în timpul nopţii (Luca 6, 12). 

Înainte de alegerea ucenicilor, petrece toată 
noaptea în rugăciune. Cînd săvîrșește minuni se 
roagă (Luca 9, 16; 22, 17—19). La mormîntul lui 
Lazăr Mîntuitorul a rostit una dintre cele mai 
frumoase rugăciuni, cînd a zis: „Părinte, mulțu- 
mescu-ţi că m-ai ascultat. Ci eu știam că pururea 
mă asculți, dar grăit-am pentru mulțimea care 
stă imprejur, ca să creadă că tu m-ai trimis pe 
mine“ (loan 11, 41—42). 

Pentru trebuinţele noastre” sufletești ca și pentru 
cele trupești, Mîntuitorul ne-a lăsat cea mai fru- 
moasă formă de rugăciune: „Tatăl nostru“, 

Puterea rugăciunii e mare. Paginile Sf. Evan- 
ghelii sînt pline cu exemple din care înțelegem 
puterea cea mare a rugăciunii. 
| Fericirea noastră pămîntească, pacea și buna 
înţelegere dintre neamuri și popoare le putem câș- 
tiga prin muncă cinstită și prin rugăciune, căci 
Mintuitorul ne învaţă, zicînd: „Amin, amin, gră- 
iesc vouă că orice veţi cere de la Tatăl în numele 
Meu vă va da“ (loan 16, 23). 


Al. Moisiu 

Date despre organizarea bisericească a româ- 
nilor transilvăneni înainte de Mihai Viteazul 


Problema începuturilor Mitropoliei ortodoxe a 
Tvansilvaniei a fost obiect de aprofundate cerce- 
tări din im istoricilor Bisericii române. Această 
Mitropolie ar data din sec. XV (1494), şi chiar 
dintr-o perioadă mai îndepărtată. 

Unii cercetători situează începutul timpuriu al 
vieţii bisericeşti a românilor ortodocși din Iran- 
siloania. Reluînd un pasaj din opera istoriografului 
Gheorghe Kedrenos, au socotit că principele Gyula, 
venind pe la mijlocul secolului al X-lea, cind 
monabul grec lerotei, hirotonit episcop de patriar- 
bul Teofiluet al Constantinopolului, avea reședința 
la Alba Iulia, ceea ce ar fi fost de fapt prima 
episcopie ortodoxă canonică a Transilvaniei. 

Noile descoperiri arheologice executate de Direcţia 
Monumentelor Istorice la Alba Iulia, începînd din 
anul 1970, vin a confirma această teză, pusă în 
armonie şi cu menţiunile documentare. 

Din scrisoarea papei Grigorie IX, din 1234, 
către regele Ungariei Bela, aflăm că, în episco- 
patul Cumaniei, valahii primeau tainele de la 
nişte „pseudo-episcopi“ de rit grecesc şi că unii 
unguri şi teutoni ajunși pe aceste locuri trec la 
dinșii. Acest fapt atestă existența unei organizaţii 
bisericeşti ortodoxe ardelene. 

Împotriva „schismaticilor“ (ortodocșilor) se pre- 
conizează de papalitate oprirea de la săvirșirea 
slujbelor bisericeşti şi de la zidirea de biserici sau 
capele în regatul Ungariei (1279). 

Din şirul ierarhilor români din secolele XV— 
XVI amintim pe loan 1 din Hunedoara (în 1456), 
Marcu din Feleac (în 1486), Daniil din Feleac 
(în 1488), Ștefan (în 1516), loan II (în 1533), 
Petru din Feleac (1537—circa 1550), loan III 
din Peşteana (1553), Hristofor 1 din Geoagiu 
(1557—circa 1559), Sava 1 din Lancrăm (circa 
1159—circa 1570). La Vad se cunosc în această 
perioadă episcopii Atanasie (în 1529—circa 1546), 
Tarasie (1546—circa 1549), Gheorghe (1550— 
circa 1551) şi Marcu (1557). 

Luiminiţele credinţei aprinse la altarul acestor 
prime scaune episcopale de la Hunedoara și Lan- 
crăm, împreună cu făcliile de la Vad şi Feleac, 
stăpînite de Voievodul Ştefan cel Mare, precum 
şi cele de la Geoagiu, au fost cuprinse de piosul 
Voievod Mihai într-un mănunchiu măreț, pe care 
l-a ctitorit la Bălgrad, reședința statornică a sa, 
dăruindu-i o sariti cuvenită unei Mitropolii 
cu adevărat voievodale românești. În spriiinul 
acestei teze, s-a invocat argumentul că Eftimie, 
mitropolit ortodox al românilor transilvăneni, 
fusese sfințit prin 1572 de către patriarhul sîrb 
Macavie al Ipekului. 

Datina de veacuri era ca ierarhii români din 
părțile sudice ale Transilvaniei să se sfințească de 
către mitropoliţii Ungrovlahiei, iar cei din părţile 
nordice — de către vlădicii Moldovei. 

Mitropoliţii Ungrovlabiei aveau încă din 1401 
jurisdicția de exarhi ai „Ungariei şi ai Plaiurilor“, 
titulatură întilnită la mitropoliţii Macarie (1518 
—1521) şi Varlaam (1541) care se numeau exarhi 
„ai Plaiurilor“. 

Mitropoliții Anania (1554), Efrem (1553— 
1556), Daniil (1566) şi mai sus amintitul Eftimie 
(1568—1576) îşi schimbă titulatura de „arbiepis- 
cop“ cu cea de „arhimitropolit”, consecință a 
faptului că ierarhii din sudul Transilvaniei _— 
sufragani ai mitropoliților din Ungrovlabia — 
purtau şi ei titlul de „mitropolit“. | 

Dacă în vorbirea populară, românii foloseau 
atît pentru episcop cît şi pentru mitropolit ter- 
menul de „olădică“, se pare că din secolul al 
XVII-lea acesta se folosea, în documentele ofi- 
ciale, numai pentru mitropoliți. În acest sens 
exista un vlădică și la Bălgrad, încă din a dona 
jumătate a secolului al XVI-lea. Decretele latine 
îi numesc pe mitropoliţii Transilvaniei numai 
„episcopi“. ă A 

În privința raporturilor ierarhice dintre Mitro- 
polia Transilvaniei şi cea a Ungrovlahiei, acestea 
le înțelegem în sensul că Mitropolia Ungrovlahiei 
avea sub oblăduirea ei pe mitropoliţii Bălgradului, 
birotonindu-le vlădicii şi îngrijindu-se de păstrarea 
tezaurului de credință ortodoxă. Din punct de 
vedere administrativ, Biserica ortodoxă a Transil- 
vaniei avea rinduieli proprii ortodoxiei române. 

Revenind la şirul mitropoliților de la Bălgrad, 
adăugăm că Eftimie a fost mai întii egumen la 
Mănăstirea Neamţ, cărturar şi scriitor de cronici; 
venind în Transilvania, principele catolic Ștefan 
Bâthory îl preţuieşte ca pe un om deosebit „prin 
învățătură, ştiinţă, purtări cinstite şi viață cu- 
vioasă”. 


S-a emis părerea că dacă mănăstirea-reşedinţă 
și catedrala de lingă cetatea Albei lulii, atestată 
în 1580, n-au fost clădite de către preotul loan 
din Peşteana, viitorul mitropolit de la Bălgrad, 
atunci le va fi zidit Eftimie, primul care şi-a avut 
reședința la Bălgrad. 

După o scurtă arhipăstorire, Eftimie pleacă din 
scaun de bună voie, lăsind ca urmaş pe un ucenic 
al său, Hristofor (1574—1579), „episcop al popi- 
lor români din Ardeal“ şi al celor ce ţin de legea 
românească sau grecească, adică ortodoxă. Hristo- 
for a fost şi el un „om vrednic prin învăţătura 
sa“, de bună seamă un ucenic al ui Eftimie. 

Murind Hristofor, preoţii români ardeleni l-au 
ales pe Ghenadie (1579—1585), întărit de dieta 
avdeleană. El fusese hirotonit la Tirgoviște cu 
titlul de „mitropolit al întreg ținutului din Ardeal 
și Orăzii Mari“, fiind primul ierarb român din 
Transilvania, care apare în mod oficial cu această 
titulatură. 

Graţie conlucrării dintre mitropolitul Ghenadie 
şi mitropolitul Serafim al Ungrovlahiei, s-a tipă- 
vit în 1581, de către Coresi, la Brașov, „Evan- 
ghelia cu învățătură”. Ghenad.e a fost totodată 
și primul vlădică transilvănean despre care avem 
dovezi sigure că a locuit în Alba lulia. O botăr- 
nicie de moşie din anul 1580 arată că mănăstirea 
mitropolitană exista atunci, cu biserica mai la 
sud, şi cn casa de reşedinţă mai la nord, spre 
cetate, iar un document din 1581 preciza că 
lingă grădina principelui Cristofor Bâtbory, se 
afla casa episcopului românilor, care era atunci 
Ghenadie. Ştirea aceasta este întregită de alta din 
1583, dată de iezuitul italian, cronicarul Posse- 
vino, care arată că românii aveau un mitropolit 
cu reşedinţa în Alba Iulia. 


După moartea lui Ghenadie, a fost întărit ca 
„episcop şi superintendent al bisericilor româneşti 
din Ardeal şi părțile ungurești“ loan IV (1585— 
1605), fostul egumen de la Prislop, om învăţat, 
cumpătat, cu viață curată şi evlavios. Sfinţit la 
Tîrgovişte, loan aduce din partea voievodului 
Țării Româneşti Mihnea Turcitul o scrisoare de 
recomandare către principele Transilvaniei, Sigis- 
mund Bâthory. 


Mitropolitul loan a continuat să păstorească în 
vremea lui Mihai Viteazul, care a izbutit să rea- 
lizeze în condiţiile ştiute unitatea politică a celor 
trei ţări româneşti, „în acele zile de nădejdi mari, 
de bucurii puţine şi de întristare destulă, pe 


sa 


uYma , 


Ameninţat de pericolul otoman, Mihai Viteazul 
trimite în 1595 la Alba Iulia o solie condusă de 
mitropolitul Eftimie din Tirgoviște, Luca, epis- 
copul Buzăului, şi Teofil, episcopul Rîmnicului, 
pentru încheierea unei alianțe politice şi militare 
cu Sigismund Bâtbory. Prin acel tratat, Sigismund 
se obliga să lase toată ceata preoțească şi călugă- 
vească a românilor transilvăneni în vechile lor 
dătini, obiceiuri, rituri şi ceremonii și în liber- 
tatea de a-și putea încasa venitele obișnuite. Tot- 
odată, bisericile româneşti de sub stăpinirea lui 
Sigismund vor fi în viitor sub jurisdicţiunea şi 
dispunerea arhiepiscopului din Tîrgovişte, după 
dreptul bisericesc şi rînduielile acelei ţări. 

O urmare a tratatului din 1595 a fost că vlă- 
dica loan putea să-și încaseze de acum florinul 
anual şi în țara Făgărașului. 

În condiţiile prielnice create prin tratatul din 
1595, Mihai Vodă a venit în 1597 la Alba Iulia, 
unde principele Sigismund Bâthory îi va îngădui 
să zidească O „frumoasă biserică românească nouă“, 
locaş de închinare şi reședință a mitropoliţilor 
ortodocşi ai Transilvaniei. 


EMILIAN 
Episcop-vicar 


Oameni şi slove-omazgiu 


De sub teascurile întreprinderii poligrafice sibiene 
a apărut de curînd cartea: „Oameni și slove“, file 
din istoria artelor grafice din Sibiu, începînd din 
1528, cînd a luat ființă prima tiparniţă din cetatea 
de pe malurile Cibinului, şi pină-n 1968 cînd s-au 
împlinit 440 ani de la acest eveniment. Lucrarea 
aparține sîrguinciosului şi priceputului tipograf 
pensionar Viorel Gh. Munteanu şi conține 288 pa- 
gini, pe capitole ce cuprind întreaga „evoluţie a 
tiparului sibian în corelaţie cu cel transilvan și 
european după cum accentuează în prefață tinărul 
profesor de istorie sibian Nicolae Branga. În același 
timp ea constituie un omagiu adus înaintaşilor şi 
îndemn pentru generaţiile de tipografi de azi şi 
de mîine. Pentru realizarea lucrării şi-au mai dat 
concursul directorul Întreprinderii poligrafice Sibiu, 
Mircea Oprişiu, Veturia Jugăreanu— bibliotecar-șef 
la Muzeul Brukenthal, părintele prot. loan Beju — 
directorul bibliotecii mitropolitane din Sibiu. Cartea 
se deschide cu un „motto“ citat din Barițiu, pe care 
îl reproducem întocmai: 

„Între toate aflările minţii omeneşti... eu pre- 
yuiesc următoarele trei: limba, scrierea şi tipografia, 
pentru că acestea ajută cultura minții și inimii 
omeneşti... 'Tiparul ajunge a fi astăzi lumina 
lumii, apostolul omenirii..., osînda nedreptăţii, 
scutul asupririlor ...“ 

Între cele 22 capitole ale cărții, menţionăm cele 
dedicate lui Gutenberg, inventatorul tiparului, de la 
moartea căruia s-au împlinit tot atunci, cu prilejul 
aniversării, 500 de ani; tipografii sau ateliere exis- 


tente la Sibiu şi lucrările tipărite aici, între care 
tipografia noastră bisericească ocupă un loc de 
frunte cu reproduceri-facsimil din Calendarul bisect, 
pe anul 1825, „Telegraful Român“ (primul număr 
pag. 1), „Abecedarul“ din 1862, „Manuducere“ 
pentru învățători, 1862, „Elemente de istorie“ pen- 
tru şcolile populare române greco-orientale, 1870“, 
„Foişoara Telegrafului Român“, 1877, „Istoria 
naturei“ de Zaharia Boiu, 1870, „Programa Gim- 
nasiului public român“ din Bradu, 1877, „Iransil- 
vania — foaia Asociaţiunii Transilvane“ ,1882, şi 
altele, tipărite în tipografia înființată de marele 
mitropolit Șaguna în urmă cu 125 ani. 

La capitolul „Bibliofili și biblioteci sibiene“, se 
arată că biblioteca Mitropoliei ortodoxe-române 
din Sibiu este menţionată în documente de prin 
anul 1680, cînd își avea sediul la Alba Iulia, ca 
prima bibliotecă românească de pe aceste melea- 
guri, cu toate peripeţiile prin care a trecut pînă 
astăzi. La capitolul: „Informare“, privitor la acti- 
Vitatea corului tipografilor sibieni, se precizează că 
în timp de 80 de ani de existență, începînd cu 
1884, a avut 25 de dirijori, însă cu cel mai lung 
stagiu de dirijor și cu cele mai frumoase rezultate 
se poate mîndri Gheorghe Şoima, profesor la 
Institutul teologic din Sibiu. 

Lucrarea cuprinde şi alte capitole, ea însemnînd 
un important aport la cunoașterea aportului pe care 
Sibiul l-a adus la îmbogățirea patrimoniului cultu- 
ral al poporului nostru. 

Nic. D. Găvozdea 


O nouă carte cu caracter bisericesc 


„Colecţia de artă religioasă veche a Arbiepis- 
copiei Timişoarei şi Caransebeşului“, editată de 
Mitropolia Banatului în anul 1973, în condiţii 
grafice foarte bune, este „rod al strădaniilor părin- 
telui Ion B. Mureşianu“, cum apreciază Î.P.S. 
Mitropolit Nicolae Corneanu în prefața acestei 
cărți cu care se îmbogățește viața noastră biseri- 
cească și care este menită să scoată în relief 
„aportul adus din depărtate vremi“ de Ortodoxia 
românească din Banat, „la temeluirea culturii și 
civilizaţiei româneşti“. 

Lucrarea cuprinde 131 reproduceri fotografice 
(25 colorate și 126 alb-negru), dintre cele mai 
importante piese ce se găsesc în colecția de artă 
religioasă veche din incinta Catedralei mitropoli- 
tane din Timișoara, care cuprinde icoane pe lemn, 
sticlă și pînză, manuscrise documente și bucoavne, 


obiecte de cult și țesături, sculpturi în lemn sau 
piatră, Colecţia a luat naștere în 1962 şi a fost 
îmbogăţită an de an, însumînd astăzi 1000 de 
piese, adunare din bisericile bănăţene și datînd 
din secolele XIV, XVII, XVIII și XIX. 


Organizarea acestei colecții dovedește prețuirea 
care o arată conducerea Mitropoliei Banatului 
faţă de urmele trecutului nostru bisericesc de pe 
aceste meleaguri, strădania de valorificare a crea- 
țiilor lăsate moștenire de urmași, manifestări ale 
sufletului poporului nostru, admirate de toţi care 
ne Vizitează ţara. 


: În „Cuvîntul lămuritor“ păr. I. B. Mureşianu 
încadrează apariţia acestor creaţii artistice în 
istoria Bisericii și a poporului nostru din Banat, 
A A - 
semnalînd cîteva momente mai însemnate ale dez- 

O nouă carte... 


(Urmare din pag. 3) 


voltării istorice, culturale și sociale în care ele au 
luat naștere. 


Cartea cuprinde o orînduire a pieselor din 
colecție așezate pe teme, lista manuscriselor și 
tipăriturilor apărute pînă la 1800, care se găsesc 
în colecție, precum și așezarea cronologică a 
zugravilor și pictorilor bisericești autohtoni sau 
care au activat în Banat, indicîndu-se și lucrările 
lor și locul unde se păstrează acestea. 


Cartea se încheie cu bibliografia şi indicele 
alfabetic. 


Orînduirea întregului material în mod sistematic 
şi științific dă posibilitatea utilizării acestei cărți 
de către toţi doritorii de-a cunoaște și studia 
arta veche din Banat, ea constituind totodată şi 
un îndemn în a preţui și păstra cu maximă grijă 
comorile de artă de la înaintașii noştri. 


Pr. F. Costea 


TELEGRAFUL ROMÂN 


Nr. 15—16 


Episcopul Dr. Vasile Stan... 


(Urmare din pag. 1) 


el mulţumiţi, mîngîiați, ușuraţi şi înălţaţi duhov- 
nicește, căci simțeau că au alături de ei un suflet 
nobil, care îi încuraja cu povaţa sa blîndă și cu 
sfatul său înţelept. 


În 1938, arhiereul-vicar Vasile Stan este ales 
ca episcop al nou înființatei episcopii a Mara- 
mureșului pe care, datorită experienţei sale bogate, 
o organizează, în scurt timp, cu instituțiile nece- 
sare, în împrejurări grele. Dar dictatul de la Viena, 
din august 1940 și cotropirea Transilvaniei de 
Nord de către fasciști, opresc cursul acestui pro- 
gres bisericesc ortodox atît de promițător şi silesc 
pe vlădica Vasile să revină la Sibiu în pribegie 
vreme de patru ani. Aici își duce în tăcere durerea 
pentru suferința turmei rămasă fără păstor și 
aștepta cu mare încredere ziua dezrobirii care a 
venit spre bucuria tuturor în 1944. 


Dus de dorul misiunii sacre de-a fi în mijlocul 
turmei duhovnicești încredințate lui şi de dra- 
gostea de-a aduce mîngiiere poporului nostru dez- 
robit, în toiul iernii lui decembrie 1944/45, s-a 


întors la reședința sa în Maramureşul lui Dragoş 
Vodă. Dar îmbolnăvindu-se a venit iar la Sibiu 
pentru a-și îngriji sănătatea. Dumnezeu însă l-a 
chemat la Sine, în ziua de 13 aprilie 1945. 

La moartea sa, mitropolitul Nicolae Bălan a 
spus: „Biserica noastră pierde în P.S. Vasile un 
slujitor devotat, un caracter integru, un om con- 
ştiincios de care erai sigur că, la orice lucru l-ai 
fi trimis, îl va îndeplini, punîndu-și la contribuţie 
fără precupețire, toate puterile“ (I.R. nr. 17, 
1945). 

La centenarul nașterii și trei decenii de la moar- 
tea episcopului Vasile Stan, îi aducem cu toții un 
profund omagiu pentru tot ce a făcut și ne rugăm 
ca Dumnezeu să-i facă parte de odihnă fericită 
sufletului său bun. 

Făcînd această evocare, noi urmăm îndemnul 
Sf. Apostol Pavel care zice: „Aduceţi-vă aminte 
de mai marii voştri care v-au grăit vouă cuvîntul 
lui Dumnezeu şi le urmaţi credința“ (Evrei 13, 7). 


Prot. Simion Radu 


Sfîntul Mare Mucenic Gheorghe 


În 23 aprilie prăznuim în fiecare an pe Sfîntul 
Mare Mucenic Gheorghe. 

Sfîntul Gheorghe a trăit în vremea împăratului 
Dioclețian (284—305). De loc se trăgea din păr- 
ţile Palestinei și anume din Lyda, o localitate din 
apropierea vestitului port Iafa. 

Tînărul Gheorghe s-a născut în anul 280 şi 
făcea parte dintr-o familie de creștini. Ca și tatăl 
său învață meșteșugul armelor și curînd datorită 
calităților sale deosebite ajunge în înalta funcţie 
de eparh sau ighemon, adică avea gradul de ofiţer 
superior, fiind comandantul armatei din acel ţinut. 

Împăratul Dioclețian, pe care istoria îl carac- 
terizează ca pe cel mai crud persecutor al creş- 
tinilor, după mărturia lui Eusebiu al Cezareii, 
martor ocular, a pornit o campanie împotriva ce- 
lor ce-l mărturiseau pe Hristos cu intenţia de a 
desfiinţa creștinismul, supunîndu-i mai întîi la 
pedepse mai ușoare pentru a-i determina să se 
lepede de noua credință, iar dacă stăruiau în 
această mărturisire îi ameninţa cu chinuri grele, 
ba chiar și cu pierderea vieții. 

Eparhul Gheorghe nu numai că nu se supune 
poruncii împărătești de a-i urmări și persecuta pe 
creştini, ci îndrăznește să arate împăratului deșer- 
tăciunea credinţei în idoli, care sînt născociri 
omeneşti și au „un chip de dumnezeu“ (Isaia 
46, 6), fiind „alcătuiți cu lovituri de ciocan“ 
(Isaia 44, 12), idolul stînd „fără să se clintească 
din loc și nu dă răspuns celui care strigă iar din 
primejdii nu-l scapă“ (Isaia 46, 7). 

Pentru acest curaj de a-l mărturisi fățiș pe 
Hristos, ostașul Gheorghe va atrage asupra sa fel 
de fel de cazne (pedepse) prin care se urmărea 
lepădarea de dreapta credință, ca, în cele din 
urmă, să se ajungă chiar la exterminarea sa. Ne- 
înfricatul mărturisitor al lui Hristos știa cuvîntul 
Domnului în a cărui putere nădăjduia: „La dre- 
gători și la regi veţi fi duși pentru mine... și 
veţi fi urîți pentru numele meu; dar cel ce rabdă 
pînă în sfîrșit, acela se va mîntui“ (Matei 10, 
18.22). 

Şi Domnul Hristos era cu Gheorghe căci din 
mai multe încercări îl scapă nevătămat. Astfel 
este străpuns cu sabia, este tras pe roată, este 
aruncat într-o groapă cu var nestins, este obligat 
să se încalțe cu cizme în ale căror tălpi sînt bătute 
cuie înroșite în foc şi îndemnat cu cuvintele: 
„Aleargă, Gheorghe, aleargă, ca să ajungi mai 
repede la stăpînul tău.“ 

Mărturisitorul Gheorghe sta însă neclintit în 
credința sa, avind mereu în inima sa cuvintele 
Mintuitorului Iisus Hristos: „Nu vă temeţi de cei 
ce ucid trupul, iar sufletul nu pot să-l ucidă... 
Oricine va mărturisi pentru mine înaintea oame- 
nilor, mărturisi-voi și eu pentru el înaintea Tată- 
lui meu care este în ceruri“ (Matei 10, 28.32). 

Văzînd această tărie a Sf. Gheorghe mulți din- 
tre martorii pătimirilor sale au trecut la credința 
creștină, primind și ei de bunăvoie chinuitoarele 
pătimiri pentru mărturisirea dreptei credinţe, în- 
tre aceștia numărîndu-se chiar și împărăteasa Ale- 
xandra, care a murit în temniță. 

Pentru că prigonitorii au văzut că în loc să 
scadă numărul celor ce mărturiseau pe isus 
Hristos prin pedepsele aplicate, acest număr crește, 
au hotărît să aplice pedeapsa capitală: suspen- 
darea funcţiilor vitale prin tăierea capului, lucru 
care s-a și întîmplat la 23 aprilie, anul 303. 


REDACȚIA: Secţia culturală a Consiliului arhiepiscopesc — 


Astfel Sfîntul Mare Mucenic Gheorghe, ca şi 
oarecînd Sf. Ioan Botezătorul și Sf. Apostol Pavel, 
prin moarte de martir a preamărit pe Domnul 
Hristos. 

Numele Gheorghe, care în limba greacă în- 
seamnă plugar sau agricultor, este un nume sim- 
bolic, arătînd faptul că Sf. Gheorghe prin viața 
sa model, prin credință creștină statornică și prin 
mărturisire neșovăielnică s-a învrednicit de Dum- 
nezeu ca să tragă o brazdă adîncă în ogorul Bise- 
ricii Sale „pe care a cîştigat-o cu însuşi sîngele 
său“ (F. A. 20, 28), primind de la El „cununa 
dreptății pe care El, Dreptul Judecător, va da-o 


în ziua aceea, tuturor celor ce au iubit arătarea 
lui“ (UI Tim. 3, 8). 

Credincioșii ortodocși români din totdeauna l-au 
cinstit pe Sf. Gheorghe ca pe un mare mucenic, 
ridicînd în cinstea sa biserici și punînd numele 
lui pruncilor lor. 

Prin viaţa sa aleasă şi faptele sale de credință 
Sf. Gheorghe s-a învrednicit a ajunge în preajma 
tronului ceresc și participă la Sfînta Liturghie 
cerească împreună cu apostolii, patriarhii, profeţii, 
cuvioșii și mucenicii, preamărind pe Mielul lui 
Dumnezeu care a ridicat păcatele lumii, totodată 
rugîndu-se pentru pacea și buna așezare a întregii 
lumi. 

Pr. 7. Burcuş 


Temeiuri ale învățăturii noastre de credință 


Biserica — unica păstrătoare şi interpretă infaili- 
bilă a Cuviîntului lui Dumnezeu 


— „Şi pe el l-a dar cap bisericii care este trupul 
Lui“ (Ef. 1, 22). 

— „Biserica Dumnezeului celui viu este stilp și 
temelie a adevărului“ (1 Tim. 3, 15). 


— „Cel ce vă ascultă pe voi, pe mine mă ascultă 
şi cel ce ce se leapădă de voi, se leapădă de 
mine, iar cel ce se leapădă de mine, se leapădă 
de Cel ce m-a trimis pe mine“ (Luca 10, 16). 

— „Adevăr zic vouă, cel ce nu intră pe ușă, în 
staulul oilor, ci sare pe aiurea, acela este fur 
şi tîlhar, iar cel ce intră prin ușă este păstorul 
oilor. Acestuia, portarul îi deschide și oile 
ascultă glasul lui... El merge înaintea lor și 
oile merg după el, căci cunosc glasul lui. Iar 
după un străin ele nu vor merge ci vor fugi 
de el, pentru că nu cunosc glasul străinilor“ 
(loan 10, 1—5). 

— „De-ţi va greşi ţie fratele tău, mergi și mus- 
tră-l pe el între tine și el singur, iar de nu 
te va asculta ia cu tine încă unul sau doi... 

şi de nu-i va asculta pe ei, spune-l Bisericii; iar 
de nu va asculta nici de Biserică să-ți fie ţie 
ca un păgîn și vameș“ (Matei 18, 15—17). 

— „Și pe unii i-a pus Dumnezeu în Biserică, întîi 
Apostoli, al doilea prooroci, al treilea învăţă- 
tori... Oare toți sînt apostoli? Oare toţi sînt 
prooroci? Oare toți sînt învățători?“ (| Cor. 
12, 28—29). 

— „Și El a dat pe unii ca să fie Apostoli, pe 
alții prooroci, pe altii binevestitori, pe alții 
păstori şi învăţători, spre desăvirșirea sfinţi- 
lor, la lucrul slujirii, la zidirea trupului lui 
Hristos, pînă vom ajunge toţi la unitatea cre- 
dinței și a cunoașterii Fiului lui Dumnezeu, la 
starea bărbatului desăvirșit, la măsura vîrstei 
plinătăţii lui Hristos, ca să nu mai fim copii 
și jucăria valurilor, purtaţi încoace și încolo 
de orice vînt al învățăturii prin înșelăciunea 
oamenilor, prin vicleșugul lor, spre uneltirea 
rătăcirii, ci ţinînd adevărul, în iubire, să spo- 
rim întru toate, pentru El, care este capul, 
Hristos“ (Ef. 4, 11—15). A 

— „Drept aceea, luaţi aminte de voi înșivă și de 
toată turma întru care Duhul Sfînt v-a pus 
pe voi episcopi, ca să păstoriți Biserica lui 
Dumnezeu pe care a câștigat-o cu însuși sîn- 
gele său“ (F. Ap. 20, 28). 


a 


— „Pentru că Dumnezeu nu este al neorînduielii, 
ci al păcii. În toate bisericile Sfinţilor, meile 
voastre să tacă în Biserică... lar dacă voiesc 
să înveţe ceva să întrebe acasă pe bărbaţii 
lor“ (1 Cor. 14, 33). 

— „Dacă cineva nu e tălmăcitor să tacă în bise- 
rică şi să-și grăiască numai sieşi“ (| Cor. 14, 
28) 

— „Dar în Biserică vreau să grăiesc cinci cuvinte 
cu înțeles ca să învăţ și pe alţii, decît zece 
mii de cuvinte în limbi“ (1 Cor. 14, 19). 

— „Vă îndemn, fraţilor, pentru numele Domnu- 
lui nostru lisus Hristos, ca toți să vorbiţi la 
fel și să nu fie dezbinări în sînul vostru, ci 
să fiți cu totul uniți în același cuget și în 
aceeași înţelegere“ (1 Cor. 1, 10). 


— „Nu poate avea pe Dumnezeu Tată, cine nu 
are Biserica mamă. În afară de Biserică nu 
există mîntuire. Cei ce părăsesc Biserica, îm- 
brăţișind vreo erezie, își pierd mîntuirea, pen- 
tru că au părăsit capul și obîrșia adevărului” 
(Sf. Ciprian). 

— „Ceea ce este sufletul pentru trupul omului, 
aceasta este Duhul Sfînt pentru trupul lui 
Hristos, care este Biserica. Sfintul Duh lucrează 
în toată Biserica ceea ce lucrează sufletul în 
toate  mădularele unui singur trup“ (Fer. 
Augustin). 

— „Cei ce se numesc acum episcopi, se numeau 
la început Apostoli, dar cu trecerea timpului, 
numele de apostoli s-a rezervat însă apostoli- 
lor cu adevărat; iar cel de episcop s-a dat 
celor numiţi odinioară Apostoli“ (Fer. Teo- 
doret de Cir). 


— „Dacă Domnul lisus Hristos a trimis pe Apos- 
toli la predicare, nu trebuie primiţi alţi pre- 
dicatori decît cei rînduiți de Hristos“ (Ier- 
tulian). 

— „Trebuie supunere către cei care sînt preoţi 
în Biserică, către cei care au succesiune de la 
Apostoli. Căci, ei, odată cu succesiunea epis- 
copatului, au primit cu voința Tatălui darul 
sigur al adevărului, ceilalți, însă, care sînt 
lipsiţi de succesiune, și care și-o adună de ori- 
unde, trebuie bănuiți“ (Sf. Irineu). 

Invierea Domnului, praznicul bucuriei și al păcii* 


Bucuria şi pacea sint cu adevărat însușirile de 
seamă ale marelui praznic al Învierii Domnului, 
sînt două mari realităţi care se împletesc în viaţa 
Bisericii noastre, în viața noastră a fiecăruia, atunci 
cînd sîntem pătrunți de adevărul Învierii Min- 
tmitorului nostru lisus Hristos. 

De altfel, între bucurie şi pace este o strinsă 
legătură, ele condiționindu-se sau sprijinindu-se 
una pe alta. Căci bucurie înseamnă în primul rind 
o stare de înălțare sufletească, de descătușare a 
întregii noastre fiinţe, pentru că dorința cea mat 
puternică a noastră se împlineşte — așa cum s-a 
împlinit cu ucenicii şi femeile mironosițe prin 
Învierea Domnului. Și pacea cu Dumnezeu, cu 
noi înșine, cu semenii noștri, pacea între popoare 
este generatoare: sau născătoare de bucurie. 
Bucuria deci merge mină în mină cu pacea, căci 
unde este bucurie curată, acolo stăpîneşte liniştea 
înfrăţirea, colaborarea, întrajutorarea şi altele ase- 
menea acestora. Aşa ne cheamă şi cîntarea biseri- 
cească an de an, cu deosebire în aceste zile de 
praznic luminat, la bucmie şi pace, în graiuri ca 
acestea: „Paştile  preacinstite nouă ne-au răsărit, 
Paştile cu bucurie unul pe altul să ne îmbrăţișăm.“ 


În acest fel s-au bucurat femeile mironosiţe 
cînd- au văzut pe Domnul înviat şi s-au bucurat 
nemărginit de o bucurie sjintă Sfinţii Apostoli, 
iar sufletele lor au fost cuprinse de o pace adincă 
atunci cînd s-au convins că nădejdea pe care şi-au 
pus-o în Învățătorul lor n-a fost în zadar, crezînd 
cu adevărat în faptul că lisus Hristos este Fiul 
lui Dumnezeu întrupat, Mintuitorul lumii. 


De Învierea Domnului ne bucurăm însă nu nu- 
mai pentru că prin aceasta dumnezeirea Sa este 
deplin dovedită, cît mai ales pentru urmările pe 
care Învierea o are asupra noastră. Şi anume, prin 
Învierea Mintuitorului lisus Hristos avem temeiul, 
chezășia că şi noi vom învia. În felul acesta se 
arată marea valoare, marea prețuire pe care o 
avem înaintea lui Dumnezeu, noi fiind chemaţi 
nu numai la viața aceasta pămintească, ci şi la 
viața care nu se va sfirși, despre a cărei frumuseţe 
Sf. Apostol Pavel ne spune că „ochiul n-a văzut, 
nici urechea n-a auzit, nici la inima omului nu 
s-a suit“ (I Cor. 2, 9). 

De altfel, credinţa în lisus Hristos este credinţa 
in Învierea Lui, iar credința în Învierea Lui este 
credința în învierea morţilor, în propria noastră 
înviere, după cum ne încredinţează şi Sf. loan 
Gură de Aur, cînd zice: „Înviat-a Hristos și viaţa 
vieţuieşte, înviat-a [Hristos şi nici un mort nu mai 
este în mormint. Căci Hristos, înviind din morţi, 
începătura celor adormiţi s-a făcut“, ceea ce ne 
spune şi troparul Sf. Paşti, cînd cîntăm cu toții: 
„Hristos a înviat din morți, cu moartea pe moarte 
călcînd şi celor din morminte viață dăruindu-le.“ 

Din acest motiv, Învierea Domnului îşi revarsă lumi- 
nile sale peste întreg anul bisericesc, peste întreaga 
noastră viaţă religios-morală, întreaga învăţătură 
a Bisericii noastre sprijinindu-se pe marele adevăr 
al Învierii Mântuitorului lisus Hristos şi a noastră 
a tuturor, căci, după cuvintul Sf. Apostol Pavel, 
„dacă Hyvistos n-a înviat, zadarnică este propo- 
văduirea noastră“ (I Cor. 15, 14). 


Atât de mare a fost „Zina Învierii“, care a avut 
loc Duminica, încît chiar din primele zile ale 
creştinismului s-a statornicit ca Biserica creștină 
să serbeze ca zi închinată Domnului, ca zi de 
odibnă — Duminica, adică „zina Domnului“, în 
loc de simbăta, cum a fost în Vechiul Testament. 


Desigur că la statornicirea acestei rinduieli Sf. 
Scriptură ne pune la îndemină şi alte temeiuri, 


* Din Pastorala la Învierea Domnului nostru lisus Hristos 
1975 a Î.P.S. Mivropolit Nicolae al Ardealului. 


ca de exemplu: Mîntuitorul însuși nu a ţinut zina 
simbetei, căci în această zi a săvirșit o seamă de 
vindecări minunate, care erau considerate ca un 
fel de muncă ceea ce era oprit în zi de sîmbăta. 
De asemenea, cînd, trecînd prin semănături în zi 
de sîmbătă, ucenicii au rupt spice să mănânce, 
Mintnitorul a răspuns celor ce îl acuzau că a per- 
mis acest lucru, că Fiul Omului „este Domn şi al 
sîmbetei“ (Matei 12, 8). În felul acesta, lisus- 
Domnul nostru a arătat că el este mai presus 
decît vinduiala simbetei din Vechiul Testament şi 
că Duminica, Ziua Învierii, este Zina Domnului. 
Legea lui Moise e înlocuită și desăvirşită astfel 
prin legea lui Hristos. 

Învierea ui lisus însă nu este ca Învierea lui 
Lazăr. lisus a înviat şi a ieşit din mormint piatra 
fiind pe mormint şi peceţile răminînd nestricate. 
Cind au venit mironosiţele îngerul a ridicat pia- 
tra de pe mormint și le-a arătat că mormîntul 
este gol, pentru că lisus înviase ca un Dumnezeu 
atotputernic (Marcu 16, 6). De aceea, acele icoane 
ale Învierii Domnului sînt adevărate în care lisus 
Hristos este dp: Aa pietrei mormântului, care 
este acoperit de o lespede şi cu peceţile nestricate. 

Domnul s-a arătat de mai multe ori, s-a înălțat 
la ceruri întru mărirea cea dumnezeiască și este 
cu noi pînă la sfîrșitul veacmrilor în Biserica Sa 
cea Sfintă, care e Biserica Învierii, Biserica bucu- 


viei, Biserica păcii, Biserica ucenicilor Domnului. 


În urma cu aproape două luni, în 9 martie, 
țara întreagă a fost în sărbătoare, cind toţi fiii 
țării cu drept de vot s-au prezentat în faţa urne- 
lor pentru a alege deputaţii pentru Marea Adu- 
nare Naţională şi pentru Consiliile populare de 
toate categoriile. Ca membră a Frontului Unităţii 
Socialiste — frontul muncii, al creaţiei, frontul 
națiunii noastre unite — între candidaţi au fost 
aleşi şi o seamă de reprezentanţi ai Bisericii noas- 
tre şi, desigur, şi reprezentanţi ai altor culte reli- 
gioase din Patria noastră. 


Alegerile din 9 martie au vădit încă odată uni- 
tatea de nezdruncinat a poporului nostru, pătruns 
de un gind şi o simţire în construirea vieţii sale 
noi, unitatea tuturor fiilor Patriei, fără deosebire 
de naţionalitate şi religie, în jurul conducătorilor 
țării, în frunte cu Domnul Nicolae Ceaușescu, 
reales şi investit în funcţia de Preşedinte al Repu- 
blicii Socialiste România, prin votul entuziast şi 
unanim al Marii Adunări Naţionale, în şedinta 
memorabilă din 17 martie 1975. Noi ştim, căci 
istoria ne-a dovedit-o de atitea ori, că „unitatea 
jace puterea“. 

De aceea, dragii mei, să ţinem cu scumpătate 
la această unitate, la unitatea naţiunii noastre, la 
unitatea în jurul conducătorilor nostri iubiți, în 
frunte cu Domnul Președinte Nicolae Ceauşescu, 


(Continuare în pag. 2) 


Piine pentru suflet 


Învierea Domnului, izvor al apostolatului sacerdotal 


Adevărul Învierii Domnului a fost tema prin- 
cipală a propovăduirii Apostolilor și izvorul 
apostolatului lor. După Înviere Apostolii propo- 
văduiesc mai mult despre Înviere decir despre 
celelalte minuni, deși au fost martorii tuturor 
minunilor. Ea devine piatra de temelie a credinței 
lor. „Dacă Hristos n-a înviat, zice Ap. Pavel, 
este zadarnică propovăduirea noastră, zadarnică 
este și credinţa voastră“ (1 Cor. 15, 14). 

Dar Apostolul era sigur că Hristos a înviat, 
nu numai din mărturia altora, a celorlalți apos- 
toli, a femeilor mironosiţe, din mărturia a „celor 
cincisute de fraţi, dintre care cei mai mulți trăiesc 
pînă astăzi“ (1 Cor. 15, 4—8), ci şi din aceea 
că lui însuși i s-a arătat Domnul înviat. 

După Învierea Sa din morți, lisus a rămas cu 
Apostolii timp de 40 de zile. În acest timp li 
s-a arătat de mai multe ori, lor și altor ucenici 
ai Săi, spre a-i încredința despre adevărul Învierii 
Sale, spre a le dovedi că El este cu adevărat 
Acela pe care l-au știut prins, batjocorit, răstignit 
şi îngropat. 

Sfinţii Apostoli n-au crezut la început spuselor 
femeilor mironosițe, pînă nu s-au convins ei, pînă 
nu l-au auzit grăindu-le, pînă nu a pus Toma 
degetul în semnul cuielor și a mărturisit: „Domnul 
meu și Dumnezeul meu.“ Dar, după ce s-au con- 
vins că lisus este cu adevărat viu, după ce s-a 
pogorit Duhul Sfînt asupra lor, n-au mai putut 
fi opriţi de nimeni şi de nimic să propovăduiască 
Învierea lui Hristos. Tema principală a propo- 
văduirii lor era Învierea Domnului, ai cărei „mar- 
tori“ fuseseră. 

Capitolul IV din Faptele Apostolilor ne arată 
cîr de puternică era convingerea Apostolilor în 
Învierea Domnului. Sfinții Apostoli Petru și Ioan 
fuseseră prinși și duși la judecată în faţa sine- 
driului pentru că propovăduiau despre Învierea 
lui lisus și pentru că tămăduiseră un olog la templu 


„în numele și cu puterea lui Iisus“. Atunci, mai 
marii arhiereilor le-au poruncit să nu mai propo- 
văduiască despre Învierea lui Hristos. lar Petru 
și loan, răspunzând, au zis către ei: „Judecaţi dacă 
este drept înaintea lui Dumnezeu să ascultăm mai 
mult de voi decît de Dumnezeu. Căci noi nu 
putem să nu vorbim, cele ce am văzut și am 
auzit“ (F. Ap. 4, 1—26). 

Și slobozindu-i pe ei, au început „să grăiască 
cuvîntul cu toată îndrăzneala“ (Fapte 4, 29). 

Aşadar, minunea Învierii Domnului deschide o 
nouă cale de vestire a Cuviîntului lui Dumnezeu 
în lume, de continuare a lucrării de mîntuire a 
neamului omenesc, prin Sfinţii Apostoli și urmașii 
lor, prin Biserica pe care a întemeiat-o lisus Hris- 
tos, căreia i-a dat puterea să continuie pînă la 
sfîrșitul veacurilor lucrarea de sfințire a oame- 
nilor, de împăcare cu Dumnezeu, prin Hristos. 

Încă de la începutul propovăduirii Sale, Mîn- 
tuitorul a ales pe Sfinții Apostoli și, făcîndu-i 
martori ai învățăturilor și minunilor Sale, i-a pre- 
gătit pentru apostolatul vestirii Cuvîntului lui 
Dumnezeu, pentru slujba sfințirii oamenilor şi a 
conducerii lor spre împărăţia lui Dumnezeu. 

În această pregătire a apostolilor distingem trei 
etape. Mai întîi alegerea lor din lume și chemarea 
lor la apostolie. „Vino după vine“ (loan 1, 45) 
i-a pus lui Filip, iar celor două perechi de fraţi: 
Andrei și Petru, loan și Iacov le-a spus: „Veniţi 
după mine și vă voi face pescari de oameni“ 
(Marei 4, 19), iar lui Levi i-a spus: „Vino după 
mine“ (Marcu 2, 14). 

lisus i-a ales pe Apostoli. După ce i-a învăţat 
tainele împărăției lui Dumnezeu, i-a trimis ca să 
aducă roadă, ca să aducă la credința în Dum- 
nezeul cel adevărat și să vestească Evanghelia 
mântuirii. l-a trimis mai întîi la fiii poporului 
evreu, apoi la celelalte popoare. Le-a făgăduit. că 

(Continuare în pag. 2) 

Consfătuirea lerarhilor din Mitropoliile Ardealului şi Banatului 


În 14 martie 1975, a avut loc — la reședința 
Episcopiei ortodoxe române din Oradea — o con- 
slătuire a lerarhilor din Mitropoliile Ardealului 
și Banatului. 


Au participat: Î.P.S. Mitropolit Dr. Nicolae Cor- 
neanu al Banatului, Î.P.S. Arhiepiscop Dr.h.c. Teo- 
fil Herineanu al Arhiepiscopiei Ortodoxe Române 
Cluj-Napoca, P.S. Episcop Dr. Visarion Aștileanu 
al Aradului, P.S. Episcop Dr. Vasile Coman al 
Oradiei, P.S. Emilian Birdaș Rășinăreanul, Epis- 
cop-vicar al Arhiepiscopiei de Alba Iulia și Sibiu, 
și P.S. Justinian Chira Maramureșanul, Episcop- 
vicar al Arhiepiscopiei Cluj-Napoca. 


Din partea Departamentului Cultelor a fost de 
faţă Domnul Vicepreședinte Gheorghe Nenciu. 

La lucrări a fost invitat și P. C. prof. Dr. Isidor 
Todoran, rectorul Institutului teologic universitar 
din Sibiu. Secretar al consfătuirii a fost P. C. diac. 
Gh. Papuc, consilier cultural al Arhiepiscopiei de 
Alba Iulia și Sibiu. 


Din motive de sănătate, Î.P.S. Mitropolit Dr. 
Nicolae Mladin al Ardealului nu a putut participa 
la consfătuire, spre regretul unanim al celor pre- 
zenţi. 

Lucrările au fost conduse de Î.P.S. Mitropolit 
Nicolae al Banatului, care în cuvîntul de deschi- 
dere face unele consideraţii privind viaţa noastră 
bisericească şi patriotică, după care a propus, și 
plenul a aprobat, trimiterea de telegrame oma- 
giale: 

Preşedintelui Departamentului Cultelor, Domnul 
Profesor Dumitru Dogaru, și 

Întiistătătorului Bisericii Ortodoxe Române, 
Prea Fericitului Părinte Patriarh Justinian Marina, 
precum și 

1. P.S. Mitropolit Nicolae al Ardealului. 


S-a intrat apoi în ordinea de zi care a cuprins 
probleme pastorale, învățămîntul teologic şi alte 
probleme comune Eparhiilor transilvănene. 


La primul punct, P.S. Episcop Vasile al Ora- 
diei — după ce a mulțumit în calitate de gazdă 
participanţilor pentru că au fost de acord ca 
această consfătuire să se ţină la reședința epis- 
copală din Oradea, act de premieră în existența 
acestei Episcopii — a dat citire referatului, inti- 
tulat: Mijloace pastorale pentru promovarea uni- 
tăţii noastre de credinţă, în care au fost cuprinse 
date culese din bogata sa activitate pastorală în 
decursul multelor vizitaţii canonice ale P. S. Sale, 
sfințiri de biserici, participări la conferințele de 
orientare și administrative ale clerului de-a lungul 
celor mai bine de patru ani le la venirea în 
fruntea eparhiei Oradiei. 


La discuţii pe marginea referatului au luat 
cuvîntul toți Ierarhii participanţi la consfătuire, 
prezentind aspecte din activitatea care s-a depus 
și se depune în fiecare Eparhie pe linie pastorală, 
consfătuirea constituind în acest sens un foarte 
bogat schimb de experiență. 


Discuţiile s-au concretizat apoi într-o serie de 
măsuri ce urmează a fi aplicate la nivel de 
parohii, de protopopiate și de Centre eparhiale, 
în Eparhiile din cele două Mitropolii, toate ţin- 
tind spre o cît mai rodnică lucrare pastorală în 
viitor, precum și pentru stăvilirea unor acțiuni 
de prozelitism din partea unor grupări, care se 
resimt în unele parohii. 


Al doilea punct l-a constituit problema învăţă- 
mîntului teologic, cu specială aplicare asupra 
situaţiei de la Institutul teologic universitar din 
Sibiu, asupra căruia de asemenea s-au purtat inte- 
resante discuţii, toate vizînd, pe de o parte, ca- 


drele didactice, completarea lor cu elemente tinere 
şi valoroase, iar pe de altă parte dotarea Insti- 
tutului cu noi edificii care să creeze studenților 
şi profesorilor condiţii tot mai favorabile pentru 
atingerea scopului ce-l are un astfel de așezămînt 
bisericesc. 


Ierarhii din Mitropoliile Ardealului și Banatului 
au aprobat planurile privind condiţiile de cazare 
la Institutul Teologic Universitar din Sibiu, pro- 
puse de Centrul arhiepiscopesc Sibiu. 


În încheierea lucrărilor s-a apreciat utilitatea 
unor astfel de consfătuiri, drept care s-a hotărît 
ca ele să se ţină de două ori pe an, pe rînd, la 
sediile centrelor eparhiale din cele două mitropolii. 
Proxima ședință urmează să aibă loc în toamna 
acestui an, la propunerea și invitaţia Î.P.S. Arhi- 
episcop Teofil la Cluj-Napoca. 


La agapa care a avut loc cu acest prilej la reșe- 
dința episcopală din Oradea, pe lîngă Ierarhii din 
cele două Mitropolii transilvănene, au mai par- 
ticipat Eminenţa Sa Domnul Episcop reformat 
din Oradea Laszls Papp și P.C. vicar al Bise- 
ricii rom.-cat. din localitate, Lăszl6 Hoszu, ceea 
ce a demonstrat încă odată relaţiile frățești dintre 
cultele din ţara noastră, dintre credincioșii orto- 
docși și ai acelor confesiuni. 


Diac. dr. 7. Savu 


Învierea Domnului,... 


(Uvmave din pag. 1) 


la unitatea Bisericii noastre. Căci prin unitatea 
noastră bisericească sprijinim unitatea întregului 
nostru popor, munca Iui pentru noi înfăptuiri 
multilaterale. 


În aceste zile, poporul nostru serbează, im- 
preună cu toate popoarele, implinirea a 30 ani 
de la ziua victoriei asupra fascismului, eveniment 
epocal în istoria omenirii, zi în care a Luat sfirşit 
cel mai barbar război pe care l-a cunoscut ome- 
nirea. La această zi a Victoriei s-a ajuns, după 
cum mulţi dintre noi ştim, cu imense sacrificii 
omenești şi materiale, iar rănile lăsate de ultimul 
război mondial mai singerează încă în viaţa mul- 
tor oameni. 


La acea zi a Victoriei din 9 Mai 1945 şi-a adus 
și țara noastră o mare contribuţie. 


Pentru ca astfel de pierderi, de suferinţe şi 
măceluri să nu se mai repete, ţara noastră pro- 
movează cu consecvență, alături de alte popoare, 
o politică de colaborare, de întrajutorare, de în- 
frăţire şi pace între oameni. Biserica noastră a 
jost şi este Biserica păcii şi colaborării cu toate 
cultele care slujesc binele poporului şi pacea a 
toată lumea. Se cuvine dar ca Jiecare dintre noi 
să fie şi de acum înainte un adevărat fiu al păcii. 
De altfel, așa cum am văzut, la aceasta ne cheamă 
chiar Sfintele Paști, pe care le serbăm. „lată a 
zenit la noi — spune Sf. loan Gură de Aur — 
praznicul cel dorit şi mintnitor, ziua Învierii 
Domnului nostru lisus Hvistos, temeiul păcii, pri- 
cina împăcării, îndepărtarea războaielor, nimicirea 
morţii.“ 

Astfel primeniţi sufletește, se cuvine ca, în con- 
tinuare, la temelia bucuriei noastre de astăzi să 
punem cît mai multe fapte ale dragostei noastre 
de oameni, cît mai multă cinste și omenie, cit 
mai multă blindeţe. și vorbe bune, cît mai multă 
silință în a ne face datoria, fiecare unde sintem 
vinduiți să ne cîştigăm piinea cea de toate zilele, 
cit mai multă grijă în a fi în vosturile pe care le 
avem în familiile noastre, în obştea mai mare in 
care trăim, străduindu-ne astfel ca noi înşine să 
fim izvor de bucurie pentru semenii noștri. 


Ca bucuria noastră a tuturor să fie deplină, cu 
dragoste părintească vă îndemn cu cuvintele Sf. 
Apostol Pavel: „Împliniţi bucuria mea, ca să gin- 
diţi la fel, aceeaşi dragoste avind, un suflet fiind, 
una cugetind“ (Filip 2, 2). 


RE. A SR E DEA CE PIETE UP ODER n ia A PR a a aa at 


Învierea Domnului, izvor al apostolatului 


(Urmare din pag. 1) 


va fi cu ei pînă la sfîrșitul veacurilor și că le 
va da putere de sus să împace pe oameni cu 
Dumnezeu și să ierte păcatele (Matei 18, 18). 


Dar puterea de a propovădui și de a continua 
lucrarea mâîntuirii precum și mijloacele harice ale 
apostolatului le-a dar după slăvita Sa Înviere. 
Astfel, Învierea Sa devine izvorul misiunii de a 
continua lucrarea Sa de către Biserică, de către 
Sfinţii Apostoli și de către urmașii lor. 

Încă în prima zi a Învierii, lisus s-a arătat 
Apostolilor și le-a zis: „Datu-mi-s-a toată puterea 
în cer şi pe pămint. Drept aceea, mergind, învă- 
țați toate neamurile, botezindu-le în numele Tată- 
lui şi al Fiului şi al Sfintului Dub, învăţindu-le 
să păzească toate cite v-am poruncit vouă, și iată 
eu sint cu voi în toate zilele, pînă la sfirșitul 
veacului“ (Matei 28, 18—20). 


În aceste cuvinte, prin care se instituie apos- 
tolatul sacerdotal sau preoţesc ni se arată cu acest 
apostolar este o putere de sus dată de Hristos, 
că el se exercită în numele și cu puterea lui Iisus. 
De la început apostolatul sacerdotal a constat în 
vestirea Cuviîntului lui Dumnezeu, în chemarea 
oamenilor la mîntuire și arătarea drumului care 
duce la unire cu Hristos. Sfîntul Apostol Pavel 
spune despre sine că este „chemat apostol, rînduit 
pentru vestirea Evangheliei lui Dumnezeu“ ... ; 
prin învierea din morţi a lui lisus Hristos, Dom- 
nul nostru, prin care am Iuat şi bar şi apostolie, 
ca să aduc, în numele său, la ascultarea credinţei 
toate neamurile“ (Romani I, 1—5). 


Arătindu-se Sfinţilor Apostoli, în ziua Învierii, 
le-a zis: „Precum m-a trimis pe mine Tatăl şi eu 
vă trimit pe voi. Şi zicînd aceasta, a suflat asupra 
lor şi le-a zis: Luaţi Dub Sfint. Cărora veţi ierta 
păcatele, le vor fi iertate şi cărora le veţi ţine vor 
fi ţinute“ (loan 20, 21—23). 

Astfel  propovăduirea Evangheliei, săvîrşirea 
Sfintelor Taine au devenit semnele puterii preo- 
ţiei creştine, putere de a lucra cu harul lui Dum- 
nezeu spre a se naște viaţa divină în sufletul cre- 
dincioșilor. 

Ele sînt mijloace și puteri date de lisus Hristos 
Bisericii pentru continuarea lucrării de mîntuire, 
pentru împărtășirea credincioșilor cu darurile jert- 
fei lui lisus de pe cruce. 

Primind această putere de sus, după Pogorirea 
Sfîntului Duh peste ei, Sfinţii Apostoli și urmașii 


lor au pornit în lume și au vestit Evanghelia, au 
sfințit pe oameni și i-au învăţat adevărurile cre- 
dinței mîntuitoare. 


Preoţia creștină este, așadar, continuatoarea 
puterii și lucrării pe care Hristos a dat-o Apos- 
tolilor după Învierea Sa. 


Prin propovăduirea Evangheliei și prin săvîr- 
şirea Sfintelor Taine, Duhul Sfînt se coboară în 
fiecare credincios, avînd ca efect nașterea și creş- 
terea lui Hristos în el. Sfîntul Grigore de Nazians 
socotește că misiunea preotului nu se reduce la 
săvîrşirea sfintelor slujbe sau la propovăduirea 
întîmplătoare a lui Hristos, ci este o activitate 
totală și neîntreruptă de zidire a credincioșilor 
în Hristos, de reînnoire a vieţii în Duh. Apos- 
tolatul preotului trebuie să fie o acțiune dinamică 
şi continuă. EI este chemat să-l vestească pe Hristos 
cel viu în fiecare zi, în orice împrejurare, prin 
cuvînt, prin săvîrşirea sfintelor slujbe, prin cer- 
cetarea credincioșilor, prin legătura de dragoste 
şi întrajutorare a lor. Ceea ce este sîngele în trup, 
aceea este preotul în Trupul cel Tainic al lui 
Hristos. Precum sîngele ia hrana și o duce în 
întreg trupul și îl hrănește, tot astfel preotul 
trebuie să hrănească credincioşii cu pîinea cea 
cerească a Cuvintului lui Dumnezeu în fiecare 
zi. Precum sîngele se împrospătează mereu prin 
contactul cu oxigenul din plămiîni și circulă în 
tot organismul întreţinînd prin aceasta viaţa, tot 


“astfel preotul în misiunea lui este chemat să se 


înnoiască zilnic prin rugăciune şi har, ca să poată 
hrăni și înnoi viaţa credincioșilor săi. El trebuie 
să fie în mijlocul credincioșilor, ca sîngele în orga- 
nism, numai așa îi cunoaște, îi ajută și poate da 
fiecăruia hrana trebuincioasă. 


În misiunea sa, preotul este un trimis al lui 
Hristos, un mesager al Evangheliei, un vestitor al 
Învierii Domnului. Propovăduirea și slujba lui 
pornește și se întreține prin credința în iza 
Domnului. 

Ca urmaș al Apostolilor, preotul este chemat 
să se întilnească cu Hristos cel viu, să fie un 
vestitor al Învierii Lui, un martor al vieții celei 
noi și un „fiu al luminii și al învierii“. Căci 
Domnul a spus: „Eu sînt viu și voi veți fi vii“ 
(loan 14, 19). 


Părintele Vasile 


m. 

Semnificaţii ale zilei de 9 Mai pentru 
poporul român 


Ziua de 9 Mai este o dată înscrisă cu litere de 
aur în conștiința naţiunii noastre socialiste, ea 
avind o îndoită semnificaţie pentru poporul şi 
statul vomân. În zina de 9 Mai 1877, reprezen- 
tanții poporului au votat în Adunarea deputaţilor, 
cu un entuziasm de nedescris, independenţa de stat 
a României, după ce, în cuvintarea rostită mai 
inainte, ministrul de externe român, Mihail Kogăl- 
niceanu, declarase în Adunare: „Sintem dezlegaţi 
de legăturile cu Înalta Poartă... sintem inde- 
pendenţi, sîntem naţiune de sine stătătoare... ., 
sintem o naţiune liberă şi independentă.“ Dar tot 
la data de 9 Mai, în anul 1945, după 68 de ani, 
istoria a înscris la loc de înaltă cinste victoria 
puterilor aliate împotriva fascismului  bitlerist, 
prin capitularea necondiționată a Germaniei na- 
ziste, după ocuparea Berlinului de către armatele 
sovietice, victorie la care, după 23 August 1944, 
şi-au dat contribuția armata şi poporul nostru. 

Dobindirea independenţei de stat — moment 
crucial în istoria României — n-a fost rezultatul 
unor calcule de culise şi nici un act de bunăvoință 
al marilor puteri europene, ci a fost rodul Îuptei 
eroice a întregului nostru popor, el avind influenţe 
considerabile asupra întregii dezvoltări ulterioare 
a României pe calea progresului naţional şi social. 
„Cucerirea independenţei în 1877 — spune Dom- 
nul Preşedinte Nicolae Ceauşescu — plătită cu 
singe de ostașii şi dorobanţii români în redutele 
de la Smirdan, Plevna şi Griviţa, a deschis calea 
unor noi împliniri ale idealurilor de libertate. și 
progres ale poporului român.“ Vitejia şi spiritul 
de jertfă care au caracterizat pe ostaşii români 
în acest război şi-au avut izvorul în dragostea 
lor fierbinte faţă de Patrie şi popor, în dorul lor 
nestins pentru libertate şi independenţă naţională. 


Eroismul, abnegaţia şi vitejia soldaţilor şi ofi- 
țerilor români din acest război au fost recunoscute 
şi elogiate nu numai de către ţarul Alexandru 
al Il-la al Rusiei, de către marele duce Nicolae 
și generalii ruși comandanți ai armatelor de pe 
front, ci şi de către personalităţi politice şi mili- 
tare ale unor state europene, dintre care unele 
şi-au dobîndit unitatea și independenţa în același 
furtunos veac al XIX-lea. Astfel, eroul naţional 
italian, luptătorul neînfrint pentru făurirea uni- 
tății Italiei, Giuseppe Garibaldi, scria: „Armata 
română este una din cele mai vechi armate regu- 
late din Europa şi, deseori, în cursul secolelor 
trecute a dat dovadă de vitejie pe cîmpul de 
luptă; în ultimul război ruso-româno-turc ea s-a 
acoperit de glorie la Plevna, Griviţa şi Vidin şi 
s-a dovedit egală în valoare cu armata rusă. 
Istoria sa este cunoscută, organizarea ei mult mai 
puţin, prezentind cu atit mai mult interes, cu cît 
nu seamănă cu nici o altă armată şi funcţionează 
foarte bine.“ Presa vremii din Europa de ase- 
menea nu precupeţeşte nici un elogiu la adresa 
armatei şi poporului român, înscriind în coloanele 
ei adevărate cuvinte profetice pentru viitorul 
României. lată ce scria, bunăoară, ziarul austriac 
„Der Osten“, la 9 octombrie 1877: »Cu sîngele 
ostașilor s-a făurit România liberă şi indepen- 
dentă. Bărbăteasca pășire a României pe cîmpul 
de război a schimbat cu o singură lovitură situaţia 
statului român... Eroii care ţin sus £ tare pe 
cîmpiile de luptă ale Bulgariei drapelul român, 
care e capelei cu lauri nemuritori, nu-și varsă 
în zadar sîngele lor. România liberă şi indepen- 
dentă va ocupa cu mîndrie un loc în concertul 
european şi măreaţa ei faptă împreună cu numele 
ei vor fi imprimate în inimile generaţiilor vii- 
toare.“ 


Efectivele cu care s-a angajat România în răz- 
boiul pentru independenţă au atins în luna august 
1877 jumătate din totalul armatelor aliate (ruse, 
române, bulgare), din totalul de 100.000 ostaşi și 
ofiţeri, 58.700 formînd efectivul armatei de ope- 
raţii. 

Evocind eroicul an 1877, în care România şi-a 
cucerit independența prin forța armelor, în acelaşi 
timp aniversăm împlinirea celor 30 de ani de la 
victoria obținută de armatele aliate, în frunte cu 
U.R.S.S., impotriva Germaniei hitleriste, la înfăp- 
tuirea căreia o substanţială contribuţie au dat-o 
armata, poporul şi statul român, după răstur- 
narea regimului fascist antonescian de către for- 
țele antihitleriste din ţară, în condiţiile înaintării 
victorioase a armatelor aliate spre inima rezistenţei 
naziste, Berlinul. Răsturnarea regimului antones- 
cian şi intrarea României, din proprie iniţiativă, 
în coaliția antihitleristă a avut consecințe consi- 
derabile pentru evoluţia militară ulterioară a răz- 


boiului, scurtindu-l pe acesta dimpreună cu toate 
consecințele lui, cu cel puţin şase luni, după cele 
mai realiste aprecieri ale experţilor armatelor 
aliate. 

Ca şi în trecut, și de data aceasta poporul 
român a participat unanim şi integral la lupta 
pentru eliberarea sa de sub jugul dominaţiei fe 
ciste, demonstrind fără echivoc dragostea sa fier- 
binte faţă de Patrie, dorul de libertate şi hotă- 
virea Lui nestrămutată de a-și făuri o ţară unitară, 
liberă şi independentă. La sfirşitul celor aproape 
nouă luni de crunt război antihitlerist, Ziua Vic- 
toriei (9 Mai 1945) a înscris un bilanţ edificator 
pentru țara noastră: armata română a participat 
la operaţiunile de război cu peste 540.000 de sol- 
daţi, gradaţi şi ofiţeri, străbătind peste 1700 km, 
provocînd inamicului grave pierderi în oameni şi 
materiale şi izgonindu-l din 53 orașe şi 3778 de 
sate, dind în același timp un tribut de aproape 
170.000 de soldaţi şi ofiţeri morţi, răniţi sau dis- 
păruţi. 

Pentru Biserica noastră şi slujitorii săi, evocarea 
zilei de 9 Mai, care îngeminează două înfăptuiri 
măreţe din trecutul de glorioase lupte ale poporu- 
lui nostru, este un prilej de satisfacţie și bucurie 
nu numai în calitate de instituţie şi de cetăţeni ai 
Patriei noastre, ci şi în calitate de comunitate a 
Iui Hristos, ai cărei fii sînt în acelaşi timp sluji- 
tori ai lui Dumnezeu și ai oamenilor, care şi-au 
dat o prețioasă contribuţie la împlinirea acestora. 
Căci este știut că atit în războiul pentru indepen- 
dență, cit şi în războiul antihitlerist, ierarhii şi 


preoţii Bisericii noastre au binecuvintat unităţile 
care au plecat pe front, au făcut rugăciuni pentru 
biruinţă asupra vrăjmașului, precum şi slujbe de 
pomenire pentru odibna sufletelor eroilor căzuţi 
în lupte; numeroși preoţi militari şi de parohie 
an însoţit armatele pe front, îmbărbătind pe sol- 
daţi şi săvirșind serviciile divine necesare; absol- 
venţi de teologie, studenţi şi elevi seminarişti, de 
asemenea numeroşi fii de preoţi au uat parte la 
Iupte grele, unii dintre ei pierzîndu-și viaţa, iar 
alții primind decoraţii pentru acte de vitejie; în 
războiul pentru dobîndirea independenţei, la apelul 
Crucii Roșii au răspuns numeroși călugări și călu- 
gărițe, care s-au pus în slujba armatei în calitate 
de infirmieri sau brancandieri; numeroși preoți, 
precum şi seminariile teologice au iniţiat şi orga- 


nizat comitete pentru strîngerea de fonduri pen- 


tru ajutorarea soldaţilor şi a armatei cu fondurile 
necesare, unii preoţi făcînd donaţii substanţiale în 
bani sau în materiale; preoţii de la sate au făcut 
apeluri și au ţinut predici spre a îndemna pe cre- 
dincioși ca să ajutoreze la muncile cîmpului (agri- 
cole) familiile celor plecaţi în război etc. 


lată de ce, cu prilejul aniversării a 98 de ani 
de la dobindirea independenţei noastre de stat şi 
a 30 de ani de la Zina Victoriei, clerul şi credin- 
cioșii Bisericii noastre retrăiesc alese sentimente 
de pietate, venerație şi preţuire pentru toți cei ce 
au adus jertfe neprecupeţite — unii chiar jertfa 
propriei lor vieţi — pentru înfăptuirea idealurilor 
de independenţă şi unitate naţională, de dreptate 
socială, după care poporul nostru a însetat veacuri 
de-a rindul. De aceea, cele două momente ani- 
versare ale trecutului vor însemna pentru țara și 
poporul nostru adevărate pietre de hotar. 


I. Zăgrean 


Contribuția românească la victoria impotriva fascismului 


La 30 de ani de la terminarea războiului, găsim 
încă vie amintirea participării ţării noastre la vic- 
toria împotriva fascismului, ceea ce a făcut ca 
istoria poporului român să dobîndească noi virste 
şi străluciri. 

Participarea armatei noastre la coaliția anti- 
hitleristă constituie o jertfă românească pentru 
libertatea lumii. 


Însemnătatea contribuţiei românești este vădită 
chiar de la început. La 28 august 1944, ziarul 
„Pravda“ scria: „Importanța ieșirii României din 
axă depășește cadrul României. Presa străină are 
dreptate să spună că aceasta înseamnă prăbușirea 
întregului sistem de apărare german din Balcani.“ 


Evenimentele militare ce au urmat confirmă jus- 
teţea acestei aprecieri. S-a produs o evidentă de- 
plasare a raportului de forțe, în special pe frontul 
de sud-est, în favoarea coaliţiei antihitleriste. 

Participarea armatei române la această coaliție 
a începur cu „Bătălia Bucureștiului“. Trupele 
noastre au capturat atunci 7000 oameni valizi, 
între care 4 generali, 380 ofiţeri şi 950 subofiţeri. 

Concomitent, armata română a menţinut trecă- 
torile Carpaţilor și capul de pod din podișul 
Transilvaniei, ceea ce a ușurat forțarea puternicei 
bariere de pe Mureș. 


Pînă la 30 august erau lichidate rezistenţele 
hitleriste de pe versantele Carpaţilor meridionali. 
Bătăliile ce au urmat au avut ca scop atingerea 
fluviului Tisa. Ele s-au încheiat la 25 octombrie 
1944 prin eliberarea ultimelor orașe românești. 
Această zi, 25 octombrie, a fost proclamată 
„Ziua Forţelor Armate ale Republicii Socialiste 
România“. Operațiunile militare care au dus la 
eliberarea teritoriului ţării noastre au fost încunu- 
nate cu succese prin jertfa a aproape 70.000 de 
luptători. 

În cursul unei noi ofensive, ostașii români și 
sovietici au pornit mai departe spre eliberarea 
teritoriului Ungariei. 

Peste 210.000 de soldaţi şi ofițeri români au 
participat la luptele ce s-au dat la Budapesta, 
Debrețin, Miskolez și în alte orașe ale Ungariei. 

Eroica armată română a eliberat 1237 de loca- 
lități de pe teritoriul Ungariei, între care 14 oraşe, 
şi a forțat 4 mari cursuri de apă. 

În a doua jumătate a lunii decembrie 1944, 
trupele române și sovietice au pătruns pe teri- 
toriul Cehoslovaciei. Înfruntind nămeţii - iernii, 
trupele române, al căror efectiv angajat se ridica 
la 248.000 de oameni, au dus lupte grele în munţii 
Javorina, Tatra Mică, Metalicii Slovaciei, reuşind 
să străbată aceste masive și contribuind astfel la 
eliberarea Cehoslovaciei. Au fost eliberate circa 
1700 de localităţi cehoslovace. Peste 55.000 de 


soldaţi şi ofiţeri români și-au pierdut viaţa în 
aceste crincene lupte, ce au durat pînă la 12 mai 
1945. 

În luptele împotriva fascismului, armata română 
a străbătut peste 1000 km, a eliberat 3831 de 
localităţi, provocînd inamicului pierderi de peste 
100.000 de oameni, prizonieri, morţi și răniți. 

Începînd cu operaţiunile din timpul insurecției 
și pînă la 9 mai 1945, efectivele militare angajate 
de România în războiul antihitlerisr s-au ridicat 
la aproape 540.000 de oameni. 

Peste 170.000 de ostaşi și-au dat viaţa în aceste 
operaţiuni la care se adaugă contribuția materială 
a României la acest război, care se ridică la 
aproape 700 milioane de dolari. 

La conferința de pace de la Paris din 1946, 
reprezentantul Uniunii Sovietice aprecia că „îm- 
preună cu noi, împreună cu trupele aliate, noua 


Românie democrată a început lupta pentru înfrîn-. 


gerea lui Hitler, a făcut sacrificii considerabile în 
această luptă și noi toţi recunoaștem serviciile 
aduse de poporul român acestei cauze“, 

„Prin acest act România a acordat ajutorul său 
Naţiunilor Unite, și în primul rînd Uniunii Sovie- 
tice.“ 

Pentru eroismul lor ostașii români au fost citați 
în numeroase ordine de zi ale comandamentului 
român și sovietic și au primit peste 300.000 de 
ordine și medalii de război. 

Scriind aceste rînduri, îmi răsar în minte nume- 
roase scene din lupta armatei noastre împotriva 
fascismului, luptă la care destinul m-a făcut să 
iau parte, ca preot militar: 

„„„ Septembrie 1944. Cerghid. Un sar cu sol 
clisos, peste care atunci căzuseră ploile toamnei. 
Cea dintii întîlnire cu frontul: 27 soldaţi români, 
neînsuflețiți, așteptau să fie înmormîntaţi. 

„.„.„ Cristești. Mă găsesc în casa preotului David 
Lazăr. Necontenit cad bombele. Nemţii sînt la 
Sintioana, dincolo de Mureș pe deal, adăpostiţi 
de cazemate. 

„..„ Tiszaeszlar... În umeda zare moartă, 
ploaia ne udă veșmintele. Tisa curge domol, ne- 
păsătoare că poartă în apele ei sîngele ostașilor 
români căzuți în luptă. 

„++ Brezno. Tatra. Munţi și cer. Ca să ajungă 
sus, pe culmi, soldaţii au săpat în zăpadă şi ghiață 
mii de trepte. Ţara e departe, dar chipul ei e viu, 
ne încălzește, atunci cînd schijele par flori negre 
ale morţii peste zăpezi. 

„.„..9 Mai 1945. Sintem la 70 km de Praga. 
VICTORIE. A răsărit soarele. 

„„. Am ajuns în ţară. Sîntem fericiţi. Sărutăm 
pămîntul Patriei. 

(Continuare în pag. 4) 

Eveniment important în viaţa Arhiepiscopiei Contribuţia românească... 
ortodoxe române pentru Europa Centrală și Occidentală 


În 7 februarie 1975 a avut loc, la Paris, cere- 
monia înscăunării Î.P.S. Dr. Teofil Ionescu ca 
Arhiepiscop al Arhiepiscopiei ortodoxe române 
pentru Europa Centrală și Occidentală. 

Gramara patriarhală a fost citită de Î.P.S. 
Mitropolit Teocust al Olreniei, delegatul Prea 
Fericitului Patriarh Justinian, în cadrul ceremo- 
niei care a avut loc la reședința particulară a 
Î.P.S. Arhiepiscop Teofil, în prezenţa autorităţi- 
lor de stat franceze, a Consiliului general al 
Ambasadei Române din Paris, a membrilor Con- 
siliului eparhial și a numeroși credincioși. Apoi 
î, P. S. Sa a prezentat pe noul Episcop-vicar Lu- 
cian Făgărăşanul. 

Î. P. S. Arhiepiscop Teofil a mulțumit Prea Feri- 
citului Patriarh Justinian și Sf. Sinod al Bisericii 
Ortodoxe Române, pentru această înaltă cinste, 
a amintit recenta vizită în România și bucuria 
pentru numirea unui Episcop-vicar, în persoana 
P.S. Lucian Făgărășanul. 

După cuvîntul d-lui Dr. Cornel Popescu, mem- 
bru al Consiliului eparhial, P.S. Episcop-vicar 
Lucian Făgărășanul a asigurat Consiliul eparhial 
şi pe toţi credincioşii prezenți că va munci fără 
răgaz pentru ca viaţa bisericească a Arhiepiscopiei 
să prospere. 

În încheiere a luat cuvintul Î.P.S. Mitropolit 
Teoctist al Olteniei, care a îndemnat pe cei pre- 
zenţi să pună la inimă îndrumările trasate de Sf. 
Sinod, să păstreze credința străbună, datinele ro- 
mânești, conștiința obirșiei lor ca neam, precum 
și legătura duhovnicească cu Biserica-mamă. De 
asemenea, a prezentat activitatea P.S. Episcop- 
vicar Lucian de la Ierusalim. 

Duminică, 9 februarie 1975, a avut loc la Cate- 
drala greacă „Sf. loan Botezătorul“ din Paris o 
liturghie arhierească, săvirșită de Î.P.S. Mitro- 
polir “Teoctist al Olteniei, Î.P.S. Arhiepiscop 
Teofil, P. S. Episcop Lucian Făgărăşanul și Î.P.S. 
Mitropolit Meletios, Exarhul Patriarhiei Ecume- 
nice pentru Europa Occidentală, după care Î.P.S. 


Meletios a prezentat asistenţei, între care și nume- 
roși credincioși români, pe lerarhii români, sub- 
liniind rolul pe care-l joacă în lumea ortodoxă și 
în general, în cea creștină Biserica Ortodoxă 
Română prin Ierarhii și teologii ei. 

A luat apoi cuvîntul Î.P.S. Mitropolit Teoctist 
al Olteniei, care a reliefat prețuirea Bisericii 
Ortodoxe Române față de Sanctitatea Sa Pariarhul 
Dimitrios 1 şi Ierarhii Scaunului Ecumenic. 

La 14 februarie a.c. s-a organizat o seară cul- 
turală la care și-au dat concursul artiști și stu- 
denți români aflați la studii la Paris, Î.P.S. 
Mitropolit Teoctist a prezentat activitatea Bise- 
ricii noastre peste hotare și pe Ierarhii români. 
Printre invitați se aflau: P.S. Episcop-vicar 
leremia (Patriarhia Ecumenică), P.S. Episcop 
Kude Nacachian (Arhiepiscopia Armeană), P.S. 
Episcop Germain de Sr. Denis etc. A urmat o 
recepție. 

S-au făcut vizite protocolare P.S. Pierre 
L'Huillier, Episcop de Chersones (Biserica Orto- 
doxă Rusă), Î.P.S. Arhiepiscop Serobe Monou- 
kian, delegat apostolic pentru Europa (Catholi- 
cosatul armean de Antelias), Em. Sale Cardinalu- 
lui Frangois Marty, Arhiepiscopul Parisului, Insti- 
tutului teologic ortodox St. Serge etc. 

Înscăunarea Î.P.S. Arhiepiscop Dr. Teofil Io- 
nescu și prezentarea P.S. Episcop-vicar Lucian 
Făgărășanul constituie momente importante ale 
grijii continui a Bisericii Ortodoxe Române pentru 
credincioșii ortodocși români din Europa Centrală 
şi Occidentală. 

Redacţia gazetei noastre urează ambilor Ierarhi 
sănătate deplină și roade bogate întru propovă- 
duirea Evangheliei Domnului nostru Iisus Hristos, 
întru vieţuire duhovnicească cît mai înaltă a 
fraţilor noștri de singe, Lege și grai de pe melea- 
gurile de Apus ale Europei, întru cultivarea dra- 
gostei față de rînduielile noastre străbune, față de 
meleagurile binecuvîntate ale Patriei. 


(Urmare din pag. 3) 


Nu, n-am uitat nimic. De aș fi putut să uit 
ceva, acest jurnal de război: Ion Siugariu — car- 
netele unui preot căzut pe front, îmi aduce iarăşi 
aminte totul. 


Ion Siugariu, poer de prima dimensiune, făcea 
parte din regimentul meu. L-am înmormîntat la 
Polhora pri Brezne. 


lată cîteva crimpeie de jurnal: 


„Cînd am plecar de la Jitaru eram o mie de 
oameni în prima linie, acum sîntem mai puţini 
de jumătate. Pe unde am trecut, n-am lăsat decît 
morminte și țărînă plămădită cu sînge.“ 


„Am străbătut Ardealul de la un capăt la altul 
şi am plîns de cîte ori ne ieșau înainte români 
din satele eliberate cu flori în mîini. Aceste lucruri 
simple au răscumpărat toate grozăviile războiului, 
toate suferințele pe care le-am îndurat. 


Am trecut la 30 km de casa părintească, dar 
n-am putut abate să-i văd pe ai mei.“ 


Mă voi întoarce! Mă voi întoarce! Și oricît 
de mare gol voi găsi în preajma mea la întoar- 
cere, și oricît viaţa va fi mers înainte fără mine, 
știu la fel de bine că mă voi bate să devin omul 
întreg pe care-l presimt încă de pe acum în mine, 
ştiu că voi merge și voi putea spune: „N-am 
trăit în zadar.“ 


„Din pie miilor de soldați căzuţi, din lumina 
gindurilor lor, s-a născut și merge mai departe 
lumina țării noastre de azi, ce îşi clădeşte 
o viaţă tot mai frumoasă, fără să lase însă 
să se vestejească grădinile recunoștinței pentru 
cei căzuţi în zloată, în noapte, în frig... 


Preot Nicolae Modoiu 


19. 


Temeiuri ale învățăturii noastre de credință 


mîntuirea credincioşilor 


„lată eu cu voi sînt în toate zilele pînă la 
sfîrşitul veacului“ (Marei 28, 19). 

„Şi eu voi ruga pe Tatăl și alt Miîngiietor vă 
va da vouă, ca să fie cu voi în veac, Duhul 
Adevărului... Acela vă va învăța toate“ 
(loan 14, 16.26). 

„Hristos a cîștigat Biserica cu însuși sîngele 
său“ (F. Ap. 20, 28). 

„Hristos a iubit Biserica sa și s-a dat pe sine 
pentru ea, ca s-o sfințească, curăţind-o cu baia 
apei prin cuvînt, ca s-o înfăţișeze sieși, Bise- 
rică slăvită, neavînd pată sau zbircitură, ori 
altceva de acest fel, ci ca să fie sfințită și fără 
prihană“ (Ef. 5, 25—27). 

„Toate le-a supus Tatăl sub picioarele lui și, 
mai presus de toate, l-a dat pe el cap Bisericii, 
care este trupul lui, împlinirea celui ce împli- 
nește toate în toți“ (Ef. 1, 22—23). 

„Hristos este capul trupului, adică al Bisericii, 
cel ce este începutul, întîiul născut din morţi, 
ca să fie el cel dintii întru toate“ (Col. 1, 18). 
Hristos este cap Bisericii, trupul său, al cărui 
mîntuitor este“ (Ef. 5, 23). 

„Că prin el avem apropierea către Tatăl, 
într-un Duh. Deci dar nu mai sînteți străini 
şi locuitori vremelnici, ci sînteţi împreună 
cetăţeni cu sfinţii și casnici ai lui Dumnezeu, 
zidiți pe temelia apostolilor și a proorocilor, 
piatra cea din capul unghiului fiind însuși 
lisus Hristos. Întru El, orice zidire bine alcă- 
uită crește ca să ajungă un locaș sfint în 
Domnul, în care voi împreună sînteți zidiți 
spre a fi locaș al lui Dumnezeu în Duh“ (Ef. 2, 
18—22). 

„El a dat pe unii ca să fie apostoli, pe alţii 
prooroci, pe alţii binevestitori, pe alţii păstori 
și învăţători, spre desăvîrșirea Sfinţilor, la 
lucrul slujirii, la zidirea trupului lui Hristos 
care este capul. Din El întreg trupul bine alcă- 
tuit şi bine închegat, prin toate legăturile care 
îi dau tărie, își săvirșește creșterea, potrivit 
lucrării măsurate fiecăruia din mădulare și se 
zidește întru dragoste“ (Ef. 4, 11—16). 


REDACŢIA: Secţia culturală a Consiliului arhiepiscopesc — Sibiu 


„Acum mă bucur de suferințele mele pentru 
voi și împlinesc, în trupul meu, lipsurile neca- 
zurilor lui Hristos, pentru trupul lui, adică 
Biserica“ (Col. 1, 24). 

„Cel ce nu intră pe ușă, în staul oilor, ci sare 
pe aiurea, acela este fur și tilhar... Eu sînt 
ușa, de va intra cineva prin mine, se va mântui; 
şi va intra și va ieși și pășune va afla“ (Ioan 
10, 1—9). 

„Pe această piatră voi zidi Biserica mea și 
porţile iadului nu o vor birui“ (Marei 16, 18). 
„Biserica Dumnezeului celui viu este stîlp și 
temelie a adevărului“ (1 Tim. 3, 15). 

„Așa să ne socotească pe noi fiecare om, ca 
slujitori ai lui Hristos şi ca iconomi ai taine- 
lor lui Dumnezeu“ (1 Cor. 4, 1). 

„Siliţi-vă să păziţi unitatea Duhului, întru legă- 
tura păcii. Căci este un singur trup și un sin- 
gur Duh, precum și chemaţi aţi fost la o sin- 
gură nădejde a chemării voastre“ (Ef. 4, 3—4). 
„Căci în Biserică Dumnezeu a așezat apostoli, 
profeţi, dascăli și lucrarea universală a Duhu- 
lui Sfînt. Pentru aceea unde este Biserica, acolo 
este și Duhul Sfînt și unde este Duhul Sfînt, 
acolo este Biserica și tot harul“ (Sf. Irineu). 
„Trebuie să știi că episcopul este în Biserică 
și Biserica în episcop și cine nu este cu epis- 
copul, nu este în Biserică“ (Sf. Ciprian). 
„Biserica este împlinirea lui Hristos, fiindcă 
împlinirea capului este trupul și împlinirea 
trupului este capul“( Sf. loan Gură de Aur). 
„În afară de Biserică nimeni nu se mîntuieşte“ 
(Origen). 

„În afară de Biserică poţi avea totul afară de 
mântuire. Poţi avea cinstire, poți avea taine, 
poţi deţine Evanghelia, poţi avea credința și 
să predici în numele Tatălui și Fiului și Sfîn- 
tului Duh, dar niciodată nu vei putea găsi 
mântuirea decît în Biserica sobornicească“ (Fer. 
Augustin). 

„Credincioșii cunosc trupul lui Hristos, dacă 
nu neglijează să fie trupul lui Hristos. Să fie 


(Taxa poştală plăută în numerar) 


Din Sfinţii Părinţi 


Cartea Psalmilor cuprinde în sine tot ceea ce 
este mai folositor în toate... Ea dă legi pentru 
Viaţă, arată ce trebuie să facem şi ca să spunem 
într-un cuvînt este o adevărată comoară de învă- 
țături bune, punînd la îndemîna fiecăruia după 
sirguința lui tot ceea ce îi este de folos. Ea vin- 
decă rănile cele vechi ale sufletului (credincios) 
și aduce cît se poate de grabnic însănătoșirea celui 
de curînd rănit. Îngrijește de cel bolnav şi păs- 
trează întreg pe cel sănătos. În genere ea face ca 
patimile, care de-a lungul vieţii omenești caută 
să se cuibărească în suflete, să fie îndepărtate și 
la acestea ajunge prin crearea îngrijită a unei stări 
sufletești pline de bucurie, care face ca în suflete 
să ia ființă cugetele cele înțelepte. 


Psalmul este liniștea sufletească, răsplătitorul 
păcii, potolitorul gălăgiei și valurilor gândurilor. 
EI face să slăbească mînia sufletului și înfrinează 
pornirea către pasiuni, este tovarășul prieteniei. 
Început pentru începători, el este creștere pentru 
cei care progresează pe calea virtuţii și sprijin 
pentru cei care merg pe calea desăvîrșirii. Psalmul 
este vocea Bisericii; el înveselește sărbătorile și face 
să se nască în inimă dorul după Dumnezeu. 


(Sf. Vasile cel Mare, Comentar la psalmi) 


Patima mândriei întunecă întreg sufletul și-l 
prăbuşeşte în cea mai adîncă prăpastie. Păcatul 
mindriei cînd pune stăpinire pe bietul suflet, ca 
un tiran prea cumplit care a cucerit o cetate mare, 
îl dărimă în întregime și îl surpă pînă la temelii. 
Mărturie despre aceasta este îngerul acela care 
pentru mîndrie a căzut din cer. Căci fiind zidit 
de Dumnezeu și împodobit cu toate virtuțile și 
înţelepciunea, n-a voit să le recunoască pe acestea 
venite din darul stăpînului, ci din firea sa. 


(Sf. Casian Romanul) 


trupul lui Hristos, dacă vor să trăiască din 
Duhul lui Hristos. Din Duhul lui Hristos nu 
trăieşte decît trupul lui Hristos. O, taină a 
evlaviei !: O, semn al unități! O, lanţ al 
dragostei ! Cine vrea să trăiască să se apropie, 
să creadă, să fie întrupat Lui, ca să fie viu“ 
(Fer. Augustin). 

Martori ai Invierii Domnului 


La slujba utreniei din zilele de Duminică se 
citeşte din Sfinta Evanghelie o parte din istori- 
sirea Sfinților Evanghelişti despre Învierea din 
morți a Domnului Hristos. Îndată după citirea 
Sf. Evanghelii, credincioșii sînt chemaţi să aducă 
închinare Mântuitorului înviat. Această chemare li 
se adresează prin cuvintele: „Învierea lui Hristos 
văzînd, să ne închinăm Sfintului Domnului lisus, 
unuia celui fără de păcat . . .“ 

A crede în Învierea Mîntuitorului Hristos, în- 
tr-un fel, înseamnă a o şi vedea. Tocmai de aceea 
zice cuvîntul de îndemn: „Învierea lui Hristos 
văzînd, să ne închinăm Sfîntului Domnului lisus.“ 
Cei ce cred în Învierea Domnului, prin credință, 
o şi văd. O văd, cînd aud citindu-se despre ea, la 
sfintele slujbe, din Sf. Evanghelie. O văd cind 
citesc ei înşişi despre ea. O văd şi cînd se gindesc 
la cele ce se istorisesc în Sf. Evanghelie despre 
Învierea  Miîntuitorului şi despre  Miîntuitorul 
înviat... 

Ca martori ai Învierii Mintuitorului Hristos, 
noi, credincioşii de acum, ne unim cu toţi cei ce 
au mărturisit şi au trăit în credința că lisus 
Hristos, Fiul lui Dumnezeu întrupat, „s-a răstig- 
nit... a pătimit, s-a îngropat şi a înviat a treia 
zi“, Dintre aceşti martori şi mărturisitori, cei dintii 
au fost cei despre care istorisesc Sfinţii Evanghe- 
lişti. 

După istorisirea Sf. Evanghelist Marcu, „dacă a 
înviat, dimineaţa, în cea dintii zi a săptămînii, 
lisus s-a arătat întii Mariei Magdalena, din care 
scosese șapte demoni“ (Marcu 16, 9). 


Din cele istorisite de Sf. Evanghelist loan ştim 
că, înainte de a-l fi văzut pe Mintuitorul înviat, 
Maria Magdalena a văzut că piatra de pe mor- 
mîntul Domnului fusese dată la o parte și că în 
mormînt nu mai era trupul Domnului. În mintea 
ei s-a ivit atunci gîndul că cineva a luat din 
mormînt trupul Domnului. Acest gînd l-a dus 
Maria Magdalena lui Petru și ucenicului pe care 
îl iubea lisus, cînd le-a zis: „Au luat pe Domnul 
din mormînt şi nu ştiu unde l-au pus“ (loan 20, 2). 
Cînd, puţin mai târziu, îngerii, pe care i-a văzut 
în mormînt, au întrebat-o: „Femeie, de ce plingi?“, 
Maria Magdalena a răspuns: „Căci au luat pe 
Domnul meu şi nu ştiu unde l-au pus“ (loan 20, 
13). Peste cîteva clipe, Mintuitorul însuşi a stat 
de față, dar Maria nu l-a cunoscut, ci credea că 
este grădinarul, care avea în grijă grădina în care 
era mormîntul în care a fost pus Domnul Hristos. 
A întrebat-o şi Mîntuitorul: „Femeie, de ce plingi? 
Pe cine cauţi?“ Drept răspuns, Magdalena i-a zis: 
„Doamne, dacă tu l-ai dus în altă parte, spune-mi 
mie unde l-ai pus şi eu îl voi ridica“ (Ioan 20, 15). 
Deşi văzuse piatra dată la o parte de pe mormînt 
şi că în mormînt nu mai era trupul Domnului 
Hristos; deşi a văzut doi îngeri şi s-a învrednicit 
să aducă glas îngeresc, în mintea celei dintii vesti- 
toare a Învierii lui Hristos stăruia gîndul, de trei 
ori mărturisit, că „au luat pe Domnul din mor- 
mînt“. Abia cînd a cunoscut că Cel care vorbea 
cu ea şi pe care îl socotise a fi grădinarul era de 
fapt însuşi Mîntuitorul pe care îl căuta în mor- 
mânt, dar care înviase din morți, Maria Magdalena 
a înțeles că „Hristos a înviat“ (cf. loan 20, 16). 
Din acea clipă fericită, Maria Magdalena a devenit 
martor al Învierii lui Hristos, s-a dus la ucenici și 
le-a spus: „Am văzut pe Domnul“ (loan 20, 18), 
ceeace este acelaşi lucru cu „Hristos a înviat“. 

Vestea că „Hristos a înviat“ au primit-o de la 
înger și celelalte mironosiţe (Matei 28, 5—7; 
Luca 24, 4—7). Ele însă, cuprinse de cutremur, 
mai întîi „n-au spus nimic nimănui, căci se 
temeau“ (Marcu 16, 8), dar după aceea, întorcîn- 
du-se de la mormânt, „au vestit toate acestea celor 
unsprezece și tuturor celorlalți“ (Luca 24, 9). 


Adevărata încredințare despre „Cea mai presus 
de lume Înviere a lui Hristos Dumnezeu“ le-a 
dat-o femeilor purtătoare de mir Mîntuitorul în- 
suşi, care „le-a întimpinat și le-a zis: bucurați-vă“. 
Cu acel prilej, femeile au căzut la picioarele Lui 
şi i s-au închinat (Matei 28, 9). 


În fața ucenicilor vestea femeilor, despre 
Învierea lui Hristos, părea ca un basm, de aceea 
„ei n-au dat femeilor nici o crezare“ (Luca 24, 11). 
Petru şi loan au mers la mormînt, unde au văzut 
giulgiurile în care fusese înfăşurat trupul Dom- 
nului lisus, dar pe El nu l-au văzut (Luca 24, 12; 
loan 20, 3—10). Despre acestea ştiau şi cei doi 
ucenici călători spre Emaus, care, în informaţia pe 
care i-au dat-o Mîntuitorului, ce călătorea îm- 
preună cu ei, fără însă a fi fost cunoscut de cei, 
despre „înviere“ vorbeau ca despre un zvon, nu 
ca despre o realitate. Ei spuneau anume, despre 
lisus Nazarineanul „care era prooroc puternic în 
faptă şi în cuvînt, înaintea lui Dumnezeu și a tot 
poporul“, că a fost răstignit și îngropat. Cu toate 
că ei își puseseră nădejdea în El ca într-un mîn- 
tuitor, acum nu mai aveau nici o nădejde. Cîr 
priveşte cele despre învierea celui de curind 
răstignit, cei doi călători spuneau: „Ne-au pus 
în uimire şi nişte femei de ale noastre, care au 
fost de cu noapte la mormînt, și n-au mai găsit 
trupul Lui şi au venit zicînd că au văzut și arătare 
de îngeri, care le-au spus că este viu. lar cîțiva 
dintre noi s-au dus la mormînt și au aflat aşa cum 


au povestit femeile, dar pe El nu l-au văzut“ 
(Luca 24, 22—24). Prin aceste cuvinte, cei doi 
călători spre Emaus nu mărturiseau credinţa lor 
în Învierea lui Hristos; nu se dovedeau a fi mar- 
tori ai Învierii Domnului. Abia cînd Domnul 
Hristos li s-a descoperit, la fringerea pîinii, că El 
este cel înviat din morți, cei doi ucenici s-au 
încredințat de înviere şi, copleșiți de acest adevăr, 
au alergat la Ierusalim, ca să spună celor unspre- 
zece ucenici, că „Hristos a înviat“ (Luca 24, 33). 

Între timp, Mîntuitorul se arătase şi lui Petru. 
Aceasta era o nouă dovadă că „Hristos a înviat”. 
În ucenici și în cei ce erau împreună cu ei se în- 
firipase credința că „într-adevăr Domnul a înviat“ 
(Luca 24, 34). 


Pe cînd vorbeau despre Înviere însuşi Mîntui- 
torul s-a arătat ucenicilor Săi, încredinţindu-i că 
El este, cel ce a fost răstignit, dar a înviat. Ca 
dovadă a Învierii Sale, Miîntuitorul le-a arătat 
ucenicilor mîinile şi picioarele Sale, pe care se 
vedeau semnele ranelor pricinuite de străpungerile 
cu cuie (Luca 24, 39). La această arătare a 
Miîntuitorului înviat Apostolul Toma n-a fost de 
față. Cînd cei ce îl văzuseră pe Domnul înviat și 
care deveniseră martori ai Învierii Lui i-au spus 
lui Toma: „Am văzut pe Domnul“ sau, cu alte 
cuvinte: „Hristos a înviat“, el, care încă nu se 
încredințase de învierea Domnului şi, deci, nu 
putea da mărturie despre ea, a zis: „Dacă nu voi 
vedea în palmele Lui semnul piroanelor și dacă 
nu voi pune mîna mea în coasta lui, nu voi crede“ 
(loan 20, 25). 

Semnificaţia luminărilor şi a anafurei în cultul 
divin ortodox 


Întrebuințarea luminărilor în cultul divin e 
foarte veche. În cultul Vechiului Testament lumî- 
nările se întrebuințau din porunca lui Dumnezeu. 
În cartea Ieşirii (25, 31—37), Dumnezeu îi porun- 
ceşte lui Moise să facă sfeşnice și candele ca să 
lumineze cortul adunării. Tot în cartea Leşirii, 
Dumnezeu poruncește fiilor lui Israel să aducă 
untdelemn stors din masline ca să ardă sfeșnicul 
în toată vremea în cortul adunării. 

În templul lui Solomon se aflau sfeşnice din 
aur curat: cinci pe partea dreaptă şi cinci pe 
partea stîngă (III Regi 7, 49 și II Paralip. 4,7), 
care să fie aprins după rînduială înaintea Sfintei 
Sfintelor. Toate aceste lumini care împodobeau 
locașul de închinare în Vechiul Testament pre- 
figurau atotprezența lui Dumnezeu. 

Și în cultul Noului Testament au fost întrebuin- 
ţate lumînăriile încă de la început. În F. Ap. (20, 8) 
ni se relateaza că Sf. Pavel, fiind în Troa, s-a 
suit în camera cea de sus, a frînt pîinea, fiind în 
odaie multe lumini aprinse. 

Credem că şi în foişorul în care Miîntuitorul a 
cinat cu ucenicii Săi (Matei 26, 20) a trebuit să fie 
luminat cu lumini, fiindcă cina Mîntuitorului a 
fost seara. 

În timpul persecuțiilor creștinii au fost siliți să 
se adăpostească în locuri ascunse și în catacombe, 
unde trebuiau să folosească lumiînările de ceară. 
Întrebuințarea lumînărilor de ceară în cultul creș- 
tin ca şi a candelelor s-a generalizat foarte curînd, 
aceasta și datorită faptului că creştinii proveniţi 
mai ales dintre iudei au adus cu ei practica între- 
buințării lumînărilor la diferitele acte cultice. 

Ştim din viaţa Sf. Ciprian că fiind înmormîntat 
noaptea, trupul lui a fost înconjurat cu lumini de 
ceară care ardeau. Macrina, sora Si. Grigorie de 
Nissa, a fost înmormântată cu o mare solemnitate, 
participînd o mulţime de diaconi şi clerici care 
purtau făclii în miini. 


Şi în Răsărit şi în Apus au existat grade de 
clerici inferiori care avea îndatorirea să aprindă 
lumînările în biserici. Aceştia se numeau acoluți şi 
lampadari. 


Fericitul Ieronim ne informează că cei care 
participau, în vremea lui, la diferitele rînduieli 
liturgice se simțeau mai dispuși la rugăciune şi 
mai înălțaţi spre Dumnezeu fiindcă din flacăra 
lumînărilor se desprinde o putere care înalță cuge- 
tul și întreaga simţire a omului către Dumnezeu 
și către cele înalte. 


Lumina a fost considerată întotdeauna ca simbol 
al bucuriei, al evlaviei, ca semn al ieșirii omului 
din bezna întunericului la lumina cea dumnezeiască, 
după cuvîntul Psalmistului: „La tine este izvorul 
vieţii, întru lumina ta vom vedea lumina“ (Ps. 
35, 10). 


Lumina materială îl simbolizează pe însuși Min- 
tuitorul Hristos, fiindcă în Sf. Scriptură Mesia e 
numit „lumina lumii“ (Is. 60, 2). În Evanghelia 
Sf. Ioan (3, 19) Mîntuitorul e numit „lumina care 
a venit în lume“, iar la loan cap. 12, 46, Mintui- 
torul se numeşte „lumină care a venit în lume“, 
pentru ca tot cel care crede în El să nu rămînă 
în întuneric. Tot în Noul Testament Mîntuitorul 
e numit „Răsăritul cel de Sus“, care ne-a cercetat 
ca să lumineze pe cei care şed în întuneric și în 
umbra morții (Luca 1, 78—79). Mîntuitorul e 
izvorul luminii şi al vieţii și ne învaţă că şi noi 
trebuie să fim fii ai luminii prin credință, nădejde 
şi dragoste. 

Lumina are calități deosebite: e curată, se poate 
multiplica fără a se micșora, fără a scădea, umple 
de bucurie pe cei care stau sub stăpînirea ei. Ea 
încălzeşte, curăţeşte, însuflețește şi dă curaj celor 
deznădăjduiţi. Natura lipsită de lumină e moartă, 

tot aşa sufletul omului lipsit de lumina învățăturii 
lui Hristos e lipsit de viața cea duhovnicească. 

Ceara, care e materia luminărilor, are o semni- 
ficaţie simbolică: e adunată și strinsă de albinele 
cele harnice care sînt simbol al curăției, al virgini- 
tății. Ele nu se împerechează, nu fac ouă, ci numai 
clocesc ouăle depuse de matcă. 

În Simbolul Credinței zicem că Miîntuitorul este 
„lumină din lumină“, în înţelesul că după cum 
lumina care se aprinde nu se deosebește de lumina 
din care se aprinde, tot aşa nici ființa Fiului nu 
se deosebeşte de ființa Tatălui. 

Lumina este foarte mult întrebuințată în cultul 
nostru ortodox. Avem sfeşnice cu una, două, cu 
trei, cu șapte sau cu douăsprezece braţe, în care 
se pun lumiînări. Toate acestea au înţelesul lor. 
Sfeșnicul cu o lumînare prefigurează unitatea 
Treimii. Sfeşnicul cu două luminări însemnează 
cele două naturi ale Mîntuitorului, cel cu trei 
lumînări simbolizează cele trei persoane ale Si. 
Treimi. Sfeșnicul cu şapte luminări simbolizează 
cele șapte daruri ale Sf. Duh, iar cel cu douăspre- 
zece simbolizează pe cei doisprezece Apostoli. 

Pe masa Sf. Altar trebuie să ardă cel puţin 
două lumînări. Acestea simbolizează veșnicia și 
atotprezenţa lui Dumnezeu. La masa Proscomidiei 
trebuie să ardă cel puţin o lumînare. 

În biserică mai ard și alte lumini însemnînd prin 
aceasta că biserica e cerul. În cerul lui Dumnezeu 
totul e învelit în lumină. La Schimbarea la Faţă 
a Mîntuitorului chipul feții Sale s-a făcut altul și 
îmbrăcămintea lui albă strălucind (Luca 9, 29). 

La vohodul mic (ieşirea cu Sf. Evanghelie) de 
la Liturghie, înaintea preotului merge un purtător 
de lumină (sau mai mulți). Lumina aceasta care 
merge înaintea Sf. Evanghelii însemnează lumina 
adusă de Mîntuitorul prin Sf. Evanghelie. Purtă- 
torii luminilor simbolizează pe proorocii Vechiului 
Testament, care au prevestit venirea lui Mesia. 


La rînduiala Botezului se aprind lumînări în 
sfeșnice, fiindcă Botezul e taina luminării, adică 
a trecerii celui care se botează din întunericul 
păcatului pe drumul virtuţii și al luminii. În 
vechime, Botezul se numea luminare. La Botez 
nașul ține lumânarea în mînă pe care o binecuvin- 
tează preotul, simbolizind lumina credinței pe 
care o mărturisește în locul finului. 

În momentul împărtăşirii, credincioşii care se 
împărtășesc țin luminări în mini, simbolizînd prin 
acesta bucuria şi lumina harului care să le lumi- 
neze şi să le călăuzească toată viața. Totodată 
simbolizează cinstirea deosebit de aleasă pe care o 
aduc Mîntuitorului în momentul în care se vor 
împărtăşi cu Sfîntul Trup și Singe. 

Lumînările pe care le țin în mînă nașii la taina 
Cununiei, simbolizează curăţia și nevinovăția miri- 
lor, mai însemnează lumina harului ceresc care se 
coboară peste miri. 

La rînduiala Sf. Maslu se aprind șapte lumînări, 
simbolizînd cele şapte daruri ale Sf. Duh. 

În noaptea Învierii, creştinii iau lumină din 
lumina preotului, care-i invită prin cuvintele: 
„Veniţi de luați lumină!“ Aceasta însemnează 
bucuria luminii care s-a revărsat peste. lumea în- 
treagă prin Învierea lui Hristos. 

Cupola bisericilor este luminată de un poli- 
candru format din mai multe lumînări simbolizind 
bolta cerului luminată de mulțimea stelelor. 


Sf. loan Gură de Aur zice că pe cei adormiţi 
îi duce la locul de îngropare cu luminări aprinse, 
însemnînd prin aceasta că îi ducem în triumf, ca 

e niște atleți la locul lor de încununare după 
Pica ae ciștigate. 

Lumînările aşezate de credincioși în pangar în- 
semnează lumina cerească la care dorim să ajungă 
cei adormiţi, și lumina harului dumnezeiesc pe care 
îl dorim să coboare peste cei care sînt în viaţă. 

Alături de lumiînări mai există în bisericile 
noastre și candele care ard cu untdelemn și care 
simbolizează belșugul harului dumnezeiesc și darul 
vindecărilor. Untdelemnul mai însemnează și rivna 
credincioşilor de a săvîrşi cele bine plăcute lui 
Dumnezeu prin credinţa și faptele cele bune, ase- 
menea celor cinci fecioare care au ieșit cu candelele 
lor întru întimpinarea mirelui. 

Credincioșii noștri deci să-și procure lumînările 
de la biserică, iar preoții sînt obligați să se apro- 
vizioneze cu lumiînările necesare de la Centrele 
eparhiale. Prin acesta se introduce uniformitatea în 
ceea ce privește forma și culoarea luminărilor care 
ard în biserici. Pe lingă aceasta, în bisericile noas- 
tre, în comunitatea noastră duhovnicească, în 
fumul de tămiie şi în podoaba lumînărilor care 
ard la fel ni se încălzesc și ni se luminează inimile 
de lumina lui Hristos, care luminează tuturor — 


aşa cum rostește preotul la Liturghia Darurilor 
mai înainte sfinţite. 

Anafwra a fost considerată şi în trecut și este 
socotită și azi ca un mijloc foarte potrivit de a 
menţine viața religioasă a credincioşilor la un nivel 
permanent ridicat. Aceasta după ce a ieșit din uz 
practica împărtășirii tuturor credincioşilor la fie- 
care Sf. Liturghie. Anafura se mai numește și 
antidoron, ceea ce însemnează: în loc de dar 
(înțelegind darul împărtășirii cu Sf. Euharistie). 
Cei care participă la Sf. Liturghie, însă nu se 
socotesc vrednici a se împărtăși, iau anafură. 

Anafura se taie din prescura din care la Prosco- 
midie s-a scos Agneţul. În cazul că sînt mulți 
credincioși la biserică anafura se poate tăia şi din 
prescura din care s-a scos părticica pentru Născă- 
toarea de Dumnezeu, din prescura din care s-au 
scos miridele pentru cele nouă cete de sfinți, din 
cea din care s-au scos miride pentru vii și morți 
sau chiar și din prescuri care n-au fost întrebuin- 
țate la Liturghie. 

Anafura se binecuvintează în timpul Axionului. 
Preotul ia atunci vasul cu anafură şi îl poartă în 
chipul sfintei cruci în fața vaselor cu Sf. Taine, 
atingîndu-l de sf. disc şi de sf. potir și zicînd 
rugăciunea de binecuvîntare a anafurei așa cum e 
scrisă în Liturghier: „Pentru rugăciunile Prea- 
sfintei Maicii Tale, Doamne Iisuse Hristoase, 
binecuvintează pîinea aceasta, ce se va da în locul 

Sf. Tale Taine, totdeauna, acum și pururea şi în 
vecii vecilor. Amin.“ 

Împărțirea anafurei o face preotul sau episcopul 
prin analogie cu administrarea Sf. Împărtăşanii, 
care se face tot de preot ştiind că ea se dă în locul 
darului celui mare al înfricoșatei Cuminecături, 
fiind un înlocuitor al Sf. Împărtăşanii. 

Anafura se ia şi se consumă numai de aceia 
care n-au mîncat și n-au băut înainte de a veni 
la Sf. Liturghie, fiindcă este sfinţită și se cuvine 
să fie primită pe nemîncate. La împărţirea ana- 
furei preotul rostește o formulă, prin analogie 
cu formula de la împărtășanie. De obicei se zice: 
„Hrană a dat Domnul celor ce se tem de El.“ 

În multe biserici există rinduiala, foarte potri- 
vită (Catedrala Reîntregirii Alba lulia, Răşinari 
ș. a.), ca în timp ce se împarte anafura, credincioșii 
cîntă diferite cîntări bisericeşti, iar în altele se 
citeşte Cazania. 

Să ţinem cu toată tăria la practica Bisericii 
noastre care foloseşte în cultul divin lumiînări şi 
candele, fiindcă e o practică rămasă din timpul 
apostolic. Aceasta să o ţinem și din motivul că 
lumânările și candelele sint o podoabă a cultului 
nostru. 

Anafura la Sf. Liturghie e o practică introdusă 
în primele veacuri creștine, avînd un caracter pro- 
fund religios, simbolizind pe Fecioara Maria care 
a născut nouă pîinea cea cerească, cea vie, veşnică 


şi pururea hrănitoare sufletelor noastre — după 
cum zice Simion, arhiepiscopul Tesalonicului. 
Al. Moisiu 


Conferința interteologică de la București 


În 25 februarie 1975, a avut loc la Institutul 
teologic din București prima conferință interteo- 
logică din acest an, cu tema: Comnniune și inter- 
comuniune, 


Prezidiul conferinței a fost alcătuit din: P.S. 
Episcop Antonie Ploieşteanul, Vicar patriarhal, 
delegatul Prea Fericitului Patriarh Justinian, Emi- 
nența Sa Domnul Episcop Albert Klein al Bise- 
ricii Evanghelice C.A. din Sibiu, P.C. prof. Is. 
"Todoran, rectorul Institutului teologic ortodox din 
Sibiu, P.C. prof. I. Nemecsek, rectorul Institutu- 
lui teologic romano-catolic din Alba Iulia, d-l 
prof. K. Rapp, rectorul Institutului teologic pro- 
testant unic, secţia Cluj-Napoca, P.C. prof. M. 
Chialda, rectorul Institutului Teologic din Bucu- 
rești, prof. H. Binder, prorectorul Institutului teo- 
logic protestant unic, secţia din Sibiu, și P. C. conf. 
D. Popescu, prorectorul Institutului teologic din 
Bucureşti. 

Au luat parte: P.P. S.S. Episcopi vicari Roman 
Ialomiţeanul, Adrian Botoșăneanul, Emilian Răși- 
năreanul, Nestor Severineanul, Iustinian Mara- 
mureșanul, Eftimie Birlădeanul și Gherasim Con- 
stănțeanul, consilieri patriarhali și ai Arhiepis- 
copiei Bucureștilor, profesori de la Institutele 
reologice din București, Sibiu (ortodox și luteran), 
Alba Iulia (romano-catolic) și Cluj-Napoca (re- 
format), directorii Seminariilor teologice, repre- 
zentanţi ai presei centrale bisericești și doctoranzii 
Institutului teologic din București. 

Cuvîntul de deschidere a fost rostir de P.C. 
rector M. Chialda, care, după ce a salutat pe par- 
ticipanţi, a vorbit despre Teologia slujirii faţă de 
Dumnezeu și oameni și despre contribuţia confe- 
rințelor interteologice la promovarea ecumenismu- 
lui local, între cultele creștine din România. 


Referatul principal cu tema: Comuniune şi 
intercomuniune a fost prezentat de d-l prof. 
Gereb Pall, de la Institutul teologic protestant 
unic, secția din orașul Cluj-Napoca. 


În prima parte, conferențiarul a explicat ter- 
menul de comuniune. În partea a doua a refe- 
ratului, conferențiarul s-a ocupat de termenul 
intercomuniune. 

Primul coreferat la tema: Comuniune și inter- 
comuniune a fost susținut de P.C. diac. Conf. 
I. Ică, de la Institutul teologic ortodox din Sibiu. 

Plecînd de la faptul că problema comuniunii 
reprezintă o preocupare constantă în mișcarea 
ecumenică, vorbitorul a prezentat cîteva coordo- 


nate ale comuniunii din punct de vedere ortodox, 
ideea de comuniune reprezentînd o coordonată 
fundamentală a doctrinei, cultului și spiritualităţii 
ortodoxe. 


Trecînd la intercomuniune, autorul arată că ter- 
menul este necunoscut Teologiei ortodoxe. 


Ortodoxia nu discută intercomuniunea, ci comu- 
niunea plenară într-o singură Biserică care va fi 
precedată de comuniunea totală în credință, ea 
fiind semnul și încoronarea acesteia din urmă. 

Al doilea coreferat cu titlul: „Însușirile și limi- 
tele Bisericii“ a fost prezentat de P.C. pr. conf. 
Șrefan Alexe de la Institutul teologic din Bucu- 
rești. 

Plecind de la faptul că învățătura despre Bise- 
rică a preocupat pe creștini în toate timpurile, 
pentru că Biserica este taina mîntuirii lor, autorul 
a expus, în prima parte, învățătura ortodoxă 
despre însușirile Bisericii, cu bogate referiri biblice 
Și patristice. : 

Discuţiile, deosebir de interesante la care a 
participat un mare număr de vorbitori, au fost 
conduse de P.C. rector Isidor Todoran. 


Concluziile conferinţei au fost prezentate de 
P.S. Episcop Antonie Ploieșteanul, vicar patriar- 
hal. P.S. Sa a arătat că reprezentanţii confesiu- 


nilor creștine din România își pun problema 
comuniunii cu mare curiozitate; că n-am ajuns să 


recomandăm „intercomuniunea“, dar am ajuns la 
un acord cu privire la temă și la modul cum 
trebuie abordată; că expunerile au fost intere- 
sante și n-au existat cramponări pe poziţii con- 
fcsionale rigide; că limbajul folosit a fost ecu- 
menic, ca rod al experienţei celor 20 de conferinţe 
interteologice, ţinute pînă acum în România; că 
se depun mari eforturi comune în cercetarea teo- 
logică și ecumenică a problemei comuniunii; că 
am ajuns la un acord în comuniunea de slujire a 
Bisericii, a oamenilor, a societăţii și că la noi s-a 
realizat deja comuniunea orizontală. 

A urmat o agapă frăţească oferită de Institutul 
Teologic din București, în timpul căreia a luat 
cuvîntul Eminenţa Sa Domnul Episcop A. Klein. 

P.S. Episcop Antonie Ploieșteanul, vicar pa- 
triarhal, a mulțumit Eminenţei Sale Domnului 
Episcop Klein pentru cuvintele frumoase pe care 
le-a spus și a urat participanţilor o revedere la 
viitoarea Conferință interteologică de la Cluj- 
Napoca. 

Cezar Vasiliu 


e nene a — == 

Date despre construirea catedralei mitropolitane de la 


Alba-lulia — ctitorie a lui Mihai Viteazul 


Tratatul încheiat între Mihai Viteazul şi prin- 
cipele Ardealului, Sigismund Bathory, în anul 1595, 
crease condiţii favorabile care l-au determinat pe 
Mihai să vină în 1597 la Alba lulia, unde zidi, 
între vechea biserică şi reşedinţa de pe vremea lui 
Ghenadie, o „frumoasă biserică românească nouă“, 
cu hramul Sfintei Troiţe (care este și hramul 
Mitropoliei Ardealului), o catedrală mai mare, dar 
în același plan arhitectonic. 

Noua catedrală a fost terminată în grabă, căci 
încă în același an a fost înmormîntat aici vornicul 
Danciu din Brîncoveni, tatăl viitorului voievod 
Matei Basarab, trimis în solie de Mihai la Sigis- 
mund. Tot în această catedrală a fost înmormîntat 
şi nefericitul domnitor al Moldovei, Aron Vodă, 
prins de Sigismund şi ţinut în castelul de la Vinţul 
de Jos, unde a murit otrăvit în anul 1597. 


Noua ctitorie a fost înzestrată de Sigismund cu 
moșii, iar Mihai Viteazul i-a hărăzit un ajutor 
anual de 6000 de aspri, danie primită din partea 
domnitorilor români, pînă la „unirea“ din 1701. 

Mihai a mărit totodată şi reşedinţa mitropoli- 
tană împreună cu chiliile, al căror număr l-a 
sporit, așezînd aici pe mitropolitul loan, căruia 
i-a dăruit odoare, veşminte şi o cîrje vlădicească. 

Strălucirea acestei ctitorii a fost întunecată după 
destrămarea unificării înfăptuite de Mihai Viteazul, 
cînd Alba Iulia a fost prădată şi incendiată de 
trupele generalului Basta şi de cetele lui Moise 
Secuiul. Atunci a fost profanată și catedrala mi- 
tropolitană, în care au pătruns şi au dezgropat 
osemintele lui Aron, ale lui Danciu şi ale altor 
boieri, pe care le-au aruncat. 

După potolirea tulburărilor, ctitoria lui Mihai 
își va păstra cele două biserici, continuind să 
rămînă mai mult de un secol nu numai ca lăcaş 
de închinare, ci şi de adăpost, atît al mitropoliţi- 
lor şi călugărilor localnici, cît şi al celor care 
veneau din ţările româneşti cu diferite misiuni 
politice şi bisericeşti în capitala oficială a Ardea- 
lului din secolul al XVII-lea, precum și ca loc a 
numeroase soboare mitropolitane din acel răstimp. 

Faţă de părerea istoricilor mai vechi, potrivit 
cărora Mitropolia Ardealului ar fi fost înființată 
abia de Mihai Viteazul, care i-ar fi stabilit şi 
sediul la Alba lulia, prin mutarea aici de la 
Prislop a mitropolitului loan, din cele arătate mai 
sus se poate desprinde limpede ideea că ierarhii 
transilvăneni dețineau titlul și demnitatea de 
mitropolit și că aveau reședința la Alba Iulia, 
încă înainte de Mihai: Viteazul. 


Dacă, însă, aceşti mitropoliți vor fi avut înainte 
de Mihai Viteazul o situație mai modestă, gloriosul 
voievod a căutat să le ridice prestigiul, clădindu-le 
în Alba Iulia, capitala principatului ardelean, o 
catedrală nouă, corespunzătoare unui mitropolit 
ortodox, alături de cel catolic. De altfel, dacă 
Mihai Viteazul ar fi mutat, aşa cum susțin unii 
autori, scaunul Mitropoliei ortodoxe la Alba Iulia, 
dintr-un alt loc, atunci desigur că, după căderea 
sa, nu i s-ar mai fi îngăduit lui loan de la Prislop 
şi urmaşilor săi să-și mai aibă reședința în însăşi 
capitala principatului ardelean. 

Construirea la Alba Iulia a încă unei biserici 
ortodoxe, a celei mari, de către Mihai Viteazul, o 
cereau și împrejurările pentru că în acest oraș şi 
în vecinătăţile sale imediate exista atunci o popu- 
laţie în majoritate românească. 


Este adevărat că pe vremea aceea nu erau prea 
mulți nobili români în Alba Iulia, în schimb pre- 
zența masivă a populaţiei româneşti este atestată 
de înșiși cronicarii vremii, mai ales în cartierele 
mari de la periferia și din suburbiile orașului. Acest 
fapt rezultă şi din nomenclatura străzilor „Lipo- 
veni“, a celor două uliţi românești sau din numărul 
mare al gospodăriilor și caselor române de pe şoseaua 
Teiușului. Pe de altă parte, exista în secolul al 
XVIl-lea atît în Alba Iulia, cât și în alte oraşe 
ardelene, o colonie ortodoxă de greci, negustori 
macedo-români şi sîrbi, colonizați prin încuviin- 
țarea lui Mihai Viteazul pretutindeni. 


ț EMILIAN 


Episcop-vicar 

Pictorul Andreescu 


În 27 februarie 1975, s-au împlinit 125 de ani 
de la naşterea pictorului loan Andreescu contem- 
poran al marelui Nicolae Grigorescu, care vedea 
în Andreescu „cel mai mare artist pe care l-a 
avut. făra ss 

Încă din liceu, la Gimnaziul Lazăr și pe urmă 
la Colegiul Sf. Sava din Bucureşti, pe care l-a 
absolvit, s-a remarcat talentul său, ceea ce l-a 
determinat să urmeze (în 1869), cursul de doi ani 
de la Academia de arte frumoase. 

Fericitul prilej de a-şi profesa îndeletnicirea pe 
care şi-a ales-o s-a ivit abia în 1872 cînd a ocupat 
un post la Seminarul Teologic al Episcopiei Buzău- 
lui, unde a rămas timp de 6 ani, după care pleacă 
la Paris. Aici îşi desăvîrşeşte arta nd ae la 
şcoala Barbizon, unde a studiat şi Nicolae Gri- 
gorescu. Lipsit de mijloace materiale, după doi 
ani se înapoiază la București. În 1879, expune la 
„Salonul parizian“ unde este remarcat în mod 
deosebit prin nota sa personală. La Bucureşti se 
loveşte de aceleași greutăți, dar, ajutat de prieteni, 
a plecat din nou la Paris în 1871, iar toamna 
revine în țară pentru a-și organiza ultima expo- 
zipie personală, cînd boala 1 se agravează și-l 
doboară la vîrsta de numai 32 de ani. 

Pictura lui sobră, uneori melancolică, tristă, cu 
peisagii de la ţară, îl aşază pe Andreescu printre 
cel mai mari artişti ai noștri. Se cuvine să reținem 
că |. Andreescu a executat şi pictură bisericească 
încă din timpul Cînd funcţiona la Seminarul teo- 
logic de pe, lîngă Episcopia din Buzău, ca și alţi 
mari pictori ai noștri: Grigorescu, Luchian etc. 

Cu prilejul recentei aniversări, cunoscutul artist 
Corneliu Baba scria în mod semnificativ în 
„România Literară“: „Andreescu a făcut parte 
dintr-o rasă de pictori dispărută aproape total şi 
a parcurs în scurta sa viață o epocă eroică a 
picturii cînd virtuțile artistului nu se demonstrau 
decît în faţa șevaletului.“ 

Aceste virtuţi au fost preţuite încă de Nicolae 
lorga, 1. D. Ştefănescu, G. Oprescu etc., care au 
căutat să-l facă cunoscut pe pictorul |. Andreescu. 
Astăzi însă opera sa, 100 de tablouri nemuritoare, 
este apreciată, iar autorul este cinstit de noi toți. 

N. D.G. 


Mulţumesc călduros preoţilor şi credincioșilor 
pentru  felicitările trimise cu prilejul marelui 
praznic al Învierii Domnului. 

Urez tuturor sănătate, pace, bucurie și mult 
spor în activitatea de slujire a Bisericii strămoşeşti 
și de propăjire a Patriei noastre scumpe. 

ț NICOLAE 
Miropolitul Ardealului 


INFORMAŢII 


9 în 24 ianuarie 1975 a avut loc la Canterbury 
(Anglia) intronizarea Graţiei Sale Dr. Donald 
Coggan, noul Arhiepiscop de Canterbury şi Primat 
al Bisericii Anglicane. Au luat parte reprezentanţi 
ai Bisericii Ortodoxe, Vechi-Orientale, Romano- 
Catolică, Protestante, ai Consiliului Ecumenic al 
Bisericilor etc. 


Biserica Ortodoxă Română a fost reprezentată 
de Î.P.S. Mitropolit Teoctist al Olteniei, P.S. 
Episcop-vicar Lucian Făgărăşanul al Arhiepiscopiei 
ortodoxe române pentru Europa Centrală și Occi- 
dentală şi P.C. pr. Lucian Gafton, parohul bise- 
ricii din Londra. 


Conform  tradiționalului ceremonial anglican, 
noul Primat al Angliei a primit insignele misiunii 
sale, a binecuvîntat asistența şi a rostit o cuvîntare 
în care a reliefat problema Bisericii în ziua de 
astăzi, misiunea sa şi a Bisericii sale, rolui clerului 
în rezolvarea marilor probleme ale ornenirii, sără- 
cia, dreptatea socială și rolul credincioșilor în 
rezolvarea acestora. 

După solemnitate a avut loc o scurtă recepţie, 
în timpul căreia delegaţia Bisericii Ortodoxe 
Române a prezentat Graţiei Sale Dr. Donald 
Coggan felicitări în numele Prea Fericitului 
Patriarh Justinian, al Sfîntului Sinod, al clerului 
şi credincioşilor Bisericii noastre și s-a întreținut 
cu numeroasele personalități prezente la recepție. 

e Duminică, 26 ianuarie 1975, Î.P.S. Mitro- 
polit Teoctist al Olteniei a luat parte la Sfînta 
Liturghie săvîrșită de P.S. Episcop-vicar Lucian 
Făgărăşanul în Biserica Ortodoxă Română din 
Londra, fiind de față peste 120 credincioși și 
oaspeți anglicani. 

După slujbă î. P.S. Mitropolit Teoctist a săvîrșit 
un 'Te-Deum în cinstea sărbătoririi Unirii Princi- 


patelor, urmat de un program cultural-patriotic, 
în cadrul căruia P. C. pr. paroh Lucian Gafton a 
salutat prezenţa înalților ierarhi și a subliniat grija 
părintească a Prea Fericitului Patriarh Justinian 
pentru credincioşii români stabiliți în Marea Bri- 
tanie. Despre Unirea Principatelor a vorbit Dr. C. 
Michael Titus, membru al consiliului parohial. 


În încheiere, Î.P.S. Mitropolit Teoctist a îm- 
părtăşit asistenţei binecuvîntările Prea Fericitului 
Patriarh Justinian, apreciind simțămintele credin- 
cioşilor ortodocşi români pentru Biserica și Patria- 
mamă, prin păstrarea credinței ortodoxe, a dati- 
nilor, cîntecelor și graiului românesc. 

Î.P.S.Sa a prezentat pe P.S. Episcop-vicar 
Lucian Făgărășanul, stăruind asupra grijii continuie 
a Bisericii Ortodoxe Române pentru credincioșii 
români ortodocși aflați peste hotare prin înfiin- 
țarea Arhiepiscopiei Ortodoxe Române pentru 
Europa Centrală şi Occidentală, cu sediul la Paris. 


e Potrivit celor statornicite de Sfîntul Sinod şi 
îndrumărilor Prea Fericitului Patriarh Justinian, la 
chemarea Consiliului Eparhial cîntăreți de la 
parohiile din cuprinsul Arhiepiscopiei Timişoarei 
şi Caransebeşului s-au întrunit, între 11 și 20 fe- 
bruarie 1975, pentru a stabili modalitatea cea mai 
potrivită de generalizare a cîntării în comun la 
serviciile religioase publice. Asistaţi de delegați 
chiriarhali și de specialiști în muzica bisericească, 
ei au făcut exerciții practice de cîntare omofonă 
şi au primit îndrumări concrete menite să ducă la 
antrenarea credincioșilor pentru participarea activă 
la sfintele slujbe. 

Întrunirile ţinute la Bozovici, Caransebeş, Deta, 
Lugoj, Oraviţa, Reşiţa și Timişoara au fost întim- 

inate de cîntăreți cu multă însuflețire, toți mani- 
estîndu-și hotărîrea de a aplica integral măsurile 


adoptate de forurile superioare cu privire la cîn- 
tarea în comun, aceasta asigurind o mai adecvată 
desfăşurare a serviciilor religioase în spiritul auten- 
ticelor rînduieli bisericeşti. 

9 între 25—28 februarie 1975, a avut loc la 
Edcimiadzin (R.S.S. Armeană), la invitaţia Catoli- 
cosului suprem al tuturor armenilor Vasken I., 
lucrările Secretarului internaţional al Conferinţei 
Creştine pentru Pace. 

Biserica Ortodoxă a fost reprezentată de P.C. 
pr. Ilie Georgescu, membru al Secretariatului inter- 
național. 

Lucrările s-au desfăşurat în reședința patriarhală 
şi au fost deschise de Sanctitatea Sa Vasken 1. 
Apoi Episcopul Narek Shakarian de Shirak (Ar- 
menia) a prezentat referatul: „Biserica Apostolică 
Armeană și misiunea ei pentru pace în lume.“ 

Lucrările au continuat cu raportul Dr. Kâroly 
T6th, Secretar general al Conferinţei Creștine pen- 
tru Pace, asupra situaţiei Conferinței, urmat 
discuţii. Au urmat prezentări de rapoarte asupra 
activității C.C.P. în ultimele două luni. 

În încheierea lucrărilor, s-a organizat sesiunea 
sub-comisiei privind Indochina, la care au parti- 
cipat 25 delegați din 13 țări. 

e în zilele de 15—16 martie 1975, Î.P.S. 
Mitropolit Nicolae al Banatului a fost oaspetele 
Î.P.S. Arhiepiscop Teofil al Vadului, Feleacului 
şi Cluj-Napoca. 

Punotul culminant al vizitei l-a constituit îm- 
preunăslujirea Sf. Liturghii arhiereşti din 16 martie 
in monumentala catedrală ortodoxă din Cluj- 
Napoca. Î.P.S. Mitropolit Nicolae a adresat cre- 
dincioșilor prezenţi la serviciul religios un cuvînt 
de învățătură, prin care a tălmăcit textul Evan- 
gheliei duminicale. La sfîrşit Î.P.S. Arhiepiscop 


(Continuare în pag. 4) 


Pag. 4 


TELEGRAFUL ROMAN 


Nr. 19—20 


Pe meleagurile natale 
- Rohia — 


Răspunzind unui îndemn lăuntric de a vizita 
locurile natale izvorir din nostalgia copilăriei şi 
a formării duhovniceşti, după împlinirea unui an 
de cînd a fost sfințit şi rînduit episcop-vicar la 
Arhiepiscopia de Alba Iulia și Sibiu, P. S. Episcop- 
vicar Emilian Birdaș Răşinăreanul, cu binecuvin- 
tarea Î.P.S. Mitropolit Nicolae şi înțelegerea 
Î.P.S. Arhiepiscop Teofil, Duminică, 13 octom- 
brie 1974 a descins — împreună cu alți însoţi- 
tori — de la Sibiu în parohia Rohia, satul său 
natal din Maramureş, parohie care este o străveche 
vatră românească, amintită documentar la 1325, 
păstrătoare de vechi tradiţii în legătură cu năvă- 
lirea tătarilor și isprăvile haiducului Pintea 
Viteazul, participantă la revoluţia din 1848 şi la 
Marea Adunare Naţională de la Alba Iulia din 
1918. Rohia este loc de pioasă reculegere pentru 
românii din aceste părţi, unde s-a păstrat dragostea 
pentru credință și cultură precum și ideea unității 
naţionale, prin portul și datinile străbune. 


În această însorită Duminică de toamnă, P. S. Sa 
a slujit prima Sf. Liturghie arhierească în biserica 


cu hramul „Sf. Nicolae“, fiind întimpinat cu toată 
căldura sufletească şi cu mari bucurii duhovniceşti 
de către pr. Emil Man din satul Boiereni, admi- 
nistratorul parohiei Rohia ca şi de consăteni şi 
credincioşi din împrejurimi. Din rîndul celor pre- 
zenți mulţi i-au oferit flori, exprimîndu-și astfel 
sentimentele bucuriei prilejuite de această fericită 
împrejurare, iar tinăra Popa Anastasia a recitat 
versuri. 


Profund impresionat de frumoasa întimpinare şi 
învăluit de duioase şi nostalgice amintiri, împros- 
pătate de revederea meleagurilor anilor tinereții 
Prea Sfinţia Sa, după ce a mulțumit celor de față, 
a evocat momente istorice din trecutul rohienilor 
și a subliniat lupta lor pentru păstrarea Ortodoxiei 
româneşti și a tradițiilor strămoşeşti, cît și pentru 
însufleşita lor participare la toate marile acțiuni 
din Patria noastră pentru bunăstarea și fericirea 
întregului popor. 

S-a săvirşit apoi Sf. Liturghie arhierească cu un 
sobor de slujitori. După rostirea predicii zilei 
„Parabola Semănătorului“ de către pr. Iulian 
Boghiș, întregită de îndemnurile adresate credin- 
cioşilor de către pr. Emil Man, la sfîrșitul Sf. Litur- 
ghii a vorbit P.S. Episcop-vicar Emilian Răşină- 
reanul: adînc mișcat sufletește de prilejul acestei 
revederi cu consătenii, în noua situație, Prea Sfinţia 
Sa a dar preţioase îndrumări cu privire la: păstra- 
rea unităţii în credința strămoșească, în lumina 
iubirii evanghelice. După aceea a oferit cărți stranei 
bisericii, a împărțit cruciuliţe şi a consemnat eve- 
nimentul pe una din filele Sf. Evanghelii întru 
amintirea arhiereştei cercetări a locurilor natale, 
iar înainte de despărțire s-a fotografiat împreună 
cu credincioșii săi dragi. 

Luni, 14 octombrie 1974, P.S. Episcop-vicar 
Emilian, înconjurat de un sobor de preoți și 
diaconi, a slujit Sf. Liturghie în biserica Mănăsurii 
„Sf. Ana“ din Rohia, locul de ucenicie monahală 
al P.S. Sale, răspunsurile la strană fiind date de 
un grup de elevi seminarişti din Cluj-Napoca. 

La sfîrşitul Sf. Liturghii P.S. Episcop-vicar 
Emilian Birdaş Răşinăreanul a vorbit credincioşilor 
de față despre însemnătatea sărbătorii, înfățişind 
viața, nevoinţele duhovniceşti, faptele de milostenie 
şi minunile Sf. Cuv. Paraschiva după rînduielile 
de tradiţie ale acestei sf. sărbători. 


REDACŢIA: Secţia culturală a Consiliului arhiepiscopesc — Sibiu 


Expunere teologică asupra problemei populaţiei 


Dînd urmare invitaţiei rectoratului Institutului 
teologic protestant unic din Cluj-Napoca, adresată 
tuturor celor declarați de acest Institut doctori 
„honoris causa“, Înalt Prea Sfinţitul Mitropolit 
Nicolae al Banatului a conferenţiat, în 15 martie 
a.c. în fața profesorilor și doctoranzilor acestui 
aşezămînt de formare a pastorilor evanghelici, 
reformaţi şi unitarieni din ţara noastră. Au mai 
fost de față numeroşi invitaţi printre care Înalt 
Prea Sfinţitul Arhiepiscop Teofil al Vadului, 
Feleacului și Cluj-Napoca, Prea Sfinţitul Episcop 
Vasile al Oradiei, Prea Sfinţitul Episcop-vicar 
Iustinian Maramureşanul, Eminenţele Lor Episcopii 
Nagy Gyula și Kovâcs Lajos din Cluj-Napoca, 
P. C. prof. dr. Isidor Todoran, rectorul Institutului 
Teologic Ortodox din Sibiu, profesori de seminar, 
preoți şi pastori din localitate. 

După cuvîntul introductiv şi de prezentare al 
Rev. prof. dr. Rapp Kâăroly, aid p Institutului, 
Înalt Prea Sfinţitul Mitropolit Nicolae a dezvoltat 
tema: „Consideraţiuni teologice pe marginea pro- 
blemei populaţiei“, expunînd punctul de vedere 
creştin ortodox asupra modului cum este înfățișată 
înmulțirea rapidă a locuitorilor Terrei în vremea 
noastră, acest lucru reprezentînd o urmare firească 
a poruncii lui Dumnezeu: „Fiţi rodnici şi vă în- 
mulțiți și umpleți pămîntul“ (Facere 1, 28), „Ex- 
plozia demografică“ pune într-adevăr serioase pro- 
bleme omenirii, dar ea nu constituie cu adevărat 
„0 primejdie“, împotriva căreia să se ia măsuri, 
uneori imorale, potrivnice voii lui Dumnezeu. 


Potrivit aprecierilor unor specialiști — a spus 
Î.P.S. Sa — Terra poate oferi condiții de viaţă 
normală nu la aproape patru miliarde de oameni 
Cîţi există acum, ci i 55—60 miliarde, ba chiar 
mai mult. 

Acest lucru implică desigur, pe de o parte o 
deplină dreptate socială, evitarea oricărei risipe şi 
cheltuieli inutile, cum sînt de pildă înarmările, iar 
pe de altă parte, folosirea rațională a multelor 
resurse de hrană pe care planeta noastră le are, 
avîndu-se în vedere că, de pildă, la ora actuală 
„nici jumătate din suprafaţa ce ar putea hrăni 
lumea nu este cultivată“. 

„Aşa  stînd lucrurile, spectrul  nenorocirilor 
decurgind din „explozia populaţiei“ se risipește și, 
deodată cu el, justificarea tuturor metodelor forțate 
de „planificare a familiei“, avortul, sterilizarea, 
„pilula anticoncepţională“ etc. Omenirea este deci 
îndreptățită să privească cu încredere spre viitor, 
fiecărui ins revenindu-i datoria să pri ici cu ce 
are mai bun la propăşirea ei multilaterală.“ 


Conferința a fost urmată de discuţii, la care 
- şi-au adus contribuţia: Prea Sfinţitul Episcop Vasile 
al Oradiei, Eminenţa Sa Domnul Episcop Nagy 
Gyula, P. C. rector Isidor Todoran, Rev. Szedressy 
Pal, vicarul episcopiei unitariene, Rev. dr. Csutak 
Csaba, protopop reformat, profesorii Juhăsz Istvân, 
Tokes Istvân, Gaâlfy Zoltan și Izsăk Vilmos. Legat 
de cele afirmate de vorbitori, conferenţiarul a adus 
precizări suplimentare în scopul clarificării diferi- 
telor aspecte ale temei. Rep. 


Martori ai Invierii Domnului 


(Urmare din pag. 1) 


În vreme ce ucenicii care îl văzuseră pe Domnul 
înviat aveau încredințarea despre Învierea Lui și 
spuneau „Hristos a înviat“ ori răspundeau „ade- 
vărat a înviat“, Toma, neavînd încă această în- 
credințare, nu mărturisea o astfel de credință, nu 
dădea mărturie acestui adevăr. El, dimpotrivă, 
mărturisea că nu crede în învierea celui răstignit 
şi că nu va crede decit cînd va avea dovada ce o 
aştepta. Dovada dorită a primit-o Toma, a opta 
zi după ce: Domnul a înviat din morți. Cuvintele 
„Domnul meu și Dumnezeul meu“, pe care le-a 
rostit Toma, sînt mărturia credinței sale, sînt 
dovada că s-a adăugat și el la martorii Învierii 
lui Hristos. 

După Învierea din morţi și înainte de înălțarea 
Sa la cer, Domnul Hristos s-a arătat, după mărtu- 
ria Sf. Apostol Pavel, „de-odată la peste cinci sute 
de frați“, dintre care cei mai mulți trăiau în 
vremea cînd Sf. Pavel a scris întiia epistolă către 
creştinii din Corint (| Corinteni 15, 6). 

Toţi cei ce l-au văzut pe Mintuitorul înviat au 
crezut și au mărturisit adevărul Învierii Lui. Toţi 
credincioșii, închinători ai lui Hristos, sînt și 
închinători ai „Sfintei Învierii Lui“. Toţi cei ce 
mărturisesc credința în Domnul Hristos și sînt 
botezați cu botezul creştin sînt uniți cu Domnul 
în moartea şi Învierea Lui (Romani 6, 4). Mărturia 
cea mai bună pe care o dau credincioşii despre 
Învierea lui Hristos este „înnoirea vieţii“ (Romani 
6 ,4), viaţa cea nouă şi luminată, viaţa „ascunsă 
cu Hristos în Dumnezeu“ (Coloseni 3, 3). La 
temelia acestei vieţi stă cugetarea şi căutarea celor 
de sus, care îşi are începutul în învierea împreună 
cu Hristos (Coloseni 3, 1—2), deci în credinţa că 
„Hristos a înviat“. 


Sîntem și noi martori ai Învierii lui Hristos, 
pe măsura credinței noastre, arătată în chipul de 
vieţuire pe care îl avem. Ca martori ai Învierii 
lui Hristos, zicem „Hristos a înviat“ sau răspun- 
dem „adevărat a înviat“. Dar adevărata şi cea 
mai bună dovadă a credinţei noastre în Învierea 
lui Hristos este viața cea nouă și sfintă, viaţa 
cea luminoasă, care ne înfăţişează ca „vii, sculați 
din morți“ (Romani 6, 13), „izbăviți de păcat și 
robi ai lui Dumnezeu, avînd roada noastră în sfin- 
țenie și sfîrşitul viață veşnică“ (Romani 6, 22). 


lerod. Teofil Părăianu 


INFORMAŢII 


(Urmare din pag. 3) 
Teofil a exprimat bucuria sa, a preoților şi cre- 
dincioșilor ortodocşi români din Cluj-Napoca, pen- 
tru posibilitatea ce-au avut de a se întîlni cu 
Întiistătătorul Mitropoliei Banatului, iar acesta a 
mulțumit pentru calda dragoste cu care a fost 
înconjurat. 


E Duminică, 16 martie '1975, P.S. Episcop 
Vasile al Oradiei a făcut o vizitaţie canonică în 
fruntaşa parohie Tulca, protopopiatul Oradea-Sud, 
unde a săvîrşit Sf. Liturghie, în cadrul căreia a 
fost hirotonit întru presbiter candidatul la preoţie 
Ivan Aurelian, pentru parohia Albeşti, protopo- 
piatul Beiuș. 

Predica zilei a fost rostită de P. C. cons. Nicolae 
Mara, iar parohul locului, preotul Teodor Iga, a 
vorbit despre viaţa religioasă a credincioşilor săi. 

În cuvîntul rostit, P.S. Episcop Vasile a zăbovit 
asupra mijloacelor pe care Biserica le pune la 
îndemînă cu prisosință, în vederea mîntuirii noas- 
tre sufletești: postul, rugăciunea, facerea de fapte 
bune, ca o manifestare a credinței în învățătura 
Domnului Hristos. La fel a vorbit, cu citate din 
Sf. Scriptură, despre Sf. Taine, ca mijloace de 
primire a harului dumnezeiesc, care împreună cu 
facerea de fapte bune ne asigură mîntuirea sufle- 
tească. În mod deosebit s-a oprit asupra Botezului 
şi Preoţiei. 

În după-amiaza aceleaşi zile, P.S. Sa a oficiat 
slujba vecerniei în biserica din parohia Gepiu, jud. 
Bihor, unde a predicat despre iertare, plecînd de 
la cuvintele Miîntuitorului: „De nu veţi ierta 
oamenilor greşelile lor, nici Tatăl vostru cel din 
ceruri nu va ierta greşelile voastre . . .“ 


O Contactele Bisericii Ortodoxe Române cu 
diferitele Biserici de peste hotare au fost adincite 
în ultimii ani şi prin organizarea unui schimb regu- 
lat de bursieri dintre studenţii teologi sau docto- 
ranzi în Teologie. 

Astfel, pentru anul universitar 1974/1975 Bise- 
rica noastră a trimis peste hotare 19 tineri teologi, 
care studiază la Facultăţile de Teologie din Belgrad 
(Jugoslavia), Miinchen (R.F.G.), Paris (Franţa), 
Atena (Grecia), Ierusalim, Bossey (Elveţia), Ham- 
burg (R.F.G.), Berna (Elveţia), Milano (Italia) etc. 

De asemenea un număr de 16 tineri teologi din 
Anglia, Bulgaria, Siria, Liban, Ungaria, Enopia, 
Jugoslavia, Grecia, Iordania etc., studiază la cele 
ee Institute Teologice ortodoxe din Bucureşti și 
Sibiu. 


După miruire, împărțirea anafurei, fotografierea 
cu credincioşii şi agapa frăţească, cuvîntările rostite 
cu acest prilej, întreţinerea cu credincioșii înainte 
de a-şi fi luat rămas bun de la ei, Prea Sfinţia Sa 
a trimis tuturor ierarhilor Bisericii Ortodoxe 
Române cîte o ilustrată cu Sfinții ortodocşi 
români din Transilvania. 


(Taxa poştală” plătită în numerar) 


În drum spre Sibiu, P.S. Episcop-vicar Emilian 
a făcut un popas la vechea ctitorie a lui Ştefan 
cel Mare de fă Vad, care constituie o trainică 
mărturie a legăturilor frățeşti dintre toți românii, 
ctitorie voievodală în curs de restaurare de către 
D.M.I., Prea Sfinţia Sa apreciind lucrările în 


curs de executare. Pr. Vartolomeu Constantinescu 

Ornul şi apele 


S-a întunecat văzduhul de mulțimea norilor, 
care au revărsat peste pămînturi, peste case, peste 
oameni apele învolburate și tulburi ale fluviilor, 
ale rîurilor, ale pîraielor, devenite şi ele rîuri și 
fluvii. Parcă e o amintire de la începuturi. 

Istoria ne arată că astfel de calamităţi au existat 
în diferite perioade și diferite părți ale pămîntului. 
Şi în ţara noastră avem mărturii despre revărsările 
apelor. 

Ultima revărsare a fost în 1970 ca după cinci 
ani să ne încerce iarăși puhoiul apelor. 

Ceea ce însă este de remarcat în chip deosebit 
nu sînt apele, ci omul care se luptă cu apele şi le 
biruieşte prin solidaritatea întregului popor. La 
chemarea Domnului Nicolae Ceaușescu, Preşedin- 
tele Republicii Socialiste România, care este mereu 
prezent în locurile cele mai grele şi însuflețeşte pe 
toţi la luptă, la muncă neprecupeţită, e mobilizată 
întreaga ţară și înfruntă cu abnegaţie și eroism 
încercările acestor zile. 

Am fost pe teren în locuri unde pămîntul a 
început să se miște și biserici și case să se crape, 
să se dărime, şi unde toți — bărbați şi femei, 
tineri și bătrîni — au luptat zi şi noapte ca să 
îndrepte viiturile spre văi şi să salveze oamenii 
şi bunurile obşteşti și personale. 

Am cercetat zona Blajului, Mediaşului, Sighi- 
şoarei, Făgărașului, Alba Iulia, Tîrnăveni, Agnita, 
Crăciunelul de Sus ş.a., unde am constatat că 
preoții și credincioșii noștri sînt la datorie şi se 
integrează deplin în efortul general de recuperare 
a imenselor pagube pricinuite de calamităţile din 
aceste zile. 

E o dramă adincă să vezi case şi acareturi inun- 
date și prăbuşire, e însă înălțător să simți pulsul 
întregului popor, care îşi urmează conducătorul 
iubit. Domnul Preşedinte Nicolae Ceauşescu — su- 
flet din sufletul acestui popor — este cel mai înalt 
exemplu de identificare totală cu viaţa şi idealurile 
tuturor fiilor patriei noastre scumpe, România 
socialistă. Una cu întreg poporul, Domnia Sa 
însuflețeşte pe toți la luptă și muncă neprecupețită, 
ca, depășind impasul acestor zile, să se înalțe iarăși 
toată țara în lumină și să se dezvolte într-un ritm 
accelerat, ca să se împlinească și să se depăşească 
planurile acestui  cincinal și ale cincinalului 
următor. 

Îndemnăm şi pe această cale preoţii şi credin- 
cioșii noştri să continue participarea lor la efor- 
turile întregului popor pentru înlăturarea grabnică 
a efectelor inundaţiilor. 

Ca fii ai Bisericii străbune, care a fost totdeauna 
alături de bucuriile şi durerile poporului, să nu 
uităm că dăruirea pentru binele obștesc este și 
porunca Mintuitorului nostru lisus Hristos, care 
ne îndeamnă să ne iubim unii pe alții cu iubire 
jertfelnică. Acesta este şi îndemnul Sfinților Apos- 
toli, oameni simpli ieşiţi din popor, care ne în- 
drumează să ne facem datoria şi „să lucraţi cu 
mfinile voastre, precum am poruncit vouă“ (IL Tes. 
4, 11). 

+ NICOLAE MLADIN 


Mitropolitul Ardealului 
Membru în Consiliul Naţional 
al Frontului Unității Socialiste 


Vizita Prea Fericitului Părinte Patriarh 
JUSTINIAN la Locurile Sfinte 


Răspunzind invitaţiei Sanctităţii Sale Benedict, 
Patriarhul Ierusalimului şi a toată Palestina, de 
a face o vizită la emisă şi la Locurile Sfinte, 
P.F. Părinte Patriarh Justinian, însoţit de o dele- 
gație de ierarhi şi preoți, a Jăcut o vizită în Țara 
Sfintă între 20—30 mai 1975. Din delegaţia Bise- 
vicii Ortodoxe Române an făcut parte: ].P.S. 
Iustin, Mitropolitul Moldovei şi Sucevei, Î.P.S. 
Teoctist, Mitropolitul Olteniei, Î. P. S. Arhiepiscop 
Teofil al Vadului, Feleacului şi Clujului-Napoca, 


Aşezămîntul Bisericii Ortodoxe Române din lerusalim 


P. S. Vasile al Oradiei, P. S$. Antonie, Episcop-vicar 
patriarhal, diaconii Constantin Dumitrescu, Evghe- 
nie Dascălul și Nicanor Motoarcă, precum şi opt 
preoți din corala preoţilor din Bucureşti. Din 
partea Bisericii Ortodoxe Române se aflau la 
Ierusalim P.S. Lucian, Episcop-vicar al Arbiepis- 
copiei ortodoxe române pentru Europa Centrală 
şi occidentală, şi P.C. arhim. Vasile Costin, nou 
numit superior al Aşezămintului ortodox român 
din Ierusalim. 

Scopul vizitei, precum a arătat P.F. Părinte 
Patriarh Justinian, a fost întreit: Întoarcerea vizitei 
pe care a făcut-o Bisericii Ortodoxe Române Sanc- 
titatea Sa, Patriarhul Ierusalimului, Benedict, în 
anul 1968; pelerinajul la Locurile Sfinte pe unde 
a mers şi a propovăduit Domnul nostru lisus 
Hristos şi în al treilea rînd, sfințirea Aşezămintului 
ortodox român și a paraclisului de la Ierusalim. 

Toate aceste trei obiective au fost îndeplinite cu 
concursul binevoitor al autorităţilor bisericeşti şi 
de stat, Prea Fericirea Sa fiind primit cu deosebită 
căldură de Preşedintele Israelului, precum şi de 
P. F. Patriarh Benedict al Ierusalimului, Patriarhul 
Armean, Patriarhul Latin, Custodele  Locurilor 
Sfinte şi alți reprezentanţi ai statului și ai cultelor, 

Însemnăm, vezumativ, momentele principale ale 
acestui istoric şi emoţionant pelerinaj. 

Plecarea din București a fost marţi, 20V la 
orele 16 cu avion TAROM. După două ore am 
ajuns la Tel-Aviv, apoi cu mașinile la Ierusalim. 

Miercuri, în 21V s-a mers la biserica Învierii 
într-un cortegiu impresionant de ierarhi și cler, 
avind în frunte pe cei doi patriarhi. În sunetul 
clopotelor s-a intrat în marea biserică a Sfintului 
Mormînt unde ne-am închinat la Mormîntul Dom- 
nului. După închinarea şi sărutavea pietrei ce 
fusese pe mormint s-a cîntat în româneşte şi gre- 
cește: „Hristos a înviat.“ 

Prea Fericitul Patriarh Benedict a rostit o emo- 
ționantă cuvîntare din care redăm: 

„Se bucură Sionul cel Sfint şi se veseleşte astăzi 
cu bucurie negrăită văzind împlinit acest imn 
pascal, la primirea pelerinajului Prea Fericirii 
Voastre Venerabile şi Cinstite de Dumnezeu, cu 


suita cinstită a Înalt Prea Sfinţiților Arhierei din 
jurul ei şi a însoțitorilor iubiți... Veniţi, aşadar, 
Prea Fericite, intraţi în el (mormint) şi, plecîn- 
du-Vă genunchii sufletului şi ai trupului, rugați-Vă 
Stăpînului păcii ca să împace lumea şi anume 
această Țară Sfîntă, în care pentru prima oară a 
fost auzit mesajul păcii, al dragostei și al bucuriei 
între oameni, să promoveze velaţiile frăţeşti ale 
Sfintelor Sale Biserici şi să restabilească împăcarea 
şi unirea tuturor.“ 

Exprimîndu-și sentimentele de bucurie pentru 
binecuvintarea lui Dumnezeu de a putea vizita 
Locwrile Sfinte, P. F. Părinte Patriarh Justinian a 
rostit o cuvintare din care vedăm un fragment: 

„În urmă cu 50 ani, înaintaşul nostru, fericit 
în pomenire, patriarhul Miron Cristea, a călcat şi 
el aceste Locuri Sfinte. A statornicit atunci un 
Aşezămint românesc în apropierea Sf. Mormint al 
Miîntuitorului, pe care, prin bunăvoința Prea Feri- 
citului sai a Benedict al Bisericii Apostolice a 
Ierusalimului, l-am restaurat, pictat şi înzestrat cu 
cele necesare pentru folosul sufletesc al închină- 
torilor români la Locurile Sfinte.“ 

„Mărturisim că ne încearcă o emoție profundă 
văzindu-ne astăzi la locul pătimirii, morţii şi 
Învierii Domnului, loc sfint al răscumpărării nea- 
mului omenesc. Aici, femeile mironosițe au strigat, 
văzind mormântul gol, „Hristos a înviat“. De aici 
Sf. Apostoli, după ce s-au convins simțind, văzînd, 
auzind și pipăind pe Domnul Cel Înviat, au plecat 
în toată lumea şi, asistați de Cel ce le zisese: „Voi 
fi cu voi în toate zilele pînă la sfirşitul veacurilor“ 
(Matei 28, 20), au cucerit Atena filozofilor, Roma 
cezarilor și multe popoare, care devenind creștine, 
din generație în generaţie şi pînă la deşertarea 
veacurilor, vor adora pe lisus Hristos ca Fiu al 
lui Dumnezeu şi Mîntuitorul lumii.“ 

În Biserica Învierii s-a săvîrșit un Ie-Deum, 
apoi membrii delegaţiei s-au urcat pe nişte trepte 
pînă la altarul de pe Golgota, unde s-au închinat 
și au sărutat locul unde a fost împlintată crucea 
pe care a fost răstignit Domnul. 

Ochii nu se mai săturau să privească Cetatea 
Sfintă, cu atitea locuri și evenimente care ne 
purtau pe urmele Mintuitorului. De pe Muntele 
Măslinilor, unde eram găzduiți, se vedea întreg 
Ierusalimul vechi şi nou. În aceeaşi zi se face 
vizită la Ministerul Cultelor în lerusalim, la 
Ambasada română din Tel-Aviv (Colina Primă- 
verii) şi seara tîrziu ne aflăm pe Muntele Măslini- 
lor, la poalele căruia se află Grădina Ghetsimani, 
unde a doua zi se săvîrşește Sf. Liturghie în bise- 
vica în care se află Mormiîntul Maicii Domnului, 
al dreptului Iosif şi al drepţilor Ioachim și Ana. 
E o biserică în care se coboară pe patruzeci şi două 
de trepte, fiind sub nivelul pămîntului. 

După unele vizite la conducători locali de stat 
şi de culte mergem după-masă să ne închinăm la 
Betleem, unde s-a întrupat Fiul lui Dumnezeu, 
localitate cam la 5 km sud de Ierusalim. 

Mulțime de credincioşi şi copii ne întîmpină cu 
cintări şi fanfară, încît ni se pare că sîntem în 
Duminica Floriilor la Ierusalim. 

Dimineața următoare se săvirșeşte Sf. Liturghie 
în biserica din Betleem, începîndu-se cu imnul: 
„Veniţi să vedem unde s-a născut Hristos.“ Peștera 
şi ieslea sînt străjuite şi luminate de multe lumânări 
şi candele aprinse. În drum am mers pe „Calea 
Magilor“ şi am văzut cîmpia în care se aflau 
păstorii cu turmele, căci pămîntul din jur era arid 
şi deşert. 

În aceeaşi zi vizităm vestita Mănăstire a Sfintu- 
lui Sava, precum şi mănăstirile Sf. Teodosie înce- 

(Continuare în pag. 2) 

pătorul vieții de obște şi Sf. Ilie, mănăstiri vechi 
cu viață îmbunătățită, aşezate în pustiul Iudeii. 
Moaştele Sf. Sava au fost readuse de la Florenţa 
în anul 1965. Deasupra mănăstirii se află și mor- 
mântul Sf. loan Damaschin. 

În ziua următoare se săvirșeşte Sf. Liturghie la 
altarul de pe Golgota, apoi se face vizită la 
Custodele Locurilor Sfinte, la patriarhul armean, 
patriarhul latin. 

În aceeași zi ne ducem în grup prin Grădina 
Ghetsimani, valea losajat, la pa, Siloamului, 
mormintele proorocilor şi în pretoriu, purtind în 
suflet amintivile profeților şi paşii Mîntuitorului 
nostru lisus Hristos. 

Simbătă, în 24V, se săvirşeşte Sf. Liturghie la 
altarul de pe Golgota, iar Duminică, în 26V, 
Prea Fericirea Sa, înconjurat de un sobor mare de 
arhierei români şi greci şi mulţime de preoți, săvîr- 
şeşte în biserica cea mare a Învierii Sf. Liturghie. 
În palatul patriarhal din Ierusalim are loc o 


ședință solemnă a reprezentanţilor Patriarhiei 
Bisericii Ortodoxe ride şi ai Patriarhiei lerw- 
salimului. 


Sanctitatea Sa Patriarhul Benedict a dat o recep- 
ție în cinstea Prea Fericitului Patriarh Justinian, 
în saloanele hotelului Intercontinental, unde a fost 
găzduită delegația Bisericii Ortodoxe Române. 

Cu acest prilej Sanctitatea Sa Patriarhul Bene- 
dict şi Prea Fericitul Părinte Patriarh Justinian au 
vostit toasturi în care și-au exprimat bucuria de 
a fi împreună şi de a duce pe pămîntul Ţării 
Sfinte mesajul păcii şi al înfrăţirii între popoare. 

Drumul cel mai lung al pelerinajului, dar plin 
de clipe emoţionante, a fost vizitarea Locurilor 
Sfinte din nordul ţării, Samaria şi Galileia. Am 
trecut prin orașul Sibem unde am vizitat fintina 
lui Iacob, unde s-a întîlnit lisus cu femeia sama- 
vineancă. Aici am băut apă din fintina adincă 
de 40 m, lingă care e o biserică. Lîngă toate 
aceste Locuri Sfinte se află biserici sau mănăstiri, 
îngrijite şi păstrătoare de mărturii ale trecutului 
sfint şi care primesc cu ospitalitate pelerinii din 
toate ţările. Trecem pe lingă muntele Garizim 
— muntele binecuvintării — şi pe lingă muntele 
Ebal — muntele blestemului —. Ne aflăm pe dru- 
mul pe care Maica Domnului a venit de la Nazaret 
la Betleem. Se vede localitatea Sevastia, una din 
capitalele ţării de atunci, unde îşi avea palat Irod 
şi unde a fost închis şi ucis Sf. loan Botezătorul. 
Pe vechea Agora, Constantin şi Elena au construit 
o biserică, din care se văd numai ruinele. 


Inima începe a bate mai repede cînd ne apro- 
piem de muntele Taborului — unde a avut loc 
Schimbarea la faţă a Domnului. Îl urcăm pe niște 
serpentine lungi de 5 km. Pe munte se află urmele 
bisericii din sec. IV. Doi stareţi români au început 
între 1856—1859 zidirea unei noi biserici. Un 
egumen şi două călugărițe ne primesc şi ne adapă 
cu ospitalitate. Stăm îndelung pe munte, privim 
spre cer şi în jur. În vale este localitatea Deborin, 
în amintirea Iui Debora din V. 1. şi a locului în 
care Mîntnitorul a vindecat pe copilul îndrăcit, 
adus de tatăl său. Coborim de pe munte şi ne 
îndreptăm spre Marea Tiberiadei, la locul unde 
iese Iordanul din ea. Privim lordanul şi ne spălăm 
în apa Îui, apoi mergem prin cetăţile de pe malul 
Mării Tiberiadei, amintindu-ne că sîntem pe locu- 
vile în care lisus şi-a ales Apostolii, a ținut Predica 
de pe munte, a săvirşit cele dintîi minuni; vedem 
dincolo de mare ţinutul Gherghesenilor, în timp 
ce pe malul nostru sînt grădini de palmieri, euca- 
lipți, portocali, lămii şi alți pomi meridionali. Se 
văd numai urmele vechilor localități: Magdala, 
Betsaida, Capernaum, din care a mai rămas numai 
urmele sinagogei în care a predicat Mîntuitorul. 
Ajungem la Nazaret, locul de reşedinţă al 1. P. S. 
Mitropolit Isidor, la care luăm masa, vizităm 
biserica, în care se află şi acum „Izvorul Maicii 
Domnului“, lîngă care a avut loc „începutul min- 
tuirii“, minunea Bunei-Vestiri. 

La întoarcere venim prin Cana Galileei, unde 
este o biserică, zidită pe locul unde după tradiţie 
a avut loc minunea de la Nunta din Cana Galileei. 

Întoarcerea o facem prin orașul Haifa, lingă 
Marea Mediterană, oraș modern, trecînd pe lingă 
muntele Carmel. 

Ziua de 27 V este dedicată vizitării Muzeului 
amintirilor făcut nou în cinstea martirilor evrei 
căzuți în toată Îumea din cauza fascismului, vizi- 
tăm parlamentul, revenim în Ierusalimul vechi şi 
vizităm zidul plingerii şi cele două moschei, zidite 
pe locul vechiului templu al ui Solomon. Aici e şi 
muntele Moria pe care Avraam a voit să jertfească 
pe Isac. 


La vecepţia dată de Ministerul Cultelor, Prea 
Fericirea Sa, Patriarhul — Justinian,  infor- 
mează că „în țara noastră între cultele religioase 
există o armonie şi colaborare deplină, trăind 
într-un climat de pace şi frăţietate. Odată mai 
mult astăzi, orînduirea socialistă din țara noastră 
a creat condiții prielnice unui climat de pace şi 
colaborare între culte. Acestea se bucură de liber- 
tate deplină de funcționare şi organizare, consti- 
tuția țării asigurîndu-le dreptul de a se organiza 
după norme propri, conform învățăturilor, canoa- 
nelor și tradiţiilor lor. Totodată, ca urmare a celor 


“de mai sus, în țara noastră s-a realizat un ecume- 


nism interconfesional. Toţi sîntem fiii aceluiaşi 
Părinte ceresc, care doreşte să fie în lume pace și 
bunăînțelegere. Religiile nu despart ci unesc pe 
oameni în realizarea marilor idealuri de pace, bine 
şi fericirea poporului şi propășirea patriei“. 

Zina de 28V a fost consacrată în întregime 
sfințirii < Aşezămintului şi paraclisului ortodox 
român din Ierusalim. Nu este locul aici să facem 
istoricul şi înfățișarea excepțional de frumoasă. a 
acestui așezămint, care este o podoabă românească 
în Cetatea Sfintă. 

La sfârşit, P.S. Episcop-vicar Lucian, care s-a 
străduit să termine şi să înfrumuseţeze acest locaș, 
a făcut o dare de seamă despre lucrările ce s-au 
făcut aici, cu sprijinul şi purtarea de grijă a P.F. 
Patriarh Justinian. 

În cuvintul său Prea Fericirea Sa a spus între 
altele: 

„Cu ajutorul lui Dumnezeu, am pus. astăzi 
cunună unei lucrări începute cu patru decenii în 
urmă,  sfințind unul din cele două aşezăminte 
din lerusalim. Toţi cei prezenţi aici ne-am unit 
cugetele în rugăciune avînd în inima şi mintea 
noastră pe toți cei ce s-au ostenit şi au adus la 
bun sfîrşit această sfintă lucrare.“ 

A făcut, apoi, un istoric al Aşezămintului și al 
tuturor strădaniilor ce s-au depus de-a lungul 
timpului pentru realizarea lui. 

„Cunoscînd că acest sfint așezămint, a continuat 
Prea Fericirea Sa, pe lingă menirea lui de locaș de 
închinare are şi rolul de Reprezentanţă a Patriar- 
hiei Bisericii Ortodoxe Române pe lingă Patriarhia 
Ierusalimului este de datoria noastră să amintim 
că între vosturile Iui este şi acela să întreţină și să 
promoveze bunele velaţii dintre Patriarhia Bisericii 
Ortodoxe Române şi Patriarhia Ierusalimului, fără 
a se amesteca în chestiunile Tronului Patriarhal al 
Ierusalimului şi ale Frăției Sfintului Mormînt. Să 
împlinească permanent şi după rîndnială tradiţio- 
ral ortodoxă slujbele bisericești spre folosul şi 
zidirea credincioşilor acestei biserici . . .“ 

„Sîntem încredințaţi că prezența acestui sfint 
așezămint românesc la Ierusalim şi a slujitorilor 
Imi va fi şi în viitor mărturie vie a bunelor relaţii 
de totdeauna dintre Patriarhia Bisericii Ortodoxe 
Române şi Patriarhia lerusalimului.“ 

La amiază P.F. Părinte Patriarh Justinian a 
oferit la restaurantul regele David o masă în cin- 
stea Sanctităţii Sale Patriarhul Benedict al lerusa- 
limului şi a autorităților de stat. 

Prea Fericitul Părinte Patriarh Justinian a mul- 
țumit cu acest prilej înalților oaspeți care au parti- 

cipat la recepţie şi care pe tot parcursul pelerinaju- 
Iui au arătat solilor Bisericii Ortodoxe Române o 
călduroasă primire şi paper român prietenie. 

Penultima zi a pelerinajului a fost consacrată 
vizitării unor Locuri Sfinte din sud-vestul lerusali- 
mului. Am trecut prin Betania, unde locuia Marta 
şi Maria cu fratele lor Lazăr, amintindu-ne de 
toate cele ce a săvirşit lisus aici. Trecem pe drumul 
de la Ierusalim la leribon, amintindu-ne de pilda 
samarineanului milostiv. Intrăm în deșertul ludeei, 
unde vizităm mănăstirea Sf. Gheorghe Hozevitul. 
La o distanță de 34 km de Ierusalim este orașul 
Ierihon, cel mai jos oraș din lume, la 300 m sub 
nivelul Mării Mediterane. În drum întîlnim Mun- 
tele Ispitirii (Carantana), la poalele căruia este 
leribonul. La intrarea în Ierihon este o mănăstire 
pe locul unde lisus a chemat pe Zabeu vameşul 
din sicomor. Și acum este tulpina unui copac, pe 
care abia dacă-l pot cuprinde doi oameni, despre 
care tradiția spune că este sicomorul în care s-a 
suit Zabeu. 

Ne apropiem de rîul lordan, unde s-a botezat 
lisus de către loan. Ajungem la Marea Moartă, 
al cărui țărm vestit îl parcurgem aproape în toată 
lungimea lui de 71 km. Aici întilnim vestita 
i pen Qumran unde s-a făcut descoperirea unor 
suluri însemnate și o comunitate de esenieni, care 
au viețuit cu 300 de ani înainte de FHlvistos. Ni 
se dau de către ghizi competenţi explicaţii detaliate 
asupra descoperirilor de la Qumran. Se văd şi 
acum grotele în care s-au aflat sulurile cu A 
mai vechi manuscrise biblice. 

La capătul de sud-vest al Mării Moarte este 
cetatea Masada, pe un podiş înalt, vestită încă 
din primul veac pentru rezistența eroică pe care 
evreii au opus-o cuceritorilor romani ai Palestinei. 

În ziua de 30V, la ora 9 dimineața, însoțiți 
de gazdele primitoare şi foarte atente, atit din 
partea statului cît şi a cultelor, delegația română 
se îndreaptă cu mașinile spre Tel-Aviv, la aero- 
portul Ben-Gurion din sud de unde ne îndreptăm 
spre țară la orele 12. 

Trecem Marea Mediterană, Cipru, Podișul Ana- 
toliei, Bosforul şi Marea Neagră, pentru ca să 
aterizăm pe pămîntul patriei la ora 14,20, la aero- 
portul Otopeni, unde delegaţia este întimpinată 
de reprezentanţi ai Departamentului Cultelor, în 
frunte cu Dl Gheorghe Nenciu, vicepreşedinte, şi 
de către Î. P.S. Mitropolit al Banatului împreună 
cu consilieri patriarbali. 

Călătoria delegaţiei Bisericii Ortodoxe Române 
la Locurile Sfinte, în frunte cu P.F. Părinte 
Patriarh Justinian, este încă o verigă în lanțul 
legăturilor dintre Biserica Ortodoxă Română şi 
„Biserica Mamă“ a Patriarhiei Ierusalimului şi o 
contribuție însemnată la buna înțelegere şi înfră- 
țire între oameni şi popoare. 

Acolo unde se simte și se aude în zilele noastre 
mai mult dorul şi chemarea bunei înţelegeri şi 
înfrățirii între oameni — la Ierusalim, orașul sim- 
bol al păcii — Biserica Ortodoxă Română a dus 
cu putere mesajul şi solia păcii poporului român 
iubitor de dreptate şi pace în lume. 

lar realizarea  Așezămintului şi paraclisului 
ortodox român în Cetatea Sfintă este o nouă măr- 
turie despre prestigiul Bisericii Ortodoxe Române, 
sub înţeleapta îndrumare a P.F. Părinte Patriarh 
Justinian. 


T VASILE 
Episcopul Oradiei 


Deosebirea dintre botezul Sf. loan şi Taina 
Sf. Botez 


Cu toate că Taina Sf. Botez este absolut mece- 
sară pentru mântuire, pentru că ne dă harul nevă- 
zut al Sf. Duh care spală sufletul de păcatul 
strămoșesc, ne împacă cu Dumnezeu prin Jertfa 
de pe Sf. Cruce a Fiului Său și ne face moştenitori 
ai vieţii veşnice (Marcu 16, 16; Rom. 5, 9; 6, 3—5; 
Ef. 2, 13; Colos. 1, 14; Evr. 9, 14. 26; 10, 19; 
I Petru 1, 19; 2, 21; 1 loan 1, 8; Apoc. 1, 5; 5,9) 
unii creștini refuză să-și boteze copiii la naştere. Ei 
motivează acest refuz spunînd că Domnul s-a bote- 
zat la 30 de ani, iar Sf. loan a botezat numai pe 
adulți — nu și copiii. Greşeala pornește de la fap- 
tul că identifică botezul Sf. loan cu Botezul creștin 
care este Taina sfîntă şi mare, aşezată de Mîntui- 
torul Hristos după învierea Sa, cînd a trimis pe 
Sf. Apostoli să înveţe şi să boteze toate neamurile 
(și pruncii), în numele Sf. Treimi (Matei 28, 19). 

În cele ce urmează vom arăta marea deosebire 
dintre botezul Sf. Ioan, cu care s-a botezat Dom- 
nul Hristos, şi Taina Botezului creștin, cu care ne 
botezăm noi și pruncii noștri. 

1. Sf. loan spune despre botezul său: „Eu vă 
botez cu apă, spre pocăință, dar cel ce vine după 


mine... vă va boteza cu Duhul Sfint şi cu foc“ 
(Matei 3, 10; Marcu 1, 8; loan 1, 16; loan 1, 33). 
Ca atare, el este convins că misiunea sa este să 
pregătească sufletele credincioase pentru primirea 
Mesiei, să facă drepte cărările Lui (Marcu 1, 3). 
Cum, în ce fel, prin ce metodă? Prin chemarea 
oamenilor la botezul pocăinței, la mărturisirea şi 
întoarcerea de la păcate, ca să fie iertați de Dum- 
nezeu (Marcu 1, 4). Iertarea însăşi, ca act al 
împăcării cu Dumnezeu, ne-o va aduce numai 
Mesia prin jertfa de pe Sf. Cruce, din care izvo- 
răşte harul supranatural, prin care ne mîntuim 
(E£. 2, 8). 

lată, deci, o primă și esențială deosebire: botezul 
lui loan „cu apă“, un lucru omenesc, obișnuit și 
comun, fără mici o eficienţă harică“. Taina Bote- 
zului pe care o va așeza Domnul (în viitor) este 
„cu Duh Sfinr şi cu foc“, deci este o lucrare 
înisaiie relatii, excepţională, cu mare eficiență 
harică. 


2. După Învierea Sa din morţi, Domnul Hristos 
a făcut distincție clară între cele două botezuri, 
(Continuare în pag. 4) 


Nr. 25—26 


TELEGRAFUL ROMÂN 


Pag. 3 


Un martir al neamului 


În lucrarea: „Regimentele grănicerești din 
Transilvania“, Ed. militară 1973, p. 45, prof. 
dr. Carol Gâllner aminteşte în treacăt numele 
martirului Tănase Tudoran, al cărui chip a intrat 
adînc în conștiința oamenilor din părțile Bistriţei- 
Năsăudului, datorită morții sale de martir, pentru 
că a îndrăznit, ca de altfel mulți alții, să se opună 
oprimării trecutelor stăpîniri. 

Relatări despre Tănase Tudoran am ascultat de 
la Ion Melineanu, de loc din satul Sebeş-Bistriţa, 
care îşi avea amplasată stina pe Măgura Călima- 
nilor, un om trecut de 70 de ani, dar sfătos şi 
mîndru de amintirile ce le depăna seara în fața 
focului de la stînă. 

În seara cînd am fost şi eu de față l-am rugat 
să-mi vorbească de acela care a rămas în istorie şi 
legendă sub numele de Tănase Tudoran. Bătrînul 
mă privi bănuitor şi-mi zise: 

— Ei fiule, e mult de atunci, mă întrebi de 
oameni pe care i-a-nghiţit de mult pămîntul. 

Acel "Tănase Tudoran de care mă întrebi a fost 
un om bun, mîndru și viteaz. Cînd veni pacostea 
cu generalul Bucow avea vîrsta de 120 de ani, 
cra la vălear 1763 de la întruparea Domnului. 
Aşa cum povesteau bătrinii din vechimea vechimi- 
lor, sîngerosul general a venit în Transilvania, 
înnecînd-o în singe. Crăiasa din Beci (Viena) a 
dat ordin ca toți oamenii împărăției care vor 
îmbrăca haina militară, depunind jurămint, că 
vor apăra granițele țării, vor fi liberi, scutiți de 
iobăgie. 

Oamenii din părțile noastre ale Bistriţei şi 
Năsăudului s-au hotărît să se înroleze în armată. 
Pentru a asista la depunerea jurământului a venit 
însuşi generalul Bucow. Lumea s-a adunar pe rîtul 
dintre Năsăud și Salva, numit de noi „Mocirlă“. 
Cînd generalul a-nceput să citească jurământul, 
oamenii au rămas cruciți de ce le-a fost dat să 
audă. Primele cuvinte din jurămînt li s-au părut 
cu un trăsnet. 


— Jurăm că vom muri pentru -nălțata Crăiasă 
din Beci, ori şi unde pe pămînt ori apă, vom 
îmbrăţișa cu toții credința catolică și îi vom 
demasca pe toţi acei eretici care vor mai îndrăzni 


să facă agitaţie şi să creadă în vechea credință 
valahă. 

La auzul jurămîntului citit de general, din mul- 
țime a ieşit un om călare, cu sabia scoasă din 
teacă, înaintă în fața mulțimii trei pași spre 
general, căruia întorcîndu-i spatele se adresă mul- 
țimii, grăindu-i: 

Oameni buni, cîte furtuni bîntuiră aceste locuri, 
tociră şi stincile munţilor, smuls-au din rădăcini 
copacii pădurilor, prefăcut-au sate în scrum, dar 
pe noi nu ne-au clintit; aici ne-am născut, odată 
cu pămîntul, odată cu această brazdă de țărină pe 
care o udăm cu sudoarea frunţilor noastre, pentru 
un bo de mămăligă mucegăită. Aceasta numai 
pentru faptul că nu vrem să ne lepădăm limba, 
datinele și credința străbună. Dragii mei, pri- 
viți-mă, pe umerii mei apasă 120 de văleaturi, 
spuneau bătrînii cei ale căror oase de mult se 
hodinesc sub glie, că noi de nicăierea n-am venit, 
n-am cotropit nici cînd popoare, nici pămînturi 
străine, nici n-am obligat pe nimeni nici să creadă 
nici să nu creadă în credința noastră. Pe fiecare 
l-am lăsat în vrerea lui. Trecut-au hunii, dar nu 
ne-au hunit, venit-au avarii dar nu ne-au avarit, 
trecut-au tătarii ca vîntul, pîrjolind satele, dar nu 
ne-au tătărit, ei acum acest domn general, după 
ce trece prin foc și spadă întreagă Iransilvaniă 
după ce înneacă în sînge satele, bisericile și mănăs- 
tirile noastre, prefăcîndu-le mai rău ca tătarii în 
scrum, vine la noi să jurăm credinţă prealuminatei 
crăiese, să jurăm că ne vom lăsa credința, credința 
în care am fost botezați, în care au trăit, au 
muncit și-au murit moşii și strămoșii noștri, noi 
să lepădăm credința noastră şi să ne închinăm 
unei alte credințe aduse de măria sa de aiurea, să 
mergem să murim la marginea lumii, pentru cine, 
iar familiile noastre să le lăsăm pradă lăcomiei 
celor ce ne store vlaga din trup. 

Introducîndu-se apoi către general, bătrinul îl 
privi tăcut și îi zise: 

— Unde-i hîrtia de slobozenie mărite doamne? 
Vrem s-o vedem şi noi să ştim pentru ce jurăm. 
Am spus de la-nceput că noi ne apărăm pămîntul 
nostru străbun, nu ţările cotropite de prea-puternica 
crăiasă. 


Generalul îi zise ceva tălmaciului, acesta la 
rîndu-i i se adresă lui Tănase: 

Veţi primi semnătura de slobozenie a măritei 
crăiese cît de curînd. Tănase cu un zîmbet batjo- 
coritor, Stăpînit și demn, îi răspunse: 

— Spune-i stăpînului tău, că atunci cînd vom 
primi în mîinile noastre hîrtia de slobozenie, vom 
depune jurămîntul din care cerem să fie scoase 
vorbele prin care sîntem obligați să ne lepădăm 
credința străbună. 

Trezindu-se parcă dintr-un somn adînc, bătrînul 
își smuci calul şi arătînd către general, cu sabia 
ridicată ordonă mulțimii: 

— Arestaţi-l! Mulțimea năvăli spre locul unde 
Bucow şi Pavel Aron al Blajului stăteau înconjurați 
de armată. Generalul văzînd puhoiul de lume 
pusă-n mișcare, încălecă în grabă și urmat de cîţiva 
soldați credincioşi o luă la sănătoasa, scăpînd cu 
greu de apele lenţului în undele căruia îi rămase 
cel mai bun sfetnic. 

Petru Pavel Aron cu fața galbenă ca de ceară 
rămase singur în viltoarea mulțimii, gata să fie 
doborit de cei care voiau să pună mîna pe viteazul 
general. Văzîndu-l, Tănase își aroi drum prin mul- 
țime și ajungînd lingă el îi zise: 

— Cine ești dumneata părinţele? 

— Sînt vlădica Blau răspunse cucernicul 
dirdiind. 

— Deci dumneata eşti cel care ai făcut ruptura 
cea mare între români. Du-te cu bine părinte și 

mealeagurile noastre nu mai ai ce călca. Du-te 
si acei pe care îi slujești, noi avem preoţii noştri, 
credința noastră, pe care n-o lepădăm nici cu 
prețul vieţii. 

Peste cîteva zile a sosit armată multă şi a fost 


arestat Tănase Tudoran. După luni de zile de 


tortură, generalul Bucow a semnat sentința de 
condamnare la moarte prin zdrobirea cu roata a 
bătrînului Tănase Tudoran și a încă vreo 10 inși. 
Sentința a fost executată într-o noapte acolo pe 
Mocirlă. Trupurile celor traşi pe roată au fost 
înmormântate pe ascuns, unde? nimenia nu ştie. 

Pe mormintele unor astfel de martiri şi eroi 
ai poporului nostru au răsărit anii libertăţii noastre 
de astăzi, pentru toţi fiii acestui pămînt. 

Chipuri ca cel al bătrînului Tănase Todoran se 
cuvine să le avem în permanenta noastră cinstire. 


D. Boieru-Hodăceanu 


Un sol al artei populare bisericești 


Credincioșii Bisericii noastre şi-au exprimat și 
îşi exprimă credința, dragostea lor de Dumnezeu 
nu numai prin rugăciune, prin cultul divin, prin 
faptele bune, ci și prin diferite forme de artă: 
Troiţe, cruci, încrustări în lemn sau diferite țesături 
cu teme biblice etc. 

Un curent puternic l-a reprezentat în acest sens 
pictarea de icoane pe sticlă, în care, în secolele 
XVIII—XIX mai ales, s-au distins iconari vestiți 
în diferite zone ale ţării, cu deosebire în Transil- 
vania. Aceste icoane pe sticlă, lucrate mai ales cu 
penelul inimii și al evlaviei creștineşti ortodoxe, 
formează astăzi un capitol de seamă în patrimo- 
niul cultural al Bisericii și Patriei noastre, păstrîn- 
du-se cu grijă în bisericile și casele credincioşilor 
noştri, ba chiar în colecții deosebi de bogate, 
cum sînt de pildă cele de la parohia Sibiel, 
Mănăstirea Brincoveanu ş.a. 

Izvorul acestei frumoase arte populare bisericeşti 
nu a secat, ci el continuă prin diverși iubitori ai 
acestei îndeletniciri, iar unul dintre cei dăruiţi cu 
pricepere şi pasiune acestei arte este protos, Timotei 
Tobăneanu de la Sf. Mănăstire Brîncoveanu de la 
Simbăta de Sus, jud. Braşov, părintele Timotei 
pricepîndu-se în egală măsură la sculptură, pomi- 
cultură, apicultură etc. În toate aceste îndeletniciri 
are o activitate bogată, excelînd însă, în ultimii 
ani, în aceea de iconar pe sticlă. 


Astfel, în anul 1970 deschide la Braşov prima 
expoziţie personală, iar în 1972 participă în acelaşi 
oraș, alături de alți pictori şi sculptori din țară, la 
un concurs de artiști amatori. 

În luna martie 1973 a deschis o expoziţie per- 
sonală la București, în cadrul galeriilor de artă, 
care s-a bucurat de mult succes. Condica de im- 
presii este grăitoare în acest sens, din care desprin- 
dem aprecieri ca aceasta, venite din partea unor 
specialişti în materie: „Monahul şi pictorul 'Timo- 
vei (Tohăneanu) vine cu o expoziţie de pictură pe 
dosul sticlei în spiritul vechilor icoane pe sticlă 
din sudul Transilvaniei, dar aducînd foarte multe, 
chiar substanțiale înnoiri, îmbogățind acest gen 
de artă plastică. În afara icoanelor, minunatelor 
icoane, pe care le lucrează la Mănăstirea Simbăta 
de Sus.... Timotei ne prezintă o serie de lucrări 


cu “subiect laic... Continuator al zugravilor de 
icoane din Făgăraș: Sava Moga, loan Pop, Iiîm- 
forea etc., Timotei aduce în pictura actuală un 
suflu de bucurie de a trăi, care se răsfrînge în 
compoziţie, în colorit, în scene de amănunt, care 
sînt atît de perfect subordonate întregului compo- 
zițional.“ 

Din lucrările expuse la această expoziţie, care 
oglindesc figuri de voievozi și aspecte din viața 
oamenilor din Țara Făgăraşului, unele publicații 
au reprodus un însemnat număr în paginile lor, ca 
de exemplu „Flacăra“, „Magazinul istoric“ ş.a. 

În mai 1974, părintele Timotei Tohăneanu des- 
chide în aula Institutului Teologic de grad Uni- 
versitar din Bucureşti, cu concursul Sf. Patriarhii, 
o altă expoziție personală, unde a prezentat 50 
lucrări, despre care președintele de onoare al 
Consiliului Ecumenic al Bisericilor din Geneva, 
Dr. Vissert Hoft, scria: „Ne exprimăm bucuria 
de a fi luat contact cu una din multiplele expresii 
ale artei populare religioase, atît de pline de nease- 
muite frumuseți.“ 

Icoanele precum și celelalte lucrări pe sticlă ale 
părintelui "Timotei se bucură însă de mare atenţie 
şi peste hotare. 

Așa de pildă în 1973 a participat cu mult 
succes la un concurs de artă populară naivă, care 
s-a deschis la Logano, în Elveţia, unde a prezentat 
80 lucrări și cu care prilej a fost chemat la Geneva 
şi Ziirich, fiind obiectul unor emisiuni de tele- 
viziune, care, alături de presă, a făcut o largă 
propagandă artei populare românești. 

Un ciclu de trei expoziţii personale a fost orga- 
nizat apoi în primăvara acestui an în Belgia și 
anume: Între 8—21 februarie la Bruxelles, între 
4—12 martie la Anvers şi între 1—7 aprilie 1975 
în orașul Brugge. "Toate cele trei expoziţii s-au 
bucurat de deosebit succes, vernisajele sau deschi- 
derea lor oficială făcîndu-se în prezența ambasadei 
române, a ministrului belgian al culturii, a prima- 
rului orașului respectiv, cu care prilej s-au adus 
elogii artei populare româneşti, sub ambele ei 
aspecte. 

Presa şi televiziunea belgiană s-au ocupat pe 
larg de această manifestare bisericească românească, 


ceea ce a contribuit la cunoaşterea spiritualității 
noastre ortodoxe. Menţionăm că părintele T. 'Tohă- 
neanu, îmbrăcat în haine călugărești, în cursul 
expozițiilor a pictat permanent în fața vizitatori- 
lor, care erau puși astfel în legătură directă cu un 
aspect din viața religioasă din țara noastră, al 
cărei nume bun a crescut şi în felul acesta pe 
meleagurile belgiene. 


Revista săptămînală de cultură şi informaţie 
„Special“, din 5 februarie 1975, a publicat un 
amplu articol în care se fac referiri asupra vieţii 
şi activității mănăstirilor noastre, asupra cadrului 
de acasă în care lucrează părintele Timotei, „orto- 
dox de religie, ortodox și în temele sale“, precum 
şi asupra tehnicii de lucru a acestui vrednic fiu 
al Bisericii noastre. Materiale elogioase pe mar- 
ginea celor trei expoziții au publicat și revistele: 
„La Libre Belgique“, numerele din 11 şi 13 fe- 
bruarie 1975, „Agefi“ din 15 februarie 1975, „Het 
Wolk“ din 7 martie 1975 ş.a. 


Ambasadorul României la Bruxelles, dl. Alexan- 
dru Lăzăreanu, a oferit, la 1 aprilie 1975, un dejun 
în cinstea protos. I. Tohăneanu. 


Prin grija Î.P.S. Nicolae Mladin, Mitropolitul 
Ardealului, a conducerii Mănăstirii Briîncoveanu, 
părintele Timotei are asigurat în incinta mănăstirii 
un atelier special, unde, ajutat de cîțiva ucenici, 
duce precum vedem mai departe, cu mult succes, 
arta icoanelor pe sticlă, îmbinînd astfel munca cu 
rugăciunea, după modelul vieţii noastre monahale 
de totdeauna, îndeletnicirea sa şi a altora de acest 
fel contribuind în acelaşi timp la cunoaşterea 
Bisericii noastre şi a vieţii religioase din Patria 
noastră. 


Gh. P. 

e Din încredințarea Î.P.S. Mitropolit Nicolae 
al Ardealului, Duminică, 6 aprilie 1975, P. s. 
Episcop-vicar Emilian Rășinăreanul, înconjurat de 
un sobor de preoți, a sfințit biserica din Daia 
Română, prot. Alba Iulia, care a fost consolidată 
şi reînnoită cu zugrăveală exterioară şi interioara. 

Predica zilei a fost rostită de P. C. pr. D. Abru- 
dan, lector la Institutul teologic din Sibiu. 

La sfîrşitul Sf. Liturghii, P.C. pr. N. Cantor 
a expus învățătura Bisericii noastre despre preoție, 
„iar părintele N. Baciu, parohul local, distins cu 
rangul de „iconom“, a prezentat raportul cu 
situația actuală şi realizările efectuate în parohie. 

În cuvîntul de învățătură, P.S. Episcop-vicar 
Emilian a arătat între altele: „Biserica este numită 
pe drept cuvînt casa lui Dumnezeu, deoarece spre ea 
ne cheamă căldura aceleiaşi iubiri pe care o simțim 
în casa părinților noștri trupeşti. Cine oare nu 
poartă cu sine toată viaţa nostalgia căminului 
părintesc, dorul după toate bucuriile trăite alături 
de părinții şi frașii noștri iubiți? Tot aşa, cine 
oare dintre credincioşi nu rămîne stăpînit de 
aceeași nostalgie și același dor după biserica în 
care s-a botezat şi s-a rugat și care este casa 
Părintelui ceresc? i 

Sînt bucuros să constat că această iubire față 
de casa Domnului au şi credincioșii parohiei Daia 
Română. Din felul cum au înfrumusețat şi au pus 
în rânduială locașul sfint se vede că îl iubesc fer- 
binte pe Dumnezeu şi că împărtășesc întreolaltă 
simțămintele de adevăraţi frați. Lucrurile trainice 
şi frumoase se pot realiza numai în unitate fră- 
țească.“ 

E Duminică, 13 aprilie 1975, în catedrala 
mitropolitană din Sibiu s-a săvîrşit un parastas 
întru amintirea episcopului Vasile Stan, de la a 
cărui adormire în Domnul s-au împlinit 30 ani, 
precum şi 100 ani de la naștere. A vorbit cu 
acest prilej P.C. prot. S. Radu. _ . 

Au fost de față membri familiei şi un mare 
număr de foşti elevi ai neuitatului vlădică. 


e Duminică, 20 aprilie 1975, P. S. Episcop-vicar 
Emilian Rășinăreanul a slujit, înconjurat de un 
sobor de preoţi şi diaconi, un parastas întru pome- 
nirea adormitului în Domnul mitropolit Nicolae 
Colan. 

La sfîrşit, într-un cald cuvînt, P. S. Sa a evocat 
personalitatea răposatului ierarh, subliniind aspecte 
din activitatea desfășurată ca episcop la Cluj- 
Napoca, cu deosebire în perioada 1940—1944, 
apoi ca arhiepiscop și mitropolit la Sibiu. 

e în zilele de 6—7 mai 1975, Centrul arhiepis- 
copesc Sibiu a fost vizitat de dl Jon de Graaf, 
profesor la Facultatea de Teologie din Utrecht 
(Olanda), fiind însoțit de pastorul G. Henk van 
de Graff și studentul teolog olandez Hary Mon- 
deel, care studiază la Institutul teologic ortodox 
din Sibiu. 

În seara zilei de 6 mai a.c. oaspeţii au fost dz 
faţă la vecernia slujită în lac mitropolitană 
din Sibiu, după care au participat la cina oferită 
de Î.P.S. Mitropolir Nicolae al Ardealului, la 
care au mai fost prezenți: Eminenţa Sa Domnul 
Episcop ev.lut. Albert Klein din Sibiu, P.S. 
Episcop-vicar Emilian Răşinăreanul şi P.C. prof. 
Grigore Marcu. 


A doua zi, 7 mai a.c., oaspeţii au vizitat Insti- 
tutul Teologic Protestant, ramura evanghelică C. A. 
de la Sibiu, şi o seamă de obiective culturale din 
Sibiu, iar după masa de prînz de la reședința 
mitropolitană din Sibiu şi-au luat rămas bun de 
la Î.P.S. Mitropolit Nicolae și P.S. Episcop-vicar 
Emilian și au plecat spre Cluj-Napoca, exprimîn- 
du-și satisfacția pentru cele ce au văzut. 


O După ce în prealabil a luat parte joi, 8 mai 
1975, la un program desfășurat în catedrala ev.-lut. 
și reşedinţa Episcopiei ev.-lut. din Sibiu, în cadrul 
căruia a luat cuvintul şi P.C. prof. dr. Grigorie 
Marcu, reprezentind Mitropolia Transilvaniei, per- 
sonal pe Î.P.S. Mitropolit Nicolae Mladin, cît și 
P.C. prof. dr. Al. Ciurea, parohul parohiei ort. 


(Urmare din pag. 2) 


zicând: loan a botezat cu apă, iar voi vă veţi 
boteza (în viitor) cu Dubul Sfînt mu după multe 
aceste zile (F. Ap. 1, 5). Aici este anunţat limpede 
botezul creştin care începe în ziua Rusaliilor, cînd 
s-au botezat mai întîi Si. Apostoli, dar — în chip 
excepțional — fără apă (FE. Ap. 2, 3—4). 

Acest Botez l-am primit şi noi de la Sf. Duh 
prin Apostolii Domnului. Acest Botez ca Taină îl 
avem în etern în Biserica creștină ortodoxă (loan 
1, 33; F. Ap. 2, 38. 41; 19, 2—5). Cu el ne-am 
botezat și pe acesta îl voiește Hristos-Dumnezeu, 
iar mu botezul Lui loan care a încetat de două mii 
de ani. 

3. Urmînd pilda Mîntuitorului, Sf. Apostoli au 
făcut aceeași deosebire între botezul lui loan şi 
Botezul creştin. Astfel, în Faptele Apostolilor citim 
că fiind Sf. Pavel în Efes, a întîlnit cîțiva ucenici 
de-ai lui Ioan, şi i-a întrebat dacă au primit Duhul 
Sfînt, după ce au crezut. lar ei i-au răspuns: „Dar 
nici n-am auzit dacă este Duh Sfînt. Și el a zis: 
Dar în ce v-aţi botezat? Ei au zis: În botezul lui 
loan. lar Pavel a zis: loan a at cu botezul 
pocăinței, spunînd rului să creadă în Cel ce 
avea să vină după d adică în lisus Hristos. Și 
auzind ei s-au botezat în numele Domnului Iisus. 
Și punîndu-și Pavel mîinile peste ei, Duhul Sfînt 
a venit asupra lor...“ (19, 1—6). 

4. În sfârşit, altă deosebire dintre botezul lui 
loan şi Taina Sf. Botez creştin o arată faptul că, 
atunci cînd s-a botezat Domnul lisus în Iordan, 
Taina Botezului nu exista, iar împărăția lui Dum- 
nezeu care se apropia nu era încă deschisă trebuia 
„așteptată Jertfa, Moartea şi Învierea Sa (Matei 3, 
2; 4, 17). 

De cei în timpul activității Sale publice, 
Domnul Hristos trimue pe Sf. Apostoli numai să 
propovăduiască Evangheha (Matei 11, 5; loan 7, 
22; 8, 1; 9, 6), iar nu să boteze, pentru că puterea 
celui rău n-a fost zdrobită și barul încă nu s-a dat. 
Abia după învierea îi va trimite să boteze (Matei 
28, 19) cu harul Sf. Duh, care se va coborî peste 
ei (F. Ap. 2, 38) și odată cu aceasta se va actualiza 
etern Taina Sf. Botez creștin în istorie. 

Tradiţia bisericească adeverește distincția dintre 
Botezul Sf. loan și Botezul creştin, cu marea supe- 
rioritate a celui din urmă. Astfel, Sf. Clement 
Alexandrinul zice că, botezul Sf. loan era numai 
o pregătire pentru Taina Botezului creștin, după 
cum întreg Testamentul Vechi, a fost o pregătire, 
îndrumare şi călăuză spre Testamentul Nou — spre 

Hristos (Gal. 3, 24). 


_ aceea el a 


Se pune întrebarea: Pentru ce s-a botezat la 30 
de ani Domnul Hristos Cel fără de păcat (Evr. 
4, 15), care nu avea nevoie de pocăință? 

lată unele motive: 


1. La această virstă era socotit un om capabil 
să înveţe pe alţii. Domnul şi-a început acum acti- 
vitatea Sa publică. 

2. Sf. loan Gură de Aur spune că Domnul 
Hristos s-a botezat la Iordan — unde era atunci 
popor mult — ca Sf. loan să-l arate lumii, să-l 

pere tuturor, să-l vadă mulțimea, căci nimeni 
nu-l cunoștea, nici chiar loan, deoarece El trăia 
retras pînă atunci în Nazaretul Gelileii (Matei 3, 
15; loan 1, 31). De aceea — arătindu-L, tuturor 
că El este Mesia cel mult așteptat, Sf. loan zice: 
„lată Mielul lui Dumnezeu care ridică păcatul 
lumii ... despre care am spus că vine după mine“ 
(loan 1, 29—36). Deci Mesia a venit, credeți în El 
şi urmați Lui. Mărturia Sa este adevărată (loan 
1. 33). 


3. În al doilea rînd, zice tot Sf. loan Gură de 
Aur, Domnul s-a botezat ca să împlinească „toată 
dreptatea“ (Matei 3, 14—15), adică se supune rîn- 
duielii voite de Dumnezeu, să împlinească porun- 
cile Lui, care-l fac pe om drept înaintea 4 

Atitudinea Mîntuitorului Hristos în faţa bote- 
zului Sf. loan rămîne pildă vie urmată de toți 
creștinii. Și noi trebuie să ascultăm și să împlinim 
voia lui Dumnezeu, să facem poruncile Lui, așa 
cum sînt revelate ele în Scriptură și în Sf. Tradiţie. 

În concluzie: a) Domnul Hristos nu s-a botezat 
ca să se curățe de păcat, nici pentru pocăință, nici 
pentru primirea harului divin, pentru că este în 
veci Dumnezeul nostru. 

b) Taina Sf. Botez nu trebuie identificată sau 
confundată cu Botezul Sf. loan. Ea nu trebuie 
nici înlocuită, cu botezul Sf. Ioan, sau cu orice 
alt botez cum fac greșit unii creștini de azi. 

c) Botezul lui Ioan a fost un simbol al pocăinței 
și pregătea sufletele pentru primirea Mesiei. De 
ezat numai pe cei vârstnici — căci 
nu era necesar copiilor pentru că nu curățea de 
păcate. 

d) Păcatele le curăță numai Taina Sf. Botez 
creştin, care este veșnică și absolut necesară pentru 
prunci ca şi pentru vârstnici, căci toți avem păcatul 
strămoșesc și numai curaţi putem deveni fiii lui 
Dumnezeu și moștenitorii împărăției Sale. 

Prot. Simion Radu 


Nr. 25—26 


rom. din Stokholm—Suedia, vineri, 9 mai 1975, 
Centrul arhiepiscopesc din Sibiu a fost vizitat de 
Eminența Sa dr. Olof Sundby, Arhiepiscopul- 
Primat al Bisericii luterane din Suedia, însoțit de 
pastorii Lars Carlzon şi Henrik Svanungsson. . 

Oaspeţii au fost salutați de Î.P.S. Mi lit 
Nicolae al Ardealului, care era înconjurat de P. C. 
vicar Tr. Belaşcu, P. C. rector Is. Todoran, P.C. 
profesori M. Şesan și Gr. Marcu. 

„S-au purtat cu acest prilej discuţii cordiale de 
interes bisericesc și cu caracter general. 

Em. Sa Arhiepiscopul-Primat Olof Sundby şi 
Î. P.S. Mitropolit Nicolae au rostit scurte alocu- 
țiuni ocazionale, dind expresie bucuriei de a se 
afla împreună, „împreună străduindu-ne pentru 
binele Bisericilor și popoarelor noastre“. 


Din scrisorile cititorilor 
noștri de peste hotare 


Cu multă dragoste am primit şi continuu să 
primesc foaia religioasă „Telegraful Român“, pen- 
tru care nu găsesc cuvinte să vă mulțumesc. 

Este foarte adevărat că pentru noi românii de 
peste hotare contactul cu țara noastră mai ales d. 
p. d. v. religios este un tezaur fără preţ, este cum 
o numim noi creştinii o „hrană sufletească“. 

Nu pot reda în cuvinte cu cîtă bucurie citesc și 
recitesc minunatele Dvs. articole, poezii etc., pline 
de adevărată înțelepciune . . . 


Domnul să binecuvînteze țara noastră, România. 
Mrs. Olga Rosenblatt-Roth 
Buffalo 
U.S.A 


Gînduri creștine 


„Căci El, Hristos, este pacea noastră.“ 

(Efes, 2, 14) 

Cuvîntul acesta de mărturie al Sf. Apostol Pavel 

este totodată un apel către credincioși, ca să stăruie 

în chemarea făcută de însuși Mîntuitorul lisus 

Hristos, ca poruncă nouă: „Să vă iubiți unul pe 

altul, precum eu v-am iubit pe voi, așa și voi unul 

pe altul să vă iubiți“ (loan 13, 34). Porunca aceasta 

se cunoaște teoretic, dar practic, în viaţă, este ea 
oare aplicată întocmai, în general și în special? 


Sf. Ambrosiu din Milano, comentînd acest citat, 
preciza că „unde este pacea, este și Hristos, pentru 
că Hristos este pacea; și unde este dreptate, acolo 
este şi Hristos, pentru că Hristos este dreptate“! 
În adevăr, Sf. Apostol Pavel completează: „Hris- 
tos sus pentru noi s-a făcut înțelepciune de la 
Dumnezeu și dreptate şi sfințire şi răscumpărare“ 
(1 Cor. 1, 30). 

De ce atunci, între creștini, este totuşi discordie, 

egrire, invidie și dușmănie şi altele de acest 
el, tocmai acele pe care le combătea atit de 
pătrunzător Sf. loan Scărarul în minunata sa operă 
despre „Scara paradisului“? 


Ei 


„Bucurie va fi în cer pentru un păcă- 
tos care se pocăieşte .,.* 

(Luca 15, 17) 

Mîntuitorul lisus Hristos punea în contactul Său 

cu ucenicii și cu cei care se apropiau de El mare 

accent pe credință și pe căință nesilită. De aceea 

între parabolele Sale sint cîteva care scot în evi- 

dență aceasta. De pildă parabola cu oaia pierdută 

(Luca 15, 4), parabola cu pierderea banului( Luca 

in za mai ales parabola „fiului pierdut“ (Luca 
1—21). 


De prima dată în aceste pilde indică întristare: 
pierderea oii, pierderea banului şi pierderea fiului. 
Dar îndată după suferirea pierderii este accentuată 
voința celui ce a suferit-o să îndrepte starea dată 
şi urmează bucuria: de a regăsi oaia, de a regăsi 
banul şi fiul pierdut se regăsește în mustrare de 
cuget şi în căință nesilită; oaia și banul sînt regăsite 
şi fiul rătăcit se întoarce smerit acasă ... 

Adevărat este deci cuvîntul Mîntuitorului lisus 
Hristos, cînd a spus: „Tot așa va fi bucurie în 
cer pentru un păcătos care se pocăiește, decît pen- 
tru nouăzeci și nouă de „drepți“, care n-au nevoie 
de pocăință“ (Luca 15, 7). Oare în adevăr există 
credincioși care mu au nevoie de căință nesilită? 


prof. M. Şesan 

Datoria ceasului de faţă 


Nu sînt decît cinci ani, de cînd furia apelor 
dezlănţuite în Transilvania, a prilejuit mari necazuri 
viețuitorilor de acolo şi pagube mari economiei 
individuale şi naţionale și iată că, o dezlănțuire şi 
mai grozavă de ape, care a afectat mai mult de 
jumătate din județele țării, nimicind sate și orașe, 
obiective industriale de mare însemnătate şi supra- 
fețe nesfîrșite de ogoare — foarte multe din ele 
cu roada coaptă și gata de a fi secerată și dusă 
în hambarele ţării, hrană prețioasă pentru popu- 
laţia de la noi —, s-a abătut din nou asupra 
țării noastre, diminuînd, pentru moment, opera în 
plină desfășurare constructivă a oamenilor muncii 
din oraşele şi satele noastre. 

De cînd omul a fost aşezat de Creatorul său ca 
stăpîn al naturii înconjurătoare, lupta lui cu ele- 
mentele dezlănțuite ale naturii a însemnat un efort 
continuu şi crescînd, strădanii cu care inteligența 
omului s-a ascuţit, în care natura a fost mai 
mult sau mai puţin pusă în frîu, iar din lupta 
aceasta a omului cu natura a luat ființă civilizaţia, 
care a atins, în timpurile din urmă, perimetri 
nemaiîntilniţi în istorie și în timpul căreia largile 
posibilități raționale ale ființei umane au putut 
confirma întru totul poziţia ființială a omului, ca 
stăpîn al naturii înconjurătoare. 

Dar atunci, cum se explică dezlănţuirile de felul 
acesteia din urmă, care s-a abătut cu furie asupra 
orașelor, satelor și ogoarelor patriei noastre? 


Credem că am depăşit cu totul epoca aceea de 
înțelegere simplistă a lucrurilor, cînd calamităţile 
se socoteau ca o încercare a lui Dumnezeu. Dum- 
nezeul creştinilor este Dumnezeul dragostei și al 
iubirii de oameni, care voieşte ca tot omul să 
ajungă la cunoştinţa adevărului şi să se bucure de 
o viață tot mai bună, mai prosperă şi mai demnă 
pe pămînt. Pentru aceasta Bunul Dumnezeu a 
împodobit sufletul omului cu calităţi, care-l ridică 
deasupra tuturor vieţuitoarelor de pe pămînt şi a 
făcut din el stăpînul naturii înconjurătoare, co- 
roana creaturii. Dar, după cum în natura încon- 
jurătoare mai există încă taine, care încă nu au 
putut fi descifrare de om asemenea și în sufletul 
omenesc mai există puteri, energii în potenţa lor, 
care încă nu au fost puse în practică. Lupta din- 
tre om și natura înconjurătoare, care durează de 
mii de ani, în felul acesta nu a luat sfirșit, după 
cum nici puterile raționale ale omului nu au ajuns 
încă la desăvirșire, ea fiind în continuă dezvoltare. 
Ceea ce s-a realizat, însă, pînă acum, în lupta 
omului cu natura, pentru a 0 învinge şi a o stă- 
pîni definitiv, înseamnă dovezi grăitoare că, pină 
în cele din urmă, din această luptă omul va fi 
acela care va ieși biruitor, pentru ca în felul 
acesta să se adeverească întru totul menirea pe 
care a primit-o, încă de la început, de la Creatorul 
său și să-și justifice, cu aceasta infinitele calităţi, 
cu care a fost de la început înzestrat. Să sprijinim 
pe semeni întocmai cum am dori să ne sprijine și 
pe noi alții, în împrejurări grele ca acestea. 


Considerând împrejurările grele din țara noastră, 
prilejuite de potopul apelor, prin prisma celor 
arătate mai sus, nu numai că nu trebuie să dis- 
perăm, ci trebuie să înţelegem că momentul actual, 
cu toate nenorocirile pe care le-a adus cu sine, 
înseamnă pentru poporul nostru muncitor, în calea 
lui de a-și făuri o viață mai bună şi mai demnă, 
un nou stadiu și un nou imbold de luptă hotărită. 
Lucrul acesta îl înțelegem astfel, din strădaniile 
depuse în tot timpul acestor revărsări „de ape, de 
Preşedintele Republicii Socialiste România, Dom- 
nul Nicolae Ceaușescu, care, cu elan și o vigurozi- 
tate rar întilnită, a străbătut, în aceste zile de 
groază și de nenorocire, țara, în lung şi-n lat, 
mergând în mijlocul oamenilor muncii de la oraşe 


și sate, cărora ne-a inspirat curaj și abnegaţie în 
lupta împotriva apelor și pentru repunerea cît mai 
grabnică în funcțiune a unităților industriale ava- 
riate de ape şi a îndemnat și a încurajat, de multe 
ori prin exemplul său personal, la stringerea recol- 
telor inundate. Lucrul acesta îl înțelegem apoi 
din îndemnul „Decretului Prezidenţial“ cu privire 
la instituirea stării de necesitate pe teritoriul 
Republicii Socialiste România, care, prin art. 8, 
cheamă „întreaga populaţie aptă de muncă“ din 
patria noastră, „să participe la toate acţiunile 
organizate pentru prevenirea şi combaterea urmări- 
lor inundațiilor“. 


Faptul acesta îl înțelegem şi din felul cum tot 
poporul a răspuns la această chemare a Domnului 
Preşedinte al ţării noastre într-un prompt și 
unanim consens. 


Ca răspuns la chemările stăruitoare ce li s-au 
făcut de către Conducerea Patriei noastre, organele 
locale de partid, muncitorii şi țăranii de pretutin- 
deni, intelectualii ca şi tineretul nostru, de la şcolari 
pînă la studenți şi militari au desfăşurat o muncă 
de o energie și un entuziasm vrednice de toată 
lauda, înscriind o nouă pagină de eroism în istoria 
timpurilor pe care le trăim, au susținut prin toate 
mijloacele lor efortul general pentru depăşirea mo- 
mentelor critice prin care trece patria noastră 
aducîndu-și obolul la strădania generală, cu toată 
conştiinciozitatea. 


Biserica Ortodoxă Română, care, dintotdeauna, 
a îmbrățișat cu toată căldura dragostei ei de mamă, 
doritoare de mai bine pentru toți fii ei duhovni- 
cești, strădaniile pentru construirea unei vieţi noi 
în patria noastră, strădanii care se suprapuneau 
întru totul dorințelor ei de veacuri pentru înlătu- 
rarea mizeriei din mijlocul poporului şi pentru 
viețuirea oamenilor de pretutindeni într-o atmo- 
sferă de pace, de dragoste și de bună înţelegere, 
a împărtăşit și de data aceasta, din plin, adinca 
durere pricinuită de calamităţile și stihiile ce s-au 
abătut asupra ţării noastre și asupra harnicilor 
oameni din satele și oraşele noastre, lovite de furia 
apelor. Circulara dată de Prea Fericitul Părinte 
Parriarh Justinian, în numele Sfîntului Sinod al 
Bisericii Ortodoxe Române, ca și îndemnurile date 
de ceilalți Ierarhi din țară pentru Eparhiile lor, 
iar la noi de către Î.P.S. Mitropolit Nicolae 
al Ardealului, cheamă cu toată grija şi dra- 
gostea părintească pe preoții şi pe credincioșii din 
parohii, să participe, cu elan, la opera de redresare 
a țării, alături de ceilalți oameni ai muncii și, 
totodată să-și îndrepte rugăciunile lor către Bunul 
Dumnezeu, pentru ferirea satelor, orașelor şi ogoa- 
relor patriei noastre, pe viitor, de asemenea urgii. 
În acest sens sună toate rugăciunile Bisericii „la 
vreme de necontenire a ploilor“. Desigur că, nimic 
nu se întîmplă în lume, fără ştirea și fără încu- 
viințarea Bunului Dumnezeu. 


Dar nimic nu ne poate împiedica să credem 
că, cu ajutorul lui Dumnezeu, în lupta sa continuă 
cu natura, omul va izbuti, prin puterile spirituale 
pe care i le-a dat Dumnezeu, să țină în frîu natura 
şi să nu-i mai îngăduie să se dezlănţuiască într-un 
chip atît de îngrozitor. Lucrul acesta avem certi- 
tudinea că se va întîmpla, gîndind în smerenie 
că voia cea sfîntă a lui Dumnezeu, în ce priveşte 
raporturile dintre oameni, rămîne, așa cum spune 
rugăciunea domnească „precum în cer, așa şi pe 
pămînt“. 

Bunul Dumnezeu să ne ajute ! 

+ EMILIAN RĂȘINĂREANUL 


Episcop-vicar 
al Arhiepiscopiei de Alba Iulia şi Sibiu 


„Hristos în mijlocul nostru“ 


Cînd, la Sf. Liturghie, slujesc mai mulţi preoți 
după ce se dă îndemnul „să ne iubim unii pe alţii, 
ca într-un gînd să mărturisim“ și în timp ce se 
cîntă imnul: „Pe Tarăl, pe Fiul și pe Sfîntul Duh, 
Treimea cea de o ființă și nedespărțită“ — preoţii 
slujitori se îmbrățișează, în sfîntul altar, spunînd 
cuvintele: „Hristos în mijlocul nostru.“ În cuvin- 
tele: „Hristos în ei er nostru“ se mărturisește 
un adevăr și o dorință. Cei ce spun cuvintele: 
„Hristos în mijlocul nostru“ — mărturisesc ade- 
vărul că Domnul Hristos este de faţă și își arată 
dorința ca Mîntuitorul, cel ce este de faţă, să fie 
cît mai prezent și în simţirea celor ce iau parte 
la dumnezeiasca Liturghie. 

Cei dintii care au simţit prezenţa Domnului 
Hristos au fost, la nașterea Lui, Prea Sfînta Fe- 
in Maria, de Dumnezeu Născătoare, și dreptul 
Iosif. 


În gîndul și simțămîntul că Hristos este de față, 
s-au unit cu Maica Domnului și dreptul Iosif, 
niște păstori din apropierea Betleemului, cărora 
îngerul lui Dumnezeu le spusese: „lată vă bine- 
vestesc vouă bucurie mare, care va fi pentru tot 
poporul; că în orașul lui David, astăzi s-a născut 
vouă un Miîntuitor, care este Hristos Domnul“ 
(Luca 2, 10—11). Ajunși în faţa Mântuitorului, de 
curînd născut, păstorii au avut cunoștința pre- 
zenţei lui Hristos şi au putut spune: „Hristos în 
mijlocul nostru.“ 

Păstorilor le-au urmat magii de la Răsărit, care, 
călăuziți de stea, au ajuns și ei în fața copilului 
lisus, i s-au închinat și i-au dat, în dar, aur, 
tămiie și smirnă (Matei 2, 11). Fără îndoială că 
şi ei au avut încredințarea că Hristos era în mij- 
locul lor. 

Învăţătorii de lege, în mijlocul cărora a stat 
Domnul Hristos și pe care îi asculta și-i întreba, 
deși s-au minunat de răspunsurile și de priceperea 
Lui (Luca 2, 46—47), n-au cunoscut că pruncul 
de 12 ani, care i-a pus în uimire, era Hristos, 
nu și-au dat seama că Hristos era în mijlocul lor. 

Cînd Miîntuitorul nostru s-a botezat în lordan, 
de către înaintemergătorul loan, „glas din cer“ 
s-a auzit, care a zis: „Acesta este Fiul meu cel 
iubit, întru care bine am voit“ (Matei 3, 17). 
Aceste cuvinte, venite de Sus, aveau rostul să măr- 
turisească adevărul că Hristos era de față. Ele 
erau menite să stea drept temelie pentru convin- 
gerea că Hristos era în mijlocul celor ce îl vedeau 
botezîndu-se. 

Cuvinte asemănătoare cu cele de la Botez a 
rostit Tatăl ceresc și la schimbarea la față a 
Domnului Hristos, cînd, din norul ce i-a învăluit 
pe cei trei ucenici, martori ai schimbării la faţă 
şi pe Moise și Ilie, o voce a rostit: „Acesta este Fiul 
meu cel iubit, întru care bine am voit: pe acesta 
să-l ascultați“ (Matei 17, 5). Şi cu acel prilej s-a 
mărturisit adevărul că Hristos era de faţă, că El 
era în mijlocul celor ce văzuseră mărirea Lui. 

Înainte de dumnezeiasca Sa înălțare la cer, Fiul 
lui Dumnezeu — după mărturia Sfîntului Evan- 
ghelisv Matei — a spus ucenicilor Săi cuvintele: 
„Iată 'eu cu voi sînt în toate zilele, pînă la sfîr- 
şitul veacului“ (Matei 28, 20). Prin aceste cuvinte, 
Domnul a dat făgăduinţa că, așa cum a fost cu 
ucenicii Săi, este și cu toţi cei ce cred în El. Asta 
înseamnă că Domnul Hristos este și cu noi, este 
și între noi, că El este „în mijlocul nostru“. 

Fără îndoială că Domnul Hristos, fiind „Dum- 
nezeu adevărat din Dumnezeu adevărat“, este în 
mijlocul nostru cu dumnezeirea Sa, cu lucrarea Sa 
dumnezeiască. „Unde sînt doi sau trei, adunaţi 
în numele Meu — a spus Miîntuitorul — acolo 
sînt (și eu) în mijlocul lor“ (Matei 18, 20). 

(Continuare în pag. 2) 

Vizită ecumenistă la centrul arhiepiscopesc Sibiu 


Ca oaspete al P.F. Părinte Patriarh Justinian, 
între 7—11 iunie a.c. a vizitat Centrul mitropo- 
litan din Sibiu cunoscutul teolog Oscar Cullman, 
profesor onorar al facultăţilor de teologie protes- 
tantă din Strasburg, Paris şi Basel. În timpul 
vizitei a fost însoţit de sora sa, domnișoara Luise 
Cullman, şi de domnul Cezar Vasiliu din partea 
Serviciului de Relații Externe Bisericeşti al Sf. 
Patriarhii. 

Autor al unor valoroase lucrări în domeniul 
Noului Testament și al Istoriei Bisericii, profesorul 
Oscar Cullman a prezentat în faţa aci iai şi 
studenţilor Institutului Teologic din Sibiu, în zilele 
de 9 şi 10 iunie, două conferințe, tratînd probleme 
legate de Evanghelia după loan, intitulate: „In- 
tenția și valoarea istorică a Evangheliei după loan“ 
şi „Locul Evangheliei după loan în lumea ambiantă 
Şi în comunitatea creştină primară“, care, potrivit 
aprecierii P.C, rector Is. Todoran, au avut o 
mare valoare informativă în ce priveşte istorici- 
tatea Mîntuitorului lisus Hristos și modul în care 
a propovăduit. La cele două conferințe au fost 
prezenți și un grup de studenți şi profesori de la 
Secţia Evanghelică—Sibiu a Institutului reologic 
protestant unic din Cluj-Napoca. 

A fost de față Î.P.S. Mitropolit Nicolae al 
Ardealului, care, luînd cuvîntul după ultima con- 
ferință, a exprimat bucuria că oaspeţii au putut 
cunoaște direet viața noastră bisericească, marile 
realizări ale Patriei noastre, frumusețea munţilor, 
a monumentelor noastre, dar şi tru că „ne-am 
putut apropia sufletește, ca frații în dragostea lui 


lisus Hristos“. Căci — a subliniat Î.P.S.Sa — 
la temelia creştinismului, indiferent de nuanță, tre- 
buie să stea această dragoste, care îmbrățișează pe 
toţi și care ne cheamă pe toţi la unitate. 

În spiritul acesta al dragostei şi înfrățirii între 
oameni, între culte și între popoare a lucrat și 
lucrează Institutul Teologic din Sibiu, ca de altfel 
întreaga noastră Biserică, a reliefat în încheiere 
Î. P. S. Mitropolit Nicolae. 

Oaspeţii au participat la Sf. Liturghie în Cate- 
drala mitropolitană, în ziua de 8 iunie a.c., pre- 
cum și la slujba Vecerniei în biserica ortodoxă 
din cartierul Lazaret în după-amiaza aceleaşi zile. 
Au vizitat apoi Schitul— Păltiniș, Mănăstirea 
Brincoveanu de la Simbăta de Sus, biserica și 
muzeul din parohia Sibiel ș.a. De asemenea au 
făcut o vizită Eminenţei Sale Domnului Albert 
Klein, Episcopul Bisericii Evanghelice-Luterane din 
țara noastră, cu sediul la Sibiu. 

Vizita domnului profesor Oscar Cullman şi a 
domnișoarei Luise Cullman reprezintă o contri- 
buţie la întărirea legăturilor ecumenice dintre 
Biserici. 

Înainte de a părăsi Sibiul, dl profesor O. Cull- 
man a mărturisit între altele: 

„Am admirat frumoasa dvs. țară, Biserica şi 
mănăstirile dvs., aceste oaze spirituale. 

Am admirat, de asemenea, ospitalitatea Dvs., în 
chip special a î. P.S. Mitropolit Nicolae al Tran- 
silvaniei, care întruchipează unitatea dintre Biserică 
şi Teologie.“ 

Adi 


Datini și obiceiuri românești străvechi 


Luna 

A cincia lună — quintillis — a vechiului calen- 
dar roman și-a primit numele în memoria marelui 
comandant de oşti care a fost luliu Cezar, la 
puţin timp după asasinarea sa (44 a.Hr.). Fiind 
miezul verii, poporul nostru a' numit-o cuptor. 

După cunoștința noastră două sînt datinile prin- 
cipale din această lună: una montană — nedeza — 
cealaltă la încheierea ciclului agricol — bu a luă 
sau cununa. Originea termenului nedeie este dispu- 
tată. Lingviștii îl socotesc slav (medelja — dumi- 
nică), în timp ce unii folclorişti îl derivă din 
latinul mundina, care s-ar fi concentrat în nudeia, 
poate încă în latina vulgară, însemnînd loc de 
schimb comercial, tîrg, biîlci: sau adunare de 
oameni. Cu acest din urmă înţeles este înscris în 
Pravila lui Vasile Lupu (sec. XVII), însă ca topo- 
nimic este mult mai vechi și răspîndit pe întreg 
lanţul Carpaţilor. Încă la 1373 este amintit în 
documente muntele Cornul Nedeii, undeva prin 
preajma pasului Prislop. 

Ce erau nedeile? Reuniri ale locuitorilor de pe 
ambii versanți ai Carpaţilor și de la stînile dintr-o 
anumită zonă pe o poiană plană accesibilă din 
toate părțile, unde timp de o zi — rareori două 
sau mai multe — oamenii făceau schimburi de 
produse şi petreceau, iar tineretul lega cunoştinţe — 
unele consfințindu-se ulterior prin căsătorii — juca 
şi se juca într-un fel de mici întreceri distractive. 
O nedeie într-o anume zonă avea loc o singură 
dată pe an, de obicei între Sinziene și Sf. Ilie sau 
Sf. Pantelimon. Cunoscutul „Tîrg de fete“ de pe 
muntele Găina n-a fost altceva decît principala 
nedeie din Apuseni. Din Munţii Cibinului, Lotru- 
“lui şi Sebeșului spre Valea Hațegului sînt amintite 
nedei în Poiana Comenzii (între Voineasa și Răşi- 
nari), pe Bătrîna, în Piatra Albă, pe Frumoasa 
— despre care o tradiţie mărgineană spune că avea 
un târg care ținea o săptămînă — Duși, Salane 
(Poiana Muierii), Virful lui Pătru, Surianul etc. 
Aceeaşi tradiție aminteşte de existența unor mo= 
deste schituri de lemn în unele dintre aceste locuri, 
ai căror slujitori dădeau binecuvîntarea grupurilor 
sosite, oficiau căsătorii şi botezuri şi aplanau dife- 
rende. În această atmosferă grupurile îşi transmi- 
teau reciproc caracteristici, lărgindu-și fiecare re- 
gistrul cunoaşterii și sensibilităţii. Nedeile au avut 
astfel un rol major în crearea şi păstrarea unităţii 
etnice, lingvistice şi cultural-folclorice a poporului 
nostru. Întinse pe întreg lanțul Carpaţilor, nedeile 
au dat rezistență de be ii olele piese ale 
coloanei vertebrale constituite de munți pentru 
fiinţa românească. 

În secolul trecut termenul s-a extins și asupra 
micilor serbări cîmpeneşti care se organizau de 
două, trei ori pe an în unele sate de către ceata 
de juni. Dacă nedeile montane nu aveau un ritual 
precis, acestea se desfășurau într-o ordine asupra 
căreia spaţiul nu ne îngăduie să insistăm. 

Buzduganul sau cununa (la vest de Sebeș-Alba 
se numea peana) este datina de încheiere a ciclului 


agricol specifică sudului Transilvaniei şi Banatului. 
Ea este o clacă de seceriș care se desfășoară în 
jurul zilei de Sf. Ilie. Cercetările de teren au indi- 
vidualizat 3 tipuri: de obligație, de cinste și de 
ajutor. Ultima clacă se făcea între rude sau vecini, 
în ajutorul unor bătrîni, văduve etc. Cea de cinste 
se făcea pentru fruntașii satului: preot, învățător, 
primar etc., iar cea de obligaţie numai pentru 
preot și pentru lăutar. Chiar în paginile acestei 
gazete — de pildă cea cu data de 2 aprilie 1939 — 
sint înserate concursuri pentru ocuparea unor pos- 
turi de paroh — în numărul indicat la Ludeşti şi 
Costeşti din protopopiatul Orăştie — printre veni- 
turile asigurate fiind şi „cîte o zi de muncă“. 
Lăutarului i se făcea de asemenea o zi de clacă 
de către fete şi feciori în funcție de timpul cît 
trebuia să cînte fără plată. Neavînd holdă, de 
obicei acesta îşi „vindea“ claca. 

Cu seceri şi coase „clăcașii“ — este limpede că 
în acest context termenul nu are înțelesul exploa- 
tator consacrat — între 15—50, iar mai de mult 
chiar peste 100, se prezintă dimineața la gazdă, 
sînt omeniți, apoi cu lăutarii în frunte pleacă în 
alai la cîmp. Ajungând la capul holdei toată lumea 
îngenunchiază descoperită și se spune o rugăciune. 
Munca se divizează: bărbaţii cosesc, leagă snopi și 
clăiesc, iar femeile adună mănunchiuri de spice și 
snopi, fac legături, cară snopi la claie etc. Totul 
într-o atmosferă de mare voioşie, cu cîntece, glume, 
strigături etc. Se mai făcea Joc şi în pauzele de 
lucru, dar de obicei nu se juca decît la sfîrșit, după 
ce se întocmea buzduganul de către femeile mai în 
vîrstă. Pe un mănunchiu de spice întregi se legau 
altele mai scurte, rezultind o cruce cu multe braţe, 
Legîndu-se la capetele braţelor altele rot în cruce 
şi așa mai departe, pină la urmă lua într-adevăr 
formă de buzdugan. Pe alocuri el se încadra în- 
tr-un cerc tot de spice, de unde numirea de 
cunună. În frunte cu buzduganul purtat de un 
flăcău, alaiul revenea în sat cîntînd „Dealul Mo- 
hului“, cîntec ritual ieşit parcă din adîncul veacu- 
rilor. Cei din sat aleargă să ude cu apă buzdu- 
ganul, satul face haz, dar alaiul îşi continuă drumul 
spre casa gazdei. Aici va urma un ritual al mesei, 
predarea buzduganului „stăpinei“ — care-l va 
așeza la o icoană sau la fereastră — după care se 
va dezlega masa, începînd mai apoi jocul în lege 
pînă tîrziu. În toamnă, la arat şi semănat, buzdu- 
ganul va fi dus la capătul locului ca să privegheze 
și să sfințească munca, întrucît „buzduganul e 
trupul lui Hristos, așa cum chipul Lui e în tot 
bobul“. În acest înțeles vor fi amestecate cu 
sămînța boabele din spicele buzduganului. 

De la sat la sat între Ţara Birsei şi Banat datina 
are o serie întreagă de variaţii. Rămîne una dintre 
cele mai frumoase și mai pline de semnificații. 

Practici şi credințe de origine precreştină legau 
femeile și de zilele cinstirii unor sfinți (Cosma şi 
Damian-Cosmandinul, Pricopul-Procopie, Ciurica- 
Chirie și lulita, Marina, Maria Magdalena-Pălia, 

„Hristos în mijlocul nostru“ 


(Urmare din pag. 1) 

Mîntuitorul Hristos a fost în mijlocul credin- 
cioşilor și prin sfinţii Săi Apostoli. El este în 
mijlocul nostru prin urmașii sfinţilor Apostoli, 
prin episcopi și preoți. Ştim că Domnul Hristos 
a spus ucenicilor Săi: „Cine ascultă de voi, de 
mine ascultă și cine vă nesocotește pe voi, pe 
mine mă nesocotește. lar cel ce mă nesocotește 
pe mine, nesocotește pe Cel ce m-a trimis pe 
mine“ (Luca 10, 16). Din aceste cuvinte ale Min- 
tuitorului se înţelege că EI este prezent în mij- 
locul credincioşilor prin urmaşii Săi, prin sfinții 
Apostoli şi prin urmașii acestora; 

Sfinţii Apostoli, la vremea lor, și după ei, ur- 
mașii lor, ia și preoții, l-au dus pe Hristos 
în mijlocul credincioșilor, prin lucrarea Sfintelor 
Taine, prin propovăduirea Sf. Evanghelii și prin 
îndrumarea credincioşilor către Împărăţia lui 
Dumnezeu, Lucrarea învăţătorească și cea sfinţi- 
toare a episcopilor și a preoților se împlinește 
mai ales la sfintele slujbe. La sfintele slujbe, 
Hristos e în mijlocul nostru prin cuvîntul Său 
dumnezeiesc, care se citește din Sf. Evanghelie. 
Cuvîntul acesta din Sfinta Evanghelie are pentru 
noi aceeași însemnătate care a avut-o pentru cei 
dintii auzitori ai lui. Prin mijlocirea Sf. Evanghelii 
„Iristos e în mijlocul nostru“. 

Prin lucrarea preoțească, la Sf. Liturghie, „cin- 
stitele daruri, ce sînt puse înainte“, pe sfinta 
masă, adică piinea și vinul ce se aduc spre a fi 
sfinţite, se prefac în trupul și sîngele Domnului. 
În felul acesta, Mîntuitorul, cel înălțat cu trupul 
la cer, e în mijlocul credincioșilor, pe pămînt, 
în chip tainic, cu trupul și sîngele Său. El e pre- 
zent la Sf. Liturghie; e „în mijlocul nostru“. Mai 
ales credincioșii care se împărtășesc cu trupul și 
sîngele Domnului pot spune „Hristos în mijlocul 
nostru“. 

Pe Domnul Hristos îl avem în mijlocul nostru 
şi prin sfintele Sale icoane, care au rostul de a-l 
aduce de față în conștiința și simţirea noastră. 
Învățătura Bisericii este că între sfintele icoane 
şi cei zugrăviți pe ele este o legătură, așa încît 
cinstirea sfintelor icoane, sărutarea lor, este un 
chip în care ne arătăm cinstirea față de cei zugră- 
viţi pe icoane. Prin urmare, prin sfintele Sale 
icoane, Hristos este în mijlocul nostru nu numai 
cu amintirea, ci chiar cu prezența Sa adevărată. 

Hristos mai este în mijlocul nostru și prin acei 
care au trebuință de ajutor și în primul rînd prin 
copii. O știm aceasta din Sf. Evanghelie unde se 
spune că Mîntuitorul „a luat un copil, l-a pus 
lîngă sine și le-a zis (ucenicilor Săi): Oricine va 
primi pruncul acesta întru numele meu, pe mine 
mă primeşte; iar cine mă va primi pe mine, pri- 
meşte pe cel ce m-a trimis pe mine“ (Luca 9, 
47—48). 

Tor din spusele Mintuitorului știm că la Jude- 
cata de apoi, cei drepţi vor moșteni împărăţia 
gătită lor, pentru că, prin binele ce l-au făcur 
celor ce aveau trebuință, i-au făcur bine însuși 
Mîntuitorului. „Adevăr grăiesc vouă, întru cît aţi 
făcut unuia dintre acești frați ai mei, prea mici, 
mie mi-aţi făcut“ (Matei 25, 40). Potrivit acestor 
cuvinte ale Miîntuitorului, cuprinse în dumneze- 
iasca Evanghelie, cei ce au trebuință de ajutorul 
nostru îl aduc și ei în mijlocul nostru pe Mîn- 
tuitorul, care primește, ca pentru Sine, ceea ce 
facem pentru cei ce au trebuință de ajutor. 

Toată lucrarea Sf. Biserici are rostul de a-l 
aduce pe Hristos în mijlocul nostru. Ciuirile din 
Sf. Evanghelie, sfinta  propovăduire, Sfintele 
Taine, sfintele slujbe în general și în special 
Sf. Liturghie, toate la un loc și fiecare în parte 
îl aduc pe Hristos în mijlocul nostru. Sfinţiţii 
slujitori ai Bisericii, copilașii și cei fără de ajutor 
îl aduc și ei de față pe Mîntuitorul, ca să-i putem 
face bine. Nouă ne rămîne doar „să ne curăţim 
simțirile și să-l vedem pe Hristos strălucind cu 
neapropiată lumina învierii“, să-l recunoaștem în 
lucrările și rînduielile Sale, ca și în cei trimiși 
de El la noi și să mărturisim că într-adevăr 
„Hristos e în mijlocul nostru“, că „este și va fi“ 
totdeauna, acum și pururea și în vecii vecilor. 
Amin. 

lerod. Teofil Părăianu 


Adormirea Sf. Ana, Sf. Ilie și Sf. Pantelimon). De 
reţinut doar stringerea plantelor de leac în ziua 
„sfinților doctori fără de arginți Cosma şi Damian 
din Roma“, cum sînt numiţi în Sinaxarul lunii şi 
Moşii de Sf. Ilie, din nou pentru sufletele morților. 
Mărul era la mare cinstire în această zi, iar busuio- 


cul era pus pe iconostas în timpul slujbei — şi 
uscat sau făcut scrum — era considerat bun de 
leac. 


C. L. Dragu 

O nouă lucrare despre monumentele 
bisericești din Moldova 


De curînd a ieşit de sub tipar un volum masiv, 
editat de Mitropolia Moldovei şi Sucevei, intitulat: 
Monumente istorice bisericeşti din Mitropolia Mol- 
dovei şi Sucevei, laşi, 1974, p. 453. Prefaţa este 
semnată de Înalt Prea Sfinţitul Mitropolit Dr. 
Iustin Moisescu (p. 5—8), iar introducerea de Prof. 
Dr. Vasile Drăguţ (arhitectura religioasă și pictura 
murală, p. 9—22) şi Conf. Dr. Corina Nicolescu 
(icoane, broderii, argintării, mobilier, p. 23—26). 


Lucrarea propriu-zisă cuprinde descrierea a 82 
de mănăstiri şi biserici din cuprinsul Arhiepiscopiei 
Iaşilor și Episcopiei Romanului și Hușilor. La fie- 
care monument se face un scurt istoric al zidirii, 
cu indicarea refacerilor de mai tîrziu, o descriere 
a bisericii sub raport arhitectural, descrierea pic- 
turilor interioare şi exterioare, unde a fost cazul, o 
prezentare sumară a principalelor manuscrise, tipă- 
rituri, icoane, piese sculptate în piatră sau lemn, 
obiecte şi veşminte liturgice de valoare deosebită 
aflate în mănăstirea su biserica respectivă. În acest 
fel, sînt prezentate bisericile Sf. Nicolae din 
Rădăuţi, ctitoria lui Bogdan I, Sf. Treime din Siret 
(a doua jumătate a sec. XIV), apoi marile ctitorii 
ale lui Ştefan cel Mare: mănăstirea Putna, biserica 
din Pătrăuți, Sf. Ilie din Suceava, Sf. loan din 
Vaslui, Sf. Nicolae Domnesc din lași, Sf. Gheorghe 
din Hirlău, Sf. Petru şi Pavel din Huşi, Sf. Nico- 
lae din Dorohoi, Sf. Nicolae-Popăuţi din Botoşani, 
Borzești, Războieni, Volovăş, bisericile mănăstirilor 
Neamţ, Tazlău şi Dobrovăț, biserica din Reuseni 
precum și cîteva biserici atribuite de tradiție 
marelui domnitor. Sînt prezentate şi cîteva ctitorii 
boiereşti (biserica din Bălinești a logofătului Ion 


Tăutu, din Arbore, a piîrcălabului Luca Arbore 
ş. a.). 

Domnia lui Petru Rareş a fost tot atît de 
rodnică sub raportul monumentelor bisericeşti, ca 
şi a lui Ștefan cel Mare, căci el a ctitorit mănăs- 
tirile Probota, Moldoviţa, Râșca, bisericile Ador- 
mirea din Baia, Sf. Dumitru din Suceava, Sf. 
Dumitru din Hirlău catedrala episcopală din 
Roman, la care se adaugă ctitoriile sfetnicilor săi 
(Humor, Coşula) sau ale doamnei Elena (bisericile 
Învierea din Suceava, Sf. Gheorghe și Uspenia din 
Botoșani). 

În continuare sînt prezentate cîteva monumente 
din a doua jumătate a secolului al XVI-lea și 
anume ctitoriile lui Alex. Lăpușneanu (mănăstirile 
Bistriţa, Socola şi Slatina), Petru Schiopul (Galata 
şi Hlincea — ctitoria fiicei sale), a Movileștilor 
(mănăstirea Suceviţa) ş.a. Din prima jumătate a 
secolului al XVII-lea datează mănăstirile Secu, 
ctitoria lui Nestor Ureche, tatăl cronicarului Gri- 
gorie, Dragomirna, ctitoria mitropolitului Anastasie 
Crimca, apoi ctitoriile lui Miron Barnovschi (Bir- 
nova, Barnovschi din lași și Buhalniţa), ale lui 
Vasile Lupu (biserica Sf. Trei Ierarhi și Golia din 
laşi), ale cîtorva boieri (Pîngărați, Agapia ș.a.). 
Din a doua jumătate a secolului al XVII-lea ne 
rețin atenția mănăstirile Cașin, ctitoria domnito- 
rului Gheorghe Ştefan şi Cetăţuia lui Duca Vodă. 
Din secolul al XVIII-lea sînt descrise numai două 
biserici: Sf. 'Teodori din Iași și Sf. Gheorghe (Mi- 
tropolia veche din Iași), ridicată de mitropolitul 
Gavril Calimachi. În secolul al XIX-lea au fost 
realizate alte biserici monumente istorice sau artis- 


tice, fie din temelie, fie pe locul altora, mai vechi; 
biserica Sf. Spiridon, Frumoasa și Bărboi din laşi, 
mănăstirile Văratec, Vorona, Sihăstria, Horaiţa, 
schitul Durău, catedrala mitropolitană din Iaşi, 
biserica Mirăuţi din Suceava. 


S-a stăruit, cum era și firesc, asupra bisericilor 


cu picturi exterioare (Voroneţ, Humor, Arbore, 
Moldovița și Suceviţa), care au dus faima geniului 
artistic românesc în toată lumea. Dragosin, fiul 
preotului Coman din lași, care a zugrăvit biserica 
din Arbore, "Toma din Suceava care a zugrăvit 
probabil Moldovița sau zugravul anonim de la 
Voroneţ, pot fi socotiți printre marii maeștri ai 
artei universale. 

Un număr de 417 ilustrații în alb-negru și 
cîteva color (mai ales pentru bisericile cu picturi 
exterioare) însoțesc textul. La sfîrșit, prefața şi 
studiul imtroductiv sînt redate şi în versiunea 
franceză, apoi fiecare monument este prezentat din 
nou, într-o expunere rezumativă, în limba franceză 
însoţit de o reproducere în alb-negru, format mic. 
O bibliografie de 556 titluri și o anexă pe alte 
177 lucrări încheie volumul. 

La alcătuirea acestei lucrări monumentale au 
colaborat mai mulți slujitori ai Bisericii şi cerce- 
tători din afară: Preot vicar Scarlat Porcescu de 
la Iași, preot Ilie Gheorghița din Iași, preot prof. 
onorar loan Zugrav din Suceava, P.S. Episcop- 
vicar Nestor Vornicescu-Severineanul, pr. prof. 
Alexandru Ciurea, apoi Nicolae Grigoraș, 1. 
Caproșu, Constantin Turcu, Leon Șimanschi şi 
alţii. 

Prin amploarea şi prin execuţia ei tipografică, 
lucrarea reprezintă o realizare deosebită, care va 
face şi mai mult cunoscute marile creații arhitec- 
tonice, picturale şi culturale ale înaintaşilor noștri, 
atît în ţară, cît și peste hotare. 

Mircea Păcurariu 


Biserica din Arieșeni 


Între multele și marile valori, moştenite de la 
înaintaşi, se numără şi bisericuțele de lemn, care, 
asemenea brazilor codrilor noștri, se ridică, ca nişte 
rugăciuni pioase, spre măreţia Celui atotputernic. 
Între ele se numără şi biserica de lemn din parohia 
Arieşeni, prot. Cîmpeni, ridicată în sec. 18 (1791), 
pe locul alteia mai vechi, fiind declarată astăzi 
monument istoric și de arhitectură. Ce a mai fost 
bun din bisericuța veche s-a folosit la înjghebarea 
casei toacelor, fapt ce-l deducem din prezența în 
plafonul ei a cîtorva grinzi ce mai prezintă încă 
şi azi urme de pictură şi încă din aceea de calitate. 
Ridicarea noului locaş de închinăciune s-a pornit 
sub conducerea zelosului tînăr seminarist Nicolae 
Lazea din cătunul Gondești, azi comuna Arieșeni, 
care a şi fost hirotonit și i se spunea Popa Cuc 
fiind glasnic şi cu mult meșteșug la scrisul cu pot- 
coave. În 1806 reuşesc să o termine ca să poată 
sluji în ea, iar zugrăvitul pe lemn e gata doar în 
1829 de către Mihai Zugravul din Abrud. Popa 
Cuc slujeşte 50 ani și e urmat de fiul său Todor 
Lazea, a cărui gramată se mai păstrează şi azi, iar 
fiul său, tot Todor, slujeşte de la 1876—1897 în 
timpul căruia se tencuiește biserica în exterior. În 
1902 vine un preot tinăr din Albac loan Todea, 
decedat la 1. IV. 1961. 

În perioada 1946—1954 parohia fiind fără 
păstor, acoperișul bisericii şi pereţii încep să se 
strice. Actualul preot împreună cu cei mai buni 
credincioşi pornesc o acţiune de reparaţie. Ploile 
putreziseră grinzile ce susțineau duşumeaua la 
întreaga biserică, inclusiv tălpile, pilonii turnului, 
cupolei. A fost totul înlocuit în grabă cu grinzi 
noi şi consolidate cu şine de fier. 


Acoperișul bisericii a fost învelit cu tablă. 
Clopotul care se deteriorase a fost dus la topit, 
adăugindu-li-se încă 270 kg. Turnul de lemn nu 
mai rezista la o astfel de greutate, din care motiv 


s-a construit o clopotniță metalică, înaltă de 6 
metri. Primul dangăr al mult visatului clopot a 
umplut inimile noastre de bucurie și Munţii Apu- 

Biserica din Arieşeni 


seni de vestea că la Arieșeni s-a mai împlinit încă 
un vis. Tencuiala a fost refăcută şi ea în între- 
gime. 


Cultul morţilor, prin mormintele din jurul bise- 
ricii, a luat avînt prin exemplul personal al osâîr- 
duitorilor spre bine, și azi totul ne face cinste, 
cimitirul fiind îngrădit, iar la Sf. Liturghie s-a 
introdus cîntarea în comun, ceea ce a contribuit la 
sudarea parohiei noastre. 

În podul bisericii s-au găsit o seamă de cruci 
din lemn, sculptate, toate cu o vechime de peste 
100 ani. Au fost şi fixate pe pereții exteriori ai 
bisericii, în chip de expoziție în aer liber. 

Piesa cea mai de preţ din incinta bisericii pare 
a fi iconostasul, cu cele 16 icoane pictate direct 
pe lemn, dăruit de către Mocan Todor şi soţia sa 
Ilina, la praznicul Sf. Ap. Petru și Pavel 1830, 
precum şi o troiță sculptată în lemn de paltin de 
către fiul tribunului lui Avram lancu-Corcheș. 

Biserica are de asemenea trei icoane vechi de 
peste 300 ani, roase de dintele vremii şi care 
urmează să fie restaurate potrivit prevederilor 
legale actuale. 

După executarea reparațiilor menţionate şi încă 
altele, toate cu concursul organelor parohiale şi al 
credincioşilor, biserica din Arieșeni a fost cinstită 
de prezența Î.P.S. Mitropolit al Ardealului, 
Nicolae Mladin, care a tîrnosit-o în 8 august 1971. 

O seamă de ilustrate, tipărite la Tipografia 
Institutului biblic din București, duc în ţară și 
peste hotare frumusețea bisericii din Arieşeni, o 
parte din comorile sale de artă, precum și peisajul 
minunat al Munţilor Apuseni. 


Pr. V. Todea 

Rugăciunea de seara 


„Să se îndrepteze rugăciunea mea ca tămiia înaintea Ta, ridicarea miinilor mele 
să jie ca o jertfă de seară.“ : 


În ceasurile înserării cînd ziua se luptă cu 
noaptea, iar întunericul se aşterne pe pămînt, ne 
supunem cu toții unei legi căreia însuși timpul se 
supune. „Pus-ai întuneric şi s-a făcut noapte“ (Ps. 
103, 21) spune psalmistul. Acesta este ceasul potri- 
vit cînd este bine să ne retragem la lumina palidă 
şi tremurătoare a unei candele, agățată sub icoana 
credinței noastre, să ne descoperim şi să ne rugăm. 
Icoana nu are altă menire decît aceea de a ne 
face să ne simţim mai aproape de Dumnezeu, nu 
prin valoarea ei materială ci prin ceea ce repre- 
zintă ea, iar candela nu este altceva decît puţina 
noastră jertfă, simbol al rodului muncii noastre, 
muncă simbolizată prin uleiul care arde, adusă ca 
mulțumire binefacerilor lui Dumnezeu. 


Rugăciunea de seara se poate face şi obștească, 
la slujba vecerniei de seara, sau în postul mare la 
Liturghia Sf. Grigore Dialogul, cunoscută şi sub 
zeii a de „Liturghia darurilor mai înainte sfin- 
țite“. La început această Liturghie se săvîrşea seara 
la vremea vecerniei după ceasul al 9-lea, adică 
3—4 după masă. Astăzi se săvîrşeşte în toate zilele 
din postul Sf. Paști, dar mai ales miercurea și 
vinerea din postul mare, afară de sîmbăta și 
Duminica, de sfinta zi a Bunei Vestiri și de 
Vinerea mare. 

Această Sf. Liturghie este o impresionantă rugă- 
ciune obștească de, seara. 

Biserica Ortodoxă recomandă și rugăciunea par- 
ticulară, adică rugăciunea făcută acasă singur şi 
nu numai acasă ci în orice loc, cu condiţia ca 
ea să se facă în numele Mîntuitorului Iisus Hristos, 
cu inimă curată, cu credință, pentru că numai așa 
este bine primită. 

Dacă primăvara este socotită ca o dimineaţă a 
anului, rugăciunea de seara o putem socoti ca un 
început al zilei de miine, pentru că ziua liturgică 
începe cu vecernia de seara. 

Rugăciunea este puntea care ne leagă pe noi 
de Dumnezeu, este intrarea noastră în comuniune 
cu El şi cînd este mai potrivit de realizat acest 
lucru decît în ceasul acesta al înserării, cînd omul 
obosit de munca zilei se retrage pentru acele citeva 
clipe ca să vorbească în taină cu Dumnezeu. 


Însuși Mîntuitorul s-a rugat, atît cu Sf. Apostoli 
cât şi singur, ziua și noaptea. În ceasul acesta deci 
dintre noaptea care vine şi ziua care fuge, cînd 
soarele își ascunde sulița în teaca nopții, cînd parcă 
întreaga fire se retrage pentru rugăciune, se cade 
ca şi noi să ne retragem, să facem bilanțul faptelor 
noastre de peste zi, regretind pe cele rele şi mul- 
țumind pentru ajutorul dat de a ne fi putut face 
datoria față de Dumnezeu, față de obște şi faţă 
de noi înșine. 


Rugăciunea este ca roua de seară căzută peste 
iarba cîmpului, care o ajută să se ridice şi să se 
înalțe. Așa este pentru sufletul nostru tulburat de 
atitea patimi, dureri și îndoieli; îl ajută să se 
ridice, să pornească pe drumul care duce la mîn- 
tuire, dinduri încredere şi așternîndu-i un început 
de linişte. E bine ca rugăciunea noastră să o în- 
cepem cu o rugăciune de laudă, să preamărim pe 
Dumnezeu,  „Ziditorul tuturor celor văzute şi 
nevăzute“ (Simbolul credinţei), apoi să trecem la 
rugăciunea de cerere și după aceea la rugăciunea 
de mulțumire: „Mulţumiţi lui Dumnezeu pentru 
toate, căci aceasta este voia lui“ (Efes. 5, 20). E 
bine să ne rugăm pentru „pacea a toată lumea“, 
pentru părinţi, frați, pentru cei în dregătorii, pen- 
tru cei trecuți la cele veșnice şi pentru tot ceea ce 
este spre mântuirea sufletelor noastre. 


Pentru cei ce încep munca, seara este un în- 
ceput al zilei de muncă dar aceştia prin însăși 
munca lor cinstită şi ordonată fac o rugăciune 
către Dumnezeu. Pentru alții însă, seara este 
începutul nopţilor de petreceri, e timpul favorabil 
păcatului. Sub adăpostul întunericului Iuda îl 
sărută pe Mîntuitorul şi îl vinde. La adăpostul 
întunericului, se fac atitea fărădelegi. Ca cei ce 
ştim că vom da seama înaintea lui Dumnezeu de 
toate fărădelegile noastre să fugim de astfel de 
fapte şi să ne aducem aminte că tot sub umbrele 
tăcute ale înserării, lisus Hristos ne oferă un 
exemplu de rugăciune de seara, rugîndu-se Tatălui 
ceresc pentru izbăvirea neamului omenesc. Se cade 
deci să ne retragem și noi măcar pentru cîteva clipe 
şi în acele momente de sinceritate față de noi 
înşine și față de Dumnezeu, să recunoaștem înain- 


REDACŢIA: Secţia culturală a Consiliului arhiepiscopesc — Sibiu 


(Ps. 140, 1—2) 


mea Lui, înaintea conştiinţei noastre, insuficienta 
noastră strădanie spre cele bune, că nu am depus 
destulă muncă, n-am avut destulă voință, că poate 
nu am ales calea potrivită nouă, sau u că am 
ales drumul de coboriș, mai uşor ka făcut, sau 
pentru că ne-a fost frică de greutăţi, am fost neho- 
tărîți şi n-am avut destul curaj spre a privi la 
înălțimi și a urca cărarea care duce la împlinire, 
la desăvârşire. 

Se cuvine și este necesar să avem tăria de a 
ne privi pe noi înşine, sincer și nepărtinitor, de a 
citi fără scăpări din vedere şi fără şovăire în adîn- 
cul conştiinţei noastre, de a scormoni toate rănile 
morale, oricît de dureroase ar fi, tot ceea ce nu 
se potrivește cu poruncile lui Dumnezeu. Atunci 
vom vedea adevărata noastră față şi, dacă sîntem 
cinstiţi, ne vom cutremura de ceea ce puteam să 
facem şi n-am făcut, de binele pe care puteam să-l 
facem și nu l-am făcut, de munca pe care trebuia 
s-o facem deplină, potrivit poruncii lui Dumnezeu 
„slujba ra fă-o deplin“ (II Tim. 4—5) şi n-am 
făcut-o, de îndatoririle noastre de creştini, 
oameni și cetățeni. Aceste constatări să nu ne des- 

curajeze însă, ci să ne determine în a lua hotărîrea 
cuvenită și a merge cu fermitate pe drumul care 
duce la împlinirea poruncilor lui Dumnezeu. 


Acestea sint doar cîteva căi care ne ajută să 
ajungem la acea înălțime de desăvîrșire, unde 
putea sta cu fața sus şi să spunem: „Lucrul cel 
un l-am făcut“ (II Tim. 4—7). Dumnezeu ne-a 
dăruit, prin jertfa Fiului Său, posibilitatea de a ne 
A A age 
îndrepta, de a ne reface în har, de a ne ridica 
iarăși pînă la treapta desăvîrșirii. Pentru aceasta, 
însă, e nevoie de a ne da seama ce anume am făcut 
Tău, este nevoie să ne cun toate păcatele 
pentru a le smulge, a le îndepărta, a scăpa de ele, 
iar la acest lucru ne stă în mare ajutor şi rugăciu- 
nea de seara. 


Cu rugăciunea de seara, facem o mărturie văzută 
a legăturii dintre noi şi Dumnezeu şi cu ajutorul 
ei gîndurile noastre se înfăţişează înaintea lui 
Dumnezeu. S-o practicăm deci cu regularitate, zi 
de zi, la biserică sau la icoana noastră de acasă, 
căci rugăciunea e așa de necesară pentru suflet, 
precum e de necesară apa pentru peşte, cum spune 
Sf. loan Gură de Aur, iar un mare poet francez 
se ruga așa: „Doamne, dă-mi puterea să-mi fac 
datoria în fiecare zi și voi deveni astfel un erou 
și un sfânt.“ 


Dumitru Dan 


Temeiuri ale învățăturii noastre de credință 
Însuşirile Bisericii 


a) Una 


— „Este un singur trup și un singur Duh, pre- 
cum și chemaţi aţi fost la o singură nădejde 
a chemării voastre. E un Domn, o credință, 
un botez, un Dumnezeu și Tatăl tuturor, care 
este peste toate și prin toate și întru noi toţi“ 
(E£. 4, 4—6). 

— Nu mai este iudeu, nici elin, nu mai este nici 
rob, nici liber, nu mai este parte bărbătească 
și parte femeiască, pentru că toți una sînteţi 
în Hristos lisus“ (Galat. 3, 28). 


— „Aşa şi noi, cei mulți, un trup sîntem în 
Hristos și fiecare sîntem mădulare, unii altora“ 
(Rom. 12, 5). 

— „Căci o piine, un trup sîntem cei mulţi; căci 
toţi ne împărtășim dintr-o pîine“ (1 Cor. 10, 
17). 

— „Ca toţi să fie una, după cum Iu, Părinte, 
întru Mine și Eu întru Line, așa și aceștia 
“în Noi să fie una, ca lumea să creadă că Iu 
m-ai trimis“ (loan 17, 21). 


— „Şi vor auzi glasul Meu și va fi o turmă și 
un păstor“ (loan 10, 16). 


— „E un singur Dumnezeu, un singur Hristos 
şi o singură Biserică“ (Sf. Ciprian). 

— „E o singură credinţă, un singur Hristos, un 
singur Dumnezeu Tatăl, un singur Domn lisus 
Hristos, Fiul Său şi un singur Duh Sfint“ 
(Rufin). 


b) Sfintă 


— „Hristos a iubit Biserica şi s-a dat pe Sine 
pentru ea, ca să o sfințească, curăţind-o cu 
baia apei prin cuvînt şi ca s-o înfăţişeze Sieși, 
Biserică slăvită, neavînd pată sau zbircitură, 
sau altceva de acest fel ci să fie Sfintă și fără 
prihană“ (Efes. 5, 25—27). 


— „Și întru această voință sîntem sfințiți, prin 
jertfa trupului lui Iisus Hristos, odată pentru 
totdeauna“ (Evrei 10, 10). 


— „Căci printr-o singură jertfă adusă, a adus la 
veșnică desăvîrșire pe cei ce se sfințesc“ (Evrei 
10, 14). 

— „lar într-o casă mare, nu sînt numai vase de 
aur şi de argint, ci și de lemn şi de lut; și unele 
sînt spre cinste, iar altele spre necinste“ 
(II Tim. 2, 20). 


— „Unde e Biserica, acolo e și Duhul Sfînt, și 
unde e Duhul Sfînt acolo e Biserica și tot 
harul“ (Sf. Irineu). 

— „Biserica este fără pară și fără zbîrcitură“ 
(Rufin). 


(Taxa poștală plătită în numerar) 


c) Sobornicească 


-— „Drept aceea, mergînd, învăţaţi toate nea- 
murile, botezîndu-le în numele Tatălui și al 
Fiului și al Sfîntului Duh“ (Matei 28, 19). 


— »Veţi lua putere, venind Duhul Sfînt peste 
voi și îmi veţi fi Mie martori în Ierusalim 
şi în toată Iudeea și în Samaria și pînă la 
marginea pămîntului“ (F. Ap. 1, 8). 

— „Nu mai este elin și iudeu, tăiere împrejur şi 
netăiere împrejur, barbar, scit, rob și liber, ci 
toate şi întru toți Hristos“ (Colos. 3, 11). 


— „Unde este Hristos acolo este și Biserica sobor- 
nicească“ (Sf. Ignatie). 


— „Biserica se numește sobornicească, fiindcă 
. Li A id . id 

există în toată lumea, de la marginea pămîn- 
tului la alta“ (Sf. Chiril al Ierusalimului). 


— „Biserica se numește sobornicească fiindcă este 
revărsată în toată lumea“ (Sf. Atanasie cel 
Mare). 


d) A postolică 


— „lar zidul cetăţii avea douăsprezece pietre de 
temelie și în ele douăsprezece nume, ale celor 
doisprezece Apostoli ai Mielului“ (Apoc. 21, 
19). 


— „Deci, dar, nu mai sînteţi străini și locuitori 
vremelnici, ci sînteţi împreună cetățeni cu 
sfinții și casnici ai lui Dumnezeu, zidiți fiind 
pe temelia apostolilor și proorocilor, piatra cea 
din capul unghiului fad. însuși lisus Hristos“ 
(Efes. 2, 19—20). 

— „Ca să vă aduceţi aminte de cuvintele cele 
mai înainte grăite de Sfinţii prooroci şi de 
porunca Domnului şi Mântuitorului, dată prin 
Apostolii voştri“ (II Petru 3, 2). 


= „De aceea deci, fraţilor, staţi, neclintiți și 
ţineţi predaniile pe care le-aţi învăţat, fie prin 
cuvînt, fie prin epistola noastră“ (II Tesal. 
2, 15). 


— Trebuie Supunere către cei care sînt presbiteri 
în Biserică, către cei care au succesiune de la 
apostoli, cum am arătat, Aceștia, odată cu 
succesiunea episcopatului, au primit cu voinţa 
Tatălui și darul sigur al adevărului“ (Sf. 
Irineu). 


— „Bisericile se socotesc apostolice, ca urmașe ale 
Bisericilor apostolice... Așa multe și așa de mari 
Biserici sint una, aceea, care vine de la Apostoli, 
din care sînt toate. Astfel toate sînt prima și 
sînt apostolice, în măsura în care toate-și arată 
unitatea cu una singură“ (Tertulian). 

CHEMAREA ȚARII 


Ca și viaţa inşilor, a familiilor, la fel viaţa 
unor colectivități mai mari sînt supuse adesea unor 
încercări, uneori cu mari pierderi materiale și 
suferințe omenești. Citeam mai pînă ieri în ziare 
cum, ani de-a rîndul, seceta a bîntuit într-o seamă 
de state africane, încît milioane de oameni și-au 
părăsit vetrele în căutarea de hrană și apă. Este 
adevărat că a venit ajutorul altor popoare, căci 
așa este cu cale în astfel de situaţii, care a mai 
ameliorat urmările dezastruoase ale secetei. 

Ne-a fost dat în același timp ca an de an să luăm 
cunoştinţă de mari inundaţii în diverse părţi ale 
globului, cu urmări de asemenea dezastruoase, și 
gîndul nostru și inima noastră au fost alături de 
cei în suferință. 

lată însă că, în ultimii cinci ani, două ase- 
menea încercări au venit și peste ţara 
noastră, peste poporul nostru. Dacă scrutăm 
puţin istoria, vedem cum de-a lungul veacurilor 
am mai avut asemenea încercări, precum și de 
altă natură; au mai fost revărsări de ape, de 
lăcuste, de molime, ca și invazii străine, dar înain- 
taşii noștri n-au disperat, și-au venit repede în 
fire şi, cu nădejdea în Dumnezeu și în puterile 
lor unite, au ieşit mereu deasupra neajunsurilor, 
chiar cînd situaţiile erau din cele mai disperate. 
Este destul să ne amintim, în această privinţă, de 
situaţia în care se afla Ștefan cel Mare după o 
luptă cu turcii, cînd, înfrînt pentru un moment, 
părea că nu mai este nici o nădejde de scăpare 
pentru ţărișoara sa. Dar, la îndemnul mamei sale, 
aşa cum spune legenda, la îndemnul lui Daniil 
Sihastru, marele Voievod își readună oștenii și ne 
reamintim cum dragostea de glia străbună a făcut 
adevărate minuni, ţara fiind mâîntuită de invazia 
străină. 

Încercări mari am avut la acest început de 
vară; sute de localităţi, zeci de fabrici și uzine, 
sute de mii de hectare încărcate de roade gata 
de a le revărsa în hambare au ajuns sub apă. 
Pagubele au fost imense, iar suferințele oamenilor 
au fost și ele mari, mai ales ale celor ce și-au 
văzut casele năruite, iar bunurile lor adunate an 
de an luate de ape. Între construcţiile afectate de 
calamități au fost și multe biserici. Numai în 
Arhiepiscopia de Alba Iulia și Sibiu am avut peste 
30 biserici inundate sau expuse degradării și chiar 
prăbușirii din cauza alunecărilor de teren, între 
care mai multe monumente de arhitectură, ca de 
exemplu minunata catedrala din Sighișoara, unele 
chiar prăbușindu-se, ca de pildă biserica din Cră- 
ciunelul de Sus (prot. Aiud) și Valea Zălanului 
(prot. Sf. Gheorghe). La acestea se adaugă peste 
20 case parohiale rupte de ape sau deteriorate 
într-o măsură mai mică sau mai mare. 

Majoritatea acestor biserici au fost cercetate la 
faţa locului, iar credincioșii lor mîngiiați și încu- 
rajaţi de Î.P.S. nostru Mitropolit Nicolae al 
Ardealului, care a cercetat, între 8—15 iulie a.c., 
roate zonele calamitate din Arhiepiscopie. 

A venit însă chemarea Domnului Președinte 
Nicolae Ceaușescu, ca întreaga populație aptă de 
muncă să participe la acțiunile pentru prevenirea 
și înlăturarea urmărilor inundaţiilor. La această 
chemare a răspuns întregul nostru popor, astăzi 
mai puternic ca oricînd prin unitatea tuturor 
fiilor ţării. Au răspuns la această chemare toate 
categoriile de cetățeni ai Patriei, fără nici o deose- 
bire de naţionalitate, limbă, religie, vîrstă şi sex, 
încît putem spune că în aceste zile poporul nostru 
a dat un nou și măreț examen, nu numai civic 
ci și moral. S-au scris în aceste zile ale lui iulie, 
ca şi în anul 1970, adevărate pagini de eroism 
cetăţenesc, pentru că chemarea Domnului Preşe- 
dinte a fost chemarea ării, chemarea înaintaşilor 


noștri, care ne stau mereu pildă de dăruire pentru 
pămîntul străbun, chemarea conștiinței noastre de 
oameni și cetăţeni, chemarea dragostei noastre de 
Patrie. 

Au răspuns și continuă să răspundă la această 
chemare, ca şi la îndemnul lerarhilor noștri, și 
fiii Bisericii noastre, cler și credincioşi deopotrivă, 
precum și elevii seminariști și studenţii teologi, 
incepînd de la Centrele eparhiale și pînă la cea 
mai mică unitate, oferindu-și cu dragoste braţele 
acolo unde a fost și mai este încă nevoie. Facem 
aceasta și în virtutea simțămintelor adinci care 
ne leagă de aceste binecuvîntate plaiuri părin- 
tești, dar o facem și pentru că aceasta este porunca 
Mintuitorului nostru lisus Hristos, care a venit 
în lume „să slujească“, să vindece răul de orice 
fel, ca și porunca Sfinţilor Săi Apostoli, care ne 
spun neîncetat: „Să prisosiţi în tot lucrul cel 
bun“ (II Cor. 9, 8), sau: „Nimeni să nu caute 
numai de ale sale, ci fiecare și de ale altuia“ 
(1 Cor. 10, 24), ori: „Să fim neosteniţi în săvir- 
şirea binelui, căci, nelenevindu-ne, la vreme potri- 
vită vom și secera“ (Gal. 6, 9), fiind vorba aici, 
desigur, și de secerișul datoriei împlinire, al bucu- 
riei că am ieșit deasupra peajunsurilor pe care 
calamităţile naturale ni le-au cauzat. 

Aceste îndatoriri izvorăsc totodată și din dra- 
gostea noastră de Dumnezeu și de semeni, dragoste 
în care trebuie ca neîncetat să „prisosim“ (I Tes. 
3, 12). Este negrăit de măreț acest simțămînt, 
care ne leagă, ba ne obligă să depindem unul de 
altul. „Dumnezeu — spune Sf. loan Gură de 
Aur — a înlănţuit în așa fel lucrurile ca nimeni 
să nu poată ajunge la folosul său pînă ce n-a 
contribuit mai întîi la folosul altuia... Pentru 
aceasta — continuă Sf. Părinte — Dumnezeu ne-a 
dat o singură făclie: Soarele, a întins un singur 
acoperămînt: Cerul, ne-a dat o singură masă: 
Pămîntul.“ 

Este adevărat că, potrivit învățăturii Bisericii 
noastre, este o strinsă legătură, o strînsă solidari- 

tate între noi și natură, între noi și mediul încon- 
jurător, pe care avem obligaţia de a-l îmbogăţi 
și înfrumuseţa mereu, ceea ce putem face prin 
munca, dar și prin ţinuta sau conduita noastră 
morală. După cuvîntul Sf. Apostol Pavel, firea 
însăși are un „dor“ al deplinătăţii spre care tinde 
(cf. Rom. 8, 19—21). Sub nici o formă deci nu 
se cuvine a o „întina“ (Levitic 18, 28) printr-o 
poluare fizică sau morala. Să nu uităm că chiar 
și uciderea unei păsări prin negrija noastră este 
un păcat. Altfel spus, cu cît viața noastră morală 
crește spre desăvîrșire, cu atît, prin voia lui Dum- 
nezeu-Atotputernicul, și firea ne secondează în 
acest urcuș spre perfecţionare sau desăvişire. 


De aceea, încercările prin care am trecut ne 
reamintesc, într-un fel, și de obligaţia pe care o 
avem de a ne îmbunătăți mereu și viaţa noastră 
morală. „Irebuie — cum se adresa Î.P.S. Mitro- 
polit Nicolae al Ardealului credincioșilor din cate- 
drala mitropolitană din Sibiu, Duminică, 13 iulie 
a.c€. — să ne concentrăm toate forțele într-o 
unitate deplină“, spre a depăși aceste încercări, 
dar, în același timp, „să ne facă să gîndim mai 
adînc la viaţa noastră, să ne facă să fim mai 
buni, să ne străduim să trăim mai după voia lui 
Dumnezeu, să ne îndreptăm cu mai multă sîr- 
guinţă spre lumina lui Hristos, spre smerenia Lui, 
spre blîndețea Lui, spre dragostea Lui.“ 


„Cînd cineva a văzut urmările calamităţilor — 
spunea Î.P.S. nostru Mitropolit Nicolae cu ace- 
lași prilej — nu poate pleca de la acele locuri 
fără să aibă în suflet durerea celor ce au avut 
de suferit, durere care ne cheamă pe toţi să facem 
totul ca ea şă se vindece cît mai repede.“ 


Să răspundem deci cu tot elanul la chemarea 
țării, să ne deschidem inimile, pungile, dacă este 
nevoie, dar, mai ales, să ne deschidem cu toţii 
braţele, pentru ca, prin forţele noastre unite și 
cu ajutorul lui Dumnezeu, să vindecăm cît mai 
repede rănile adînci pe care calamităţile le-a lăsat 
în trupul ţării, pentru ca viaţa să reintre în 
făgaşul ei firesc, pentru ca Patria să-și continue 
drumul spre propășire, așa cum este voia noastră 
a tuturor. 

TB 


Vizita P. F. Părinte Patriarh Justinian, 


făcută Bisericii Ortodoxe Ruse 


Răspunzînd invitaţiei Sanctităţii Sale, Pimen, 
Patriarhul Moscovei şi a toată: Rusia, Prea Feri- 
citul Părinte Patriarh Justinian, însoţit de Î. P.S. 
Iustin, Mitropolitul Moldovei şi Sucevei, Î. P. S. 
Arhiepiscop Teofil al Vadului, Feleacului şi Clu- 
jului-Napoca, P.S. Episcop Vasile al Oradiei, 
P. Cuv. arbim. Epifanie Norocel, stareţul Mănăs- 
tirii Neamţ, P.C. prot. Sava Marin şi C. diac. 
]. Bănăţeanu, a făcut o vizită Bisericii Ortodoxe 
Ruse, între 9—16 iunie a.c. 


S-au vizitat cu acest prilej biserici din Arhi- 
episcopia Lvov, condusă de Î.P.S. Mitropolit 
Nicolae al Lvovului, săvirșindu-se Sf. Liturghie 
în Mănăstirea Potreaev, una din cele mai vechi 
și mai însemnate mănăstiri ale Bisericii Ruse. 
Mănăstirea a fost întemeiată în sec. XII, a avut 
o dezvoltare deosebită prin activitatea Sf. lov, 
care a viețuit în sec. XVI şi este în prezent un 
centru puternic de viață duhovnicească al Bisericii 
Ruse. Clădită pe o stincă, are trei locașuri de cult 
în etaje suprapuse. La Înălțarea Domnului, Prea 
Fericirea Sa Patriarhul Justinian a săvârşit Litur- 
ghia în Catedrala din Lvov, înconjurat de un 
sobor numeros de arhierei şi preoţi în faţa mai 
multor. credincioși. 


Au fost vizitate mai multe biserici din Lvov 
pline de credincioși care au ascultat cu bucurie 
cuvîntul de învăţătură şi de pace al Prea Fericirii 
Sale. 

La Lvov sînt biserici mari, monumentale, bine 
întreţinute şi cercetate de credincioși. 

A fost vizitată Biserica din orașul Nestevzov, 
vechiul oraş Jolkiev, unde se află înmormîntat 
Mitropolitul Moldovei Dosoftei. 

În ziua de 13 iunie, delegaţia Bisericii Orto- 
doxe Române a vizitat împreună cu cei doi 
patriarhi Mănăstirea Zagorsk, centrul vieţii spiri- 
tuale a Bisericii Ruse. Delegaţia a fost întîm- 
pinată de Î.P.S. Serafim, rectorul academiei 
duhovnicești. S-au vizitat bisericile din incinta 
mănăstirii, în număr de 10; muzeele, Academia 
Dubovnicească, Palatul patriarhal ş. a. 

S-a făcut un serviciu religios în biserica în care 
se află racla cu moaştele sfintului Serghie de 
Radoneţ, precum şi în biserica Bolniţă, în care se 
află mormântul fostului patriarh Alexei. 

Zina de 14 a fost dedicată vizitării Moscovei, 
oraș cu peste opt milioane de locuitori, cu nume- 
roase monumente de artă, cultură și cu o bogată 

(Urmare din pag. 2) 

Gonsfătuire a lerarhilor din Mitropoliile Ardealului şi Banatului 


În după-masa zilei de 2 iulie 1975 la reședința 
mitropolitană din Sibiu a avut loc o consfătuire 
a lerarhilor din Mitropoliile Ardealului şi Banatu- 
lui, la care au participat: Î.P.S. Mitropolit 
Nicolae al A leat Î. P.S. Mitropolit Nicolae 
al Banatului, Î.P.S. Arhiepiscop Teofil al Vadu- 
lui, Feleacului și Clujului-Napoca, P.S. Episcop 
Visarion al Aradului, P. S. Episcop Vasile al Ora- 
diei, P.S. Emilian Rășinăreanul, Episcop-vicar al 
Arhiepiscopiei de Alba Iulia și Sibiu, și P.S. Ius- 
unian Maramureșanul, Episcop-vicar al Arhiepis- 
copiei Vadului, Feleacului și Clujului-Napoca. 

Desfășurată sub președinția Î.P.S. Mitropolit 
Nicolae al Ardealului, consfătuirea a analizat o 
seamă de probleme comune Eparhiilor transilvă- 
nene, ca de exemplu: Mijloace pentru o pastoraţie 
eficientă în parohii, activitatea Institutului Teo- 
logic Universitar din Sibiu, unde îşi formează 
candidaţii la preoție toate Eparhiile transivănene, 
ș.a. 

La primul punct de pe ordinea de zi, Ierarhii 
participanţi la consfătuire au prezentat aspecte 
din lucrarea care se desfășoară în fiecare Eparhie 
pe linie pastorală, reliefîndu-se atit părțile pozi- 
tive cit și cele negative, care se întîlnesc în unele 
parohii. S-au făcur de asemenea propuneri pentru 
o mai rodnică lucrare în viitor. 

Discuţiile s-au concretizat într-o seamă de mă- 
suri, privind, de exemplu, disciplina clerului, 
navetismul unor preoți, conduita preoţilor, lucra- 


rea consiliilor și comitetelor parohiale, potrivit 
regulamentului, cercetarea filiilor, generalizarea 
cîntării în comun ș.a., măsuri care urmează să 
fie aplicate în Eparhiile din cele două Mitropolii 
transilvănene. 

Invitat la consfătuire, P.C. rector Is. Todoran 
face, la al doilea punct de pe ordinea de zi, o 
scurtă prezentare a activităţii Institutului Teologic 
Universitar din Sibiu în anul universitar care s-a 
încheiat, subliniind atit rezultatele pozitive obţi-, 
nute în munca de instruire şi educaţie a studenților 
teologi, cît și aspectele negative care s-au ivit. 

Se face de asemenea o informare asupra etapei 
în care se găsesc formele privind lucrările de 
extindere la Institutul menţionat, față de care 
Ierarhii din Mitropoliile Ardealului și Banatului 
manifestă un interes deosebit, reînnoindu-și acor- 
dul de a contribui bănește la aceste lucrări. 

Şi la acest punct de pe ordinea de zi s-au luat 
unele hotăriri și s-au făcut o seamă de recoman- 
dări. 

După rezolvarea și a altor probleme de pe 
ordinea de zi, în încheiere Î.P.S. Mitropolit 
Nicolae al Ardealului a mulțumit Ierarhilor din 
Mitropoliile Ardealului și Banatului pentru par- 
ticiparea la consfătuire, care, asemenea altora 
asemănătoare, a prilejuit un rodnic schimb de 
experiență ce va folosi în activitatea de viitor a 
Eparhiilor din cele două Mitropolii iasi vază 

Vizita P. F. Părinte 
Patriarh Justinian, ... 

industrie — cu adevărat — „inima“ întregii 
Uniuni Sovietice. Z: 

Duminică, în 15 iunie, s-a săvinşit Sf. Liturghie 
intr-un sobor impunător în frunte cu cei doi 
Patriarhi în fața unei mulţimi de credincioși în 
Catedrala patriarhală din Moscova. 

În cuvintările lor, cei doi Patriarhi an arătat 
unitatea de credinţă şi colaborarea dintre cele două 
Biserici, precum şi frăţietatea şi colaborarea dintre 
cele două popoare vecine şi prietene. . 


A urmat apoi o recepţie dată de Sanctitatea 
Sa Patriarhul Pimen în cinstea Prea Fericitului 
Patriarh Justinian, cu care prilej s-au rostit toas- 
turi, în care s-a arătat mesajul de pace pe care 
îl vestesc în lume cele două Biserici. 

Aceasta a 16-a vizită pe care Prea Fericitul 
Părinte Patriarh Justinian o face Bisericii Orto- 
doxe Ruse, în timpul patriarhatului său, se înscrie 
ca o nouă verigă în lanțul activităţii Prea Feri- 
cirii Sale, în slujba Evangheliei păcii, dată de 
Domnul nostru lisus Hristos, spre binele omenirii. 

ţ VASILE 
Episcopul Oradiei 


A doua venire 


Potrivit Sfintei Scripturi, părerii unanime a 


" Sfinulor Părinţi și învățăturii de totdeauna a 


Bisericii, Domnul nostru lisus Hristos va veni a 
doua oară să judece viii şi morţii. Această venire 
a doua oară constituie unul din adevărurile fun- 
damentale ale Creștinismului. 


De aceea, în articolul al VII-lea din Simbolul 
Credinței se spune chiar la începutul lui: „Şi iarăși 
va să vie cu mărire...“ Aceste cuvinte ne învaţă 
că dacă prima dată Fiul lui Dumnezeu a venit 
pe pămînt în chip de om, adică s-a smerit, pentru 
ca să nu silească pe nimeni să-l primească și să 
creadă în El, ci pentru ca fiecare să se poată 
decide în deplină libertate; a doua oară va veni 
cu „slavă“. Aceasta înseamnă că dumnezeirea Sa 
va scălda atunci în lumină strălucitoare trupul 
Său și va umple de fericire pe cei ce prin aceasta 
vor primi o adeverire a credinței lor de mai 
înainte, iar pe cei ce nu au crezut mai înainte 
în El, îi va umple de spaimă. De data aceasta, 
nu va mai veni singur și necunoscut, ci înconjurat 
de sfinţii îngeri și cu mare strălucire dumneze- 
iască. Toţi se vor aduna în faţa Lui, așteptind 
Judecata cea din urmă: „... şi vor vedea pe Fiul 
Omului venind pe norii cerului, cu putere și cu 
slavă multă“ (Matei 24, 30). „Cînd va veni Fiul 
Omului întru-slava Sa, și toți sfinți îngeri cu 
El, atunci va şedea pe tronul slavei Sale“ (Marei 
25, 31). Acum se vor înfricoșa pînă și stihiile 
lumii de slava Lui: „Am văzut apoi un tron mare 
alb și pe Cel ce şedea pe tron, iar dinaintea 
feţei pămîntul și cerul au fugit și loc nu s-a mai 
găsit pentru ele“ (Apoc. 20, 11). 


Această a doua venire a Domnului se numește 
sosire (în grecește parusia), arătare (epifania), îm- 
părăţie sau arătare a împărăției, a măririi, a pre- 
zenţei, descoperire (apocalipsis), descoperire a mă- 
vivii şi ziua Fiului Omului. (A se vedea în acest 
sens: Matei 24, 3; 1 Tim. 6, 14; Il Tim. 4,1; 
Ţit 2, 13; II Tes. 2, 8; II Tes. 1, 7; 1 Petru 4, 13; 
Col. 3, 4; Luca 17, 24). 


Testamentul Vechi cuprinde o seamă întreagă 
de profeţii, care prevestesc această venire întru 
mărire a Domnului. Interpretînd greșit aceste pro- 
feţii, iudeii au fost scandalizați de prima venire 
a Domnului în întrupare smerită. (A se vedea: 
Is. 66, 15 sq.; loil 2, 29 sq.; 3, 2 sq.; Mal. 4,41; 
Sofon. 1, 14 sq.). 


În Testamentul Nou, Domnul nostru lisus 
Hristos anunță în mod clar şi în repetate rînduri, 
că va veni să judece lumea. (Cf. mai ales Matei 
25, 31; Luca 21, 27; Marcu 13, 24 sq.). De ase- 
menea, Sfinţii Apostoli mărturisesc cu convingere 
credinţa lor în a doua venire a Domnului. Din 


această credință a lor rezultă îndemnurile adre- 


sate credincioșilor creștini de a păși pe calea vir- 
= i a sat 

tuţii, precum și mîngiierile în lupta plină de 

necazuri și de dureri a vieţii. (Vezi îndeosebi: 


a Domnului (1) 


F..Ap. 10, 41; 17, 31; Rom. 2; 3.5 sq:; IL Tes. 
4 5ișiai)i 

Ca un adevăr ce constituie unul dintre prin- 
cipalele articole de credință, a doua venire a 
Domnului se cuprinde în toare simboalele (de cre- 
dință) vechi împreună cu credința în învierea 
morţilor şi în viața de veci. 

În înţelepciunea Sa, Dumnezeu a găsit de bine 
ca timpul venirii a doua a Domnului, precum și 
timpul tuturor cite se vor întîmpla cînd va veni 
sfîrșitul lumii, să nu ni-l descopere. De aceea, 
însuși Mîntuitorul ne spune: „lar de ziua și de 
ceasul acela nimeni nu știe, nici îngerii din ceruri, 
nici Fiul, ci numai Tatăl“ (Marei 24, 36—39; 
vezi și versetele 45—51). De aici rezultă că dacă 
nici îngerii din cer și nici chiar Fiul lui Dumnezeu 
— fireşte, ca om — nu cunosc timpul venirii a 
doua a Domnului, atunci cu atît mai puţin ar 


putea s-o cunoască credincioșii ! 


Mergînd pe linia aceluiași adevăr, Sf. Apostol 
Pavel învaţă: „lar despre ani și despre vremuri, 
fraulor, nu aveţi nevoie să scriem, căci singuri 
ştiţi bine, că ziua Domnului vine așa, ca un fur 
noaptea. Atunci cînd vor zice: pace și liniște, — 
atunci, fără veste, va veni peste ei pieirea, ca și 
durerile peste cea însărcinată, și scăpare nu vor 
avea“ (| Tes. 5, 1—3). 

În confruntare cu cei ce învață că venirea a 
doua a Domnului este o făgăduință deșartă, Sf. 
Apostol Petru ne atrage luarea aminte că întir- 
zierea venirii a doua a Domnului este o îngăduință 
şi îndelungă răbdare a Domnului, care prin această 
întîrziere ne dă timp de pocăință. Apoi subliniază: 
„lar ziua Domnului va veni ca un fur“ (II Petru 
3, 10). 

Din toate acestea rezultă clar și ferm adevărul: 
data venirii a doua a Domnului nu poate fi mai 
dinainte cunoscută: „Căci precum fulgerul iese de 
la răsărit și se arată pînă la apus, așa va fi și 
venirea Fiului Omului“ (Matei 24, 27). 

În schimb, Dumnezeu a riînduir unele semne, 
după care se poate cunoaște numai apropierea 
venirii a doua a Domnului. După cuvintele Dom- 
nului și ale Sf. Apostoli, aceste semne sînt: 1. pre- 
dicarea Evangheliei la toate popoarele pămîntului 
(Marei 24, 14); 2. convertirea poporului iudeu, în 
întregime, la Hristos (Osea 3, 5; Rom. (11, 
25—26); 3. venirea lui Ilie și a lui Enoh (Apoc,, 
cap. 11) în ultimele zile; 4. venirea lui antihrist 
(II Tes. 2, 3—11; 1 loan 2, 18), omul nelegiuirii 
(UI Tes. 2, 1—10) sau „fiara“ (Apoc. 13, 1—18), 
care lucrează împreună cu uneltele sale: prooroci 
şi bhristoşi mincinoși, tot felul de semne, prin 
puterea satanei, ca să amăgească pe oameni, pri- 
gonind cu toată furia pe aleșii Domnului (Matei 
24, 5.11); 5. căderea multor popoare de la cre- 
dința creştină din cauza învăţătorilor și a pro- 
feţilor falși, mari catastrofe în sînul firii încon- 
jurătoare, răzvrătiri și războaie între oameni, prin 

care vor fi oprimaţi cei drepţi şi se va umple de 
groază întreg neamul omenesc; 6. arătarea pe cer 
a „semnului Fiului Omului“ (Matei 24, 30), adică 
a Sf. Cruci. 

Dar pe temeiul acestor semne nu se poate spune 
în chip sigur cînd va fi sfîrșitul și a doua venire 
a Domnului, pentru că: semnul Sf. Cruci pe cer 
va însoți — mai de grabă — venirea Domnului 
decîr o va premerge; întinderea răului și răz- 
boaiele sînt generale și greu de distins, pentru că 
— mai mult sau mai puţin — se repetă în toate 
epocile istoriei; predicarea Evanghelici la toată 
făptura și convertirea întregului popor iudeu cu- 
prind, de asemenea, ceva nedeterminat, iar ivirea 
lui antihrist și predica lui Enoh și Ilie sînt lucruri 
tainice, al căror înţeles exact nu poate fi cunoscut. 

De aici rezultă că taina care învăluie ziua 
venirii a doua a Domnului nu este luminată nici 
de semnele care o premerg ! 

Or, din acest fapt izvorăște necesitatea de a fi 
totdeauna pregătiți pentru această zi. De aceea, 
Mintuirorul ne cere: „Drept aceea, priveghiaţi, 
că nu știți ziua, nici ceasul cînd vine Fiul Omu- 
lui“ (Matei 25, 13); de asemenea, și mai cu dina- 
dinsul: „Privegheaţi deci, că nu știți în care zi 
vine Domnul vostru. Aceea cunoaşteţi, că de-ar 
ști stăpînul casei la ce strajă din noapte vine 
furul, ar priveghea și n-ar lăsa să i se spargă casa. 
De aceea, și voi fiţi gata, că în ceasul în care nu 
gindiți Fiul Omului va veni“ (Marei 24, 42—44). 

În concluzie finală, deci, trebuie să fim perma- 
nent pregătiţi pentru ziua venirii a dona a Dom- 
nului; ceea ce echivalează cu a fi pregătiți pentru 
judecata dumnezeiască ! 


Pr. prof. Corneliu Sîrbu 


Din Sfinţii Părinţi - 


Nu este nici un păcat pe care întocmai ca focul 
să nu-l ardă puterea cea mare a dragostei. Mai 
uşor poate rezista o unscătură nebăgată în seamă, 
decît păcatul, la puterea dragostei. 

(Sf. loan Gură de Aur) 


Dragostea creştină este puterea dumnezeiască 
revărsată prin Sf. Taină a Botezului în sufletul 
creștinului, prin care acesta are năzuința adîncă 
şi curată către Dumnezeu, bunul său cel mai înalt, 
doreşte din toate puterile suflerului unirea cu El 
și are voinţa hotărită de a înfăptui voia Lui a tot 
sfîntă, jertfind, în caz de nevoie, orice bun 
pământesc, 

Credinţa și nădejdea lucrează numai în viața 
pămâîntească. În viața de după moarte, ele vor fi 
împlinite căci 'creștinul nu va mai avea nevoie să 
creadă lui Dumnezeu, pentru că îl va vedea, nici 
să nădăjduiască în EI, pentru că îl va avea. Dra- 
gostea însă rămine și atunci: ea „nu cade nici- 
odată“ (| Cor. 13, 8), este veșnică fiindcă însuși 
Dumnezeu cel veșnic este dragoste (Cuv. Marcu 


Ascetul). 
Culegere: D. Călugăr 


